
Nuostabiai išreikštas viduramžių Anglijos gyvenimas. 
Washington Post 


Ši knyga — tarsi mažas lobis. 
Irish Times 


Pasakojimas dvelkia erudicija, knygą skaityti lengva 
ir malonu. 
Chicago Tribune 


Jos romanuose daug dėmesio skiriama žmogaus 
gyvenimui. Jie kupini humoro ir istorinio įžvalgumo. 
Parašvti elegantiškai ir subtiliai. Išsakoma tokių protingų 
minčių, kad skaitytojas turi sulėtinti tempą, norėdamas jas 
įsiminti. 

Michele Ros, CNN 


Kiekviena jos knyga yra mažas elegantiškas stebuklas 

su nuostabiai perteiktu turiniu, tiesiog dvelkiančiu 12 a. 

Anglijos garsiais, spalvomis ir papročiais. Ji jus taip 

užvaldo, kad pasijuntate esą Kadfaelio pasaulio dalimi ir 
jau perskaitę knygą vis dar norite jame pasilikti. 

Cleveland Plain Dealer 


Šis romanas įkūnija ne tiktai aprašomo amžiaus 
dvasią, bet ir puikiai nušviečia to meto skirtingų luomų 
Žmonių nuotaikas bei charakterius, ir viskas yra perteikta 
geru paslapties parsunktu turiniu. 

Los Angeles Daily News 


Elis Piters Žino pagrindinę gyvenimo tiesą: Žmonės 
nesikeičia, nesvarbu, kas jie bebūtų — kaimiečiai ar 
miestiečiai. Brolis Kadfaelis bendrauja su žmonėmis, kurių 
natūros labai panašios į šiuolaikinio skaitytojo natūrą. 

Atlanta Journal 4 Constitution 


Detektyvinės literatūros skaitytojų tarpe, galima 
sakyti, įsigalėjęs brolio Kadfaelio asmenybės kultas. Jis 
nusipelno didelės pagarbos nelyginant Šerlokas Holmsas. 

Financial Times (London) 


Įžymioji E. Piters toliau žavi daugybę savo skaitytojų 
nuostabia knygų serija apie brolį Kadfaelį, viduramžių 
vienuolį, dėvintį vienuoliškąjį benediktinų apdarą, bet 
lygiai taip pat puikiai jis jaustųsi dėvėdamas Šerloko 
Holmso kepuraitę. 

Buffalo News 

Neramūs 1139-ųjų žiemos įvykiai sudrums ramų brolio 
Kadfaelio gyvenimą Šrūsberyje. Įsiliepsnojęs pilietinis karas 
nubloškia pabėgėlius į šalies šiaurę. Tarp jų yra du našlaičiai, 
trylikametis berniukas ir nuostabaus grožio aštuoniolikos metų 
mergina, bei jų bendrakeleivė — jauna benediktinė. Tačiau trijulė 
dingsta kažkur kaimo vietovėje taip ir nepasiekusi Šrūsberio. 
Kadfaelis labai dėl jų nerimauja ir bijo, tačiau, išgirdęs dar vieną 
pagalbos šauksmą, iškeliauja į Šventosios Marijos bažnyčią. Jis 
išgydo krauju pasruvusį sužeistą vienuolį, nuogą gulėjusį 
šalikelėje. Aišku viena, kad šį žmogų užpuolė. Tai, ką Kadfaelis 
išgirsta iš jo kliedesių, palengvina jam išsiaiškinti, kas nutiko 
dingusiems keliautojams, ir jis išsiruošia į pavojingą kelionę jų 
ieškoti. Šioje kelionėje Kadfaelis susiduria su šaltakraujiška ir 
baisia žmogžudyste, kuri įvyko dėl iškrypėliškos aistros. 
Kelionės pabaigoje jisai aiškiai suvokia, kas yra tikrasis gėris ir 
tikrasis blogis. 


Pirmas skyrius 


1139 metų lapkričio pradžioje aprimęs vidaus karas 
netikėtai sukunkuliavo ir, užplūdęs Vusterio miestą, su- 
naikino gerą pusę visokių gėrybių ir gyvulių, nukentė- 
jo daug moterų, privertė sprukti daugumą gyventojų. 
Jie per plauką spėjo išnešti kudašių. Žmonės, netekę 
galvų, nuo marodierių spruko į šiaurę, ieškojo prieglau- 
dos kokiame nors manore arba abatijoje, mieste ar pi- 
lyje, kur galėjo tikėtis pagalbos. Mėnesio viduryje vie- 
na tokia grupė nusigavo iki Šrūsberio ir su ašaromis 
akyse puolusi į svetingą miesto ir vienuolyno glėbį, ėmė 
gydytis žaizdas. Visiems, kas tik buvo pasirengęs jų 
klausytis, liejo savo jausmus, pasakojo, ką jiems teko 
išgyventi. 

Šių bėglių, išskyrus ligonius ir senius, būklė dar ne- 
buvo labai apverktina, nes žiema dar kaip reikiant ne- 
rodė savo nagų. Turėjo tuoj pat prasidėti Žiaurūs speti- 
gai, smarkios pūgos ir ilgos šalnos. Tačiau kol kas oras 
buvospakenčiamas, nors ir ūkanotas, vėjuotas. Dar ne- 
šalo ir nesnigo. 

— Garbė Dievui! — susirūpinęs kalbėjo ligoninės 
globėjas brolis Edmundas. — Antraip mums būtų tekę 
palaidoti ne tris žmones, o kur kas daugiau, juk jieins 
visiems jau per septyniasdešimt... 

Brolis Edmundas turėjo omenyje jo globoje atsidū- 
rusius nusenusius pabėgėlius. Jam ir taip buvo neleng- 
va, nes visų, kuriems reikėjo pastogės, nepavyko pato- 
giai sutalpinti svetingame pastate. Salėje, ant grindų, 
teko pakloti storą sluoksnį šiaudų. Bėgliai rengėsi grįžti 
į savo sugriautą miestą iki Kalėdų, o dabar šiems išsi- 


kankinusiems, po pergyventų sukrėtimų apatiškiems 
žmonėms reikėjo nuolatinio dėmesio, rūpestingai juos 
prižiūrėti, o tuo tarpu abatijos maisto atsargos greitai 
seko... Kai kas mieste turėjo giminių, kurie šiuos ne- 
laiminguosius priglaudė. Viena nėščia moteris, turėju- 
si greitai gimdyti, kartu su vyru pateko į grafystės šeri- 
fo padėjėjo Hiū Beringaro namus. To prisispyrusi rei- 
kalavo Hiū žmona Elina. Jai taip pat reikėjo prieš Ka- 
lėdas gimdyti. Visos bėglės, kurios laukėsi palikuonių 
arba tiesiog buvo priverstos ieškotis pagalbos, galėjo 
tikėtis jos svetingumo. 

— O štai mūsų Užtarėjai Panai Marijai tokio sve- 
tingumo niekas nesuteikė, — liūdnai tarė brolis Kadta- 
elis, kreipdamasis į savo gerąjį draugą Huiū. 

— Bet juk aš šneku apie savąją užtarėją! Jeigu būtų 
įmanoma, Elina priglaustų kiekvieną gatvėje sutiktą be- 
namį šunį. Ta vargšė moteris 1š Vusterio jau pradeda 
sveikti, jai, regis, nebus jokių komplikacijų, o Elinos 
suteiktas poilsis ir svetingumas savo darbą atliks iki ga- 
lo. Pabėgėlei prieš gimdymą reikia ramybės. Iki Kalė- 
dų mūsų namuose gali atsirasti du naujagimiai. Tačiau 
man dingojasi, kad dauguma atbėgusiųjų į Šrūsberį, at- 
sikratę baimės, greitai grįš namo. 

— Kai kas jau išvyko, — pasakė Kadfaelis, — o 
visi kiti, kurie neserga, iškeliaus po kelių dienų. Visai 
suprantama, jie veržiasi namo, kad kaip įmanoma grei- 
čiau ten susitvarkytų ir pradėtų normalų gyvenimą. Sa- 
ko, karalius su didele kariuomene traukia į Vusterį. Jei- 
gu jis paliks ten gerai ginkluotą įgulą, šią žiemą mies- 
tas bus saugus. Bet vargšams maisto atsargų teks ieš- 
kotis rytinėse srityse, nes jų namai apiplėšti. 

Kadangi jaunystėje Kadfaeliui teko būti ir karei- 
viu, ir jūreiviu, ir kovoti toli nuo namų, jis iš savojo 
patyrimo žinojo, kaip atrodo ir kuo kvepia nusiaubtas 
miestas. 


— Žmonėms reikės skubiai pasirūpinti maisto at- 
sargų, — tęsė jis, — nes artėja žiema. Manau, keliuose 
jau nebėra plėšikų, ir bėgliai prisikapstys namo pake- 
lyje nesušalę ir nesusirgę plaučių uždegimu; — juk kas 
žino, kiek po mėnesio, o galbūt ir po savaitės bus pri- 
versta sniego. 

— Man sunku pasakyti, ar iš pakelių išvaikyti plė- 
šikai, — svarstė balsu Beringaras. — Pas mus čia, Šrop- 
šyre, valdžia laikosi kol kas tvirtai! Bet ir iš rytų, ir iš 
šiaurės sklinda nerimastingi gandai. Pasienyje taip pat 
neramu. Karalius turi tiek rūpesčių — visą laiką suka 
galvą, iš kur 1mti pinigų sumokėti samdiniams flaman- 
dams, puldinėja nuo vieno darbo prie kito, veltui eik- 
vodamas jėgas. Tuo tarpu provincijų garbėtroškos tesi- 
rūpina savo grafysčių ir karalysčių kūrimu, o maži žmo- 
geliai seka jų pavyzdžiu. 

— Galima neabejoti, — niūriai pritarė Kadfaelis, — 
kad šalyje, kuri kariauja pati su savimi, ateina galas 
tvarkai ir ima klestėti žiaurumas. 

Tačiau čia to nebus, — griežtai pareiškė Hiū. — 
Preskotas tvirtai laiko vadžias, o aš, jo patikėtinis, ne- 
išleisiu jų iš rankų taip pat. 

Žilbertas Preskotas, karaliaus Stefano šerifas Šros- 
pyre, rengėsi švęsti Kalėdas didžiausiame savo valdų 
manore grafystės šiaurėje. Tvirtovės įgulai, taip pat 
visai pietinei grafystės daliai tuo metu vadovavo Be- 
ringaras. Visai galimas daiktas, kad, užpuldami Vus- 
terį, plėšikai tik bandė savo jėgas, rengdamiesi toli- 
mesniems žygiams. Visų pasienio miestų dėl abejoti- 
nos karo vadų ir įgulų ištikimybės, taip pat dėl 1mpe- 
ratorienės Matildos šalininkų apsukrumo tykojo pavo- 
jus. Daugelis bajorų šioje praradusioje orientaciją ša- 
lyje jau ne pirmą, o antrą ar trečią kartą perėjo į kitą 
pusę, o daugumai tatai dar teks padaryti ateityje. Dva- 


sininkai, baronai, 0 ir visi kiti dabar daugiausia žiūri 
asmeninių interesų ir stengiasi kuo brangiau parduoti 
savo ištikimybę. Ir ne už kalnų ta diena, kai ne vienas 
Iš jų nuspręs, kad jų reikalai nė kiek nenukentės, jei- 
gu laikinai nepaisys abiejų pretendentų ir užsiims sa- 
vo asmeniniais darbais. 

— Girdėjau, tavo atstovas Ladlou Žosas de Dina- 
nas nelabai patikimas, — kalbėjo Kadtaelis. — Sklin- 
da gandai, jog, nors karalius Stefanas jam tr padovano- 
jo Leisį bei patikėjo Ladlou pilį, jis žvalgosi į 1mpera- 
torienės Matildos pusę. Kiek man teko girdėti, jeigu ka- 
ralius nebūtų buvęs arti ir akylai viską stebėjęs, jis jau 
būtų nuo jo pasitraukęs. 

Viską, ką žinojo Kadfaelis, suprantama, žinojo ir 
Hiū. Tomis dienomis visoje Anglijoje ir šerifai, ir jų 
informatoriai buvo labai budrūs. Jeigu Žosas de Dina- 
nas iš tikrųjų Ladlou buvo sumanęs išdavystę, o pas- 
kum apsigalvojo, ką gi, Hiū buvo linkęs patikėti jo Io- 
jalumu, tiesa, atsargumo neužmiršo ir nenuleido nuo jo 
akių. Pilietinio karo pagimdytas įtarumas buvo ne pati 
didžiausia bėda, tačiau vis tiek ganėtinai liūdnas fak- 
tas. Kaip malonu, kad tarp ištikimų draugų vėl įsivyra- 
vo visiškas pasitikėjimas; tokiu nerimastingu laiku kiek- 
vienam gali prireikti atsiremti į patikimo draugo petį. 

— Ką gi, tikėsimės, — apibendrino Hiū, — jog da- 
bar, kai karalius Stefanas su savo kariuomene traukia 
į Vusterį, niekas neišdrįs pas mus nė nosies kišti arba 
ką nors bent pirštu paliesti — juk arti bus Stefanas. 
Bet aš vis tiek nė vienos minutės nesiliauju klausęsis 
tr dairęsis. 

Taręs šiuos žodžius, Hiū pakilo nuo suolo, stovėju- 
sio prie daržinės sienos, kur Kadfaelis retkarčiais susi- 
rasdavo dvasinį poilsį. Pasirąžęs jis pridūrė: 

— O dabar trauksiu namo, krisiu į lovą ir gerai išs!- 


miegosiu, net jeigu mane bandytų atplėšti nuo žmo- 
nos ir išvyti iš namų mano paties įžūli atžala. Beje, iš 
kur tokiam dievotam kaip tu vienuoliui suprasti tėvo 
bėdas! 

Tikrai, iš kur? 

— Jūs visi, vedę Žmonės, turite taip galvoti, — ge- 
raširdiškai tarė brolis Kadfaelis. — Kur dviese susirū- 
pinę vienas kitu, trečio nereikia. Aš eisiu į vakarines 
pamaldas ir už jus pasimelsiu. 

Tačiau vienuolis kartu su broliu Edmundu dar užėjo 
į ligoninę apžiūrėti senų ir nusilpusių iš bado, sunkiai 
sveikstančių po savo klajonių ligonių, taip pat perrišti 
sužeistojo, kuriam blogai gijo peiliu padaryta žaizda. 
Tiktai po to jis nuėjo į vakarines pamaldas už daugelį 
Žmonių pasimelsti, taip pat ir už savo draugą, jo žmoną 
ir kūdikį, už tą Žiemos nelaimių meto kūdikį, kuris grei- 
tai turėjo išvysti pasaulį. 

Angliją jau seniai kaustė žiemos šaltis, ir Kadtfae- 
lis suvokė tai apgailestaudamas. Karūnuotasis karalius 
Stefanas, nors ir nelabai patikimai, tebelaikė savo ran- 
kose didesnę šalies dalį. Imperatorė Matilda, kuri var- 
žėsi su juo dėl sosto, valdė vakarines grafystes. Šitie 
giminės visai negiminiškai draskė vienas kitą ir Ang- 
liją, nes abu bandė ragais ir nagais pasiekti savo tiks- 
14. Bet gyvenimas neturi nutrūkti ir tikėjimas neturi 
nutrūkti, ir žemdirbystė neturi nutrūkti, mesdami at- 
kaklų iššūkį lemčiai. Metų laikai keičiasi ir per karą, 
ir reikia arti, sėti bei pjauti. O čia, abatijoje ir bažny- 
čioje, — pirmiausia sielų orė, sėja ir pjūtis. Brolis Kad- 
faelis nesisielojo dėl žmonijos, kad ir kaip dabar būtų 
riesta paprastiems žmogeliams, ateities. Kūdikis, kurį 
turės Hiū, bus nauja karta, naujas geros pradžios pa- 
vasarinis viduržiemio daigas. 


Paskutinę lapkričio dieną šventųjų Petro ir Povilo 
Šrūsberio abatijos kapituloje pasirodė brolis Gervardas, 
Vusterio benediktinų vienuolyno subprioras, kur jis at- 
vyko vakar vakare ir kur jį kaip brangų svečią savo kam- 
bariuose priėmė abatas Radulfusas. Broliai spėliojo, ką 
jų abatas taip garbingai įsivedė į salę ir pasisodino sau 
iš dešinės pusės. Šį kartą ne daugiau už kitus buvo in- 
formuotas tir brolis Kadfaelis. 

Abatas buvo visiška savo svečio priešingybė. Ra- 
dulfusas buvo dar nesenas, aukštas, energingas, aštrių 
asketiškų veido buožų. Po jo išorine ramybe slypėjo di- 
delė jėga. Prireikus jis galėjo plykstelėti, ir tada tie, ku- 
rie buvo kalti, išmintingai pasitraukdavo, tačiau ši ug- 
nis visada būdavo kontroliuojama. Žmogus, lydėjęs aba- 
tą, buvo nedidelio ūgio, prakaulus, trapaus kūno sudė- 
jimo, su viršugalvyje išskusta tonzūra senis. Galėjai ma- 
tyti, kad jis po ilgos kelionės jautėsi nuvargęs. Senat- 
viškų akių žvilgsnis buvo įdėmus, ryškios raukšlės prie 
burnos rodė jį esant tvirto charakterio. 

Mūsų brolis Gervardas, subprioras iš Vusterio, — 
tarė abatas, — atvyko pas mus su užduotimi, kurios aš 
be jūsų pagalbos negaliu padėti jam įvykdyti. Kadangi 
daugelis šiomis dienomis plušėjote, padėjote atbėgu- 
siems pas mus iš Vusterio nelaimingiesiems, tad tik- 
riausiai iš jų ką nors girdėjote apie tą dalyką. Todėl aš 
paprašiau brolį Gervardą išdėstyti jums visiems savo 
prašymą. 

Svečias atsistojo, kad broliai jį geriau matytų ir gir- 
dėtų. 

— Aš čia atsiųstas sužinoti apie du garsios šeimos 
vaikus — jauną mergaitę ir berniuką, kuriuos globoja 
mūsų miesto benediktinų vienuolynas ir kurie, kai mus 
užpuolė, pabėgo. Jie negrįžo, bet mums pavyko aptikti 

jų pėdsakus, atvedusius į jūsų grafystę. Šie vaikai ke- 
liavo į Šrūsberį ir, kadangi mūsų ordinas už juos atsa- 
kingas, atvykau čia sužinoti, ar jie pasiekė jūsų abatiją. 
Tėvas abatas sako, kad, jo žiniomis, jų čia nėra, bet juos 
galėjo pakeliui matyti kas nors iš bėglių ir vėliau jums 
papasakoti. Būsiu dėkingas už bet kokias žinias, galin- 
čias padėti juos surasti ir grąžinti į Vusterį. Štai jų var- 
dai ir pavardės: mergaitės Ermina Hiūgonin, jai greitai 
sukaks aštuoniolika; ji buvo patikėta mūsų moterų vie- 
nuolyno Vusteryje seserų globai. Jos broliui, Ivui Hiū- 
goninui, kuris gyveno pas mus, tiktai trylika metų. Jie 
visiški našlaičiai, o jų dėdė ir vienintelis globėjas daug 
laiko praleido Šventojoje Žemėje ir neseniai grįžęs su- 
žinojo apie dingusius giminaičius. Kaip suprantate, — 
tarė kiek patylėjęs ir greitai visus apžvelgęs brolis Ger- 
vardas, — mes jaučiamės kalti, kad kaip reikiant nesu- 
gebėjome jų prižiūrėti, nors, teisybę sakant, čia ne tik- 
tai mūsų kaltė. Juk mes negalėjome daryti įtakos įvy- 
kių eigai. 

Ištikus tokiam baisiam pavojui, sunku buvo juos iš- 
saugoti, — liūdnai pritarė Radulfusas. — Bet juk tai 
dar tiktai vaikai, jie tokio gležno amžiaus... 

Brolis Edmundas neryžtingai pasiteiravo: 

— Ar reikia suprasti, kad jie išbėgo iš Vusterio 
vieni? 

Jis nenorėjo, kad jo klausimas nuskambėtų kaip prie- 
kaištas, bet brolis Gervardas, išgirdęs tuos žodžius, kal- 
tai nuleido galvą. 

— Aš nenoriu teisintis ar teisinti ko nors iš mūsų 
vienuolyno. Tačiau viskas buvo ne taip, kaip, jūs tik- 
riausiai manote. Miestą užpuolė anstyvą rytą iš pietų 
pusės, ir mes negalėjome iš karto suprasti, ar tai labai 
rimta ir koks užpuolikų skaičius, kol jie nepradėjo verž- 
tis iš šiaurės. Atsitiko taip, jog berniukas Ivas tuo metu 

lankė savo seserį, ir jie abu buvo atkirsti nuo mūsų. 
Drįstu pasakyti, kad ledi Ermina — įnoringa mergina, 
o seserys tuo metu nesugalvojo nieko geriau, kaip susi- 
rinkti į bažnyčią ir ten laukti, kuo viskas pasibaigs, ti- 
kėdamosios, jog net šie marodieriai — O turiu jums pa- 
sakyti, kad daugelis užpuolikų buvo girti ir įžūlūs, — 
nedarys joms nieko blogo iš pagarbos vienuolių rūbams 
ir pasitenkins pagrobę vertingiausius daiktus. Tad šit, 
nors seserys dar tebebuvo vienuolyno bažnyčioje, ledi 
Ermina nusprendė bėgti iš miesto, kaip tą darė dauge- 
lis, ir pasislėpti kokioje nors nepavojingoje vietoje. Ji 
apie savo ketinimus pasakė seserims, bet merginos ne- 
pavyko perkalbėti, o berniukas jai pritarė. Jauna vie- 
nuolė, ledi Erminos auklėtoja, nusprendė keliauti kartu 
su vaikais tr nuvesti juos sveikus ir gyvus ten, kur ne- 
grėstų jiems pavojus. Kai užpuolikai išsinešdino savais 
keliais, 1r mes užgesinome gaisrus bei pasirūpinome nu- 
Žudytaisiais ir sužeistaisiais, atėjo žinia, kad mūsų glo- 
botintiai išvyko iš miesto, ketindami nusikapstyti iki 
Šrūsberio. Juos žmonės aprūpino svarbiausiais reikme- 
nimis, tačiau jiems teko keliauti pėsčiomis: visi arkliai 
buvo pagrobti. Ermina pasiėmė savo brangenybes bei 
pinigus ir sugebėjo viską gerai paslėpti. Ir aš esu pri- 
verstas liūdnai konstatuoti, kad ji, išeidama iš miesto, 
pasielgė teisingai, nes Glosterio grobikų nesulaikė net 
vienuoliškas rangas, ir jie viską išplėšė ir sudegino, be 
to, dar pagrobė keletą pačių jauniausių ir gražiausių vie- 
nuolyno naujokių, šlykščiai išsityčioję 1š abatės, kuri 
bandė jiems priešintis. Aš meldžiu Dievą, kad ji su bro- 
liu ir seserimi Hilarija dabar būtų saugioje vietoje. Ta- 
čiau — deja! — apie jų likimą nieko nežinau. 

Prieglaudos globėjas brolis Denisas, kuris pažinojo 
visus įėjusius pro vienuolyno vartus, apgailestaudamas 
tarė: 

— Turiu su liūdesiu pranešti, kad jie čia tikrai neat- 
ėjo. Pas mus tokių pabėgėlių nebuvo. Ir vis dėlto eina- 
me kartu su manimi į prieglaudą ir ligoninę, pakalbėsi- 
me su tais pabėgėliais, kuriems suteikėme pastogę. Gal 
jie ir galės suteikti mums kokių nors naudingų žinių. 
Juk iki šiol mes nieko nežinojome apie šiuos vaikus ir 
dėl to niekieno apie juos nesiteiravome. 

— Galėjo atsitikti ir taip, — pareiškė vienuolyno 
ūkvedys, brolis Metjū, — kad jie mieste turi kokį nors 
giminaitį ar seną tarną ir dabar yra svetingoje pastogė- 
je. Gal dėl to pas mus ir neatėjo. 

— Galbūt, — pritarė truputį pažvalėjęs Gervar- 
das. — Bet vis dėlto manau, kad sesuo Hilarija būtų 
bevelijusi juos atvesti pas mus, į vienuolyną. 

— Jeigu jums čia niekas negalės padėti, — įsiterpė 
abatas, — kitas žingsnis, kurį būtinai reikia žengti, — 
pasitarti su šerifu. Jis renka žinias apie visus, kuriuos 
priglaudė miestas. Tu, broli, pasakei, kad neseniai iš 
Palestinos grįžo šių vaikų dėdė. Tad jis ir gali kreiptis į 
vietinę valdžią. Pagaliau kodėl jis pats neieško vaikų? 
Argi jis nori viską suversti ant mūsų pečių? 

Brolis Gervardas sunkiai atsiduso. 

— Jų dėdė — riteris, kurio gyslomis teka anžutetiš- 
kas kraujas. Giminaičiai — jo sesers vaikai. Jo pavardė 
Loranas d'Anžė. Jis ką tik grįžo 1š Kryžiaus žygio ir 
atkeliavo į Glosterį prisijungti prie imperatorės kariuo- 
menės. Tiesa, jis ten nuvyko jau po atakos prieš Vuste- 
rį, ir čia nekaltas, nes šiame antpuolyje nedalyvavo. Ta- 
čiau nė vienas Žmogus iš Glosterio dabar nedrįs mūsų 
mieste pasirodyti. Ten dabar su savo kariuomene pats 
karalius, ir jis lygiai taip pat įniršęs, kaip ir visi šio 
nelaimingo, apiplėšto miesto gyventojai. Todėl taip su- 
siklosčius aplinkybėms, vaikų ieškoti pavesta mūsų vie- 

nuolynui. Juk jie niekuo nekalti, ir aš šerifui viską taip 
ir apsakysiu. 

— Galite pasikliauti ir mano pagalba, — tarė jam 
Radulfusas. — Bet iš pradžių, kadangi niekas čia nega- 
li nieko naujo pranešti... — Jis apmetė klausiamu žvilgs- 
niu kapitulą, bet visi vienuoliai tiktai neigiamai papur- 
tė galvas. — Taigi turime apklausti bėglius. Žinome vai- 
kų vardus, jų amžių, žinome, kad juos lydėjo vienuo- 
lės. Tai gali padėti apie juos ką nors sužinoti. 

Tačiau, nors abatas ir buvo optimistas, Kadfaelis, 
kartu su visais išėjęs iš kapitulos susirinkimo, mažai 
tetikėjo, kad tokia apklausa ką nors duos. Jis daug pa- 
dėjo broliui Edmundui apgyvendinti ir gydyti išseku- 
sius pabėgėlius, ir niekas iš jų nė žodeliu apie panašią 
istoriją neužsiminė. Bėgliai buvo gana plepūs ir pasa- 
kojo daugybę prasimanymų, bet niekas nieko nekalbė- 
j0 apie benediktinų vienuolę ir du aukštos kilmės vai- 
kus, klajojančius be jokios apsaugos keliuose. 

Be to, šių vaikų dėdė, matyt, buvo 1mperatorės Žmo- 
gus. O Žilberas Preskotas nuoširdžiai rėmė karalių. Ir 
dar — po Vusterio nusiaubimo priešiškumas tarp dvie- 
jų partijų užsiliepsnojo nauja jėga, tarsi būtų užberta 
ant pinties parako. Visa tai labai trukdė ieškoti vaikų. 
Nors subpriorui ir padėjo abatas Radulfusas, bet mažai 
buvo vilties, kad jie greitai suras Lorano d'Anžė gimi- 
naičius. 


Šerifas priėmė savo kambariuose prašytojus malo- 
niai, bet ganėtinai santūriai. Jis abejinga veido išraiška 
išklausė istorijos, kurią papasakojo brolis Gervardas. 
Šerifas Preskotas buvo niūrus juodabarzdis vyras, to- 
dėl atrodė nelabai simpatiškas. Tačiau, nors jis ir buvo 
rūstus, bet kartu ir teisingas, niekada neišsižadėdavo 

duoto žodžio ir kalnu stodavo už savo žmones, jeigu 
jie sąžiningai vykdydavo jo įsakymus. 

— Aš užjaučiu dėl šios nelaimės, — tarė jis, kai sub- 
prioras Gervardas baigė savo pasakojimą, — ir dar la- 
biau gailiuosi, kad jus turiu iš karto nuliūdinti. Jūs vel- 
tui ieškosite čia, Šrūsberyje, savo pabėgėlių. Po Vuste- 
rio užpuolimo man buvo pranešta apie visus iš ten pa- 
bėgusius ir atvykusius į mūsų miestą žmones. Tarp jų 
nebuvo tų, kurių ieškote. Dabar, kai karalius sustiprino 
Vusterio įgulą, daugelis jau išvyko namo. Šių vaikų dėdė 
grįžo, kaip jūs sakote, į Angliją. Argi jis asmeniškai ne- 
gali imtis ieškoti savo giminaičių — juo labiau, kad jis 
turtingas Žmogus? 

Gervardas, šerifui pasakęs tiktai šio kryžiuočio var- 
dą, matyt, bandė nutolinti nemalonų momentą. Din- 
gusių vaikų dėdės vardas sakė tiktai tai, kad jis yra 
Kryžiaus Žygyje išgarsėjęs riteris, ką tik atvykęs iš 
Šventosios Žemės, kur dabar įsivyravo sąlyginė ramy- 
bė. Bet, šerifo klausinėjamas, subprioras turėjo pasa- 
kyti visą tiesą. 

— Milorde, — atsidusęs pradėjo Gervardas, — Lo- 
ranas d' Anžė mtelai ieškotų savo giminaičių, bet tam rei- 
kia jūsų paramos arba atleidimo nuo pasižadėjimo, kurį 
jam galėtų duoti jo didenybė karalius. Reikalas tas, kad 
jis yra anžutetis, priverstas būti ištikimas imperatorei Ma- 
tildai. Todėl, grįžęs į Angliją, jis kartu su savo Žmonė- 
mis prisijungė prie jos kariuomenės Glosteryje. — Sub- 
prioras ėmė skubėti, stengdamasis užbaigti savo kalbą 
anksčiau, nelaukdamas, kol jį nutrauks: lygūs šerifo ant- 
akiai jau ėmė rūsčiai rauktis, primerktose akyse buvo 
galima įskaityti akivaizdų priešiškumą. — Jis atvyko į 
Glosterį praslinkus savaitei po Vusterio užpuolimo, ja- 
me nedalyvavo, nieko apie tai nežinojo ir negali už tai 
atsakyti. Atvykęs d'Anžė 1š karto sužinojo, kad dingo 

j0 jaunieji giminaičiai, ir dabar jo vienintelis troškimas 
— juos surasti ir nugabenti į saugią vietą. Bet juk nė 
vienas žmogus iš Glosterio negali prisiartinti prie Vus- 
terio ir apskritai atvykti į karaliaus Žemes be specia- 
laus leidimo. 

— Vadinasi, jūs, — po užsitęsusios pauzės metė 
Preskotas, — veikiate jo vardu — karaliaus priešo 
vardu. 

— Atsiprašau, milorde, — drąsiai atrėmė jo žodžius 
Gervardas, — aš veikiu vardu jaunos merginos ir ne- 
pilnamečio berniuko, kurie nepadarė nieko blogo, kad 
juos būtų galima laikyti karaliaus arba imperatorės prie- 
šais. Mus jaudina ne kariaujančių pusių partijų intere- 
sai, o tiktai likimas dviejų vaikų, kuriuos globojo mūsų 
ordinas. Suprantama, mes jaučiamės už juos atsakingi 
ir darom viską, ką galime, stengdamiesi surasti dingu- 
sius vaikus. 

— Taip, žinoma, — sausai pritarė šerifas. — Be to, 
jūs 1š Vusterio ir dėl to vargu ar jaučiate gerus jausmus 
karaliaus priešams ir, aišku, nenorite jiems padėti. 

— Mes nuo jų nukentėjome, milorde, kaip ir visi 
Vusteryje. Karalius Stefanas — mūsų siuzerenas, ir mes 
pripažįstame jį. Vienintelis dalykas, kuris mane verčia 
nenuleisti rankų šiuo klausimu, — tai pareiga padėti vai- 
kams. Įsivaizduokite, kaip dabar jaudinasi dėdė, jų vie- 
nintelis globėjas. Viskas, ko jis prašo, — ir viskas, ko 
ir mes prašome, — tai leidimo be ginklo atvykti jam į 
karaliaus žemes, kad būtų galima skubiai imtis ieškoti 
giminaičių. Žinoma, žmogus iš Glosterio, kad ir koks 
nekaltas būtų, nesijaus visiškai saugus net 1š anksto už- 
sitikrinęs jo didenybės paramą ir turėdamas jo leidimą, 
Jeigu pateks į jūsų arba mūsų grafystę. Bet jis pasiren- 
gęs rizikuoti. Jis iškilmingai prisieks, kad, gavęs leidi- 
mą, nesieks jokio kitokio tikslo, tik savo giminaičių ieš- 

kos. Jis keliaus beginklis, lydimas vieno ar dviejų tar- 
nų. Milorde, meldžiu jūsų dėl jo globotinių. 

Abatas Radulfusas, tiesa, labai santūriai, irgi prisi- 
jungė prie šio prašymo: 

— Man atrodo, kad kryžiuočio su tokia švaria repu- 
tacija priesaika be jokių abejonių galima tikėti. 

Šerifas, niūriai suraukęs antakius, keletą minučių 
svarstė, po to aiškiai, bet šaltai pasakė: 

— Ne. Aš neišduosiu tokio leidimo, ir net jeigu čia 
būtų pats karalius ir ruoštųsi jį išduoti, įtikinčiau jį to 
nedaryti. Po to, kas atsitiko, bet kuris tos partijos žŽmo- 
gus čia bus laikomas belaisviu ir net šnipu. Jeigu jį su- 
čiups įtartinomis aplinkybėmis, jis gali netekti ir gyvy- 
bės, 0 jeigu jis neturės jokių blogų ketinimų, tai, mažų 
mažiausiai, neteks laisvės. Net ir davęs tokią priesaiką 
Žmogus gali nenoromis prisiminti duomenis apie pilis 
ir įgulas, o tai vėliau labai praverstų priešui. Ir paga- 
liau, 0 tai visų svarbiausia, mano pareiga kovoti su ka- 
raliaus priešais ir, pasitaikius progai, naikinti juos. Jei- 
gu galėčiau pagrobti tokį garbingą riterį, būtinai tą pa- 
daryčiau. Te neįsižeidžia seras Loranas d'Anžė, kurio 
reputacija, kiek aš žinau, gana solidi, bet jis leidimo 
negaus, o jeigu pabandys praskverbti be jo — tegu sau- 
go savo gyvybę. Jis, Žinoma, grįžo iš Palestinos ne tam, 
kad supūtų kalėjime. Jeigu jis išdrįstų taip rizikuoti, te- 
kaltina save. 

— Bet kas tada atsitiks Erminai ir jos broliui, kuris 
dar visai vaikas? — ėmė maldauti Gervardas. — Jūs 
liepsite liautis jų ieškojus? 

— Argi aš taip sakiau? Žinoma, jų ieškosime, ir aš 
dėl to padarysiu viską, kas įmanoma. Čia padės ir ma- 
no žmonės Jeigu juos suras, tai gyvus ir sveikus ati- 
duos jų dėdei. Aš išsmasinėsiu įsakymus visiems savo 

atstovams ir karininkams, kad jie šio trejeto 1eškotų, 
bet neleisiu imperatorės riterio į žemes, kurias valdau 
karaliaus vardu. Ž 

Vienuoliai negalėjo daugiau nieko iš šerifo išpešti 
ir, tai supratę iš jo tono ir veido išraiškos, ėmė kitaip 
kalbėti. 

— Jeigu brolis Gervardas duotų jums šios trijulės 
aprašymą, — droviai pasiūlė Radulfusas, kreipdamasis 
į Preskotą, — tai galėtų padėti ieškoti. Bet nežinau, ar 
jis gerai pažinojo merginą ir jos auklėtoją vienuolę. 

— Jos keletą kartų buvo atėję aplankyti berniuko, — 
tarė Gervardas. — Aš galiu apie visus tris papasakoti. 
Jūsų karininkams reikia teirautis Ivo Hiūgonino, tryli- 
kos metų berniuko, paveldėjusio didesnę dalį savo tėvo 
turto. Pagal savo amžių jis nelabai aukšto ūgio, gerai 
sudėtas, tvirtas, apskrito rausvo veido, tamsiai kašto- 
niniais plaukais ir tamsiai rudomis akimis. Aš jį ma- 
čiau tą rytą, kai prasidėjo antpuolis, — jis vilkėjo ryš- 
kiai mėlynu apsiaustu su gobtuvu, tokios pat spalvos 
striuke ir pilkomis kojinėmis. Seserį Hilariją lengviau- 
sia pažinti iš vienuoliškos sutanos. Be to, galiu jums 
pasakyti, kad ji jauna — ne vyresnė kaip dvidešimt pen- 
kerių metų — ir graži. Tai liekna ir gracinga mergina. 
O Ermina... — Brolis Gervardas nutilo, nukreipęs 
žvilgsnį pro šerifo petį, tarsi bandydamas prisiminti tą, 
kurią mažai tematė, bet gerai prisiminė. Po pauzės jis 
tęsė: — Jai greitai bus aštuoniolika metų. Jos akys ir 
plaukai kur kas tamsesni už brolio. Ji aukšto ūgio. Sa- 
ko, ji esanti guvaus proto ir tvirtos valios. 

Nors tai buvo sunku pavadinti smulkiu išvaizdos ap- 
rašymu, vis dėlto klausytojai merginą įsivaizdavo gana 
aiškiai, ypač kai brolis Gervardas užbaigė, tyliai sau 
po nosimi sumurmėjęs: “Ji labai graži". 

Brolis Kadfaelis apie viską sužinojo iš Hių Berin- 
garo, po to kai kurjeriai nušuoliavo į pilis, manorus ir 
miestus, viešai paskelbti žinios. Preskotas, prieš išvyk- 
damas į savo manorą, kur su šeima rengėsi švęsti Kalė- 
das, ištesėjo viską, ką žadėjęs. Toksai šerifo dėmesys 
dingusiems broliui ir seseriai šioje grafystėje buvo ge- 
ra apsauga. Per tą laiką subprioras Gervardas, iš dalies 
įvykdęs jam patikėtą misiją, iškeliavo į Vusterį su gru- 
pe bėglių, saugomų karaliaus kareivių. 

— Labai graži! — pakartojo savo pasakojimo pa- 
baigoje Hiū ir nusišypsojo. Tačiau tai buvo nelinksma 
šypsena, ir jo veide ryškėjo susirūpinimas. Tokia įno- 
ringa, bebaimė ir graži, pavojingais keliais klajojanti 
mergina, juo labiau per šalčius, gali nesunkiai patekti į 
bėdą. 

— Net subpriorai turi akis, — nusišaipė Kadfaelis, 
maišydamas mikstūrą nuo kosulio, virusią ant silpnos 
ugnies inde su žarijomis. 

— Tačiau jauną merginą tykotų pavojai, net jeigu ir 
nebūtų tokia graži. Beje, visai galimas daiktas, kad šiuo 
metu ji su savo broliu jau kokioje nors saugioje vieto- 
je. Labai gaila, kad jų dėdė priklauso kitai partijai ir 
negali gauti leidimo pačiam imtis jų ieškoti. 

— O juk jis ką tik grįžęs iš Jeruzalės, — mąsliai 
tarė Hiū, — ir dėl to neatsako už tai, ką pridarė jo par- 
tija Vusteryje. Aš manau, tu jo nepažįsti — juk jis tapo 
kryžiuočiu ne taip jau seniai? 

— Tai, bičiuli, kita karta. Nuo to laiko, kai išvykau 
iš Šventosios Žemės, praslinko jau dvidešimt šešeri me- 
tai. — Nuėmęs nuo kaitintuvo ąsotėlį, Kadfaelis pastatė 
jį ant aslos, kad per naktį atvėstų, ir atsargiai ištiesė nu- 
garą. Tiktai pagalvok, tuojau jam sueis šešiasdešimt, nors 
iš išvaizdos galima būtų duoti dešimčia metų mažiau. 

Pakriogavęs ir pasitrynęs šonus, jis dar pridūrė: — Tik- 
riausiai ten dabar viskas kitaip. Puošmenos greitai nu- 
blanksta. Iš kokio uosto šis riteris išplaukė? 

Pasak Gervardo žodžių, iš Tripolio. Galbūt savo nuo- 
dėmingos jaunystės laikais gerai pažinai šį miestą? Man 
kažkodėl atrodo, kad tuose kraštuose liko labai mažai 
vietų, kur kažkada nebūtum apsilankęs. 

— Man labiausiai patiko švento Simeono uostas. Ten 
geri laivų statybos meistrai, o tiktai už kelių mylių aukš- 
tupio link — Antiochija. 

Jis turėjo dėl ko prisiminti Antiochiją, nes kaip tik 
ten prasidėjo ir baigėsi jo kryžiuotiška karjera ir jo mei- 
lės istorija Palestinoje — šioje gražioje egzotiškoje, bet 
nesvetingoje ir Žiaurioje aukso ir sausros Žemėje. Toje 
tylioje prieplaukoje, benediktinų vienuolyne, kur jis nu- 
sprendė pagaliau nuleisti inkarą ir kur visas jo gyveni- 
mas buvo pasmerktas griežtai dienotvarkei, jam net ne- 
pakako laiko prisiminti audringų savo jaunystės dienų. 
Dabar jis aiškiai savo vaizduotėje matė tą miestą: sod- 
rią upės slėnio žalumą, palaimingą siaurų gatvelių pa- 
vėsį ir turgaus triukšmą. Ir Burlaivių gatvėje vaisius bei 
daržoves pardavinėjančią Mariamą, — žiaurios saulės 
kaitros nuauksintą jauną, subtilių bruožų veidą, juodus, 
kvapiaisiais aliejaus išteptus, blizgančius plaukus. Ji pa- 
darė džiugų gyvenimą, kai jis, aštuoniolikos metų jau- 
nuolis, atkeliavo į Rytus tir kai grįžo į Europą po dvide- 
šimties metų užsigrūdinęs karys ir daug matęs jūrinin- 
kas, teberegėjo dar ir jauną vienišą tr aistringą našlę, 
paprastą moterį, kuri būtų patikusi toli gražu ne kiek- 
vienam — pernelyg liesą, pernelyg nepriklausomą, per- 
nelyg išdidžią. Po vyro mirties jos sieloje liko tuštuma 
tr skausmas, ir jaunas svetimšalis pasinėrė į šį akivarą. 
Bet ryškiausiai jis prisiminė Mariamą, su kuria pralei- 
do ištisus metus, dar prieš tai, kai kryžiuočiai išžygia- 
vo apsupti Jeruzalės ir išplėšti jos iš kitatikių rankų. 

Kadfaelis turėjo ir kitų moterų, ir prieš ir po Maria- 
mos. Jis prisiminė jas su dėkingumu, nejausdamas sa- 
vo sąžinėje jokios kaltės ir savo jaunystės susižavėji- 
mų nelaikė nuodėmingais. Jis teikė džiaugsmą ir už tai 
pats gaudavo džiaugsmą, nesuteikdamas nė vienai savo 
mylimajai skausmo. Jeigu tai ir buvo visuotinai priim- 
tu požiūriu tik silpnas argumentas save pateisinti, bet 
Kadfaelis jautėsi visiškai nekaltas. Būtų buvę nedora 
gailėtis, kad jis mylėjo tokią moterį kaip Mariama. 

— Dabar ten, Palestinoje, sudarytos sutartys, kurios 
kažkuriam laikui garantuoja taiką, — pagaliau tarė Kad- 
faelis, atitrūkęs nuo prisiminimų. — Aš manau, kad An- 
žu didikas tikrai gali manyti, jog jis dabar reikalinges- 
nis čia, kur jo ponia imperatorė Matilda kovoja dėl sos- 
to. Tr, kiek žinau, Loranas d'Anžė turi gerą vardą. Kaip 
gaila, kad jis atvyko į Angliją, kai abipusė neapykanta 
buvo pasiekusi tokią įtampą. 

— Taip, labai apmaudu, kad esama priežasčių kilti 
neapykantai tarp garbingų Žmonių, — pritarė susirau- 
kęs Hiū. — Aš — karaliaus Žmogus, ir aš jį pasirinkau 
sąmoningai. Man Stefanas patinka, tir kad ir kokiomis 
gėrybėmis mane beviliotų, jo neišduosiu. Bet aš gerai 
suprantu, kodėl Anžu baronas veržiasi namo tarnauti 
taip pat ištikimai savo poniai, kaip aš tarnauju Stefa- 
nui. Šis karas, Kadfaeli, — siaubingas pasityčiojimas 
Iš visų Žmogiškųjų vertybių! 

— Ne visų, — tvirtai pareiškė Kadfaelis. — Kiek 
Žinau, dar nepasitaikė tokių laikų, kad gyvenimas būtų 
lengvas ir be rūpesčių. Bet vis dėlto reikia tikėtis, kad 
tavo mažylis augs pasaulyje, kuriame bus mažiau žiau- 
rumų. — Jis atsiduso. — Na, šiandien užteks, greitai 
pradės skambėti varpas. 

Jie kartu išėjo į šaltą sodo prieblandą, kur skrajojo 
pirmosios snaigės. Ore jautėsi Žiemos vėsa. 

Iš pradžių snigo silpnai ir su pertraukomis. Vėliau 

ėmė snigti smarkiau, papūtė šiaurės vakarų vėjas, ir 
smulkus sausas sniegas pavertė naktį baltu sūkuriu. Din- 
go daiktų kontūrai, buvo užpustyti takeliai, viskas iki 
neatpažįstamumo pasikeitė. Sniegas užvertė klonius, tik 
kalvų šlaitai liko pliki. Kurie buvo protingesni, užsida- 
rė langines ir duris bei užsikamšiojo plyšius, pro ku- 
riuos galėjo prasiskverbti kibūs pūgos pirštai, 1r sėdėjo 
namie. Taip, tai buvo pirmasis šios Žiemos sniegas ir 
pirmasis rūstus šaltis. 

“Garbė Dievui, — pamanė brolis Kadfaelis, išgir- 
dęs kad skambina vakarinėms pamaldoms, — garbė Die- 
vui, dabar Gervardas su savo palydovais jau nebetoli 
namų, suspės pasislėpti šilumoje. Bet kas dabar nutiks 
Erminai ir Ivui, pasiklydusiems kažkur tarp Šrūsberio 
ir Vusterio, ir kas dabar bus jaunajai vienuole: seseriai 
Hilarijai, kuri be baimės nusprendė keliauti su vaikais 
ir nuvesti juos į saugią vietą?" 


Antras skyrius 


Gruodžio penktą dieną, apie pusiaudienį, iš pietų at- 
vyko žmogus į Šrūsberio abatiją su skubiu pranešimu. 
Praėjusią naktį jis praleido Bronfildo benediktinų vie- 
nuolyne ir Šrūsberį pasiekė gana lengvai: jam pasisekė 
— kelias dar buvo pakenčiamas. Bromfyldo vienuoly- 
no prioras Leonardas iki savo paaukštinimo buvo Šrūs- 
beryje paprastas vienuolis ir senas Kadfaelio draugas. 
Jis nutuokė apie gydymo meną. 

— Naktį, — pasakojo žygūnas, sėdėdamas Kadfae- 
lio daržinaitėje, — kažkokie gailestingi Žmonės atnešė 
į vienuolyną sužeistą žmogų, kurį surado šalia kelio. 
Plėšikai jį buvo išrengę, sumušę ir, palaikę negyvu, pa- 
likę. Jis iš tikrųjų buvo leisgyvis. Jeigu jis būtų išgulė- 
jęs sniege visą naktį, tai iki ryto tikrai būtų mirtinai 
sušalęs. Prioras Leonardas manęs paprašė jums atga- 
benti pranešimą, nes, nors vienuolyne ir yra šį bei tą 
nutuokiančių apie mediciną brolių, šiuo atveju jie vie- 
ni nesugebės susidoroti. Prioras sakė, jog tu, broli, ka- 
ruose esi daug ką išmokęs, ir dėl to, galbūt šitą Žmogų 
galėtum išgelbėti. Jeigu galėtum atvykti ir ten pagyven- 
ti, kol jis pasveiks arba kol neišskris jo vargšė siela, 
gal padarytum sielai naudingą darbą. 

— Jeigu abatas ir mūsų prioras leis, — atsakė susi- 
rūpinęs Kadfaelis, — su džiaugsmu keliausiu. Vadina- 
si, plėšikai siautėja pakelėse taip arti Ladlou? Kas gi 
tada darosi pietuose? 

Šis nelaimingasis taip pat vienuolis — tai matyti iš 
jo tonzūros. 

— Eime su manimi, — pasiūlė Kadtfaelis. — Mes 
tiesiog dabar kreipsimės į priorą Robertą. 

Prioras Robertas juos išklausė ir nė žodžiu neprieš- 
taravo, tiktai pašiurpo užjausdamas Kadfaelį, kuriam 
teks skubiai sukarti tokį i11gą kelią, kai jau prasidėjo rūsti 
žiema. Prioras iš karto nuskubėjo pas abatą ir grįžo, ga- 
vęs jo leidimą. 

— Tėvas abatas liepė tau pasiimti iš arklidžių gerą 
arklį, — pasakė Robertas broliui Kadfaeliui. — Gali 
būti išvykęs kiek prireiks, o mes dabar nusiųsime žmo- 
gų į šventojo Žilio prieglaudą pakviesti brolio Marko, 
manau, brolis Osvinas dar neturi pakankamai patyrimo 
prižiūrėti visai ligoninei. 

Kadfaelis visiškai pritarė tam ir suprato prioro su- 
sirūpinimą. Nors brolis Osvinas buvo savo darbui visa 
siela atsidavęs ir uoliai jį dirbo, bet pats suprato, kad 
sunku jam būtų susidoroti su peršalimo ir kitomis ligo- 
mis, kuriomis galėjo susirgti žmonės mokytojui! išvy- 
kus. Markas tuo tarpu paliks savo raupsuotusius miesto 
pakraštyje labai apgailestaudamas, bet, duos Dievas, 
Kadfaelis ilgai neužtruks. 

— O kaip dabar keliai? — paklausė brolis Kadfae- 
lis žygūno, kuris atvedė savo arklį į gardą, o vienuolis 
tuo metu rinkosi žirgą. — Tu čia atjojai greitai, 1r man 
taip pat norėtųsi kuo greičiau pasiekti Bromfildą. 

— Blogiausia tai vėjas, broli, bet užtat jis beveik 
visai nušlavė didįjį traktą, išskyrus kai kurias vietas, 
kur susidarė vėpūtiniai. Tačiau visi lauko keleliai vi- 
siškai užpustyti. Jeigu nedelsdamas iškeliausi, kelionės 
tikslą galėsi greitai pasiekti. Geriau joti pietiniu keliu, 
tada pūstų palankus vėjas. 

Kadtaelis svarstė, ką įsidėti į kuprinę. Jis turėjo įvai- 
riausių tepalų, karštį mažinančių priemonių, ir šiaip vi- 
sokių vaistų, kokių surasi ne kiekvienoje ligoninėje, bet 

reikėjo ir paprastų vaistažolių, kurių tikrai turėjo būti 
ir Bromfilde. Vienuolis nusprendė, kad kuo mažiau bus 
svorio, tuo greičiau nusikapstys į vietą. Jis apsiavė pa- 
tvarius batus, 0 ant sutanos apsivilko storą kelioninį ap- 
siaustą ir jį tvirtai susijuosė diržu. Jeigu Kadfaelio mi- 
sija nebūtų buvusi tokia nelinksma, ši kelionė galėjo 
jam tapti net maloni, juo labiau, kad galėjo arklidėje 
pasirinkti kokį nori žirgą. Ne taip jau dažnai tokie da- 
lykai atsitikdavo. Jam teko dalyvauti kampanijoje ne 
tiktai negailestingai svilinant saulei, bet ir žiemą, tad 
sniegas ir šaltis jo nebaugino. Tačiau brolis Kadfaelis 
buvo ganėtinai protingas, todėl labai apdairiai pasiren- 
gė pūgoms. 

Jau praslinko keturios dienos, kai iškrito pirmasis 
sniegas, o oras vis nesikeitė: apie pusiaudienį trumpam 
šmėkštelėdavo saulė, po to, vėlai vakare, susitelkdavo 
debesys ir iki gilios nakties snigdavo, be to, vis labiau 
šalo. Šrūsberyje sniegas buvo lengvas ir purus, ir baltų 
snaigių raštas juodoje Žemėje kaitaliojos1 nuo kiekvie- 
no vėjo pūstelėjimo. Tačiau kuo toliau Kadfaelis kelia- 
vo į pietus, tuo baltesni darėsi laukai, o grioviai buvo 
visiškai užpustyti. Medžių šakos linko nuo sniego naš- 
tos, o pusiaudienį švininis, aptrauktas juodų melsvų de- 
besų dangus, tarsi pakibo virš Žemės. Jeigu taip tęsis 
toliau, nuo kalvų subėgs ir 1ms šlaistytis aplink gyven- 
vietes alkani vilkai. Tokiu oru visų geriausia būti ežiu, 
susisukusiu patvoryje ir miegančiu žiemos miegu, arba 
jaukiai įsikūrusia drevėje voveraite, kur ji turi prisine- 
šusi maisto atsargų, nes šį rudenį prinoko daug riešutų 
ir gilių. 

Joti Kadfaeliui visada būdavo vienas malonumas, 
net kai jis, kaip dabar, šuoliuodavo vienas per spigi- 
nantį šaltį. Pastaraisiais metais jam retai pasitaikydavo 
tokia pramoga — tai buvo vienas tų džiaugsmų, kurių 

teko atsisakyti ir gyventi ramų vienuolyno gyvenimą. 
Rinkdamasis gyvenimo kelią Žmogus turi būtinai kaž- 
ką paaukoti. Kadfaelis gūžėsi gindamasis nuo vėjo. Vėl 
ėmė sukūriuoti lengvos ir purios snaigelės, aplenkda- 
mos jo arklį. Tačiau nuo blogo oro vienuolį patikimai 
saugojo šiltas apsiaustas ir gobtuvas. Jis šuoliavo pir- 
myn, mąstydamas apie sužeistąjį, gulintį Bromfildo vie- 
nuolyno ligoninėje. Jis irgi vienuolis. Taip sakė pasiun- 
tinys. Iš Bromfildo? Žinoma, ne! Vietinį brolį būtų visi 
pažinę. Vienuolis, vienas keliaujantis naktį? Su kokia 
nors svarbia užduotimi? Galimas daiktas, jis, prieš pa- 
tekdamas į plėšikų nagus, iš kažkur pabėgo?.. Juk dau- 
gelis, išnešę kudašių iš Vusterio, irgi klajojo šiais ke- 
liais. Kur jie dabar? Tikėtina, kad sutanotas klajūnas 
irgi paspruko šių skerdynių metu? 

Ėmė snigti labiau. Dabar abipus petingos Kadfaelio 
figūros tarsi nusileido dvi plonos sniego uždangos, ku- 
rios plaikstėsi ir slinko pirmyn it gazinio šaliko skiau- 
tės. Gal tik keturis kartus nepaliaujamai šuoliuodamas 
jis pasisveikino su priešais jojusiais ŽmMonėmis, — iš 
visa ko sprendžiant, vietiniais gyventojais. Per tokį orą 
į keliones Žmonės leižiasi tik būtiniausio reikalo pri- 
spirti. 

Jau temo, kai Kadfaelis prisikapstė iki Bromtildo 
vienuolyno sargo namelio ir žengė pėsčiųjų tilteliu per 
Onio upelį. Jo arklys visiškai nusiplūkė: iš jo šnervių 
ėjo garas, jis sunkiai, trūkčiodamas alsavo. Kadfaelis 
palengvėjusia širdimi nuo jo nusėdo, padavė pavadžius 
priėjusiam broliui arklininkui ir įžengė į vienuolyno kie- 
mą, kuris buvo lygesnis negu Šrūsberyje, paskui į vie- 
tomis paauksuotus deglų liepsnos pastatus. Tamsoje ne- 
aiškiai kilo Mergelės Marijos bažnyčios siluetas. To- 
kiam kukliam vienuolynui ji buvo pernelyg didinga. Per 
kiemą prie Kadfaelio jau žengė, netikėtai 1š tamsos 1š- 

niręs, pats prioras Leonardas — išstybęs, nerangus, pa- 
našus į pilkąjį garnį vienuolis. Jis nerimastingai trynė 
panašią į aštrų snapą nosį ir it sparnais mojavo ranko- 
mis. Kiemą, kurį be jokios abejonės tądien nušlavė, den- 
gė plonas neseniai iškritusio sniego sluoksnis, kuris iki 
ryto taps gilus ir girgždantis, jeigu tiktai pusę jo vėjas 
neišnešios po laukus. 

— Kadfaelis? — Prioras buvo trumparegis ir net die- 
ną jam tekdavo prisimerkti, norint ką nors įžiūrėti. Jis 
ištiesė ranką ir pagaliau pažino draugą. — Garbė Die- 
vui, vis dėlto atvykai? Baiminausi dėl mūsų sužeisto- 
jo... Bet tokia kelionė... Užeik, užeik, tau viskas pa- 
ruošta, ir vakarienė taip pat. Esi tikriausiai pavargęs ir 
išalkęs! 

— Pirmiausia leisk man apžiūrėti ligonį, — guviai 
atšovė Kadfaelis ir ryžtingai pasuko kiemu aukštyn, pa- 
likdamas baltame sniege aiškius savo didelių batų pėd- 
sakus. Ilgakojis prioras Leonardas žargliojo greta, 
stengdamasis prisiderinti prie draugo eisenos, ir visą 
laiką nenutrūkstamai kalbėjo: 

Mes jį įkurdinome atsarginėje vienutėje, ten tyliau 
Būgštaujame, ar jam neprakirstas pakaušis. Ligonis ne- 
ištarė nė žodžio ir nuo to laiko, kai jį čia atnešė, nė 
karto neatmerkė akių. Sužeistasis visas nusėtas vienų 
krauioplūdžių, bet tai smulkmenos. Tačiau dėl peilio 
žaizdos jis neteko labai daug kraujo, nors jį ir pavyko 
sustabdyti. Ten, vidiniuose kambariuose, ne taip šalta... 

Ligoninė buvo truputį toliau. Ją nuo vėjo užstojo 
bažnyčia. Jie Įėjo į vidų, sandariai uždarę paskui save 
duris, ir Leonardas nuvedė draugą į mažą, tuščią, tik su 
viena lova, greta kurios degė riebalinė lempa, vienutę. 
Jiems pasirodžius, jaunas brolis, kuris klūpojo prie su- 
žeistojo lovos, atsistojo ir pasitraukė į šalį. 

Nelaimingasis gulėjo kaip karste, ant nugaros, po 
šūsnimi antklodžių. Jis sunkiai dejuodamas alsavo ir po 
kiekvieno atodūsio ant krūtinės užklotos antklodės tru- 
putį pakildavo. Sužeistojo galva nejudėdama gulėjo ant 
pagalvės, jo akys buvo užmerktos, įkritę skruostai pa- 
mėlynavę. Galva buvo apibintuota, tai slėpė tonzūrą, 
kaktoje matėsi kraujosruvos. Sužeistojo veidas buvo 
sutinęs, viena akis visiškai užplukusi. Beveik neįma- 
noma buvo įsivaizduoti, kaip anksčiau šis Žmogus at- 
rodė, bet Kadfaelis suprato, jog jis gerai sudėtas ir ne- 
senas, matyt, jam ne daugiau kaip trisdešimt penkeri 
metai. 

— Tiesiog stebuklas, kad sveiki kaulai, — sukuž- 
dėjo Leonardas. — Štai tiktai kaukolė... Bet juk tu jį 
apžiūrėsi, kai atsikvėpsi... 

— Geriau tai padarysiu tiesiog dabar, — pareiškė 
Kadfaelis ir, nusimetęs apsiaustą, pasidėjo ant akmeni- 
nių grindų kuprinę ir ėmėsi darbo. Nors kampe ruseno 
nedidelis kaitintuvas, bet, kai jis pakišo ranką po ant- 
klode ir apčiupinėjo šoną, šlaunį ir blauzdą, pajuto, kad 
vargšo kūnas visiškai šaltas ir prisilietus nereaguoja. 
Sužeistasis buvo gerai apklostytas, tačiau šito aiškiai 
nepakako. 

— Įdėkite į virtuvės krosnį akmenų, — įsakė brolis 
Kadfaelis, — juos įkaitinkite ir suvyniokite į tlanelinę 
medžiagą. Mes apdėsime jį karštais akmenimis ir juos 
nuolat keisime. Jis sušalo ne nuo Žiemos šalčio — ne, 
jį sušaldė Žmonių žiaurumas, ir su tuo reikia kovoti, ant- 
raip jis niekada nenubus. Aš pažinojau žmonių, kurie 
taip pasibaisėjo Žmonių žiaurumu ir negailestingumu, 
kad jie, to nepakėlę, numirė, nors ir nesirgo jokia mir- 
tina liga. Ar bandėte jį pagirdyti ir pamaitinti? 

— Taip, bandėme, bet jis negali nuryti, — atsakė 

Leonardas. — Iš burnos išteka net įpiltas vyno lašas. 
Matyt, sulaužytas žandikaulis arba išmušti dantys. 

Kadtfaelis atsargiai pakėlė sužeistojo lūpą — pasi- 
rodė stambūs, tvirtai sukąsti balti dantys. “Garbė Die- 
vui, ir žandikaulis ir dantys sveiki". 

Jaunasis broliukas tylėdamas išslinko iš kambario 
ir nuėjo į virtuvę šildyti akmenų. Kadfaelis nuklojo ant- 
klodes ir apžiūrėjo kūną nuo galvos iki kojų. Vargšas 
buvo išrengtas nuogas ir užklotas linine paklode, kad 
tiktai švarus lygus jos paviršius liestų gausias mėlynes 
ir kraujoplūdžius. Peilio žaizda paširdyje buvo standžiai 
subintuota; neliko jokios abejonės, kad visos žaizdos 
kruopščiai nuplautos ir perrištos. Kadfaelis pervedė 
pirštais per sužeistojo kūną, apčiupinėjo kaulus ir, at- 
sisukęs į priorą Leonardą, tarė: 

— Nuo šio dūrto jis turėjo mirti vietoje. Tačiau pei- 
lis atsirėmė į šonkaulį, 1r piktadariai nebelaukė, kad įsi- 
tikintų, ar jis miręs. Be abejo, šis žmogus buvo labai 
tvirtas — pažiūrėk, kaip jis sudėtas. Su juo mažų ma- 
žiausiai grūmėsi trys ar keturi vyrai. 

Daugybė žaizdelių buvo pradėję pūliuoti, ir Kadta- 
elis padarė viską, ką galėjo, ištepė savo išbandytais te- 
palais, bet nelietė smulkesnių žaizdelių ir įdrėskimų. 
Atnešė įkaitintų akmenų, ir trys jauni ir mitrūs broliai 
ėmė triūsti aplink sužeistąjį, — jais apdėjo iš abiejų pu- 
sių sužalotą kūną taip, kad akmenys jo neliestų, bet tik 
šildytų. Paskui jie skubėdami vėl nuėjo į virtuvę tr vėl 
prišildė naujų akmenų bei plytų. Kadfaelis prie 11gų kau- 
lėtų padų pridėjo didelę karštą plytą paaiškinęs, kad, 
jeigu šaltos kojos, bus šaltas ir visas kūnas. 

Po to Kadfaelis ėmėsi sužeistojo galvos. Ji buvo su- 
žeista lazda. Jis nuvyntiojo raiščius, o Leonardas jam 
padėjo, laikė ligonį už pečių. Pasirodė tonzūra, apsup- 
ta tamsių kaštoninių plaukų. Viršugalvyje matėsi dvi ar 

trys vis dar tebekraujuojančios žaizdos. Plaukai buvo 
tankūs ir vešlūs ir gerai saugojo galvą, todėl tikriausiai 
kaukolė liko neprakirsta. Kadfaelis atsargiai apčiupi- 
nėjo sužeistojo galvą ir tuo įsitikino. Jis lengvai atsi- 
duso, pirmąkart pajutęs silpną viltį, kad nelaimingasis 
pasveiks. 

— Jo smegenys sukrėstos, bet, manau, kad kaukolė 
sveika. Mes vėl aprišime ir pakreipsime galvą, kad grei- 
čiau užsitrauktų žaizdos viršugalvyje. Lūžio tikrai ne- 
radau. 

Nors viskas buvo atlikta, bet sužeistasis vis tebegu- 
lėjo nejudėdamas. Iš karto buvo sunku pajusti kokią nors 
permainą, tačiau karšti akmenys, kuriuos uoliai nešė ir 
keitė broliukai, darė savo. Ligonio kūnas tapo minkš- 
tesnis ir šiltesnis — tai buvo geras ženklas. 

— Dabar galime jį trumpam palikti, — tarė Kadtae- 
lis, susimąstęs, suraukęs antakius, žvelgdamas į sužeis- 
tąjį. — Aš naktį prie jo budėsiu, o išsimiegosiu rytoj 
dieną, kai, tikiuosi, praeis krizė. Bet esu beveik įsitiki- 
nęs, kad jis gyvens. O dabar, tėve priore, esu pasiren- 
gęs suvalgyti pažadėtąją vakarienę. Bet visų pirma pa- 
prašyk kokio nors tvirto vyruko, kad nutrauktų nuo ma- 
nęs batus, nes visai sustingau ir jau pats nebepajėgiu 
pasirūpinti savimi. 


Prioras Leonardas asmeniškai patarnavo svečiui per 
vakarienę ir Žodžių srautu reiškė savo džiaugsmą, kad 
atvyko toks sumanus gydytojas. 

— Taip, broli, aš niekada neturėjau tiek Žinių kaip 
tu, nei galimybės jas įgyti. Ir, Dievas liudytojas, dar 
niekada nesu matęs mūsų ligoninėje tokio nelaimingo, 
sužaloto Žmogaus. Iš pradžių pamaniau, kad ant mano 
rankų negyvėlis, o vėliau supratau, jog šis Žmogus dar 
gyvas, todėl pabandėme sustabdyti kraujosrūvį ir gerai 

vargšelį apklostyti, kad sušiltų. Galimas daiktas, mes 
taip ir nesužinosime, kas įvyko ir kodėl su juo taip žiau- 
riai pasielgta. 

— Kas jį atnešė? — paklausė Kadfaelis. 

— Vienas mūsų nuomininkas, gyvenantis prie Hen- 
lio. Tai doras žemdirbys Reineris Datonas. Tą naktį 
pirmąkart iškrito sniegas ir pašalo, o Reineriui dingo 
telyčaitė — žinai, viena tokių, kurios amžinai nuklys- 
ta nuo bandos. Jis jos ieškojo kartu su dviem savo sū- 
numis. Jie šalikelėje rado šį nelaimingąjį ir, viską me- 
tę, skubiai atnešė čia. Naktis buvo audringa — neįžvel- 
giama tamsa ir stiprus vėjas. Nemanau, kad jis ten il- 
gai gulėjo, antraip, spaudžiant stipriam šalčiui, jau bū- 
tų miręs. 

— O tie, kurie jam padėjo, ar nepastebėjo nieko įtar- 
tino? 

— Ne. Bet tuo metu nieko per keletą žingsnių nesi- 
matė ir buvo galima praeiti visai greta kokio nors Žžmo- 
gaus ir jo nepastebėti. Laimei, gerų Žmonių neištiko šio 
vargšo likimas. Beje, jie trise, ko gero, būtų galėję iš- 
gąsdinti plėšikus. Jie pažįsta šią apylinkę kaip savo pen- 
kis pirštus. Atklydėliui tokiu metu reikėjo kur nors tū- 
noti ir laukti, kol bus galima įžvelgti kelią. Kai pripus- 
to tokius vėpūtinius, o tr dar siaučia smarkus vėjas bei 
smarkiai sninga, takeliai pasirodo ir dingsta po du kar- 
tus per dieną, o ir dar dažniau. Gali nubristi gerą my- 
lią, manydamas, jog pastebi kiekvieną ribostulpį, o grįŽ- 
damas nieko nebepažinti. 

— O mūsų sužeistojo čia niekas nepažįsta? 

Prioras Leonardas nustebęs įsistebeilijo į draugą. 

— Ak, na taip! Argi aš apie tai nekalbėjau? Matai, 
mano pasiuntinys labai skubėjo ir tikriausiai nespėjo 
kaip reikiant visko papasakoti. Sužeistasis — Peršoro 
benediktinų vienuolis, kuris atvyko iš savo abatijos su 

užduotimi. Mes deramės su jais dėl šventos Eadburgos 
piršto, kurios palaikus, kaip Žinai, turi jie. Šis brolis 
turėjo atnešti mums šventosios pirštą su urna ir prieš 
keletą dienų sėkmingai jį atnešė. Vienuolis pas mus at- 
ėjo naktį iš šio mėnesio pirmosios dienos į antrąją ir 
pasiliko dalyvauti urnos priėmimo apeigose. 

— Tad kaip čia atsitiko, — apstulbo Kadtfaelis, — 
kad po poros dienų jį surado sniege išrengtą bei mirš- 
tantį tr atnešė pas jus? Nejaugi šiame vienuolyne, Leo- 
nardai, visi tokie nedėmesingi savo svečiams? 

— Bet jis pats išvyko 1š mūsų, Kadfaeli! Užvakar 
jis pasakė, kad jam reikia iškeliauti anksti rytą, ir pa- 
pusryčiavęs išvyko. Užtikrinu, jis turėjo viską, ko rei- 
kia kelionei. Daugiau už tave mes nežinome, kaip vis- 
kas atsitiko, kaip jį sumušė visai greta mūsų vienuo- 
lyno, 0 jis, pats, kaip matai, kol kas negali ko nors 
papasakoti. Niekas nežino, kur jis buvo vakar nuo auš- 
ros iki nakties, bet, aišku, ne ten, kur jį surado, ant- 
raip jį būtų tekę ne gydyti, o laikyti gedulingas pa- 
maldas už jį. 

— Kad ir kaip ten būtų, gerai, kad nors jūs jį pa- 
žįstate. Ar daug jūs apie jį žinote? Jis pasisakė savo 
vardą? 

Prioras truktelėjo pečiais. Ką gali pasakyti apie žmo- 
gų jo'vardas? 

— Jis vadinasi Elijasas. Man taip atrodo, nors jis to 
savo vardo ir nesakė. Vienuolyne jis neseniai. Nekal- 
bus Žmogus, matyt, nemėgsta kalbėti apie save. Jis ne- 
rimaudamas vis stebėjo orą. Mums atrodė, kad tai na- 
tūralu, nes jo laukė nelengvas kelias namo. Bet dabar, 
regis, esmė ne vien čia. Jis kažką kalbėjo apie žmones, 
kuriuos paliko greta Foksvudo, pakeliui į Kleoberį, — 
ten jis susitiko su šiais pebėgėliais iš Vusterio tr įkal- 

bėjo eiti kartu su juo, bet jie nusprendė tęsti kelią į Šrūs- 
berį per kalvas. Elijasas sakė, jog tarp jų yra ryžtinga 
mergina, kuri visiems vadovauja. 

— Mergina? — Kadfaelis, pastatęs ausis, apmirė. — 
Ten buvo visiems vadovavusi mergina? 

— Matyt, taip. — Leonardas sumirksėjo, nustebęs, 
kad Kadfaelis taip susidomėjo. 

— O gal jis sakė, kas dar su ja buvo? Ar nebuvo kal- 
bos apie berniuką ir apie juos globojusią vienuolę? — 
Jis apmaudžiai suvokė savo formuluotės netikslumą — 
juk viskam vadovavo mergina! 

— Ne, jis daugiau nieko nepasakojo. Bet aš manau, 
kad Elijasas nerimavo dėl jų, juk, kai tik jis pas mus 
atvyko, ėmė snigti. O šios kalvos atviros visiems vė- 
jams... jam buvo dėl ko nerimauti. 

— Manai, kad jis skubėjo ieškoti jų, kad norėjo įsiti- 
kinti, jog jie sėkmingai perkopė kalvas ir pasiekė tiesų 
Šrūsberio kelią? Jam tai buvo ne toks jau didelis lankas. 

— Gal tr taip, — tarė Leonardas ir sunerimęs nuš- 
čiuvo, žvelgdamas į Kadfaelį. Jis laukė, ką šis pasakys. 

— Kažin, ar jis juos surado, 0 gal prieš tai vedė juos 
čionai? — brolis Kadfaelis tarsi kalbėjosi pats su savi- 
mi, o nieko nesuprantantis prioras kantriai laukė. 

Tuo tarpu Kadtaelis svarstė, kas jiems galėjo nutik- 
ti. Vienintelis jų gynėjas buvo sumuštas iki sąmonės ne- 
tekimo ir, palaikytas negyvu, numestas pagriovyje. Bet 
kur anie trys? Tačiau nėra jokių įrodymų, kad tai tie 
- patys nelaimingieji Hiūgoninai ir jauna vienuolė. Juk 
daug Žmonių, taip pat ir merginų, pabėgo iš nusiaubto 
Vusterio. 

Užsispyrusios merginos, mėgstančios komanduoti? 
Na ką gi, kiek jis žino, tokių gimsta ne tiktai pilyse, bet 
ir lūšnose, jų yra nemažai paprastų artojų šeimose. Mo- 
terys irg1 skiriasi viena nuo kitos kaip ir vyrai. 

— Leonardai, — pagaliau liovęsis samprotauti, pa- 
silenkęs per stalą, paklausė Kadtaelis, — ar nesi ga- 
vęs šerifo rašto, kuriame būtų kalbama apie du įžymių 
tėvų vaikus iš Vusterio, jauną merginą ir berniuką, 1š- 
ėjusius kartu su vienuole iš tenykščio vienuolyno ir 
pasiklydusius? 

Apstulbęs prioras nerimastingai papurtė galvą. 

— Ne, aš neprisimenu tokio popieriaus. Nori pasa- 
Kkyti, jog tai... Taip, brolis Elijasas buvo labai neramus. 
Tu manai, kad keleiviai, apie kuriuos jis kalbėjo, tie 
patys pražuvėliai? 

Kadfaelis jam papasakojo visą istoriją — kaip pa- 
bėgo Hiūgoninai, kaip jų buvo ieškoma, apie beviltišką 
jų dėdės, kuriam, jeigu ryžtųsi peržengti karaliaus val- 
dų ribas, grėstų areštas arba kalėjimas, būklę. Leonar- 
das klausėsi jo vis labiau nerimaudamas. 

— Visai tikėtina, kad tai jie. Kad tiktai vargšas bro- 
lis Elijasas galėtų prabilti! — sušuko jis. 

— Bet jis jau kai ką pasakė. Apie tai, pavyzdžiui, 
kad paliko juos Foksvude ir kad jie norėjo, eidami per 
kalvas, pasiekti Šrūsberį. Tai reiškia, kad jiems reikėjo 
įveikti Kli šlaitą, einant Godstoko link, o ten jau Ven- 
lokso abatijos Žemė. 

— Bet tai sunkus kelias, — siaubo apimtas sudeja- 
vo prioras. — O kitą naktį buvo smarki pūga. 

— Tačiau mes tvirtai nesame įsitikinę, — atsargiai 
jam priminė Kadfaelis, — tai tiktai spėliojimai. Šių 
skerdynių metu pabėgo ketvirtadalis Vusterio žmonių. 
Na, aš eisiu pabudėti prie mūsų globotinio, dabar tuš- 
čioms spėlionėms nėra laiko. Juk tiktai jis mums gali 
suteikti tikrų žinių, o be to, šis brolis vėl atsidūrė jūsų 
vienuolyne, ir todėl turime padaryti viską, kas įmano- 
ma, kad jį išgelbėtume. Eik į vakarines pamaldas, Leo- 

nardai, ir pasimelsk už nelaimingąjį, o aš pasimelsiu 
prie jo guolio. O jeigu jis prabils — nesijaudink, aš ne- 
praleisiu nė žodžio. 


Antroje nakties pusėje sužeistasis pirmąkart suju- 
dėjo. Kadfaelis jau nuo seno buvo įpratęs miegoti at- 
merktomis akimis ir įtemptomis ausimis. Štai taip jis 
barakatinavo ir šį kartą, įsitaisęs ant mažos taburetės 
lovos galvūgalyje sudėtomis ant krūtinės rankomis, al- 
kūnėmis įsirėmęs į medinį lovos atlošą, kad, Elijasui 
bent kiek sujudėjus, iš karto pabustų. Kadfaelis, sulai- 
kęs kvapą, pasilenkė prie lovos. Elijasas staiga atsidu- 
so giliai ir laisvai, ir šis atodūsis nuėjo per visą sužalo- 
tą kūną. Ligonis sudejavo nuo netikėtai jį pervėrusio 
skausmo, bet ėmė mažiau kriokti ir pirmąkart įtraukė, 
tiesa, sunkiai, bet godžiai, daugiau oro, kaip puolantis 
prie valgio alkanas Žmogus. Kadtfaelis išvydo, kaip ne- 
laimingojo veidu nubėgo smarkus virpulys ir prasivėrė 
sutinusios lūpos. Sužeistasis iškišo galiuką karščiuo- 
jančio liežuvio, stengdamasis jas aplaižyti, bet jam tai 
nepavyko. Tačiau brolio Elijaso burna tebebuvo pražio- 
ta, ir pasigirdo ilgas, virstantis dejone, atodūsis. 

Palei Kadfaelį, šalia kaitintuvo, kad neatšaltų, sto- 
vėjo medumi pasaldintas ąsotis vyno. Jis įlašino keletą 
lašų į pražiotą Elijaso burną ir su džiaugsmu pastebėjo, 
jog tarsi negyvą abejingu žvilgsniu veidą netikėtai 1š- 
kreipė grimasa, ir vargšas sunkiai nurijo. Kadfaeliui pa- 
lietus sužeistojo lūpas, jos vėl godžiai atsivėrė. Taip la- 
šas po lašo Kadfaelis pylė į sužeistojo burną gėrimą, 
kol! šis, matyt, pasisotinęs, liovėsi rijęs. Dabar, kai ne- 
laimingojo kūnas sušilo ir iš išorės, ir iš vidaus, šalta 
priešmirtinė užmarštis pamažu virto miegu. Kadfaelis 
pagalvojo: jeigu tvirtas sužeistojo organizmas, tai Eli- 
Jasas gerai prižiūrimas po kelių dienų atsigaus. Bet ar 

jis prisimins viską, kas jam nutiko, — tai kitas klausi- 
mas. Brolis Kadfaelis matė žmonių, likusių gyvų po to- 
kių galvos sužeidimų, kurie prisiminė kiekvieną savo 
vaikystės ir tolimos praeities detalę, bet nieko negalėjo 
pasakyti, kodėl visai neseniai atsidūrė ant pražūties 
krašto. 

Kadfaelis paėmė atvėsusią plytą, gulėjusią prie su- 
žeistojo kojų ir, atnešęs iš virtuvės kitą, vėl padėjo prie 
kojų ir atsisėdo ant taburetės, pasiruošęs budėti toliau. 
Dabar, be abejonės, Elijasas alsavo tolygiau, bet jo mie- 
gas buvo labai neramus — jis šniurkščiojo, dejavo, jo 
liesu kūnu retkarčiais nubėgdavo drebulys. Porą kartų 
Elijasas kankindamasis stengėsi kažką pasakyti, bet pa- 
sigirsdavo tiktai kažkokie nesuvokiami garsai. Kadfa- 
elis pasilenkė, stengdamasis ką nors suprasti, bet iki 
pat ryto taip ir neišgirdo nė vieno rišlaus žodžio. 

Galimas daiktas, įprastiniai vienuolyno dienotvar- 
kės garsai pasiekė kokią nors šio kankinio sąmonės ker- 
telę, primindami vienuolišką gyvenimą. Ir, kai suskam- 
bėjo varpas, kviečiantis į rytines pamaldas, brolis Eli- 
Jasas netikėtai nutilo, jo vokai sutrūkčiojo, akys prasi- 
merkė, bet tuojau pat vėl užsimerkė, nors šviesa buvo 
ir prislopinta. Sužeistojo gerklė įsitempė, lūpos bandė 
kažką tarti. Kadfaelis palinko dar žemiau, prikišo ausį 
prie pat jo burnos, persikreipusios nuo pastangų kažką 
pasakyti. 

— ... beprotybė, — kaip pasirodė Kadfaeliui, ištarė 
Elijasas. — Per Kli, — graudžiai tęsė jis, — taip snin- 
gant... — Pasukęs galvą, sužeistasis, dėdamas dideles 
pastangas, sukuždėjo: — Tokia jauna... valdinga... — 
Čia jis vėl ėmė grimzti į gilų miegą ir iš paskutiniųjų 
Jėgų, silpnu balsu, bet visiškai aiškiai ištarė: — Ber- 
niukui reikėjo eiti su manimi. 

Tai buvo viskas. Elijasas vėl nuščiuvo, ir brolis Kad- 
taelis išgirdo jau kur kas lygesnį jo alsavimą. 

— Atrodo, kad brolis Elijasas gyvens, — tarė Kad- 
faelis, kai prioras Leonardas užėjo po rytinių pamaldų 
pasiteirauti apie ligonį. — Tik reikia jam ramybės. 

Jaunasis vienuolis, atėjęs pakeisti Kadfaelio prie su- 
žeistojo lovos, buvo kupinas energijos ir labai įdėmiai 
išklausė nurodymų. 

— Kai jis 1ms judėti, — aiškino Kadtfaelis, — duok 
jam vyno su medumi. Pamatysi, dabar jis gers. Sėdėk 
greta ir užrašyk viską, ką jis sakys, man tai pravers. 
Abejoju, ar reikės jam dar kaip nors padėti, kol aš mie- 
gosiu. O jeigu brolis Elijasas 1ms prakaituoti, žiūrėk, 
kad nenusiklotų, ir visą laiką šluostyk jam veidą: ne- 
laimingajam tai labai padės. Duos Dievas, jis miegos 
giliai. Miegas jam dabar — geriausi vaistai. 

— Viską jam gerai išaiškinai? — nerimastingai pa- 
klausė Leonardas, kai jie kartu išėjo. — Jis susidoros? 

— Jis viską atliks puikiai, o mūsų globotiniui dabar 
daugiausia gali padėti tiktai laikas ir ramybė. 

Eidamas iš ligoninės, Kadfaelis tik Žiovavo ir gal- 
vojo, kad gerai būtų dabar papusryčiavus, o paskum kaip 
reikiant išsimiegojus. Paskui reikės dar kartą pakeisti 
ant sužeistojo galvos ir šonkaulių tvarsčius, taip pat pa- 
tepti visus smulkius įbrėžimus, kurie gali smarkiai su- 
pūliuoti. Tada jau bus galima nuspręsti, kaip brolį Eli- 
jasą gydyti toliau. Galbūt bus galima sužinoti ir dau- 
giau apie dingusius vaikus. 

Ar brolis Elijasas prašneko? Ar pasakė ką nors su- 
prantamo? — toliau klausinėjo Leonardas. 

— Jis užsiminė apie merginą ir berniuką tr apie tai, 
Jog taip sningant baisi beprotybė bandyti pereiti kal- 
vas. Taip, manau, kad jis susitiko Hiūgoninus su vie- 
nuole ir bandė juos atsivesti čia. Bet jaunoji ledi nepa- 

noro, ji veržėsi tęsti pradėtąjį kelią, — tarė Kadfaelis, 
galvodamas apie šią merginą, kuri išdrįso eiti per kal- 
vas, o dar tokiu niūriu metu. — Jauna tir valdinga, — 
pakartojo jis Elijaso Žodžius ir pagalvojo apie tai, jog 
nekaltos sielos, kad ir kokia neišmintinga ir nepaken- 
čiama ji būtų, negalima palikti nelaimėje. — O dabar 
pavalgydink mane, — paprašė Kadfaelis, o paskui pa- 
rodyk, kur atsigulti. Kitko imsimės vėliau. Bet aš tau, 
Leonardai, pasakysiu, ką galima padaryti tuojau pat. Jei- 
gu šiandien čia užsuktų keliaujantis į Šrūsberį pašalie- 
tis, paprašyti jo, kad praneštų Hiū Beringarui, jog mes 
jau kai ką sužinojome apie tuos, kurių jis ieško. 

— Būtinai tą padarysiu. Čia iš Šrūsberio yra vienas 
pirklys, prekiaujantis audiniais, — jis kaip tik Kalėdoms 
skuba pasiekti namus. Einu, kuo greičiausiai jam per- 
duosiu tavo žodžius, 0 tu tuoj pat gulk ilsėtis. 


Vakare brolis Elijasas antrą kartą pravėrė akis ir, 
nors nuo šviesos sumirksėjo, bet nebeužsimerkė, o at- 
virkščiai, dar plačiau atsimerkė. Nustebusiomis akimis 
jis apžvelgė kambarį. Tiktai kai iš už Kadfaelio peties 
prie ligonio palinko prioras, iš Elijaso akių galima bu- 
vo suprasti, kad jis Leonardą pažino. Jo lūpos prasivė- 
rė, pasigirdo kimus, pilnas vilties šnabždesys: 

— Tėvas prioras? 

— Na na, broli, — švelniai tarė Leonardas. Čia, 
Bromfilde, esi saugus. Ilsėkis ir tvirtėk. Tave smarkiai 
sumušė, bet dabar esi tarp draugų. Dėl nieko nesijau- 
dink... Sakyk, ko tau reikia. 

— Bromfildas, — su: "Jėjo paniuręs Elijasas. — 
Aš privalėjau į šį vienuolyną atvykti su užduotimi, — 
Jis nerimastingai bandė pakelti galvą. — Urna... ji ne- 
dingo?.. 

— Atnešei ją sveikutėlę, — nuramino jį prioras Leo- 

nardas. — Ji čia, mūsų bažnyčios altoriuje, ir, kai ją 
pastatėme į vietą, tu kartu su mumis giedojai mišparus. 
Prisimeni? Broli, tu gerai atlikai savo pareigą ir pada- 
rei viską, ką galėjai. 

— Bet kaip... man skauda galvą... — Silpnas bal- 
sas nutrūko, tamsūs antakiai susitraukė iš nerimo ir 
skausmo. — Kodėl man taip sunku? Kaip visa tai atsi- 
tiko? 

Vienuolis papasakojo, kaip jis Išėjo Iš jų vienuoly- 
no, pasuko namo į savo Peršoro abatiją, kaip jis buvo 
sužeistas ir atneštas čia. Elijasas apsidžiaugė, išgirdęs 
Peršoro pavadinimą, nes prisiminė, kad ten gyveno ir 
iš ten išvyko su užduotimi. Jis atgabeno į Bromtildą 
šventosios Eadburgos pirštą, aplenkęs Vusterį, kur ty- 
kojo pavojai. Jis pamažu prisiminė vis tai, šį vienuoly- 
ną, bet kas atsitiko po to, visiškai buvo iškritę iš jo at- 
minties. Kadfaelis, pasilenkęs prie Elijaso, švelniai pri- 
minė: 

— Daugiau nebebuvai sutikęs merginos su berniu- 
ku, kurie rengėsi traukti per kalvas į Godstoką? Tai bu- 
vo neprotinga, bet mergina užsispyrė eiti per jas, ir bro- 
lis jos negalėjo atkalbėti... 

— Kokia mergina ir berniukas? — susirūpinęs pa- 
klausė Elijasas ir dar labiau paniuro. Jo veide atsispin- 
dėjo kančia. 

— Ir vienuolė — ar neatsimeni vienuolės, kuri bu- 
vo kartu su jais? 

Elijasas neprisiminė. Stengdamasis prisiminti, jis 
įsitempė, ėmė jaudintis, pasijuto esąs kaltas. Tai buvo 
galima aiškiai suprasti iš jo sutrikusio žvilgsnio. Jis ken- 
tėjo, nes negalėjo prisiminti savo pakeleivių ir kodėl 
buvo sužeistas. Vargšo kaktą išpylė prakaitas. Kadfae- 
lis atsargiai ją nušluostė. 

— Nesijaudink, gulėk ramiai ir palik viską spręsti 
Viešpačiui, o mes kiek galėsim — padėsim. Tu sąžinin- 
gai atlikai savo pareigą ir dabar gali ilsėtis. 

Kadfaelis ir jo padėjėjai visą laiką budėjo prie su- 
žeistojo lovos, rūpinosi juo, tepė tepalu jo žaizdas ir 
žaizdeles, maitino mėsos sultiniu su avižinėm kruo- 
pom ir žolelėm (mėsa buvo iš vargingų ligoninės at- 
sargų). Be to, jie skaitė prie Elijaso lovos maldas, o 
jis raukė antakius, stengdamasis ką nors prisiminti, bet 
viskas, kaip ir anksčiau, skendėjo miglose. Ankstyvo- 
mis priešaušrio valandomis, kai siela arba peržengia 
šio pasaulio slenkstį, arba nuo jo atsitraukia, sužeis- 
tąjį kamuodavo sapnai ir neaiškūs prisiminimai. Kad- 
faelis, budėdamas šiuo pačiu sunkiausiu laiku, viso- 
mis išgalėmis stengėsi saugoti jo vaizduotę nuo koš- 
marų, nes žinoio, kokie jie žalingi sveikatai. Prieš pat 
aušrą Kadtaelį pakeisdavo, kai Elijasas jau ramiai mie- 
godavo. Jo kūnas sveiko, bet dvasia kažkur klajojo, 
blaškoma slogių prisiminimų. 

Ir štai atėjo diena, kai iki pusiaudienio išsimiego- 
jęs, Kadfaelis užėjo pas brolį Elijasą ir rado jį nemte- 
gantį. Brolis Elijasas buvo ramus, skausmas jo beveik 
nebekankino. Jį rūpestingai slaugė brolis vienuolis. 

Paskui Kadfaelis išėjo į kiemą. Diena buvo giedra 
ir atrodė, kad artimiausiu laiku didesnių oro pasikeiti- 
mų nebus. Nors šaltis dar laikėsi ir galėjo pasnigti, bet 
dabar švietė saulė. 
mia širdimi galiu kelias valandas nuo mūsų globotinio 
pasitraukti. Mano arklys jau kaip reikiant pailsėjo, o 
kelias dabar neblogas — kol kas nei sninga, nei pusto. 
Aš nujosiu į Godstoką ir sužinosiu, ar nepasirodė ten 
mūsų bėgliai ir ar nepatraukė toliau, o jeigu taip, tai 

kuriuo keliu. Nuo to laiko, kai brolis Elijasas, anot ta- 
vo žodžių, su jais išsiskyrė Foksvude, praslinko jau apie 
šešios dienos. Jeigu jie sėkmingai pasiekė Venloko aba- 
tijos žemes, tai dabar, visiškai tikėtina, gali būti atsi- 
dūrę Venloke arba net Šrūsberyje, ir visas šis dėl jų su- 
keltas triukšmas pagaliau baigsis. Tada visi galėsime 
lengviau atsidusti. 


Trečias skyrius 


Godstokas, kuris buvo mišku apaugusiame ir tarp 
kalvų glūdinčiame slėnyje, priklausė Venloko abatijai. 
Tai — vienas iš trijų neišnuomotų manorų. Visas kitas 
žemes dirbo pagyvenę nuomininkai. Godstokas buvo ge- 
rai apsirūpinęs Žiemai maistu ir kuru, todėl nejautė jo- 
kių nepriteklių. Perkopę visų vėjų gairinamas kalvas ir 
patekę į šią palaimingą vietą, bėgliai galėjo pailsėti ir 
neskubėdami traukti toliau, eidami plačiomis prioro val- 
domomis žemėmis nuo vieno manoro iki kito. 

Tačiau tie trys, kuriais domėjosi Kadfaelis, į God- 
stoką neužėjo — prioro valdytojas tuo buvo visiškai įs1- 
tikinęs. 

— Mes jau gavome žinią, kad jų ieško, ir, nors ne- 
turėjome ypatingo pagrindo manyti, jog jie eina į mūsų 
pusę, visur teiravomės. Gali neabejoti, broli, pas mus 
jų nebuvo. 

— Paskutinė vieta, kur juos matė, tai Foksvudas, — 
tarė Kadfaelis. — Iš Kleoberio jie ėjo kartu su mūsų 
ordino broliu, kuris juos kalbino eiti kartu su juo į 
Bromtfildą, bet jie ketino tęsti kelionę per kalvas į šiau- 
rę. Man atrodė, kad jie turėjo patekti pas jus. 

— Taip, samprotauji teisingai, — pritarė valdyto- 
jas. — Bet jų čia nebuvo. 

Kadfaelis svarstė. Jis nelabai gerai pažinojo šias vie- 
tas, bet vis dėlto pakankamai, kad leistųsi į kelią. Jeigu 
Jie pro čia nepraėjo, tai nėra prasmės šniukštinėti ap- 
linkui. Tada tiktai belieka joti jų keliu atgaline krypti- 
mi ir ieškoti pėdsakų tarp Godstoko ir Foksvudo. Bet 

galima palaukti vieną dieną.-Po truputį tirštėjo sutemos, 
diena krypo vakarop, taigi metas grįžti. 

— Na ką gi, — tarė jis valdytojui, — būk atidus, 
Jeigu ką nors išgirsi, pranešk mums. Aš grįžtu į Brom- 
tildą. Keliaujant į pietvakarius tikriausiai bus tiesiau- 
sia? Kokie ten keliai? — Kadfaelis čia atjojo išvažinė- 
tu keliu, ne trumpiausiu, 0 jis norėjo greičiau pasukti į 
Bromtfildą. Jis visai neblogai orientuodavosi vietovėje. 

— Jeigu pasirinksi šį kelią, teks joti per Kli mišką. 
Laikykis taip, kad saulė būtų iš dešinės, tada nepakly- 
si. O upeliai netrukdys, nes spustelėjo šaltis. 

Valdytojas išvedė Kadfaelį miškingu slėniu į siau- 
rą tiesų kelią, kuris ėjo tarp nuolaidžių kalvų, ir pasa- 
kė kuria kryptimi joti. Už vienuolio nugaros dunksojo 
didžiulis Brauno Kli gūbrys, o kairėje pusėje — niū- 
rūs nelygūs Titerstono Kli kontūrai. Saulė nusileido 
žemai ir kabojo tarsi blausus raudonas rutulys, pri- 
dengtas plono kaip šydas pilko debesies. Kadfaelis su- 
metė, kad po valandos ar dviejų 1ms snigti. Oras buvo 
šaltas ir ramus. 

Vienuolis, mylią pajojęs, atsidūrė miške. Šakas vis 
tebedengė sušalusio sniego kepurės, o tose vietose, kur 
galėjo prasiskverbti saulės spinduliai, kabėjo ilgi var- 
vekliai. Žemę klojo tankus apipuvusių lapų ir spyglių 
sluoksnis. Joti buvo lengva. Po medžiais buvo truputį 
šilčiu, negu atviroje vietoje. Kli — karališkasis miš- 
kas, bet dabar jame jautėsi šeimininko rankų stygius, 
kaip ir didesnėje Anglijos dalyje, ir jis, kol Stefanas 
kovojo su imperatore Matilda dėl karūnos, faktiškai bu- 
vo paliktas vietinių bajorų malonei. Jau už dešimties 
mylių nuo pilies ir miesto prasidėjo nyki ir laukinė vie- 
tovė. Iškirstų arimui miško sklypų buvo nedaug ir la- 
bai toli vienas nuo kito. Šiame miške-draustinyje vei- 
sėsi laukiniai žvėrys, bet atšiaurią Žiemą net elniai nega- 

lėjo išgyventi be Žmogaus pagalbos. Pašaras buvo per- 
nelyg brangus, ir paprasti žemdirbiai juo nesidalijo su 
miško žvėrimis. Žvėris, kad nežūtų, galėjo pašerti tik- 
tai manorų valdytojai. Kadfaelis užtiko ėdžias, kur bu- 
vo pritrypta ir matėsi alkanų Žvėrių išdraikyti pašaro 
likučiai. Sniege ir toliau matėsi jų pėdsakų. Galimas 
daiktas, eigulys vis dar stengėsi eiti savo pareigas, kol 
Venceno varžovai grūmėsi dėl nuosavybės teisių į šią 
valdą. 

Pro medžius šmėkščiojanti saulė dabar švietė visai 
žemai, ėmė telktis sutemos, tačiau padangė buvo dar 
gana šviesi. Netikėtai medžiai prieš Kadfaelį prasisky- 
rė, ir iš karto tapo šviesiau. Kažkas čia buvo išsikirtęs 
sklypą, ir jame stovėjo mažutis namukas, o šalia jo au- 
go mažas sodelis, už kurio matėsi laukas. Kažkoks žmo- 
gus varė į žagarais aptvertą gardą tris ožkas. Jis, išgir- 
dęs po arklio kanopom girgždantį sniegą ir čiužančius 
sušalusius lapus, sunerimęs atsisuko. Tai buvo tvirtas 
pečiuitas artojas, ne daugiau kaip keturiasdešimties me- 
tų, vilkįs rudais, storais, namte austais drabužiais ir na- 
mų darbo odiniais batais. Suvaręs ožkas į gardą žmo- 
gus atsisuko ir pažvelgė į Kadfaelį. Primerktos akys įdė- 
miai žvelgė į vienuolišką sutaną, platų, vėjo nugairintą 
raitelio veidą tr didelį Žvitrų žirgą. 

— Telaimina Viešpats šį ūkį ir jo šeimininką, — ta- 
rė Kadfaelis, sustabdęs prie tvoros arklį. 

— Tegul padeda tau Dievas, broli! — Žemdirbio bal- 
sas buvo Žemas, o akys gana įtarios. — Kur keliauji? 

— Į Bromtildą, bičiuli. Ar gerai joju? 

— Taip, gerai. Jok ir toliau čia kryptimi. Už pusės 
mylios nuo čia bus Hoptonouno upelis. Perjojęs jį pa- 
suk kairėn, ten išvysi du jo intakus. Kai perjosi antrą- 
Jį, kelias šakosis. Po to pašlaite dešinėn, o kitoje Lad- 

lou pusėje išjosi į per mylią nuo vienuolyno einantį 
kelią. 

Žemdirbys neklausė, kodėl benediktinų vienuolis to- 
kiu vėlyvu metu atsidūrė tokioje atkampioje vietoje. Jis 
ir šiaip nieko neklausinėjo, nors jo veido išraiška ir bu- 
vo svetinga ir jis mielai atsakinėjo į klausimus, bet sto- 
vėjo užtvėręs kelią į savo sklypą. Jį išdavė akys — iš jų 
išraiškos buvo galima suvokti: jis kažką slepia ir sten- 
giasi įsiminti kiekvieną žodį, kad teisingai kažkam per- 
pasakotų. Tačiau šią vietą iškirtęs Žmogus, be abejo, 
turėjo būti doras ir nekvailas. 

— Dėkoju, — tarė Kadfaelis. — O dabar, jei gali, 
padėk man dar vienu reikalu. Esu vienuolis iš Šrūsbe- 
rio, o dabar gyvenu Bromfildo vienuolyne. Ten ligoni- 
nėje guli mūsų ordino iš Peršoro brolis, ir aš jį gydau. 
Ligonis nerimauja dėl kažkokių kelyje sutiktų Žmonių. 
Pabėgę iš Vusterio, jie patraukė į Šrūsberį, nepanorę 
kartu su juo pasukti į vakarus, į Bromtildą, o rengėsi 
keliauti į šiaurę. Ar jie pro čia nepraėjo? 

Kadfaelis ėmė pasakoti, kaip jie atrodė, jau pradė- 
jęs abejoti savo nuojauta, bet čia jo pašnekovas metė 
per petį greitą žvilgsnį į namelį ir vėl atsuko akis į vie- 
nuolį. 

— Pro mus tokie žmonės nepraėjo, — tvirtai atsakė 
jis. — O ir ko jiems čia eiti? Mano namelis prie kelio, 
kuris niekur neveda. 

— Tie, kurie keliauja nepažįstama vieta, visada ga- 
li atsidurti kelyje, kuris niekur neveda, juk jie gali pa- 
siklysti. Ši vieta ne taip jau toli nuo Godstoko, o ten aš 
jau teiravausi. Na ką gi, jeigu tau pasitaikys ką nors iš 
šios trijulės sutikti, pasakyk, kad jų ieškoma visoje gra- 
fystėje, taip pat Vusterio ir Šrūsberio abatijose. Dar pa- 
sakyk, jog, kai juos suras, duos patikimą apsaugą. Tada 
jie galės keliauti, kur nori. Vusterio įgula gavo pastip- 

rinimą, ir ji rūpinasi visais dingusiaisiais. Pasakyk jiems 
tai, jeigu pamatysi. 

Neramus šeimininko žvilgsnis buvo prikaustytas 
prie Kadfaelio veido. Pagaliau jis linktelėjo ir tarė: 

— Aš taip ir padarysiu. Jeigu, Žinoma, kada nors 
juos pamatysiu. 

Jis nepasitraukė iš savo vietos ir laukė, kol Kadta- 
elis truktelėjo vadeles ir pajudėjo tolyn. Tačiau, kai 
vienuolis prijojęs prie miško ir pasislėpęs po medžiais 
atsisuko, šeimininko nebesimatė. Jis jau buvo įsmu- 
kęs į namelį, tarsi kažko skubėdamas. Kadfaelis jojo 
žingine. Paskui sustojo ir įsiklausė. Už jo nugaros pa- 
sigirdo silpni garsai — kažkas vogčia sekė paskui. 
Žingsniai buvo lengvi ir greiti. Žvilgtelėjęs per petį, 
Kadfaelis probėgom išvydo mėlynu apsiaustu figūrė- 
lę, kuri greitai nėrė į šalį. Jis kiek padelsė, leido per- 
sekiotojui prisiartinti, paskui, vėl kiek pajojėjęs stai- 
giai sustabdė arklį ir atsigręžė. Garsai tuoj pat nutilo, 
bet palinkusios berželio šakos susiūbavo ir nuo jų pa- 
biro purus sniegas. 

— Gali išeiti, — švelniai tarė Kadfaelis. — Aš vie- 
nuolis iš Šrūsberio ir nekeliu pavojaus nei tau, nei kam 
kitam. Šeimininkas tau sakė teisybę. 

Berniukas išėjo iš slėptuvės ir sustojo vidury kelio, 
plačiai pražergęs kojas, pasiruošęs prireikus sprukti ar- 
ba, atvirkščiai, nejudėti iš vietos. Tai buvo neaukštas, 
su kaštoninių plaukų kuokštu ant galvos, didelėmis ru- 
domis, įdėmiai žvelgiančiomis į Kadfaelį akimis, ryž- 
tingai sučiaupta burna tvirtu smakru, taip nesiderinan- 
čiu su apskritu veidu, paauglys. Ryškiai mėlynas ap- 
siaustas tr tokios pat spalvos striukė buvo nešvarūs ir 
susiglamžę, tarsi jis būtų miegojęs ant žemės miške (ma- 
tyt, kad taip ir buvo), o pilkos kojinės suplyšę per ke- 
lius. Tačiau galėjai justi, kad berniukas pasitiki savimi 

ir, kaip ir dera bajorui, kupinas orumo. Jis turėjo makš- 
tyse prie diržo nedidelį sidabru papuoštą durklą. Pagal 
šį daiktą buvo galima spręsti, kad savininkas turtingas, 
tr tai galėjo daug ką suvilioti. Tačiau berniukui pasise- 
kė, jis, matyt, buvo patekęs į geras rankas. 

Nurimęs berniukas prisiartino per porą žingsnių ir 
prabilo: 

— Jis vadinasi Turstanas. Jis ir jo Žmona man buvo 
geri. Jis pasakė, kad čia pasirodė žmogus, kuriuo galiu 
pasitikėti, — benediktinų vienuolis. Jis dar sakė, kad 
mūsų ieško ir nori mums padėti. 

— Jis pasakė tiesą. Todėl kad, manding, tu Ivas Hiū- 
goninas. 

Berniukas linktelėjo. 

— Taip, tai aš. Ar galima man kartu su jumis ke- 
liauti į Bromfildą? 

— Žinoma, Ivai, man tai bus malonu, ir tie, kurie, 
tavęs ieškodami, naršo šias apylinkes, taip pat apsi- 
džiaugs. Tuo pačiu metu, kai išvykai iš Vusterio, iš 
Šventosios Žemės į Glosterį sugrįžo tavo dėdė d'Anžė 
ir, sužinojęs, kad judu su seseria dingote, ieško jūsų jo 
žmonės visoje grafystėje. Jis labai nudžiugs, galėdamas 
tave apkabinti. 

— Mano dėdė d'Anžė? — Berniuko veide suspindo 
nekantrumas ir kartu abejonė. — Į Glosterį? Bet... juk 
tai žmonės iš Glosterio... 

— Taip, aš Žinau, tačiau jie čia niekuo dėti. Neįsi- 
kalk į galvą minčių apie bet kokius nesutarimus tarp 
partijų, dėl kurių jis negalėjo patsai tavęs ieškoti, — 
nei tu, nei aš čia negalime nieko padaryti. Bet karaliaus 
Stefano žmonės prisiekė sugąžinti tave dėdei sveiką ir 
gyvą, gali tuo neabejoti. Tačiau ieško trijų, 0 tu čia tik 
vienas. Kur tavo sesuo tr jos auklėtoja. 

— Aš nežinau! 

Tai buvo tikras klyksmas. Berniuko smakras sudre- 
bėjo, bet jis greitai vyriškai suėmė save į rankas. 

— Palikau seserį Hilariją saugią Klitone ir manau, 
jOg ji ir dabar ten tebėra, bet ką pamanė ji, kai sužinojo 
jog mano sesuo... Viskuo kalta mano sesuo. Ji pabėgo 
naktį su savo mylimuoju. Jis atvyko jos, tr aš tikiu, kad 
ji pati jam pranešė, kur esanti. Aš puoliau vytis, bet pa- 
snigo... 

Kadfaelis lengviau atsiduso, bet visai nurimti nega- 
lėjo. Štai prieš jį vienas bėglys, dabar jis niekur nebe- 
dings. Antroji, vienuolė, tikriausia yra saugioje vietoje 
Klitone, bet negali nurimti dėl savo auklėtinės. O tre- 
čioji, net jeigu ir padarė kvailystę, vis dėlto, iš visa ko 
sprendžiant, yra globojama to, kam ji brangi ir kas jai 
nori tiktai gero. Ši istorija dar gali baigtis gerai. Kad- 
faelis norėjo smulkiai išklausinėti berniuką, bet čia pa- 
stebėjo, kad jau ėmė tirštėti sutemos, tesimatė kraštelis 
saulės. Jis nusprendė nugabenti berniuką į Bromfildą ir 
pasirūpinti, kad jis vėl vienas nesileistų į kelionę ir vėl 
nepaklystų. 

— Na ką gi, Ivai, keliaukime, kolei mūsų neužklu- 
po naktis. Sėsk į balną prieš mane — tu toks lengvas, 
arkliui nebus sunku. Dėk koją ant manosios, štai taip... 

Berniukas nusitvėrė už Kadfaelio rankos tir pasišo- 
kėjęs patogiai įsitaisė balne. Iš pradžių jis buvo labai 
įsitempęs, bet paskui aprimęs tik sunkiai atsiduso. 

— Turstanui aš padėkojau ir su juo atsisveikinau, — 
tyliai tarė jis kimtiu balsu, tarsi duodamas ataskaitą dėl! 
savo elgesio. — Aš atidaviau jam pusę to, ką turėjau 
savo piniginėje, bet joje buvo nelabai daug. Jis pasakė, 
kad jam nieko nereikia ir tik džiaugiasi, galėdamas man 
padėti. Aš daugiau neturėjau ką duoti, bet juk negalė- 
jau taip iškeliauti, nepalikęs jokios dovanos... 

— Gal ateis toks laikas ir tu vieną gražią dieną jį 

aplankysi,— bandė guosti berniūkštį Kadfaelis maty- 
damas, kad šis gerai išauklėtas, supranta savo padėtį ir 
su ja susijusias aplinkybes. Taip, vienuolyne aukštos kil- 
mės paaugys gavo gerą išsilavinimą, buvo gerai išauk- 
lėtas. 

— Norėčiau to, tarė Ivas, jaukiai prisiglaudęs prie 
brolio Kadfaelio peties. — Norėjau atiduoti jam savo 
durklą, bet jis pasakė, kad durklas pravers man pačiam. 
O ir ką jis veiktų su tokiu daiktu — jis jį ir parodyti 
bijotų: dar kas pagalvotų, kad pavogė. 

Matyt, berniukas primiršo savo nerimą dėl Erminos 
ir vienuolės Hilarijos likimo. Juk jam, kaip sakė, tiktai 
trylika metų. Taip, jis visai neslėpė savo džiaugsmo, 
kad kažkas juo ėmė rūpintis. 

— Ar ilgai buvai pas Turstaną? — paklausė Kad- 
faelis. 

— Keturias dienas. Turstanas sakė, jog man geriau 
palaukti, kol pro šalį eis koks nors patikimas žmogus. 
Sklinda gandai apie plėšikus, kurie siaučia miškuose ir 
kalvose ir, be to, jeigu būčiau leidęsis į kelionę vienas, 
o dar per tokį sniegą, galėjau vėl paklysti. Aš juk bu- 
vau paklydęs ir net dvi dienas klaidžiojau miške, — guo- 
dėsi Ivas, leisdamasis į nemalonius prisiminimus. — Aš 
miegojau medyje, ant šakų, nes bijojau vilkų. 

Berniukas nesiskundė, 0 greičiau iš visų jėgų sten- 
gėsi nesigirti savo drąsa. Na ką gi, tegu išsikalba, tai jam 
būtina po vienatvėje išgyventos baimės. Taip Žmogus, 
grįžęs Iš pavojingos kelionės, ištiesia kojas prie židinio, 
kuriame liepsnoja ugnis. Visa istorija apie pabėgimą, ku- 
rią jis turės nuosekliai papasakoti, gali palaukti iki to 
laiko, kai ją bus galima ramiai išklausyti. Jeigu viskas 
gerai susiklostys, galbūt berniukas galės pasakyti, kur 
ieškoti abiejų dingusių moterų, bet dabar svarbiausia, kol 
dar ne visai sutemo, pasiekti Bromfildą. 

Jie jojo ristele, miškas darėsi vis retesnis, ir blės- 
tančioje šviesoje vis dar galima buvo gerai įžiurėti ke- 
lią. Kai jie pasiekė Hoptouno upelį, ore ėmė tingiai 
skraidyti pirmosios snaigės. Kadfaelis nusėdo nuo ar- 
klio ir, paėmęs jį už kamanų, pervedė per tvirtą ledą. Iš 
čia jie pasuko kairėn ir, pamažu toldami nuo upelio va- 
gos, pasiekė pirmąjį jo intaką. Visi upeliai, matyt, jau 
buvo užšalę prieš keletą dienų. Saulė pasislėpė, ir tik- 
tai vakaruose, švino pilkumo danguje, buvo likęs blau- 
sus rausvas atspindys. Pakilo vėjas, veidą ėmė kandžioti 
šaltis. Miške šen ir ten buvo išsimėtę iškirsti sklypai, 
plytėjo laukai, kartais pasitaikydavo iš netašytų rąstų 
suremta avidė. Šešėliai kraipė daiktų kontūrus, ir tiktai 
kai kur šviesa atsispindėdavo nuo ledo ir šmėkštelėda- 
vo Šviesos atšvaitai, o ten, kur buvo sunešti pusnynai, 
matėsi melsvos kalvelės. 

Antras toks pat ramus ir tylus intakas raitėsi kaip 
sidabrinė gyvatė. Jis buvo, aišku, negilus, nes pakraš- 
čiuose augo švendrai. Arklys sunerimo, pajutęs po ka- 
nopomis ledą, todėl Kadfaelis vėl nusėdo ir pervedė gy- 
vulį per upelį. Blausiai blizgėjo lygus kaip veidrodis jo 
paviršius. Kadfaelis įdėmiai žvelgė sau po kojomis, nes 
slydinėjo jo nunešiotų batų padai. Vienu momentu jam 
į akis krito po ledu kažkas baltuojant. Bet čia arklys 
paslydo, po to vėl atgavo pusiausvyrą ir sunkiai išsi- 
kapstė į krantą ant šerkšnu aptrauktos žolės. 

Vienuolis ne iš karto suprato, ką išvydo, ir niekaip 
negalėjo tuo patikėti. Po pusvalandžio jis jau būtų ne- 
beradęs šios vietos. Žengęs dar kelioliką žingsnių per 
šabakštynus, jis sustojo, bet nešoko ant arklio, ko tikė- 
josi Ivas, o įspraudė pavadį berniukui į rankas ir su ap- 
simestina ramybe tarė: 

— Palauk manęs minutėlę. Ne, mums nereikia dar 
niekur sukti, tai dar ne kryžkelė. Aš ten kai ką pama- 
čiau. Palauk čia!“ 

Ivas nustebo, bet pakluso ir ėmė laukti, o Kadfaelis 
grįžo prie upelio. Taip, jam nepasivaideno, ir tai buvo 
ne atspindys — balta dėmė buvo po ledu toje pačioje 
vietoje. Jis atsiklaupė ant kelių, stengdamasis įsižiūrė- 
ti Iš arčiau. 

Jo trumpai apkirpti plaukai tiesiog atsistojo piestu. 
Kaip jam iš pradžių pasirodė, tai buvo ne vienmetis ėriu- 
kas. Kažkas kur kas baltesnis, lieknesnis ir grakštes- 
nis. Tarsi pro stiklą į jį atmerktomis akimis žvelgė per- 
linis mergaitės veido ovalas. Mažos švelnios rankos bu- 
vo sustingusios tokioje pat padėtyje, kaip jas sukaustė 
šaltis, — praskėstos ir pakeltos tarsi maldai. Baltavo 
jos kūnas ir palaidinukė — tai viskas, ką ji buvo apsi- 
vilkusi. Ant krūtinės matėsi kažkokia dėmė — tiesa, to- 
kia neaiški, kad įdėmiai žiūrint ji tarsi visai nyko. Vei- 
das buvo švelnus ir jaunas. 

Tai buvo iš tikrųjų nekaltas ėriukas, Dievo avinėlis, 
nurengtas, išprievartautas ir nužudytas. Aštuoniolika 
metų? Visiškai gali būti. 

Jeigu tikrai taip, tai Ermina Hiūgonin jau surasta ir 
kartu prarasta amžinai. 


Ketvirtas skyrius 


Vienam čia nebuvo galima nieko padaryti, juo la- 
biau kad, jo nesulaukęs, gali ateiti berniukas. Skubiai 
atsistojęs brolis Kadfaelis grįžo prie arklio, kuris trep- 
sėjo kanopomis ir jaudinosi: jis norėjo kuo greičiau grįŽ- 
ti į tvartą. Berniukas, daugiau 1š smalsumo negu iš ne- 
rimo dairėsi aplinkui, laukdamas Kadfaelio. 

— Kas ten yra? Kas nors atsitiko? 

— Nieko, dėl ko reikėtų jaudintis. Tai pasakęs bro- 
lis Kadfaelis pajuto aštrų skausmą ir pagalvojo: “Taip, 
tau nereikia jaudintis iki tolei, kolei ateis laikas viską 
sužinoti. Bet iš pradžių tave pamaitinsime ir sušildysi- 
me, o kai patikėsi, kad tavo gyvybei nebegresia pavo- 


jus, tada sužinosi tiesą“. O garsiai jis pasakė: — Man 
pasirodė, kad ten išalusi lede avelė, bet apsirikau. — 
Sėdęs ant arklio, jis paėmė iš berniuko pavadį. — Rei- 


kia paskubėti, nes galime nespėti dar su šviesa pasiekti 
Bromtildo. 

Prijoję kryžkelę, jie, kaip buvo pataręs Turstanas, 
pasuko dešinėn, — kelias vedė į kalvą, bet joti buvo 
lengva. Berniukas, nors ir tvirtas būdamas, apsiblausė 
ir suglebo, kaštoninė galvutė mieguistai nusviro ant pe- 
ties. “Jau tave tai tikrai išsaugosime nuo pavojų, — pa- 
galvojo skausmo ir pykčio suspausta širdimi Kadfae- 
lis, — 0 štai tavo sesers nesugebėjome išgelbėti". 

— Jūs nepasakėte savo vardo, — Žžiovaudamas tarė 
Ivas. — Nežinau, kaip jus vadinti. 

— Aš esu brolis Kadfaelis, valstietis iš Trefrivo, da- 
bar gyvenu Šrūsberio abatijoje, kur, kaip suprantu, jūs 
ir keliavote. 

— Taip, tai tiesa. Bet Ermina — toks mano sesers 
vardas — užsispyrusi laikėsi savo. Aš turiu kur kas 
daugiau sveikos nuovokos negu ji! Jeigu ji būtų ma- 
nęs klausiusi, būtume neišsiskyrę ir jau seniai pasiekę 
Šrūsberį. Aš norėjau keliauti į Bromfildą su broliu Eli- 
jasu — juk jūs jį pažįstate! — ir sesuo Hilarija taip 
pat to norėjo, bet Ermina turėjo kitų planų. Tai ji dėl 
visko kalta! 

"Taip, įnoringa margina buvo kalta, — liūdnai pa- 
galvojo brolis Kadfaelis, spausdamas prie savęs patik- 
liai prie jo prigludusį jaunuolį. — Bet jos nedideli nu- 
sižengimai neverti tokios baisios bausmės. Jai, matyt, 
nebuvo duota nei minutės pagalvoti ir apgailestauti sa- 
vo poelgio. Ši jaunėlė žuvo per savo neišmintingumą 
— Oo juk jaunystė kelyje į brandumą ir blaivų mąstymą 
negali būti visada išmintinga". 

Jie pasiekė į pravažinėtą kelią tarp Ladlou ir Brom- 
fildo. 

— Garbė Dievui! — tarė brolis Kadfaelis, išvydęs 
prie sargo namelio palei vartus deglus — tai geltonos 
žemės Žvaigždės, šviečiančios pro besitvenkiančią plo- 
ną sniego skraistę. — Mes atkeliavome! 

Įjoję pro vartus, jie išvydo kieme sambrūzdį. Arklių 
kanopos sniege buvo išbraižiusios įmantrius ornamen- 
tus. Prie arklidės grūdosi, keli grumai, aiškiai neturėję 
nieko bendra su vienuolynu. Jie valė arklius ir vedė į 
gardus. Palei prieglaudos duris stovėjo prioras Leonar- 
das, įsigilinęs į rimtą pokalbį su jaunuoliu, vilkinčiu 
apsiaustu su gobtuvu. Nors šis buvo nuo vienuolio nu- 
sisukęs nugara, Kadfaelis iš karto jį atpažino. Čia at- 
vyko pats Hiū Beringaras, išgirdęs apie dingusius Hiū- 
goninus, ir, iš visa ko sprendžiant, kartu su juo dar ke- 
letas Žmonių. 

Hiū klausa buvo jautri. Jis, atsisukęs į naujai atvy- 

kusiuosius, nuskubėjo jų pasitikti. Prioras džiugiai II 
nekantriai nusekė paskui jį, nes greta brolio Kadfaelio 
išvydo berniuką. 

Kolei juodu priėjo, Kadfaelis spėjo nusėsti nuo ar- 
klio, o sujaudintas ir apakintas deglų šviesos Ivas, įvei- 
kęs mieguistumą, pasirengė oriai susitikti su nepažįs- 
tamaisiais. Laikydamasis balno gugos, berniukas nušo- 
ko ant sniego. Tokiam mažam tai buvo nelengva, bet 
jis stryktelėjo kaip akrobatas ir iš karto priėjo prie Be- 
ringaro, kuriam ši scena aiškiai patiko. 

— Ivai, nusilenk ponui Hiū Beringarui, šios grafys- 
tės šerifo padėjėjui, — tarė Kadfaelis. — Taip pat šei- 
mininkui priorui Leonardui, kuris tave čia priims. Ko- 
lei berniukas iškilmingai lankstėsi, vienuolis tyliai krei- 
pėsi į Hiū: — Jo kol kas nieko neklausinėk, tegul iš 
karto eina vidun! 

Jie suprasdavo vienas kitą 1š pusės žodžio, ir šį kar- 
tą viskas taip pat vyko sklandžiai. Ivą greitai nuvedė. 
Berniukas ėjo patenkintas, lydimas prioro Leonardo, ku- 
ris jį laikė švelniai apkabinęs per pečius. Dabar jaunąjį 
bėglį sušildys, pamaitins, paguldys miegoti ir apskritai 
visaip rūpinsis juo. Jis dar visai berniukas ir naktį sal- 
džiai miegos. Jis nors ir buvo auklėjamas vienuolyne, 
bet kai suskambės varpas, kviesdamas bažnyčion pa- 
maldų, jis tiktai apsivers ant kito šono. 

— Dėl Dievo, — tarė sunkiai atsidusęs brolis Kad- 
faelis, kai tiktai Ivas dingo iš akių, — eikime vidun ir 
ramiai pasikalbėkime. Aš niekaip nesitikėjau, Žinoda- 
mas tavo šeimos reikalus, tave čia pamatyti. Kol kas 
mes labai mažai težinome apie bėglius, ir aš nemaniau, 
kad šios naujienos atplėš tave nuo namų, nuo Elinos. 
Bet garbė Dievui, kad čia atsiradai! 

Beringaras draugiškai paėmė vienuolį už parankės 
ir skubiai abu nuėjo pas priorą. Šis įdėmiai žvelgė į brolį 

Kadtaelį, kai jie ant slenksčio valėsi nuo batų sniegą ir 
purtė jį nuo apsiaustų. 

Mano namuose viskas absoliučiai tvarkoj, — tarė 
Hiū, bet nesišypsojo. Jis laukė gerų žinių, bet Kadfae- 
lis buvo toks rimtas, kad jo išvaizda nežadėjo nieko ge- 
ro. — Matau, jog kažkas slegia tavo sielą, bičiuli, ta- 
čiau jau bent gali būti ramus dėl to, kad reikalai Šrūs- 
beryje einasi neblogai. Tą pačią dieną, kai išjojai, mums 
gimė sūnus — nuostabus rubuilis, šviesiaplaukis, kaip 
ir jo motina. Abu puikiai jaučiasi. Ir, kad būtų didesnis 
džiaugsmas, jaunoji moteris iš Vusterio kitą dieną taip 
pat padovanojo savo vyrui sūnų. Namai pilni klegančių 
ir triūsiančių moterų, ir šias kelias dienas niekas manęs 
ten nepasiges. 

— O, Hiū, kokios puikios naujienos! Esu laimin- 
gas, džiaugiuosi dėl jūsų abiejų, — sušuko brolis Kad- 
faelis, pagalvojęs, kaip gerai 1r kaip teisinga, kad atsi- 
galvą ir paklausė: — O kaip ji visa tai ištvėrė? Ar jai 
nebuvo pernelyg sunku? 

— O, Elina tiesiog Dievo dovana! Ji pernelyg tyra tr 
nemano, kad toks džiaugsmas, kaip kūdikio gimimas, gali 
būti siejamas su skausmu, todėl nieko labai ir nejautė. 
Garbės žodis, jeigu būtų neatsiradęs šis reikalas, mane 
vistiek kokia nors dingtimi kelioms dienoms būtų išguję 
iš savo paties namų. Tad viskas tvarkoj, ir iš jūsų prioro 
Žinia atėjo pačiu laiku. Su manimi trys Žmonės, o dar 
dvidešimt du įkurdinau pilyje pas Žosą de Diananą Lad- 
lou, kad prireikus jie būtų po ranka. Be to, nepakenks 
jam duoti pamoką, jeigu jis vis dar svyruoja ir mano, ar 
tik neperbėgus į kitą pusę. Dabar jis neabejos, kad jį se- 
ku. O šiuo metu, — užbaigė Hiū, įėjęs į prioro svetainę 
ir pristūmęs arčiau prie židinio kėdes, — tavo eilė pasa- 
koti. Nors užmušk, aš nė už ką neatspėsiu, ko galiu lauk- 


55 


ti. Tu įjojai į kiemą su berniuku balne, kurio mes ieš- 
kome, bet esi niūrus kaip debesis, o turėtum spindėti iš 
džiaugsmo. Aš iš tavęs, kol girdėjo berniukas, neišgir- 
dau nė žodžio. Kur jį radai? 

Kadfaelis, pavargęs ir sušalęs kelionėje, tyliai su- 
dejavęs atsirėmė į kėdės atlošą. Kol kas nebuvo ko sku- 
bėti. Naktį jie vis tiek nesuras tos vietos, ypač dabar, 
nes pakilo vėjas ir pūga keičia bet kokius ženklus že- 
mės paviršiuje. Užpustomi slėniai, ir nupustomi kalvų 
šlaitai, tai, kas vakar slypėjo po sniegu, dabar tampa 
aiškiai matoma. Tad galima ramiai pasėdėti prie ugnies, 
pasišildyti kojas ir neskubant papasakoti apie viską iš 
eilės — vis tiek iki ryto nieko negalima veikti. 

— Suradau berniuką Kli miško iškartoje, garbingo 
valstiečio ir jo Žmonos šeimoje. Jie neleido berniukui 
rizikuoti ir eiti vienam per mišką, kolei pro jų namus 
neis koks nors keleivis, kuriuo galima būtų pasitikėti. 
Aš pasirodžiau Ivui patikimas palydovas, ir jis mielai 
kartu su manimi leidosi į kelią. 

— Bet jis ten buvo vienas? Gaila, kad nesuradai ir 
JO sesers, — apgailestaudamas palingavo galvą Hrū. 

— Aš kaip tik dėl to ir bijau, kad ją suradau, — 
niūriai atsakė Kadfaelis ir prisidengė ranka akis: nuo 
šilumos jam apsunko vokai. 

Tyla, įsivyravusi po šių žodžių, truko ilgai. Negali- 
ma buvo abejoti tos frazės reikšme. 

— Negyva?! — aštriai paklausė Hiū. 

— Ir šalta. — šalta kaip ledas ir palaidota lede. Jau 
pats pirmasis smarkus šaltis uždarė ją tarsi stikliniame 
karste, išsaugojęs nepaliestą kūną, kad būtų galima su- 
rasti žudiką. 

— Pasakok, — tarė ramiai sėdintis ir įdėmiai besi- 
klausantis Hiū. 

Ir Kadfaelis jam viską papasakojo. Šią istoriją teks 

pakartoti, kai ateis prioras Leonardas, nes jis irgi turės 
padėti netekusiam tėvų berniukui išgyventi naują sun- 
kią netektį. Bet kol kas brolis Kadfaelis papasakojo Hiū 
viską, tarsi dalydamasis su juo atsakomybe. 

— Ar galėsi vėl surasti tą vietą? 

— Dieną — taip, o tamsoje nėra nė ko bandyti. Mū- 
sų laukia baisus darbas... Reikia pasiimti kirvius, kad 
ją būtų galima iškirsti iš ledo, jeigu tiktai neprasidės 
atšilimas. — Bet tai buvo silpna viltis, nes jokio atšili- 
mo nesijautė. 

— Pagalvosime apie tai, nuvykę į vietą, — niūriai 
tarė Hiū. — O šiandien mums dar reikėtų išklausyti ber- 
niuko pasakojimo: gal sužinosim, kaip ji ten atsidūrė. 
O kurgi vienuolė? 

Pasak Ivo žodžių, ji pasiliko Klitone, gana saugio- 
je vietoje. O mergaitė — vargšelė! — pabėgo su myli- 
muoju. Bet aš nesakiau berniukui, kad ją radau: jau 
temo ir skubiai reikėjo — nors ir jį vieną — gabenti į 
Bromfildą. 

— Taip, pasielgei teisingai. Palauksim, kolei ber- 
niukas sušils, pavalgys ir aprims. Tada pakalbėsim 
su juo, pasikvietę priorą. Tikėkimės, mums pavyks 
iš berniuko išpešti viską, ką jis Žino, neprasitariant 
apie sesers mirtį. Bet rytoj vis dėlto jam teks viską 
sužinoti, — liūdnai pridūrė Hiū. — Juk jis turi atpa- 
Žinti šią vargšę mergaitę. 

— Taip, bet šiandien jam nieko nesakysime. Tegul 
gerai išsimiega. Tegul pabūna ramus, kolei ją čia atga- 
bensime ir, sutvarkę kūną, parodysime jam. 


Pasijutęs saugiai, pavakarieniavęs, Ivas atkuto, jo 
įgimtas optimizmas padėjo. Prieš vakarines pamaldas 
jis sėdėjo prioro svetainėje akis į akį su tokiais įdėmiais 
klausytojais, kaip Hiū Beringaras, prioras Leonardas ir 

brolis Kadfaelis, smulkiai ir nuoširdžiai klodamas sa- 
vo istoriją. 

— Ji labai drąsi, — jis norėjo būti objektyvus, rei- 
kiamai įvertinti.savo seserį, — bet užsispyrusi ir val- 
dinga. Visą kelią iš Vusterio aš jaučiau, kad ji kažką 
yra sumaniusi ir būtinai pasinaudos tuo, kad esame pa- 
bėgę. Iš pradžių skverbėmės aplinkiniais keliais, nes ka- 
reivių būriai iš Glosterio buvo pasklidę labai toli už 
miesto. Ėjome lėtai, ir dėlto, kolei pasiekėme Kleobe- 
rį, truko gana ilgai. Ten vienai nakčiai apsistojome. Bro- 
lis Elijasas taip pat ten buvo ir paskui kartu su mumis 
pasiekė Foksvudą. Jis norėjo, kad kartu su juo keliau- 
tume į Bromtildą, — taip esą bus saugiau. Aš irgi to 
norėjau, taip pat ir sesuo Hilarija. Iš ten mus būtų paly- 
dėję iki Šrūsberio, o juk lankas buvo visai nedidelis. 
Bet Ermina to nenorėjo! Visada turėjo būti jos viršus. 
Jai būtinai reikėjo persiropšti per kalvas į Godstoką. 
Ginčytis su ja beprasmiška, ji niekada manęs neklausy- 
davo ir sakydavo, kad jeigu ji vyresnė, tai ir protinges- 
nė. O jeigu mes būtume nusprendę eiti su broliu Elija- 
su, ji vistiek būtų patraukusi per kalvas viena. Kas mums 
beliko daryti? Teko eiti kartu su ja. — Ivas pasipikti- 
nęs patempė lūpas. 

— Žinoma, jūs jos negalėjote palikti, — pritarė Be- 
ringaras. — Taigi tęsėte kelionę ir kitą naktį praleidote 
Klitone? 

— Toji vieta netoli Klitono, ten yra nuošali sodyba. 
Erminos auklė buvo ištekėjusi už šio manoro nuomi- 
ninko, todėl žinojome, kad galėsime ten pernakvoti. Šio 
žmogaus pavardė Džonas Druelis. Mes ten atkeliavo- 
me dieną. Jau vėliau prisiminiau, kad Ermina iš karto 
pasišnibždėjo su šeimininko sūnumi, ir mes nebematė- 
me to vyruko iki pat vakaro. Tada į tai nekreipiau dė- 
mesio, bet dabar įsitikinau, kad Ermina jį nusiuntė per- 

duoti laiškelio. Kaip tik tai ji ir buvo sumaniusi iš pat 
pradžių, nes vėlai vakare pasirodė kažkoks žmogus su 
arkliais ir kartu su Ermina išjojo. Aš visa tai mačiau, 
nes, išgirdęs triukšmą, atsikėliau ir pažvelgiau pro lan- 
gą... Ten stovėjo du arkliai, ir jis kaip tik padėjo jai 
įšokti į balną... 

— Jis? — perklausė Hiū — Tu jį pažinojai? 

— Aš nežinau šio Žmogaus pavardės, bet jį patį pri- 
simenu. Kai mano tėtis dar buvo gyvas, jis kartais pasi- 
rodydavo mūsų namuose — per medžiokles arba per Ka- 
lėdas ar Velykas. Pas mus atvykdavo daug svečių, ir na- 
muose visada būdavo daug žmonių. Tikriausiai, tai vie- 
no iš tėvo draugų sūnus arba giminaitis. Aš niekada ne- 
Kreipiau į jį ypatingo dėmesio, 0 ir jis manęs nepaste- 
bėdavo — aš buvau pernelyg mažas. Bet jo veidą prisi- 
menu ir manau... Aš manau, kad retkarčiais jis lanky- 
davo Erminą Vusteryje. 

Tikriausiai tai buvo labai rimti vizitai, visada vie- 
nuolės akivaizdoje. 

— Išeitų, kad ji nusiuntė raštelį, kviesdama jį at- 
vykti jos pasiimti? — paklausė Hiū. — Tai nebuvo pa- 
grobimas. Ji su juo išvyko savo noru? 

— Ji išjojo su džiaugsmu! — pasipiktinęs pareiškė 
Ivas. Aš girdėjau, kaip ji juokėsi. Taip, ji pasiuntė jam 
raštelį, ir jis atjojo. Štai kodėl Ermina norėjo keliauti 
tuo keliu: tikriausiai netoli buvo jo manoras, ir ji Žino- 
jo, kad gali jį išsikviesti. Ji turės didelį kraitį, — iškil- 
mingai kalbėjo lordo įpėdinis, ir jo apskriti vaikiški 
skruostai plykstelėjo. — Mano sesuo niekada nebūtų 
sutikusi, kad jos santuoka įvyktų prieš jos valią. Aš ne- 
žinau nė vienos taisyklės, kurios ji įžūliai nebūtų pa- 
žeidusi. 

Ivo pasmakrė virptelėjo, bet jis 1š karto susitvardė. 
Jo žodžiuose galėjai įžvelgti visą anžujietiškos bei 

angliškos šeimos puikybę ir išdidumą. Jis mylėjo sese- 
rį, bet kartu ir neapkentė jos. Buvo nuspręsta: Ivas ne- 
turi jos pamatyti vien su palaidinuke, išniekintos ir 
palaidotos lede. 

O Hiū tuo tarpu klausinėjo toliau. 

— Ir ką tu darei? 

— Be manęs, niekas nieko negirdėjo ir nematė, — 
tarė suėmęs save į rankas Ivas — Tiktai vyrukas, kuris 
nešė jos laišką, o jam, suprantama, buvo įsakyta tylėti. 
Aš miegojau apsirengęs, nes buvo tik viena lova ir joje 
gulėjo moterų. Todėl iš karto puoliau į kiemą jų sulai- 
kyti. Nors ji ir vyresnė už mane, bet juk aš tėvo pavel- 
dėtojas! Dabar esu šeimos galva. 

— Bet pėsčias vargu ar galėjai juos pasivyti, — nu- 
traukė jį Hiū, vėl grįždamas prie realios situacijos. Ir 
kol skubėjai juos sulaikyti, jie, aišku, nujojo? 

— Žinoma, aš negalėjau jų pasivyti, bet ėmiau juos 
sekti. Pasnigo ir jie paliko pėdsakus. Supratau, kad jie 
dar negalėjo toli nujoti. Taip toli, kad labai atsilik- 
čiau.— Jis prikando lūpą. — Ėjau jų pėdsakais, kol bu- 
vo įmanoma. Teko kopti į kalną, pradėjo smarkiau snig- 
ti, pakilo vėjas ir pėdsakus greitai užpustė. Paklydau ir 
nebegalėjau surasti kelio nei pirmyn, nei atgal. Ban- 
džiau laikytis tos krypties, kurią, kaip man atrodė, jie 
turėjo pasirinkti. Taip ir nežinau, kiek praklaidžiojau ir 
kur atsidūriau. Pagaliau visiškai pasiklydau. Praleidau 
visą naktį miške, o kitą dieną mane rado Turstanas ir par- 
sivedė namo. Brolis Kadfaelis žino. Turstanas sakė, kad 
jų miške slankioja plėšikai, ir aš turiu likti pas juos ir 
palaukti, kol pro šalį eis koks nors patikimas žmogus. 
Aš taip ir padariau. O dabar nežinau, kur nujojo Ermina 
su savo mylimuoju ir kas atsitiko seseriai Hilarijai. Nu- 
budusi ji, aišku, išvydo, kad mes su Ermina dingę, ir įsi- 
vaizduoju, kaip ji jautėsi! Bet kartu su ja buvo Džonas ir 
jo Žmona, 0 jie, žinoma, apsaugos ją nuo nelaimės. 

— Taigi tas Žmogus išsigabeno tavo seserį, — tarė 
Beringaras. — Tu nežinai jo pavardės, bet prisimeni, 
kad jis buvo priimamas tavo tėvo namuose. Jeigu jo ma- 
noras kalnuose netoli Klitono, tai mes, žinoma, jį sura- 
sime. Kiek suprantu, jeigu tavo tėvas būtų gyvas, šis 
žmogus galėtų pretenduoti į tavo sesers ranką? 

— O taip, aš manau, kad visiškai galėjo, — rimtai 
tarė Ivas. — Pas mus atvykdavo daug jaunuolių, ir Er- 
mina, teturėdama keturiolika penkiolika metų, su geriau- 
siais IŠ jų jodinėdavo raita ir medžiodavo. Jie visi buvo 
pasiturintys Žmonės arba turtingų dvarų paveldėtojai. Bet 
aš niekada nepastebėjau, kad ji būtų kam nors teikusi 
pirmenybę. (Tuo metu Ivas tebežaisdavo kareivėliais ir 
dar gerai neišsilaikydavo ant savo ponio, tad jo per daug 
ir nedomino nei sesuo, nei jos garbintojai). — Šis jau- 
nuolis labai gražus, — oriai pabrėžė berniukas. — Kur 
kas gražesnis už mane. Ir aukštesnis už jus, sere, — 
tarė jis, kreipdamasis į Hiū. Ne jis vienas iš pirmo 
žvilgsnio neįvertino Beringaro, nors jo vidutinio ūgio 
figūra buvo tarsi nulieta iš plieno. — Manau, jam ko- 
kie dvidešimt penkeri metai. Bet aš nežinau jo pavar- 
dės. Pas mus lankydavosi daug žmonių. 

— Gal, Ivai, tu mums padėsi dar vienu reikalu, — 
tarė brolis Kadfaelis. — Kol eisi miegoti, norėčiau ta- 
ve kelias minutes sulaikyti. Tu mums pasakojai apie bro- 
lį Elijasą, su kuriuo išsiskyrėte Foksvude. Berniukas 
linktelėjo ir nustebęs pažvelgė į Kadfaelį. 

— Brolis Elijasas čia, ligoninėje. Po to kai jis, įvyk- 
dęs užduotį, grįžo atgal, naktį jį užpuolė plėšikai ir 
smarkiai sumušė. Jį surado valstiečiai ir atnešė čia. Esu 
įsitikinęs, kad jis pasveiks. Tačiau Elijasas negalėjo 
mums papasakoti, kas jam atsitiko. Per miegus jį kan- 
kina košmarai, o kai nubunda, nieko negali prisiminti. 
Kliedėdamas jis minėjo tave, nors ir nepasakė vardo. 

Berniukui reikėjo eiti su manimi, — taip sakė jis. O 
galbūt, jeigu dabar tave pamatys sveiką ir gyvą, jam 
grįš atmintis? Gal nueitume pas jį? 

Truputį sunerimęs, Ivas skubiai atsistojo. Prieš tai 
jis dar pažvelgė į Beringarą, norėdamas įsitikinti, ar jam 
daugiau nebereikalingas. 

— Man gaila, kad jį ištiko nelaimė... Jis geras... 
Taip, žinoma, jeigu kažkuo jam galėsiu padėti... 

Einant į ligoninę, kai jo niekas nebematė, Ivas visai 
kaip vaikas paėmė brolį Kadfaelį už rankos, kuris, ra- 
mindamas berniuką, ją paspaudė. 

— Jis smarkiai sumuštas ir sužalotas, bet tu neišsi- 
gąsk. Tai praeis, gali manimi patikėti... 

Brolis Elijasas gulėjo tylus ir ramus, o jaunas bro- 
liukas jam skaitė apie šventojo Remigijaus gyveni- 
mą. Randai ir mėlynės jau pradėjo nykti, ir skausmas 
vargšo beveik nebekankino. Jis suvalgydavo viską, 
ką jam atnešdavo, o kai varpas imdavo skambinti mi- 
šioms, jo lūpos be garso šnabždėdavo, kartodamos li- 
turgijos žodžius. Elijasas buvo atsimerkęs. Jis pažvel- 
gė į berniuką, bet nepažino jo. Paskui jo žvilgsnis 
vėl nukrypo į tamsų kambario kampą. Ivas ant pirštų 
galų priėjo prie lovos ir, išplėtęs akis, ėmė žiūrėti į 
sužeistąjį. 

— Broli Elijasai, tavęs atėjo aplankyti Ivas, — tarė 
Kadfaelis, irgi priėjęs arčiau. — Ar prisimeni Ivą? Tai 
berniukas, kurį sutikai Kleoberyje. Išsiskyrėte Foks- 
vude. 

Bet vos tik iškankintu, nuolankiu jo veidu perbėgo 
silpnas virpulys, tuoj pat akyse pasirodė didelis neri- 
mas. Ivas įsidrąsinęs priėjo visiškai arti ir droviai pa- 
lietė ilgą, suglebusią, gulinčią ant apkloto ranką. Ji bu- 
vo šalta ir nejautri. 

— Man skaudu, kad jus sužeidė. Mes ėjome keletą 
mylių kartu. Geriau būtume keliavę su jumis ir toliau... 


Brolis Elijasas įdėmiai žvelgė į berniuką, bejėgiš- 
kai linguodamas galvą. Jį ėmė krėsti drebulys. 

— Ne, jį reikia palikti ramybėje, — Kadfaelis atsi- 
duso, — nes jis gali per daug susijaudinti. Čia negali- 
ma skubėti. Tegul kol kas visiškai pasveiksta nors jo 
kūnas, o atmintis gali palaukti. Reikėjo atlikti šį ban- 
dymą, bet jis dar nepasirengęs tam. Einame, Ivai, nes 
iš nuovargio jau nebepastovi ant kojų, tave reikia pa- 
guldyti į lovą. 


Brolis Kadfaelis, taip pat Hiū su savo žmonėmis auš- 
tant atsikėlė ir išėjo iš vienuolyno. Per naktį pasaulis 
vėl pasikeitė: vėpūtiniai susilygino, daubos pripusty- 
tos sniego. Virš kalvelių vėjas lyg plunksnas nešiojo 
sniegą. Jie turėjo kirvius ir iš odinių diržų, įtemtų tarp 
dviejų karčių, neštuvus. Nešėsi taip pat ir lininę ant- 
klodę velionei pridengti. Ėjo niūrūs ir tylūs — niekam 
nesinorėjo kalbėti. Tik gal jų laukiantis baisus darbas 
privers pasikeisti pačiais būtiniausiais žodžiais. Snigti 
liovėsi, kaip paprastai būna, patekėjus saulei. Taip bu- 
vo ir tą naktį, kai Ivas atkakliai ėjo pabėgusios sesers 
pėdsakais. O kitą dieną spustelėjo smarkus šaltis. Tada 
kažkas išprievartavo ir nužudė merginą; ir štai dabar 
jie ėjo ieškoti jos ledo kapo. Tai atsitiko, aišku, tą nak- 
tį, nes ji buvo įmesta į jau stingstantį upelį, kur ir įšalo 
nelaimingoji. Tuo Kadfaelis buvo įsitikinęs. 

Jie surado ją greitai. Nušlavę neseniai iškritusį snie- 
gą, jie pro skaidrų kaip veidrodis ledo paviršių pamatė 
tarsi iš to paties ledo iškaltą merginą. 

— Gailestingasis Dieve! — apimtas siaubo sušuko 
Hiū. — Ji atrodo jaunesnė už savo brolį! 

Jos kūnas atrodė toks vaikiškai trapus. Visi iš gai- 
lesčio nukreipė žvilgsnius į šalį. Tačiau norom neno- 
rom teko sudrumsti jos ramybę. Reikėjo palaidoti pa- 

gal krikščioniškus papročius. Atrodė, jog, trupindami 
ledą, sukausčiusį kūną, jie daro šventvagystę. Jie buvo 
labai atsargūs, stengėsi, kirsdami ledą, nepaliesti jos 
švelnaus kūno. Darbas buvo sunkus ir, nors šaltis spir- 
gino smarkiai, visi suprakaitavo. Merginą lediniame 
karste kaip statulą paguldė ant neštuvų, apdengė ant- 
klode ir lėtais žingsniais pasuko į Bromfildą. Ledas vi- 
są kelią netirpo ir, kol jie slapta pasiekė vienuolyno la- 
voninę, nenulašėjo nė lašas. Tiktai tada blizgantys le- 
dinio karsto kraštai ėmė tirpti ir lašėti į vandens, ku- 
riuo plaudavo mirusiuosius, nutekamąjį vamzdį. 

Mergina gulėjo su plonais marškiniais, balta tr toli- 
ma, tačiau vis labiau įprasmindama gyvenimą, skaus- 
mą, gailestį, prievartą, — viską, nuo ko priklauso žmo- 
nių lemtis. Kadfaelis bijojo 11giau atsitraukti nuo kūno, 
nes Ivas jau buvo ant kojų ir viskuo smalsiai domėjosi. 
Buvo sunku numatyti, kur jis pasuks kitą minutę. Tie- 
sa, jis buvo gerai išauklėtas ir puikių manierų, bet, jaus- 
damasis privilegijuotas dėl savo kilmės, be to, dar tik 
guvus trylikametis paauglys, galėjo netyčiom žvilgte- 
rėti ir čia. 

Vienuoliktą valandą, per mišias, ledinis karstas jau 
buvo taip aptirpęs, kad ėmė rodytis atviros kūno dalys 
— blyškių pirštų galiukai, nosis (kol kas dar nedidelis 
perliukas), plaukų garbanėlės, tarsi ploni nėriniai abie- 
Jose kaktos pusėse. Kaip tik jos ir patraukė įdėmų Kad- 
faelio žvilgsnį. Mat, jos buvo trumpos. Jis apsivyniojo 
keletą garbanėlių ant piršto. Jos buvo tamsios aukso 
spalvos, o kai išdžius, taps dar šviesesnės. Kadfaelis 
pasilenkė, įsižiūrėdamas į atmerktas, vis dar suledėju- 
sias akis. Jų žvilgsnis buvo nekaltas. Jų spalva jam pa- 
sirodė blausiai violetinė, kaip vilkdalgių, ar tamsiai pil- 
ka, tarsi levandos žiedų. 

Ledas nuo veido baigė tirpti, kai pasibaigė mišios. 

Numirėlės odą pasiekė oras, ir skruostuose bei aplink 
burną išryškėjo mėlynės. Po to atitirpo nedidukai krūtų 
kauburėliai, 1r brolis Kadfaelis aiškiai išvydo juoduo- 
jančią dešinėje pusėje dėmę. Jis pažino rausvus kraujo 
pėdsakus. Ledas sukaustė merginą, ir vanduo nespėjo 
šios dėmės nuplauti. Net jeigu ji ir dings, kai ledas vi- 
siškai nutirps, jis žinos, kur ji buvo. 

Dar iki pusiaudienio nuo kūno visiškai nutirpo ledo 
apvalkalas. Dabar mergina buvo matyti visa, liekna ir 
jauna, 0 nedidelė galvutė su trumpų bronzinių plaukų 
aureole buvo panaši į angelą Marijos pasirodymo die- 
ną. Kadfaelis nuėjo pas priorą Leonardą, ir jie, kol kas 
kūno neplovė, tik sudėjo jai ant krūtinės rankas ir iki 
kaklo užklojo linine drobule. 

Atėjo Huiū ir tylėdamas atsistojo greta jų. Mergina 
galėjo būti aštuoniolikos metų. Ji gulėjo amžinoje ra- 
mybėje, tolima, tyli, nepasiekiama. Ir graži, tokia, kaip 
apie ją tr kalbėjo... Taip, ji, be abejo, buvo labai graži. 
Bet argi čia valiūkiška, išpaikinta garsaus didiko duk- 
ra? Toji tamsiaplaukė mergina, kuri, nepaisydama niū- 
raus meto, žiemos šalčių, karo baisumų, visą laiką, nie- 
ko nepaisydama, siekė savo tikslo? 

— Nagi pažvelkite! — tarė brolis Kadfaelis, nuklo- 
damas drobulę ir rodydamas suglamžytus marškinius, 
kurių, kai ledas nutirpo, jis nelygino. Ant dešinio,pe- 
ties ir ant krūtinės matėsi blausi rausvoka dėmelė. 

— Nudurta?— paklausė Hiū, pažvelgęs Kadfaeliui 
į veidą. 

— Žaizdos nėra. O dabar pažvelkite čia! — Atitrau- 
kęs marškinius, jis parodė ant blyškios odos porą dė- 
melių. Kadfaelis jas nutrynė ir kūnas tapo baltas, ėmė 
net blizgėti. — Ji nenudurta, tai aišku. Ją iš karto su- 
griebė nakties šaltis, ir visi pėdsakai, kad ir silpni, Ii- 
ko. Bet žaizdos nėra. O jeigu ir buvo, tai kitoje vietoje 

ir ne nuo peilio, — niūriai pridūrė jis. — Matyt, ji su 
juo arba su jais, — vilkai mėgsta medžioti gaujomis, 
— grūmėsi ir vienam iš jų ėmė tekėti kraujas. Matyt, 
mergina gindamasi apdraskė jam ranką arba veidą. 

Prisimink tai, Hiū. Aš taip pat prisiminsiu. — Jis 
vėl rūpestingai ir pagarbiai ją uždengė. Apsiblausiusios 
alebastriniame veide akys ramiai žvelgė į viršų, į lu- 
aureolė. 

— Jos kūne ima ryškėti mėlynės, — pastebėjo Hiū 
ir piršto galiuku perbraukė dėmes prie skruostikaulių 
ir lūpų. — Bet ant kaklo nėra jokių pėdsakų. Vadinasi, 
ji nepasmaugta. 

— Ne, bet ją pridusino, kai prievartavo. 

Jie buvo taip užsiėmę negyvos merginos apžiūrėji- 
mu, kad neišgirdo žingsnių, besiartinančių prie uždarų 
durų. Net jeigu jie ir nebūtų buvę taip užsiėmę, vis tiek 
galėjo nieko neišgirsti — tokie tylūs buvo berniuko 
žingsniai. Bet jie suprato, kad kažkas įėjo, nes plykste- 
lėjo šviesa, atsispindėjusi nuo sniego, pravėrus duris. 
Berniukas įėjo atvirai, nė negalvodamas slinkti paslap- 
čiom, — ne toks buvo jo būdas. Atsisukę į duris, vie- 
nuoliai paniurę sutriko, ir Ivas įsižeidęs staiga sustojo. 
Huiū ir prioras Leonardas skubiai užtvėrė nuo jo pakilą, 
ant kurios gulėjo kūnas. 

— Čia tau negalima būti, mano vaike, — tarė pri- 
oras. 

— O kodėl negalima, tėve? Man to niekas nesakė. 
Aš ieškojau brolio Kadfaelio. 

— Brolis Kadtaelis pas tave ateis truputį vėliau. 
Grįžk į prieglaudos namus ir lauk jo ten... 

Bet buvo per vėlu— Ivas jau pakankamai pamatė, 
kad viską suprastų. Skubiai užmesta lininė drobulė, ryš- 
kėjantys po ja kūno kontūrai, šviesūs plaukai viską pa- 

sakė. Berniuko veidas sustingo, akys plačiai išsiplėtė, 
ir jis iš karto nuščiuvo. 

Švelniai uždėjęs jam ant peties ranką, prioras pasu- 
ko jį į duris. 

— Einame su manimi. Tu tikrai viską sužinosi, bet 
dabar mums reikia iš čia išeiti. 

Ivas nejudėjo iš vietos, įdėmiai tebežiūrėdamas tie- 
siai prieš save. 

— Ne, — netikėtai tarė brolis Kadfaelis, — tegul 
jis prieina. — Atsitraukęs nuo kūno, vienuolis žengė 
porą žingsnių prie berniuko. — Ivai, juk tu protingas 
vyras, ir po to, ką išgyvenai, mums nėra reikalo dėtis, 
kad pasaulyje neegzistuoja prievarta ir Žiurumas, ne- 
miršta žmonės. Čia štai guli kūnas, ir mes nežinome, 
kieno. Norėčiau, kad į jį pažvelgtum, — jeigu tik, ži- 
noma, neprieštarauji, — ir pasakytum, ar pažįsti, kas 
čia. Nebijok, nepamatysi nieko blogo. 

Berniukas tvirtu žingsniu priėjo arčiau ir sustingu- 
siu veidu pažvelgė į marškiniais vilkinčią figūrą. Jo aky- 
se buvo matyti baimė, ir daugiau nieko. Kadfaelis pa- 
manė, kad vargu ar jis supranta, kad čia jo sesuo arba 
apskritai moteris. Jis pastebėjo, kaip plačiai atmerktų 
akių žvilgsnis sustojo ties trumpomis garbanėlėmis — 
Ivas, matyt, tikėjosi išvysti negyvą vyrą. Kadfaelis bū- 
tų elgęsis kitaip, jeigu nebūtų buvęs absoliučiai įsitiki- 
nęs, jog ši nužudytoji mergina — ne Ermina Hiūgonin. 
Apie visa kita jis galėjo tiktai miglotai spėlioti. Bet Ivas 
turėjo žinoti tikrai. 

Vienuolis nutraukė nuo velionės veido drobulę. Ber- 
niuko rankos, kurias jis laikė prie krūtinės, staigiai su- 
signiaužė. Jis sunkiai atsiduso ir ilgai neištarė nė žo- 
džio. Jį truputėlį krėtė drebulys. Pagaliau Ivas pažvel- 
gė į Kadfaelį. Jo akyse galėjai įskaityti susijaudinimą, 
nuostabą ir net netikėjimą tuo, ką mato. 

— Bet to negali būti! Aš maniau... Aš nesuprantu! 
Ji... — Jis nutilo, purtydamas galvą, ir vėl su gailesčiu 
ir nuostaba tarsi užburtas palinko ties kūnu. — Aš ją 
pažįstu, žinoma, pažįstu, bet kodėl ji čia, negyva? Tai 
sesuo Hilarija, ji kartu su manimi išvyko iš Vusterio. 


Penktas skyrius 


Kartu su Ivu jie išėjo į apsnigtą kiemą. Berniukas 
žengė kaip sapne, stengdamasis įminti mįslę, kokiu bū- 
du toji, kurią jis paliko toli, saugioje vietoje, galėjo ne- 
tikėtai atsidurti čionai. Sukrėtimas buvo pernelyg di- 
delis, ir jis negalėjo suvokti to, ką pamatė. Pakeliui į 
prieglaudą Ivas staiga viską suprato ir sustojęs ėmė rau- 
doti, pats išsigandęs savo ašarų. Prioras Leonardas ku- 
dakino aplink jį, tarsi pabaidyta višta, bet brolis Kad- 
faelis smarkiai stuktelėjo berniukui per petį tr, norėda- 
mas jį prablaivyti, tarė: 

— Nagi, mtelasis, nusiramink, mums tavęs dar pri- 
reiks. Turime surasti nusikaltėlį ir atkeršyti už piktada- 
rybę, o kas, be tavęs, mus nuves ten, kur ją palikai? Juk 
kaip tik nuo tos vietos tr reikia pradėti. 

Rauda nutilo taip pat greitai, kaip ir prasidėjo. Ivas 
rankove nusišluostė ąšarotas akis ir atsisuko, stengda- 
masis ką nors įskaityti Hiū Beringaro veide. Šerifo pa- 
dėjėjo rankose buvo valdžia, vienuolių reikalas suteik- 
ti prieglaudą, patarti ir melstis, o teisingumas ir įstaty- 
mai — valdžios reikalas. Ivas gimė barono šeimoje ir 
neblogai suvokė hierarchijos pakopas. 

— Taip, žinoma, aš jus galiu palydėti į Džono Dru- 
elio viensėdiją, ten reikia joti pro Foksvudą — tai šalia 
Klitono kaimo, tiktai aukščiau, ant kalvos. — Berniu- 
kas ūmai čiupo už Hiū rankogalio. Jam pakako proto 
ne reikalauti, o mandagiai paprašyti. — Ar galima man 
joti! su jumis tr rodyti kelią? 

— Galima, jeigu laikysies greta mūsų ir darysi vis- 
ką, kas bus liepiama. — Hiū, patariamas Kadfaelio, jau 

iš karto buvo nusprendęs pasiimti berniuką kartu — Ivui 
dabar kur kas geriau ką nors veikti drauge su vyrais, 
negu sėdėti nusiminusiam vienam. 

— Mes tau paieškosime ponio. Na ką gi, bėk pasi- 
inti apsiausto, mes tavęs lauksime arklidėje. 

Apsidžiaugęs, kad gali būti naudingas, Ivas nubė- 
go. Beringaras susimąstęs pažvelgė jam įkandin. 

— Būtų gerai, tėve priorai, kad parūpintumėte jam 
maisto. Mes, galimas daiktas, grįšime labai vėlai ir, kad 
tr kaip jis sočiai būtų papietavęs, vakarop gali išalkti. — 
O Kadfaeliui, kai jie kartu pasuko į arklidę, Hiū tarė: — 
Aš žinau, tu elgiesi, kaip dera, visada padedi, reikalui 
ištikus, jeigu tiktai tavo gyvi ar mirę globotiniai negali 
apsieiti be tavęs. Tačiau pastarosiomis dienomis tau te- 
ko per daug jodinėti.. 

Ė... Pagyvenusiam žmogui, — pratęsė jo mintį Kad- 
faelis. 

— Aš taip nemanau! Atvirkščiai, nors ir nemažai me- 
tų slegia tavo pečius, gali ištverti balne ilgiau už mane. 
Bet kaipgi brolis Elijasas? 

Dabar aš jam nereikalingas — užeinu porą kartų per 
dieną pažiūrėti, kaip jis jaučiasi, ir viskas. Jo kūnas 
sveiksta, o kai dėl proto, kuris kažkur klaidžioja, tai aš 
čia nedaug ką galiu padėti. Vieną gražią dieną Elijasui 
arba sugrįš protas, arba bent išsisklaidys iškamavę jį 
prižiūrėjo, — nusiskundė jis. 

— Kaip tu supratai , kad ji ne Ivo sesuo? — paklau- 
sė Hiū. 

— Pirmiausia — trumpi plaukai. Nuo to laiko, kai 
jie pabėgo iš Vusterio, praslinko mėnuo, — pakanka- 
mai laiko, kad vienuolei susiformuotų ši aureolė. Kam 
Erminai būtų reikėję kirptis plaukus? O ir spalva visai 
kita. Anot Gervardo žodžių, jaunosios ledi labai tam- 

sūs plaukai ir akys. Be to, kiek prisimenu, vienuolė irgi 
buvo jauna, ne vyresnė kaip dvidešimt penkerių metų. 
Esu įsitikinęs, kad pats didžiausias berniuko rūpestis 
praėjo. Kol kas! — dar pridūrė Kadfaelis. — O dabar 
turime surasti Ivo seserį ir padaryti taip, kad jam dau- 
giau nebeprireiktų iš veido atpažinti velionės. Aš taip 
pat, kaip ir tu, jaučiu moralinę atsakomybę ir dėl to jo- 
ju su tavimi. 

— Tuomet apsiauk kelionės batus, — patarė nė kiek 
nenustebęs Hiū, — o aš pabalnosiu tau savo atsarginį 
arklį. Esu 1š anksto pasiruošęs būti įveltas į bet kokius 
keblius reikalus. Juk aš gerai tave pažįstu. 


Kelionė iki Foksvudo buvo nesunki — kelias platus 
ir suvažinėtas. Tačiau toliau teko joti stačiais vingiuo- 
tais takeliais. Paskui nuožulnus Titerstono Kli šlaitas 
virto atvira plynaukšte. Kairėje matėsi kalvos, apsup- 
tos vis žemiau besileidžiančių debesų. Susikaupęs ir ži- 
nodamas savo misijos svarbumą, Ivas jojo šalia Hiū. 

— Mes galime į kaimą nė neužjoti — jis mūsų deši- 
nėje, o vienkiemis, kuriame nakvojome, antai ten, aukš- 
čiau, — tarė apsidairęs berniukas. — Už kalnagūbrio 
— įlomis, ten Džono laukai, o ant kalvos — avidė. 

Netikėtai Hiū sustabdė arklį ir, pakėlęs galvą, pa- 
uostė orą. 

— Ar jaučiate kažkokį kvapą? Ką gi čia žemdirbys 
tokiu metų laiku galėtų deginti? 

Sustiprėjęs vėjas atnešė iki jų silpną, bet nemalo- 
nų kvapą. Vienas Beringaro žmonių, jojusių įkandin 
j0, tarė: 

— Degė prieš tris keturias dienas, po to užnešė 
sniegas. 

Spustelėjęs pentinais arklį, Hiū nušuoliavo keliu 
aukštyn, tarp sniegu užneštų krūmų, iki pat keteros. Ta- 

da ėmė joti žemyn į medžių saugojamą nuo vėjo slėnį. 
Ant kalvos matėsi akmeninės avidės sienos. Skypas bu- 
vo apsuptas medžių ir, kai tik raiteliai prijojo arčiau, 
išvydo nuomojamą Druelio fermą. Gailiai sušukęs, Ivas 
suspaudė brolio Kadfaelio ranką. 

Tarp sniego pusnių juodavo sudegusio namo, karvi- 
dės ir svirno gegnės, ant žemės mėtėsi apanglėjusios 
sugriuvusio stogo sijos. Net medžiai, augę greta pasta- 
tų, buvo pajuodę ir susiraičiusiomis šakomis. Jokių gy- 
vybės ženklų, tyla ir tiktai apanglėję griuvėsiai. Drue- 
lio fermoje nebuvo likę nieko gyvo — ji buvo supleš- 
kinta iki pamatų 

Niūriai suraukę antakius, jie skverbėsi per nuolau- 
žomis užverstą kiemą. Hiū akys fiksavo kievieną deta- 
lę. Ore aitriai dvokė degėsiais. Jie užtiko dviejų suka- 
potų sarginių šunų kūnus. Du tris kartus po antpuolio 
iškritęs sniegas užklojo pėdsakus, bet buvo galima ma- 
nyti, kad čia siautėjo nemažiau kaip dešimties dvylikos 
Žmonių gauja. Jie išsivedė avis ir karvę, apiplėšė gyve- 
namą namą ir svirną, vištas, matyt, surišę už kojų, taip 
pat išsinešė — virš Žemės vis dar tebeskrajojo plunks- 
nos, jomis buvo aplipusios pajuodavusios sijos. 

Hiū nusėdo nuo arklio ir ėmė tyrinėti namo ir svir- 
no griuvėsius. Jo Žmonės apžiūrinėjo kiemą ir už tvo- 
ros supustytus vėpūtinius. 

— Juos nužudė, — tyliai tarė Ivas, — Džoną tr jo 
žmoną, ir jų vaikiną, ir jų piemenį Piterį. Juos nužudė, 
kaip ir seserį Hilariją. 

— Tyliau! — nutraukė jį Kadfaelis. — Niekada ne- 
sišauk bėdos pirma laiko. Juk žinai, ko jie ieško? — 
Beringaro Žmonės, išgirdę šiuos žodžius, atsisuko ir, 
truktelėję pečiais, susižvalgę, vėl ėmėsi darbo. — Nu- 
žudytųjų kūnų! Ir nieko neranda. Čia tiktai negyvi šu- 

nys. Vargšeliai, sukėlę triukšmą, atliko savo pareigą. 
Tikėsimės, kad jie tai padarė laiku. 

Hiū, trindamas suodinus delnus, išlindo iš svirno 
griuvėsių. 

— Čia lavonų nėra. Arba žmonės suspėjo pabėgti, 
arba užpuolikai juos kažkur nusitempė. Bet abejoju, kad 
šitie laukiniai imtų terliotis su nelaimingaisiais. Jie ga- 
lėjo užmušti, bet imti į nelaisvę paprastus Žmones — 
vargu. Įdomu, kokiu keliu jie ėjo? Ar tuo pačiu, kur mes, 
ar jie turi savus kelius? Ar ten, viršuje, šlaitu? Jeigu jų 
buvo ne daugiau kaip dešimtis, tai tikriausiai bijojo ei- 
ti per kaimą. 

— Prie avidės užmušta viena avis, — tarė nuo kal- 
vos grįžęs Beringaro žmogus. — Išilgai skardžio eina 
takelis, juo plėšikai ir išsinešdino. Vargu ar jie užsuko 
; Klitoną. 

— Druelis galėjo nusivesti savo šeimą į kaimą, — 
toliau svarstė Hiū, niūriai žvelgdamas į pusnis, paslė- 
pusias Žmonių ir gyvulių pėdsakus. — Jeigu šunys iš 
anksto ėmė loti, o avys bliauti, laiko turėjo užtekti. Nagi 
užsukime į kaimą ir viską sužinosime. Gal ten juos vi- 
sus rasime gyvus, — tarė jis, Žvaliai paplojęs Ivui per 
petį. | 
— O sesers Hilarijos jau nebepamatysime... — su- 
murmėjo Ivas, priminęs skaudžią tragediją. — Jeigu 
jie suspėjo pabėgti, tai kodėl neišsigelbėjo sesuo Hi- 
larija? 

— To paklausi jų, jeigu duos Dievas ir juos surasi- 
me. Aš neužmiršau sesers Hilarijos, nebijok. Jokime, 
čia padarėme viską, ką galėjome. 

— Aš noriu dar kai ką pasitikslinti, — tarė Kadfae- 
lis. — Ivai, kai naktį pamatei arklius ir išbėgai iš na- 
mų, į kurią pusę tavo sesuo su kažkuo nujojo? 

Ivas atsigręžęs dar pasižiūrėjo, kas liko iš namo. 

— Aure tenai, dešinėn, už pastato. Ten nedidelis upe- 
lis, tada dar buvo neužšąlęs. Jie jojo išilgai šlaito. 

— Gerai. Mes kaip nors ištirsime šį kelią. Daugiau, 
Ivai, neturiu ko klausinėti, galime joti. 

Jie šoko ant žirgų ir leidosi į kelią. Išjoję iš įklonio, 
jie nujojo ketera tarp medžių ir pasuko takeliu žemyn į 
Klitono kaimą. Žemė čia buvo labai prasta, sunkiai įdir- 
bama, bet tinkama avims auginti. Šių kalnynų avių vil- 
nos labai ilgos, o jų mėsa — liesa. 

Kaimas buvo aptvertas paprasta, bet tvirta stačiat- 
vore, 0 prie vartų stovėjo sargybinis. Kaimo gyvento- 
jams, kad atvyko svetimų Žmonių, jis pranešė skardžiai 
sušvilpęs. Dar neprijojus prie tvoros, pro vartus išėjo 
jų pasitikti keletas tvirtų vyrukų. Hiū nusišypsojo. Plė- 
šikams, jeigu tik jų banda nepernelyg didelė ir iki dan- 
tų neginkluota, geriau nekišti nosies į Klitoną. 

Hiū Beringaras su visais pasisveikino ir prisistatė. 
Vargu ar šių nuošalių rajonų gyventojai dėjo dideles vil- 
tis į karalių ar imperatorę. Jie galėjo kliautis tik gra- 
fystės šerifo pagalba ir apsauga. Kaimo Žmonės atsive- 
dė seniūną ir noriai atsakinėjo į visus klausimus. Taip, 
jie žino, kad nusiaubta Džono Druelio ferma, bet jis pats 
čia, gyvas ir sveikas. Jis neteko visko, ir kaimas jį 1š- 
laiko. Ir jo Žmona čia, ir sūnus, ir piemuo — išsigelbė- 
jo visi. Kažkoks berniūkštis, kiek tik įkabina kojos, nu- 
lėkė pakviesti Druelio. 

Išvydęs liesą, augalotą žamdirbį, Ivas nusirito nuo 
savo arkliuko ir puolė jo pasitikti. Džonas priėjo ir ap- 
kabino berniuką per pečius. 

— Milorde, sako, jūs iš ten, kur.. kur buvo mano 
namai, — tarė, kreipdamasis į Beringarą, Druelis. Die- 
vas mato, koks esu dėkingas šitiems geriems žmonėms, 
kurie neleidžia mums mirti iš bado. Kas gi čia darosi? 
Mes sūriu prakaitu užsidirbame duoną, o mus naktimis 

plėšia ir degina mūsų namus! Kalnuose ir taip neleng- 
va vieniems gyventi. Bet dar šis smurtas! To tikrai ne- 
sitikėjome. 

— Gali manimi, drauguži, patikėti, kad ir aš nelau- 
kiau nieko panašaus, — palingavo galvą Beringaras. — 
Aš negaliu padengti tavo nuostolių, bet, galimas daik- 
tas, kažką iš tavo gėrybių pavyks sugrąžinti, jeigu su- 
gausime plėšikus. Štai šis berniukas, kuris prieš keletą 
dienų buvo apsistojęs su savo seserimi pas tave... 

— Ir dingęs naktį iš mano namų, — tarė Džonas, 
metęs į Ivą smerkiamą žvilgsnį. 

— Žinome, jis mums viską papasakojo. Patikėk, jis 
tam turėjo svarbią priežastį, be to, labai rizikavo. Bet 
mes norėtumėme, kad papasakotum, kaip buvo užpulta 
tavo ferma. Kada tai įvyko? 

— Praslinkus dviem naktims po to, kai iš mūsų pa- 
bėgo jaunoji ledi ir šis berniukas. Tai atsitiko gruodžio 
ketvirtosios naktį, dar nepradėjus aušti. Mes pabudome, 
nes visi šunys buvo net užkimę belodami, ir išbėgome į 
kiemą. Na, galvojame, ne kitaip kaip vilkai. Šunys buvo 
pririšti. Bet čia ir buvo vilkai, tiktai dvikojai. Mes išbė- 
gome, vadinasi, ir girdime — avys ant kalvos bliauna ir 
deglai ten dega. O jie, kad puls nuo kalvos, bet šunų iš- 
sigando. Nežinau, kiek jų buvo, — gal tuzinas, o gal ir 
daugiau. Na, nebuvo kada žiūrėti, nešėme kudašių, kiek 
tik įkabindami! O kai įkopėme į kalvą, matome — klėtis 
dega. Vėjas buvo stiprus, todėl žinojome, kad supleškės 
iki pamatų. Ir štai mes čia, milorde, gryni kaip stovime. 
Esame pasirengę išsinuomoti iš bet kurio manoro valdy- 
tojo, ką tik gausime. Viską reikia pradėti nuo nulio. Na, 
garbė Dievui, nors gyvi likome. 

— Vadinasi, iš pradžių jie pasuko į avidę, — tarė 
Hiū. — O iš kurios pusės jie pasirodė? 

— Iš pietų, — negalvodamas atsakė Džonas. — Bet 
ne nuo kelio — aiškiai iš kažkur nuo kalvų. 

— Ir neturite supratimo, kas jie tokie ir iš kur? O 
anksčiau ar jūsų nebuvo pasiekę gandai, kad netoliese 
siautėja plėšikai? 

— Ne, iki to laiko nieko apie juos negirdėjome. Tai 
buvo kaip perkūnas iš giedro dangaus. 

— Dar vienas kalausimas, — tarė Hiū. — Kas nuti- 
ko tai Vusterio vienuolei, kuri pas jus atjojo gruodžio 
antrosios naktį kartu su šiuo berniuku ir jo seseria? Mes 
žinome, kad tą naktį vaikai pabėgo iš tavo namų. O kas 
nutiko vienuolei? 

— Jai pasisekė, — su palengvėjimu tarė Druelis. — 
Tą naktį, kai sudegino mūsų fermą, jos, laimei, čia ne- 
buvo. Ji jau buvo išvykusi tos dienos išvakarėse. Jau 
pradėjus temti, bet dar ne taip vėlai. Be to, ji turėjo pa- 
tikimą palydovą, tad, manau, jai nieko blogo neatsiti- 
ko. O kaip ši vargšė mergaitė, likusi viena, susijaudi- 
no. Blaškėsi, nežinodama, kur ieškoti savo viščiukų, o 
tr mes taip pat netekome galvų. Kas jai beliko daryti? 

— Kas nors jos atėjo? 

— Vienuolis benediktinas. Ji pažinojo jį, jie kartu 
anksčiau keliavo. Taip ji mums sakė. Jis ją įkalbinėjo 
eiti su juo į Bromtildą, bet ji pasiskundė, kad pabėgo 
jos globotiniai, o jis ir sako: “Juo labiau reikia pasida- 
lyti savo skausmu su kitais, jie padės surasti vaikus, o 
ir ja pačia pasirūpins". Jis atėjo čia iš Foksvudo, pake- 
liui visur apie ją klausinėdamas, todėl taip vėlai ir pa- 
sirodė, — paaiškino Džonas. — Aš mačiau, kad ji šiam 
vienuoliui buvo labai dėkinga už rūpestį. Jie išėjo kar- 
tu, ir aš neabejoju, kad sėkmingai pasiekė Bromfildą ir 
dabar yra saugi. 

Ivas stovėjo nuleidęs akis ir tylėjo. 

— Ji pasiekė, — sausai ištarė Hiū, tarsi kreipdama- 

sis į patį save. Sėkmingai? Taip, jeigu šitaip galima pa- 
sakyti. Nekalta, dora, ryžtinga — kas šią minutę yra 
saugesnis už seserį Hilariją? Ši nekalta siela, kuri pa- 
suko tiesiai pas Dievą! 

— Bet paskui atsitiko kažkas keisto, — tęsė Drue- 
lis. — Kitą dieną po tos baisiosios nakties mes čia sė- 
dime ir pasakojame, kas mums atsitiko ir kaip mes vos 
išsigelbėjome, o geri Žmonės, kaip tikri krikščionys, 
mums ruošia savo namuose vietą apsigyventi. Ir staiga 
pasirodo kažkoks jaunuolis. Jis atėjo pėsčiomis, įpras- 
tu keliu — nuo vieškelio — ir ėmė klausinėti apie tuos, 
kas pas mus buvo apsistoję. Ar mes ko nors nežinome, 
klausia, apie jauną vienuolę iš Vusterio, kuri kartu su 
garsios šeimos dukra ir sūnumi traukia į Šrūsberį. Na, 
mes nors ir turėjom rūpesčių iki kaklo, papasakojome 
jam, ką žinojom. Jis išklausė viską ir išėjo. Iš pradžių 
kopė į kalną, į mano gaisravietę, o paskui jau nežinau, 
kur toliau pasuko. 

— Ar jo čia niekas nepažino? — Hiū apžvelgė visus 
susirinkusius. Tuo metu prisirinko moterų. Jos sustojo 
tolėliau ir įdėmiai ėmė klausytis, apie ką kalbama. 

— Jo anksčiau niekada nebuvome matę, — tvirtai 
pareiškė seniūnas. 

— Na, sprendžiant iš drabužių, piemuo arba artojas, 
kaip ir mes visi čia, namie austais rudais drabužiais, ne 
vyresnis kaip trisdešimt metų — greičiau dvidešimt pen- 
kerių — dvidešimt šešerių. Aukštesnis už jūsų šviesybę, 
bet maždaug tokio pat sudėjimo. O pats juodbruvas, akys 
kaip vanago, geltonai spindinčios, apvestos juodu lan- 
keliu. Ir juodi plaukai išlindę iš po gaubto. Moterys pri- 
ėjo dar arčiau, ir matėsi, kad jos klausosi, ištempusios 
ausis. Buvo matyti, kad tai jas labai sudomino, bet nė 
viena neištarė nė žodžio ir nė viena nesisiūlė, ką nors 
apie jį pasakyti. Jos klausėsi, bijodamos praleisti kokios 

nors smulkmenos ir kartu nenorėjo pasakyti, ką žino. Kad 
tr kas būtų buvęs tas jaunuolis, jis Klitono moterims pa- 
liko neišdildomą įspūdį. 


— Juodbruvas, aštria kaip vanago nosimi, — tęsė 
Druelis. — Labai gražus vaikinas. — Išgirdusios šiuos 
žodžius, moterys nejučia sukinkčiojo galvomis. — Jis 


kažkaip keistai kalbėjo — lėtai, ar ką, aš dabar tai ge- 
rai prisiminiau... 

Hiū nusitvėrė už šių žodžių. 

— Tarsi jis nelabai gerai mokėtų angliškai? 

Pačiam Džonui tai nebuvo atėję į galvą, ir jis susi- 
mąstė, o po to flegmatiškai ištarė: 

— Gal ir taip. Atrodė lyg truputį mikčiotų. 

Taigi jei nepažįstamojo gimtoji kalba ne anglų, ta- 
da kokia? Valiečių? Čia gana lengvai galima pereiti 
sieną, bet koks reikalas valiečiui klausinėti apie Vus- 
terio bėglius? Vadinasi, anžujietis? Čia jau visai kitas 
reikalas. 

— Jeigu jūs kada dar kartą jį pamatysite ar apie jį ką 
nors išgirsite, praneškite man į Ladlou arba Bromfildą, 
nepasigailėsite, — paprašė Hiū. — O tau, bičiuli, — ta- 
rė jis Drueliui, — sąžiningai pasakysiu — mažai šansų 
atlyginti visus nuostolius, bet jeigu suseksime tuos plė- 
šikus jų irštvoje, grąžinsime, ką rasime prisiplėšta. Ne- 
abejok, padarysime viską, ką pajėgsime. 

Apgręžęs žirgą, Beringaras pasuko keliu į kalną; kiti 
nusekė paskui jį. Tačiau Hiū neskubėjo, nes viena jau- 
na moteris, įdėmiai pažvelgusi į jį per petį, patraukė ta 
pačia kryptimi. Hiū stabtelėjo, ir ji priėjusi suėmė ran- 
ka jo kilpsaitį. Ji žinojo, ką daro. Priėjo prie Beringaro 
toliau nuo kaimo, kad jos kiti negirdėtų. 

— Milorde... — Ji pažvelgė į jį veriančiomis aki- 
mis ir ėmė pusbalsiu pasakoti. — Aš jums galiu dar kai 
ką pasakyti apie tamsiaplaukį jaunuolį, kurio čia nie- 

kas nepažįsta. Iki šiol tylėjau, būgštaudama, kad jie ne- 
imtų jo kaltinti. Jis labai gražus vyras ir kėlė pasitikė- 
jimą, net jeigu buvo ir ne tas, kuo dėjosi... 

— O būtent? — taip pat tyliai paklausė Hiū. 

— Jis buvo gerai susisiautęs apsiaustu, milorde, o 
ir nenuostabu, juk toks šaltis. Kai jis ėjo 1š kaimo, aš jį 
truputį palydėjau ir pastebėjau, kad per daug išsitem- 
pusios jo apsiausto kairiojo šono klostės. Kaimietis jis 
ar ne, bet prie šono turėjo kardą. 


Vadinasi, iš čia jie išvyko kartu, — tarė Ivas, kai 
visi pasuko į didįjį kelią. Reikėjo skubėti, norint su- 
spėti dar su šviesa nujoti į Bromfildą. Berniukas buvo 
labai susikaupęs, jis bandė susiorientuoti tame nau- 
jienų sraute, kuris tiktai supainiojo įvykių eigą. — Va- 
dinasi, brolis Elijasas grįžo mūsų, — toliau svarstė 
jis, — 0 surado tiktai seserį Hilariją. Jau sutemo, ir juos 
kelyje užklupo pūga. Ir tie patys plėšikai ir žmogžu- 
džiai, kurie nusiaubė vargšo Džono namus, matyt, už- 
puolė ir juos, 0 po to paliko, nusprendę, kad jie abu 
nebegyvi. 

— Tikriausiai taip viskas ir buvo, — niūriai pritarė 
Hiū. — Tarp mūsų siaučia maras, kurį, kolei dar labai 
nepaplito, reikia sunaikinti. Bet kas tas keistasis vals- 
tietis, slepiantis po apsiaustu kardą? 

— Ir dar klausinėjo apie mus! — prisiminė nu- 
stebęs Ivas. — Bet aš nepažįstu nieko, kad būtų pana- 
šus Į jį. 

— O kaip atrodė tas jaunuolis, kuris nujojo su tavo 
seseria? 

— Jis ne tamsus ir nepanašus į vanagą, jo plaukai 
šviesūs. Net jeigu jis būtų tr ieškojęs dingusios mano 
sesers, manęs bei sesers Hilarijos, būtų atėjęs nuo di- 
džiojo kelio — juo jie paspruko, kai bėgau paskui vy- 

damasis. Be to, kam jam būtų reikėję persirengti vals- 
tiečiu. Be to, būtų atėjęs ne vienas. 

Visa tai logiška. Žinoma, čia gali būti įvairių 
variantų. Glosterio žmonės, įkvėpti savo sėkmės, ga- 
lėjo į šiuos kraštus atsiųsti persirengusių agentų, Ieš- 
koti mūsų silpnųjų vietų ir kartu jiems galėjo duoti 
užduotį pasiklausinėti apie Lorano d'Anžė giminai- 
čius, dingusius po Vusterio užpuolimo, — nusprendė 
Kadfaelis. 

— Neskubėsime, — tarė Beringaras, jis atrodė pa- 
tenkintas, tarsi būtų įminęs įdomią mįslę. Mes, be abe- 
jo, dar išgirsime apie tamsiaplaukį Klitono nepažįsta- 
mąjį, jeigu turėsime kantrybės ramiai palaukti. Tik sten- 
kimės neužmiršti, kaip jis atrodo. 


Jie buvo per dvi mylias nuo Ladlou, kuomet, kaip 
paprastai temstant, ėmė snigti. Užsisagstę sandariau ap- 
siaustus ir iki akių užsitraukę gobtuvus, raiteliai, nieko 
nepaisydami, jojo pirmyn. Iki namų buvo ranka paduo- 
ti, tad išklysti iš kelio dabar pavojus negrėsė. Hiū 1šsi- 
skyrė su palydovais prie Ladlou sienų ir nujojo pas Žo- 
są de Dinaną pažiūrėti savo būrio, įsakęs dviem savo 
žmonėms palydėti Kadfaelį ir berniuką iki Bromtildo. 
Ivas, šiek tiek apsvaigęs nuo gryno oro ir kelionės, jojo 
tylėdamas. Jis išalko, nes senų seniausiai suvalgė riekę 
duonos ir kietos bekonienos gabalą, kuriuos buvo įdė- 
jęs prioras. Berniukas didvyriškai laikėsi balne, palin- 
kęs prieš pučiantį į veidą vėją. Kai jie nusėdo nuo ar- 
klių vienuolyno kieme, iš po gobtuvo pasirodė raudo- 
nas kaip obuolys jo veidas. Mišparai buvo seniai pasi- 
baigę. Prioras Leonardas, pagaliau sulaukęs grįžusio sa- 
vo globotinio, nepaisydamas sniego, puolė pasitikti Ivo 
ir nusivedė vakarienės. 

Beringaras atjojo tiktai po vakarinių pamaldų tr, nu- 


80 


šokęs nuo sunkiai alsuojančio žirgo bei atidavęs pava- 
džius broliukui, nuėjo ieškoti Kadfaelio, kurį rado sė- 
dintį prie brolio Elijaso, miegančio neramiu miegu, guo- 
lio. Išvydęs Hiū, iš kurio veido buvo aišku, kad parne- 
šė blogų naujienų, Kadfaelis pridėjo pirštą prie lūpų ir 
atsikėlęs tylutėliai išėjo į prieangį. Čia buvo galima pa- 
sikalbėti, netrukdant sužeistajam. 

— Mūsų draugas Druelis, gyvenęs ant kalvos prie 
Klitono, ne vienintelis tapo plėšikų auka, — tarė sun- 
kiai atsidusęs Hiū ir prisišliejo nugara prie plokštė- 
mis apmuštos sienos. — Kadfaeli, tarp mūsų siaučia 
velnias. Šį vakarą kunkuliuoja visas Ladlou. Kaime- 
lyje į pietus nuo Henlio gyvena senas vieno Dinano 
lankininko tėvas — jis laisvas Mortimerio nuominin- 
kas. Šiandien sūnus nuvyko tėvo aplankyti. Šis skly- 
pas tiktai už dviejų mylių nuo Ladlou, bet gana nuo- 
šalioje vietoje. Ūkį jis rado nusiaubtą, kaip ir Drue- 
lio. Tiesa, jį bijojo sudeginti — dūmus būtų išvydę 
Ladlou, ir Dinanas su savo kariais būtų ten nulėkę kaip 
suerzintų bičių spiečius. Bet namai buvo tušti, ir žmo- 
nėms šį kartą nepavyko išsigelbėti. Juos beveik visus 
žvėriškai išžudė. Liko gyvas tiktai vienas kvailutis. 
Lankininkas jį surado, beklaidžiojantį 1š trobos į tro- 
bą, i1eškantį maisto likučių. 

Brolis Kadfaelis, apimtas siaubo, išsižiojęs, žiūrėjo 
į Hiū. 

— Išdrįsti taip arti nuo miesto! 

— Bando savo nagus, spjaudami į sustiprintą įgulą. 
Tiesa, šį kartą jie paliko gyvą vieną liudytoją, kuris per 
antpuolį buvo pasislėpęs miške. Tegul jis ir kuoktelė- 
jęs, bet užtat viską matė ir papasakojo, kaip viskas bu- 
vo. Manau, kad jis patikimas liudytojas. Jis sako, ma- 
tęs apie dvidešimt ginkluotų durklais, kirviais ir kar- 
dais vyrų. Trys buvo raiti. Jie atsidangino apie pusiau- 

naktį, o po kelių valandų viskas buvo baigta. Banditai 
pasigrobė visą turtą ir išnyko naktyje. Šis vyrutis netu- 
ri supratimo, kiek dienų slapstėsi miške ir badavo, bet 
gerai suvokia oro permainas. Kvaišelis aiškiai pristime- 
na, kad puolimas prasidėjo, kai spustelėjo pirmasis šaltis 
ir užšalo visi upeliai. 

— Supratau, apie ką galvoji, — tarė Kadtaelis, įnir- 
tingai krimsdamas pirštų nagus. — Tie patys dvikojai 
vilkai? Žinoma, ir tą pačią naktį. Pirmasis šaltis! Apie 
pusiaudienį — skerdynės prie Hedlio... Galima pama- 
nyti, kad jų tikslas — spjauti Dinanui į veidą! 

— Arba man, — niūriai šūktelėjo Hiū. 

— Arba karaliui Stefanui! Taigi jie patraukė tolyn 
su grobiu porą valandų po pusiaunakčio. Slinko lėtai, 
nes vedėsi gyvulius, vežėsi grūdus ir maisto produk- 
tus. Tuoj prieš auštant apiplėšė ir sudegino Kli kalvo- 
se Džono Druelio ūkį. O maždaug tuo laiku — juk taip, 
Hiū? — jie užklupo brolį Elijasą su seseria Hilarija ir, 
kaip jiems įprasta, iki soties pasilinksmino. Paskui, pa- 
laikę abu negyvais, paliko ir keliavo toliau. Ar galėjo 
dvi gaujos tą pačią naktį užsiimti tuo baisiu darbu? 
Naktis, pūga, atšiaurus vėjas — net vagys ir valkatos 
tokiu metu kiurkso namie. Taigi, Hiū, čia žmonės, ku- 
rie žino šitas vietas kaip savo penkis pirštus, ir jokia 
pūga jiems ne kliūtis. 

— Dvi gaujos? — pasigavęs Kadfaelio mintį, niū- 
riai sumurmėjo Hiū. — Ne, tai neįmanoma. Imkime ir 
pasekime, kokiu nuoseklumu jie siautėjo tą naktį. Pir- 
masis išpuolis buvo tiesiog mums panosėje — tai pats 
tolimiausias jų antpuolių reidas. Paskui jie grįžo į ry- 
tus ir perkirto didįjį kelią. Kaip tik ten ir buvo surastas 
brolis Elijasas. Prieš auštant plėšikai apėjo Titerstono 
Kli pašlaitę 1r sudegino Druelio fermą. Galimas daik- 
tas, tai net neįfėjo į jų planus — tai buvo tiesiog sėkmės 

apsvaigintų plėšikų pramoga. Druelio ferma tiesiog pa- 
prasčiausiai buvo jiems pakeliui į savo irštvą, nes iki 
aušros jie turėjo ten pasislėpti. Sutinki? 

— Sutinku. O žinai, Hiū , apie ką aš galvoju? Ivas 
puola strimgalviais paskui seserį ir skuba nuo Druelio 
fermos į kalvas — galimas daiktas aukščiau ar žemiau 
kelio, kuriuo nutykino po dviejų naktų plėšikai, bet kaip 
tik ta kryptimi. Kažkur šiame kalnyne yra manoras, į 
kurį su savo mylimuoju pabėgo jo sesuo. Argi nepana- 
šu į tai, jog vaikinas ją nusigabeno tenai, kur pernelyg 
artima kaimynystė su velniu gali grėsti jų saugumui? 

— Aš, kurdamas savo planus, apie tai jau galvojau, — 
pašaipiai tarė Hiū, jausdamas liūdną pasitenkinimą. — 
Ten didelis plokščiakalnis, kurio dalis apaugusi mišku, 
o kita — plikos uolos. Tai niūri, kaip pragaro priean- 
gis, vieta, netinkama net avims auginti. Manorai ten įsi- 
kūrę tokiame pat aukštyje, kaip 1r Druelio ferma arba 
kiek žemiau, be to, kalvų užstotose nuo audrų vietose. 
Rytoj, kai tiktai išauš, aš su Dinanu sukarsiu tą kelią, 
kuriuo tą naktį ėjo berniukas , ir pabandysiu surasti ma- 
norą, kur jaunuolis nusigabeno Ivo seserį. Tuomet pir- 
miausia pasistengsime ją iš ten pasrimti ir tada galėsi- 
me ramiai grįžti ieškoti tų niekšų, kurie spjauna įstaty- 
mui į veidą. Juk mums nebereikės sielotis dėl įkaitų. 

— Bet tiktai prašau neimti kartu berniuko! — sušu- 
ko kur kas garsiau, negu ketino, brolis Kadfaelis 

Hiū pažvelgė į jį tr liūdnai nusišypsojo. 

— Išjosime, kol jis dar tebemiegos. Tu manai, aš 
noriu, kad jis, neduok Dieve, pamatytų dar vieną negy- 
vėlę, patį artimiausią jam žmogų, 0 tu dėl to prieš ma- 
ne įnirtęs blizginsi akis? Ne, jeigu pasiseks, mes jam 
atgabensime arba ištekėjusią, arba ne, bet gyvą seserį, 
ir tegul jie, patys aiškinasi — brolis, sesuo ir jos my8š- 
masis! O jei nepasiseks — na ką gi, tada gali prireikti 

tavęs. Bet kai tik mergina taps saugi, ši našta visu svo- 
riu guls ant mano pečių, ir tu galėsi ramiai slaugyti sa- 
vo globotinį. 


Kadfaelis visą naktį budėjo prie brolio Elijaso I0- 
vos, bet vėl nesužinojo nieko naujo. Sužeistojo būsena 
buvo tokia pati. Kai jį švintant pakeitė, vienuolis, tik 
padėjęs ant pagalvės galvą, užmigo. Jis šio meno buvo 
seniai išmokęs. Nėra jokios prasmės kentėti nemigą ir 
galvoti apie tai, kas vis tiek įvyks tik rytoj. Brolis Kad- 
faelis seniai suprato šią išmintį. Juk dėl beprasmto jau- 
dinimosi iššvaistoma pernelyg daug jėgų, kurių reikės 
tikram darbut. 

Brolis Kadfaelis nubudo tik pažadintas prioro Leo- 
nardo — bent jau dviem valandom vėliau, negu buvo 
planuota. Pusiaudienį Hiū grįžo apjodinėjęs kalvas. Įė- 
jęs pavargusia eisena, jis paniuręs atsisėdo greta Kad- 
faelio vėlyvų pusryčių ir ėmė pasakoti, ką patyręs ke- 
lionėje. 

— Kli šlaite, netoli buvusios Druelio fermos, maž- 
daug tokiame pat aukštyje, yra Kalouliso manoras. — 
Hiū nutilo, nepatenkintas, kad netiksliai pasakė. — B u 
v o toks manoras! Jis sunaikintas ir tiesiog išmėsinė- 
tas! Mes tarsi būtume vėl pabuvoję Druelio fermoje. Tai 
buvo klestintis manoras, o dabar ten tik sniego dyku- 
ma. Mano Žmonės rado keletą sniego užverstų lavonų 
ir nė vienos gyvos dvasios, kuri galėtų papasakoti, kas 
atsitiko. Mes nugabenome kelis negyvėlius į Ladlou, 
kitus dar atkasinėja iš po vėpūtinių. Neaišku, kiek dar 
suras. Sprendžiant iš sniego sluoksnio, čia buvo užpul- 
ta dar pr i e š spusteliant šalčiui. 

— Ką tu sakai? — apstulbo Kadfaelis. — Vadinasi, 
tai įvyko dar iki mums žinomų antpuolių, iki to laiko, 
kol dar nebuvo nužudyta mūsų mažoji vienuolė ir kol 

dar nebuvo sužalotas brolis Elijasas. Bet juk dabar, kai 
žinai tikslią vietą, galima sužinoti ir savininko pavar- 
dę? Dinanas turi pažinoti visus savo nuomininkus, juk 
tai jo valdos — tai juk Leisis. 

— Taip, teisybė. Kalouliso manoro savininkas — 
jaunas vyrukas, jį paveldėjęs tik prieš porą metų iš sa- 
vo tėvo. Sutampa ir išvaizda, ir amžius. Jis yra Evraras 
Botrelis. Ne pati garsiausia šeima, bet gerbiama. Spren- 
džiant iš visų požymių, tai jis. 

— O šis manoras toje pusėje, į kur su savo vaikinu 
pabėgo Ermina? — sunerimo Kadfaelis, bet Hiū papur- 
tė galvą, tarsi atsikratydamas niūrių minčių. 

— Neskubėk, dar niekas neaišku — juk Ivas nega- 
lėjo pasakyti to Žmogaus vardo. Bet jeigu ir taip, mer- 
giną laidoti per anksti. Dinanas sakė, kad Botrelis dar 
turi Dogdičo upelio slėnyje Ledvičo manorą. Tarp abiejų 
manorų ne toliau kaip trys mylios, o kelias geras — iš 
pradžių pakalnėn, o paskui tankiu mišku. Mes juo jojo- 
me, nors ir ne per daug tikėdami surasti kokius nors 
pėdsakus, net jeigu kažkam ir pavyko per užpuolimą 
pabėgti. Tačiau mums pasisekė daugiau, negu tikėjau- 
si. Štai pažiūrėk, ką suradau! 

Hiū iš užančio išsitraukė ploną, iš auksinių siūlų nu- 
megztą plaukų tinklelį, pritvirtintą prie siuvinėtos juos- 
tos. Juosta buvo truputį įplyšusi, bet neatsirišusi. 

— Ji buvo užsikabinusi už šakos ir kartu su tinkle- 
liu nukrito nuo galvos: kažkas labai skubėjo ir pasirin- 
ko trumpiausią kelią per tankų mišką — ten labai daug 
prilaužyta šakų. Manau, jie buvo dviese ir abu jojo vie- 
nu arkliu. Tad mes turime visas prielaidas tikėtis, jog 
toji, kuriai jis priklauso, sėkmingai išvengė to siaubo. 
Drąsiai galime šį tinklelį parodyti Ivui ir papasakoti ko- 
kiomis aplinkybėmis jį suradome. Jeigu jis pasakys, kad 
šis daiktas jo sesers, aš josiu į Ledvičą. O gal šį kartą 
pasiseks. 

Kai tiktai Ivas išvydo auksinį tinklelį, jo akys su- 
blizgėjo 1š nekantrumo ir vilties. 

— Tai mano sesers tinklelis! — nė sekundės nedve- 
jodamas sušuko Ivas. — Tinklelis pernelyg prabangus 
tokiai kelionei, bet, manau, kad Ermina tik dėl j o užsi- 
dėjo šį tinklelį! Kur jį radote? 


Šeštas skyrius 


Šį kartą jie pasiėmė kartu ir Ivą — visų pirmą dėl 
to, kad jis, nors ir būtų paklusęs Hiū ir likęs namte, bet 
būtų jaudinęsis ir kentėjęs, laukamas jų sugrįžtant, 0 ir 
dėl to, kad berniukas buvo vienintelis, galėjęs pažinti 
iš veido Erminos garbintoją, jeigu jį surastų, ir, be to, 
buvo jam lygus savo kilme, turintis visišką teisę ir kaip 
šeimos galva ieškoti dingusios sesers. 

— Bet juk tai tas pats kelias, kuriuo jojome iš Turs- 
tano fermos, — tarė Ivas, kai jie, pasukę iš didžiojo 
kelio, užjojo ant tilto per Korvą. — Mes ir toliau josi- 
me šiuo keliu? 

— Taip, dar gerą galą. Kaip tik pro tą vietą, kur 
mums nesinorėtų prajoti, — tiesiai tarė Kadfaelis, su- 
vokdamas jo jausmus. — Bet mums nėra reikalo žval- 
gytis: ten nieko blogo nėra. Nei vanduo, nei žemė, nei 
oras nekalti dėl žmogaus piktadarystės. — Ir, vogčia 
žvilgtelėjęs į liūdną berniuko veidą, tęsė: — Gali liū- 
dėti, bet neturi piktintis, kad ji mus paliko. Aš tikiu, 
kad ją džiaugmingai priėmė angelai. 

— Ji buvo geriausia iš mūsų, — sušuko Ivas. — Jūs 
nežinote! Visada romi, visada kantri, gera ir labai drą- 
st. Ji buvo kur kas gražesnė už Erminą. 

Jam buvo tiktai trylika metų, bet berniukas pasirodė 
gabus ir išprusęs ne pagal amžių. Šis pastabus ir uždaras 
vaikas pėsčiomis ėjo daug dienų su narsia ir romia sese- 
ria Hilarija. Ir jeigu jam nubudo pirmoji sąmoninga meilė, 
tai, be abejo, buvo pats nekalčiausias ir tyriausias jaus- 
mas — net dabar, po siaubingos netekties. 

Per paskutines dvi dienas Ivas, atrodė, žengė kelis 

svarbius žingsnius iš vaikystės į brandą. Bet tuo pat me- 
tu jis išsaugojo sielos tyrumą. 

— Kai jie pasiekė upelį, berniukas nenusisuko, bet 
nutilo ir prakalbo tiktai tada, kai perjojo antrąjį intaką. 
Po to raiteliai pasuko dešinėn, prasidėjo miškinga vie- 
tovė, ir Ivui vėl prašvito akys: nepažįstami peizažai ne- 
jučiom patraukė jo dėmesį. Žiemos saulė švietė neilgai 
ir, ištirpdžiusi ant šakų plonus varveklius, pasislėpė, bet 
dangus buvo giedras, oras tykus ir juodi su baltu bei 
tamsiai žali marginiai traukė žvilgsnį kažkokiu niūriu 
grožiu. 

Jie perjojo per tebeužšąlusį Hoptono upelį, pusmy- 
liu Žemiau tos vietos, kur anksčiau keliavo į Godstoką. 

— Bet juk mes tikriausiai buvome visai arti, — tarė 
Ivas stebėdamasis, jog vos per plauką nesusidūrė su se- 
serimi tr apie tai nežinojo. 

— Mums beliko keliauti tikai mylią arba maždaug 
tiek, — stengdamasis išblaškyti jį, tarė Beringaras. 

— Aš tikiuosi, kad ji ten! 

— Mes visi to tikimės, — pasakė Hiū. 

Jie jojo į Ledvičo manorą per neaukštą keterą ir, 1š- 
lindę iš miško, išvydo lėkštą šlaitą, besileidžiantį prie 
Ladvičo upelio, į kurį subėgo visi kiti, — toliau šis upe- 
lis suko į pietus, kur įtekėjo į Timo upę. Kelias už įklo- 
nio vėl ėjo į kalną, ir ten, tolumoje, tiesiai prieš juos, 
matėsi niūrūs didžiulio Titerstano Kli kontūrai. Jo vir- 
šūnę gaubė žemi debesys. Tarp kalvų plytėjo slėnis, iš 
visų pusių apsaugotas nuo vėtrų. Ten ir buvo įsikūręs 
manoras. 

Aplink manorą medžiai buvo iškirsti, tiktai atvires- 
nėse vietose palikti žali skydai; saugantys nuo vėjų der- 
lių ir galvijus. Nuo aukštos kalvos raiteliai išvydo įspū- 
dingą pastatų grupę: šeimininkų namą — ilgą stačiu sto- 
gu pastatą, klėtį, karvidę ir arklides. Visą sodybą, ap- 
tvertą stačiatvore, vos aprėpė akys. Tai buvo turtingas 

ūkis, skanus kąsnis smurto laikais, bet, matyt, perne- 
lyg gerai saugomas , kad taptų kažkieno lengvu grobiu. 

Tačiau, iš visa ko sprendžiant, šeimininkas dėl savo 
turto buvo nelabai ramus: kai jie prijojo arčiau, pama- 
tė, kad ant siauro medinio tiltelio per tekantį pro ma- 
norą upelį, uoliai pluša Žmonės, ręsdami rąstų barika- 
dą; virš senų patamsėjusių stačiatvorės statinių — ypač 
Iš rytų pusės — baltavo nauji. Manoro šeimininkas tvir- 
tino savo valdas. 

— Jie turi būti čia, — tarė Hiū, įdėmiai stebėdamas 
visa, kas vyksta. — Čia gyvena žmogus, kuris, aišku, 
jau buvo nukentėjęs, ir nenori, kad jį iš nežinių užklup- 
tų antrą kartą. 

Nudžiugę visa tai matydami, keleiviai prijojo prie 
atvirų vartų — čia, iš vakarų pusės, stačiatvorė dar ne- 
buvo baigta aukštinti, užtvaras siekė tiktai iki krūtinės. 
Kelią jiems pastojo lankininkas, o jo lankas buvo grės- 
mingai įtemptas. 

Tačiau lankininkas buvo įžvalgus ir akimirksniu su- 
prato, kokie čia Žmonės, — nerimastingas žvilgsnis vir- 
to šypsena, nors Hiū dar nebuvo pasisakęs savo vardo 
ir nepaaiškinęs, kokias pareigas eina. 

— Milorde, jūs čia pats laukiamiausias svečias. 
Jūs pasirodėte kaip tik pačiu laiku. Jeigu mūsų po- 
nas būtų žinojęs, kad taip arti šerifo padėjėjas, būtų 
pasiuntęs jūsų sutikti. Jis pats negali ateiti... Bet įjo- 
kite, milorde, įjokite, tarnas tuojau nubėgs pakviesti 
ūkvedžio. 

Patarnaujantis berniukas jau dūmė per kiemą. 
Kol raiteliai prijojo prie mūrinių laiptų, vedančių prie 
masyvių laukųjų durų, jų pasitikti jau skubėjo mažor- 
domas — stambus pagyvenęs rudabarzdis plika galva 
vyras. 

— Aš 1eškau Edvardo Botrelio, — tarė Hiū, šokda- 
mas į purviną, sutryptą sniegą. — Jis namie? 

— Taip, milorde, bet jis ne visiškai sveikas. Šeimi- 
ninką buvo ištikusi didžiulė karštligė, bet jis pamažu 
sveiksta. Aš jus pas jį nuvesiu. 

Klibinkščiuodamas mažordomas užlipo stačiais laip- 
tais, paskui jį neatsilikdamas ėjo Hiū, paskutinieji Žen- 
gė brolis Kadfaelis ir Ivas. Šią žiemos dieną didelėje 
salėje, kur nebuvo nė gyvos dvasios ir nedegė nė vie- 
nas deglas, viešpatavo slogi prieblanda ir tiktai akme- 
niniame židinyje vos plazdeno liepsna. Buvo matyti, kad 
visi manoro vyrai dabar rentė gynybinius įtvirtinimus. 
Tiktai, skambindama raktais, koridoriumi perėjo tr din- 
go už širmos vidutinio amžiaus matrona, 0 iš virtuvės 
dirstelėjo dvi smalsios tarnaitės. 

Ukvedys juos iškilmingai įvedė į nedidelį kambarė- 
lį, esantį gale salės, ir jie išvydo pusiau gulom didelia- 
me krėsle sėdintį, atsilošusį ant pagalvių, žmogų. Ant 
staliuko prieš jį stovėjo rūkstanti aliejinė lempa ir bu- 
telis vyno. Nedidelio lango langinės buvo atviros, bet 
jau artėjo sutemos, tir geltona lempos šviesa metė ap- 
gaulingus šešėlius, tad vos buvo galima įžiūrėti veidą 
žmogaus, pakėlusio galvą ir žiūrinčio į svečius. 


— Milorde, tai šerifo Žmonės, jie joja į pietus, į 
Landlou. — Mažordomas pritildė savo šiurkštų hadsą ir 
ėmė kalbėti tokiu balsu, tarsi kreiptųsi į kūdikį arba į 
sunkų ligonį. — Jūsų atėjo aplankyti ponas Hiū Berin- 
garas. Mes, jeigu prireiks, gausime pagalbos, todėl da- 
bar galite būti ramus. 

Ilga raumeninga, truputį drebanti ligonio ranka pa- 
stūmė lempą, kad svečiai ir šeimininkas geriau galėtų 
matyti vieni kitus. Trupuų dusliu žemu balsu jis prabilo: 

— Milorde, aš jums nuoširdžiai dėkoju. Dievas ma- 
to, kaip jūs mums, gyvenantiems šiuose kraštuose, rei- 
kalingas. — Šie žodžiai buvo skirti Beringarui. Po to 
Botrelis įsakė ūkvedžiui: — atnešk žvakių ir surenk vai- 
šes Žmonėms. Kaip matote, — jis vėl kreipėsi į Berin- 
garą, — aš ne visiškai sveikas, todėl atleiskite man. Sa- 
ko, kad prieš kelias dienas mane krėtė karštligė. Dabar 
j1 praėjo, bet, deja, per šį laiką labai nusilpau. 

— Aš tai matau tr labai apgalestauju, — pasakė 
Hiū. — Tačiau būrį į šias vietas atsivedžiau dėl kitos 
priežasties, bet visai atsitiktinai patekau į jūsų Kalou- 
liso manorą. Aš mačiau, sere, kokią skriaudą jums ten 
padarė. Džiaugiuosi, kad jums ir galbūt jūsų Žmonėms 
pavyko pasprukti iš tų skerdynių gyviems. Ketinu su- 
sekti maitvanagių, padariusių jums tokį nusikaltimą, lin- 
dynę. Mačiau, tvirtinate savo valdas. 

— Taip, kiek tik pajėgiame. 

Moteris atnešė žvakių, tylėdama jas įstatė į kande- 
liabrus ant sienos ir pasišalino. Ryški šviesa netikėtai 
nušvietė kambarį, ir visi iš pradžių prisimerkė, 0 pas- 
kui plačiai atvertomis akimis pažvelgė vienas į kitą. 
Ivas, mažasis lordas, kuris stovėjo prie Kadfaelio, išsi- 
teinpęs ir pasiruošęs akis į akį susitikti su priešu, neti- 
kėtai įsikibo vienuoliui į rankovę, 0 po to ėmė garsiai 
alsuoti nežinodamas, ko griebtis. 

Vyrui, sėdinčiam dideliame krėsle, buvo ne daugiau 
kaip dvidešimt penkeri metai. Jis palinko į priekį, ir pa- 
galvėlės krėsle už jo nugaros nuslinko ant žemės. Bot- 
relis atsuko į šviesą išblyškusį, įkritusiais skruostais ir 
didelėmis tamsiomis akimis, dar tebedegančiomis karšt- 
ligišku blizgesiu, veidą. Tankūs šviesūs plaukai buvo 
nuo pagalvės susivėlę. Bet, žinoma, tai buvo labai gra- 
žus ir patrauklus, aukštas, atletiško sudėjimo jaunuolis. 
Jis avėjo batais, buvo visiškai apsirengęs — matyt, jis 

dieną praleido su savo žmonėmis lauke, o tai, aišku, 
buvo neprotinga. Jo batai nuo ištirpusio sniego tebebu- 
vo drėgni. Pakėlęs antakius, jaunuolis ėmė įdėmiai ap- 
Žiūrinėti iš eilės visus tris svečius, jo Žvilgsnis sustojo 
prie berniuko. Jis, atrodo, jį pažino. Iš lėto palingavęs 
galvą, Botrelis vėl įdėmiai pasižiūrėjo į Tvą ir, surau- 
kęs antakius, susimąstė. 

— Jūs pažįstate šį berniuką? — švelniai paklausė 
Hiū. — Tai Ivas Hiūgoninas, jis ieško dingusios sesers. 
Jeigu galėtumėte padėti, mums visiems atlėgtų širdys. 
Nes, manau, pabėgote iš Kalouliso ne vienas. Štai ką su- 
radome miško takelyje, vedančiame į jūsų manorą, — 
jis, matyt užsikabino už medžio šakos. — Hiū ištraukė 
iš kišenės auksinį tinklelį, kuris gulėjo ant jo delno it 
mažas kamuoliukas. — Žinote, kas čia? 

— Labai gerai žinau! — ūmai šūktelėjo Evraras Bot- 
relis 1r minutę užmerkė nesveikai blizgančias akis. At- 
simerkęs jis vėl pažvelgė tiesiai į Ivą. — Tai tu jos jau- 
nesnysis brolis? Atrodo, tave esu matęs probėgom ke- 
letą kartų. Taip, tai jos daiktas. 

— Merginą atsigabenote čia? — Hiū balse skambė- 
jo ne klausimas, 0 tvirtinimas. — Ji iš tų skerdynių iš- 
trūko sveika ir gyva? 

— Taip, sveika tir gyva. Taip, aš ją atsigabenau čia. — 
Plačą Evraro kaktą išpylė prakaito lašai, bet akys Žiū- 
rėjo tiesiai tr atvirai. 

— Mes jos ieškojome, — tęsė Hiū, — nuo to laiko, 
kai Vusterio abatijos subprioras atvyko į Šrūsberį, tei- 
raudamasis jos ir jos brolio, nes buvo dingę jų pėdsa- 
kai. Jeigu mergina čia, nusiųskite jos pakviesti. 

— Jos čia nėra, — lėtai ištarė Evraras. Ir aš neži- 
nau, kur ji. Visas šias dienas aš su savo žmonėmis jos 
užsimuštinai ieškojau. Suėmęs krėslo alkūnramsčius, 
svyruodamas jis lėtai atsistojo. — Tuojau jums viską 
papasakosiu! 

Pasakodamas jis vaikščiojo po kambarį — aukštas 
Jaunuolis, trokštantis veikti, bet negalintis dėl sunkios 
ligos. 

Jos tėvo namuose aš būdavau dažnas ir mylimas sve- 
čias. Šis berniukas žino, kad sakau tiesą. Ermina tapo 
gražuole, ir aš ją pamilau. Aš ją mylėjau ir myliu! Nuo 
to laiko, kai ji tapo našlaite, tris kartus buvau nuvykęs 
į Vusterį jos aplankyti ir elgdavausi kaip dera, tad visa- 
da ten būdavau laukiamas. Aš niekada, bendraudamas 
su ja, neturėjau blogų ketinimų, rengiausi prašyti jos 
rankos, kai atvyks jos globėjas dėdė, o jis buvo Šven- 
tojoje Žemėje. Viskas, ką galėjome padaryti, tai tik lauk- 
ti jo sugrįžtant. Kai išgirdau apie Vusterio užpuolimą, 
tai tiktai meldžiausi, kad jai nieko neatsitiktų. Aš lau- 
kiau jos pasiuntinio... 

— Kurią dieną tai įvyko? — šiurkščiai jį nutraukė 
Hiū. 

— Antrą šio mėnesio dieną. “Atjokite naktį, — rašė 
Ji, — Ir paimkite mane, aš jūsų nekantriai laukiu". Apie 
jos bendrakeleivius nebuvo užsiminta nė žodžio. Aš ži- 
nojau tiktai tą, ką ji man parašė: padariau, kaip ji pra- 
šė, čiupęs arklį ir jai. Nujojome kartu į Koloulisą. Ji 
savo prašymu mane užklupo netikėtai, — tarė jis, drą- 
siai pakėlęs galvą ir bandydamas teisintis, — bet aš no- 
rėjau tiktai vieno dalyko - susižieduoti su ja. Ji taip pat 
to norėjo. Mudu atkeliavome į mano manorą. Aš su ja 
elgiausi labai pagarbiai ir, jai sutikus, nusiunčiau pa- 
kviesti dvasininko, kad mus sutuoktų. Tačiau kitą naktį 
Koloulusą užpuolė plėšikai, o dvasininkas dar nebuvo 
spėjęs atvykti. 

— Jie ten viską sunaikino, aš mačiau, — tarė Hiū. — 
Iš kurios pusės jie pasirodė, kiek jų buvo? 

— Labai daug. Mūsų buvo kur kas mažiau! Mes ne- 
suspėjome nė susivokti, o jie jau šeimininkavo kieme ir 

name. Negaliu pasakyti, iš kurios pusės jie prie mūsų 
prisėlino, ar kalvos šlaitu, ar tiesiai per ją, nes sugriovė 
pusę stačiatvorės ir iš karto užgriuvo sodybą iš visų pu- 
sių. Dievas mato, aš turbūt buvau per daug susižavėjęs 
Ermina tir kaip reikiant nesaugojau manoro, bet juk ne- 
buvo jokių gandų, kad mūsų krašte plėšikaujama. Tai bu- 
vo lyg perkūnas iš giedro dangaus. Man sunku spręsti, 
kiek jų buvo, bet, be abejo, ne mažiau kaip trisdešimt, ir 
visi gerai ginkluoti. Mūsų buvo dvigubai mažiau, tr jie 
mus užgriuvo įmigusius po vakarienės. Mes padarėme 
viską, ką galėjome. Mane sužeidė... — Kadfaelis jau pa- 
stebėjo, kad šeimininko kairysis petys 1r ranka nejuda 
— priešas aiškiai taikė į širdį. — Man reikėjo gelbėti 
Erminą, — kalbėjo Botrelis, — todėl nedrįsau tęsti ko- 
vos. Užšokau ant žirgo, užsikėliau ją ir iš ten paspruko- 
me. Kelias nuo kalvos žemyn buvo laisvas. Plėšikai mū- 
sų nepersekiojo. Jiems rūpėjo kitkas. Jis skausmingai su- 
siraukė. — Čia atsikapstėme sėkmingai. 

— O vėliau? Kaip atsitiko, kad vėl jos netekote? 

— Jūs negalite man priekaištauti daugiau, negu aš 
pats sau priekaištauju, — pavargusiu balsu kalbėjo Ev- 
raras. — Man gėda žiūrėti į šį berniuką, į jo akis ir 
suvokti, kad Ermina man išsprūdo iš rankų. Negaliu 
teisintis tuo, kad buvau netekęs daug kraujo ir gulėjau 
sudribęs lovoje. Tai gali patvirtinti mano gydytojas. 
Bet aš neprašau malonės. Dėl šio įdrėskimo man kitą 
dieną prasidėjo karštinė. Vakarop, kai trumpam atga- 
vau sąmonę ir paklausiau apie ją, man pasakė, kad ji 
paklaiko i1š baimės dėl likusio namuose, iš kur ją paė- 
miau, brolio. Ermina, pamačiusi, kad šiuose kraštuose 
siautėja galvažudžiai, negalėjo nurimti, norėjo įsiti- 
kinti, ar berniukui niekas negresia. Taigi vidury die- 
nos ji pasiėmė arklį ir paliko man raštelį, kad joja į 
Klitoną sužinoti apie jį. 

Ir jūs jos nesivijote! — papriekaištavo jam Ivas. Jis 
stovėjo greta Kadfaelio tiesus kaip ietis ir visas drebė- 
j0 iš susijaudinimo. — Jūs paleidote ją vieną ir pasili- 
kote gydytis savo žaizdelės. 

— Drįstu teigti, kad aš nesielgiau nei vienaip, nei 
kitaip, — romiai ir liūdnai atsakė Botrelis. — Aš jos 
nesivijau, nes nežinojau, kad ji išvyko. O kai tik su- 
Žinojau, — mano Žmonės jums pasakys, — atsikėliau 
iš lovos ir leidausi jos ieškoti. Jojau šaltą naktį, prie 
žaizdos lietėsi rūbai. Todėl turbūt mano sveikata ir 
susikomplikavo. Ar aš kaltas, kad netekau sąmonės 
ir iškritau iš balno? Tie, kurie buvo su manimi, nešė 
mane namo pėsčiomis visą kelią. Taip ir nepasiekiau 
Klitono. 

— Jums pasisekė, — sausai tarė Hiū, — nes kaip 
tik tą naktį namai, į kuriuos ji patraukė, buvo apiplėšti 
ir sudeginti, o fermerio šeima vos išsigelbėjo. 

— Taip, aš apie tai girdėjau. Juk jūs nemanote, kad 
aš palikau viską, kaip yra, ir net nebandžiau jos suras- 
t1? Bet, kai užpuolė tuos namus, jos ten nebuvo. Jeigu 
ten buvote tr kalbėjotės su tais, kas ją priglaudė, viską 
žinote. Ji ten nenujojo. Mano Žmonės jos ieškojo visą 
laiką, nors aš tr gulėjau visiškai bejėgis, kliedėjau ir 
buvau krečiamas karštinės. O dabar, kai vėl pakilau iš 
lovos, ieškosiu Erminos toliau. Kol jos nesurasiu! - dus- 
liai sušuko jis ir, sugriežęs dantimis, nutilo. 

Jiems čia daugiau nebuvo ką veikti ir, iš visa ko 
sprendžiant, nebuvo ko ir kaltinti. Pati mergina tapo vi- 
sos nelaimių grandinės priežastimi, iš pradžių dėl savo 
užsispyrimo pabėgusi su mylimuoju, o paskui, kai jis 
atgulė, bandžiusi ištaisyti tai, ką padarė. 

— Jeigu ką nors apie ją išgirsite, — paprašė Hiū, — 
atsiųskite man žinelę į Bromtildą, — ten esu apsisto- 
j1ęs, arba į Landlou, kur yra mano Žmonės. 

— Pranešiu, milorde, būtinai pranešiu. — Evraras 
vėl atsilošė ant suglamžytų pagalvių tr persikreipė iš 
skausmo, bandydamas patogiau priglausti sužeistą petį. 

— Prieš išjodamas norėčiau perrišti jums žaizdą, — 
pasakė brolis Kadfaelis. — Aš matau, kad ji jums ne- 
duoda ramybės, ir manau, jog kol kas dar neužsitraukė. 
Jus gydo gydytojas, kaip sakėte? 

Įkritusios jaunuolio akys išsiplėtė iš nuostabos dėl 
jam rodomo tokio dėmesio. Jis linktelėjo. 

— Taip, mano gydytojas, kaip aš jį vadinu. Jis ne gy- 
dytojas, bet turi šiokį tokį patyrimą. Aš neabejoju, kad 
jis gerai mane gydo. Tu sugebi šiuos dalykus, broli? 

— Didelio patyrimo dėka, kaip ir jūsų žmogus. Man 
dažnai tekdavo gydyti komplikacijas sukėlusias žaiz- 
das. Kuo jis jus gydė? — Brolį Kadfaelį domino sveti- 
mi receptai. Žaizda buvo perrišta švariu lininiu raiščiu. 
O ant lentynos prie sienos stovėjo molinis ąsotėlis te- 
palo. Atidengęs dangtelį, vienuolis pauostė žalsvoką 
masę. — Manau, kad čia rugiagėlės ir geltonosios švel- 
niosios dilgėlės — gerai gydo ir vienos, ir kitos. Taip, 
Jūsų gydytojas nutuokia apie žoleles. Abejoju, ar kas 
nors kitas būtų galėjęs jums geriau padėti. Kadangi jo 
čia dabar nėra, 0 jūs prastai jaučiatės, leiskite man pa- 
mėginti? 

Evraras klusniai atsidavė į jo rankas. Kadfaelis at- 
segė jaunuolio striukę ir, atsargiai nusmaukęs nuo pe- 
ties plačią rankovę, nuvilko ją, paskui nuvilko ir marš- 
kinius. 

— Jūs šiandien buvote lauke ir daug judėjote, raištis 
išdžiūvo ir visas susiraukšlėjo, tad nenuostabu, kad jis 
kelia skausmą. Turėtumėte ramiai dieną kitą pagulėti ir 
stengtis nejudinti peties. — Tai buvo pasakyta profesio- 
naliu, tvirtu ir net truputį rūstoku gydytojo balsu. 

Pacientas atidžiai klausėsi ir leido Kadfaeliui nuimti 

nuo peties ir dilbio tvarstį. Paskutinės tvarsčio vijos bu- 
vo pridžiūvę prie kardu padarytos žaizdos, kuri ėjo nuo 
širdies vidine dilbio puse. Kadfaelis tvarstį vyniojo la- 
bai atsargiai, kad nesukeltų didelio skausmo. Pagaliau 
pavyko jį nuimti. 

Mirtiną smūgį Botreliui pavyko atremti, nors kar- 
das ir įsirėžė į ranką. Žaizda nebuvo pavojinga, bet jau- 
nuolis buvo labai nusilpęs, nes bešuoliuojant nutekėjo 
daug kraujo. Žaizda jau gijo, bet, kadangi į ją pateko 
daug nešvarumų, ji iš pradžių buvo supūliavusi. Net da- 
bar jos centre matėsi neužsitraukusi rauva mėsa. Kad- 
faelis išplovė žaizdą lininiu skudurėliu ir patepė žolės 
tepalu. Jaunas veidas buvo išblyškęs. Sužeistasis tylė- 
damas žvelgė į vienuolį nemirksinčiomis karščiuojan- 
čiomis akimis. 

— Ar yra daugiau žaizdų? — paklausė Kadfaelis, 
vyniodamas naują tvarstį. — Na ką gi, pailsėkite die- 
ną kitą, duokite savo išsikankinusiai sielai ramybės — 
juk mes visi taip pat ieškome Erminos. Vidurdienį, jei- 
gu pasirodys saulė, truputį pakvėpuokite grynu oru, 
tačiau nepersišaldykite. O dabar rankovę, štai taip... 
Batus geriau nusiaukite, įsisupkite į chalatą ir pato- 
giau įsitaisykite. 

Kadtaelis pagavo susižavėjusį ir dėkingą Botrelio 
žvilgsnį. Svečiams išeinant, Evraras tarė įkandin: 

— Broli, tavo lengva ranka. Aš jaučiuosi kur kas 
geriau. Tepadeda tau Dievas! 

Jie išėjo į kiemą prie arklių. Dienos šviesa pamažu 
geso. Ivas neištarė nė žodžio. Jis atvyko čia ieškoti kal- 
tų, bet dabar, vos ne prieš savo valią, buvo kupinas 
užuojautos. Žaizdos, skausmas ir kančios jam buvo nau- 
jovė, nes iki Vusterio užpuolimo jis tebebuvo kūdikis, 
popinamas ir saugomas nuo visokių nemalonumų. Dėl 
sesers poelgio berniukas jautė kartų nusivylimą ir tuo 


4. 598 
97 


pat metu didelį nerimą, bet apie tai su niekuo nenorėjo 
kalbėtis. 

— Botrelis 1š tiesų neapsimeta, — tarė brolis Kad- 
faelis, kai jie jau buvo už kalvos keteros ir suko miške- 
lio link. — Į širdį jam nepataikė, bet paskui žaizda už- 
siteršė ir supūliavo, nes į ją pateko nešvarumų. Jis su- 
sirgo karštine ir dabar yra nusilpęs po ligos. Iš visko 
matyti, kad jis sako tiesą. 

— Bet merginos, deja, niekur nerandame, — pareiš- 
kė Hiū. 

Tvenkėsi nakties debesys. Virš jų galvų pakibo švi- 
ninis dangus, papūtė žvarbus vėjas. Raiteliai paragino 
arklius, norėdami suskubti į Bromfildą prieš praside- 
dant snygiui. 


Septintas skyrius 


Tą dieną po vakarinių pamaldų ėmė pūsti smar- 
kus vėjas, ir snaigės, kurios iki tol lengvai sukosi Ore, 
tapo plonais kertančiais rimbais, jos plakėsi į sienas 
ir sunešė pavėjinėje pusėje baltus apdangalus. Brolis 
Kadfaelis pavakarieniavęs perėjo greitais žingsniais 
per didįjį kiemą į ligoninę pažvelgti į savo globotinį. 
Pasaulis pavirto akinančia, judančia ir greitai tirštė- 
jančia sniego dribsnių mase. Buvo galima neabejoti, 
kad naktį kils pūga. Tikriausiai dvikojai vilkai vėl 
ims aplinkui siautėti. Šie žvėrys puikiai orientavosi, 
tr blogas oras, galintis įvaryti baimę bet kam, jų ne- 
baugino. 

Broliui Elijasui pirmąkart leido pakilti iš guolio, ir 
dabar jis, atsirėmęs ant pagalvių, sėdėjo pusiau gulo- 
mis. Jis buvo toks prakaulus ir liesas, kad sutana, ant 
jo kybote kybojo. Žaizdos jo galvoje sugijo, visas kū- 
nas sveiko, bet atmintis vis negrįžo. Jis tyliai 1r klus- 
niai darė tai, ko buvo prašomas, tyliu, monotonišku bal- 
su droviai dėkojo už viską, ką jam darė, tačiau tuo pat 
metu nuolat raukė antakius, o jo įkritusių akių žvilgs- 
nis buvo įsmeigtas kažkur už vienuolyno sienų. Atro- 
dė, kad Elijasas tarsi kliedėdamas mato tą savo dalį, 
kuri, regis, be pėdsakų buvo dingusi. Tiktai sapne ir 
ypač prieš nubusdamas, taip pat prieš užmigdamas jis 
būdavo susijaudinęs ir neramus, tarsi tais momentais, 
kažkuo primenančiais mirtį, skraistė, dengianti baisius 
prisiminimus nuo jo paties, tapdavo skaidresnė, bet visai 
neišnykdavo. 

Įkandin Kadfaelio išėjo į kiemą ir Ivas. Jis buvo su- 
sijaudinęs ir kažko susirūpinęs. Kadtaelis, išėjęs iš li- 
goninės, pamatė, kad berniukas sukiojasi apie duris. 

— O ar ne laikas tau, Ivai, miegoti? Tokia sunki ir 
ilga diena buvo! 

— Bet aš dar nenoriu miego! — nervingai atsakė 
berniukas. — Leiskite man pasėdėti su broliu Elijasu, 
kolei būsite vakarinėse pamaldose. Norėčiau ką nors 
veikti. 

“Na, ką gi, gal jam taip bus geriau, — pamanė Kad- 
faelis. — Jeigu berniukas padarys ką nors naudinga, jam 
bus geriau. Kai girdys brolį Elijasą žolių nuoviru, bal- 
zamo lašas nutekės ir į sukrėstą jo širdelę". 

— Jis taip ir nepasakė nieko, kas galėtų mums pa- 
dėti? Neprisiminė mūsų? — nerimastingai klausnėjo ' 
Ivas. 4 

— Kol kas ne. Kartais per miegus jis kartoja vieną 
vardą, bet negalima suprasti, kieno. Jis taria šį vardą 
graudžiai, bet ramiai, tarsi kažkam visiems laikams iš- 
ėjusiam, kuriam jau negresia nei skausmas, nei pavo- 


jus — Hiūnid. Giliausiai įmigęs jis paprastai šaukia 
Hiūnidą. 
— Keistas vardas, — tarė nustebęs Ivas. — Ar čia 


vyras ar moteris? 

— Tai moteriškas, valsietiškas vardas. Man atrodo, 
nors ir tiksliai nežinau, kad tai jo velionė žmona. Ir, be 
to, karštai mylima — taip karštai, jog jis negali jos už- 
miršti net sapne. Tikriausiai ji mirė tik prieš kelis mė- 
nesius. Prioras Leonardas sakė, kad brolis Elijasas vie- 
nuolyne visai neseniai. Jis visiškai galėjo mėginti vie- 
nuolyne pasislėpti nuo vienatvės, bet lengviau nepasi- 
juto ir tarp brolių. 

Ivas žvelgė į vienuolį įdėmiu ir rimtu vyrišku Žvilgs- 

niu. Jis jau ėmė suprasti tokius dalykus, apie kuriuos 
anksčiau visiškai nieko nenutuokė. Kadfaelis draugiš- 
kai patapšnojo jam per petį. 

— Na ką gi, pasėdėk su juo, jeigu nori. Po vakari- 
nių pamaldų aš ką nors atsiųsiu tavęs pakeisti. O jeigu 
tau būsiu reikalingas aš, tai Žinai, kur mane rasti. 

Brolis Elijasas pakirdo, trumpam pravėrė akis ir vėl 
užsnūdo. Ivas tyliai, nejudėdamas sėdėjo prie jo lovos, 
įdėmiai žvelgdamas į šį išsikankinusį, bet gražų veidą. 
Jis džiaugėsi, jei ligonis paprašydavo gerti arba jei rei- 
kėjo jam padėti pasisukti ar patogiau įsitaisyti. Tomis 
minutėmis, kai Elijasas prabusdavo, berniukas stengė- 
si pažadinti jo sąmonę ir protą. Ivas pradėdavo kalbėti 
apie orą arba įprastą šio vienuolyno dienotvarkę. Įkritę 
ligonio akys Žžvelgdavo į jį tarsi iš toli, bet įdėmiai ir 
tiriamai. 

— Keista, — staiga tarė brolis Elijasas tyliu, gergž- 
džiančiu atpratusio kalbėti žmogaus balsu. — Jaučiu, 
kad pažinojau tave. Tu nesi šios abatijos vienuolis. 

— Jūs mane pažinote? — žvaliai ir viltingai paga- 
vo Ivas. — Mes trumpai keliavome kartu, prisimena- 
te? Mes sykiu ėjome iš Kleoberio ir pasiekėme Foks- 
vudą. Aš esu Ivas Hiūgoninas. Ne, šis vardas nelai- 
mingajam nieko nesakė. Tiktai atrodė, kad berniuko 
veidas sužadino broliui Elijasui kažkokius silpnus pri- 
siminimus. 

— Gal snigo, — tarė jis. — Man čia reikėjo atnešti 
urną. Jie sako, kad ją sėkmingai atnešiau. Jie sako! Aš 
Žinau tiktai tą, ką man sako. 

— Bet jūs prisiminsite, - Ivas jį ramiai patikino. - 
Jums sugrįš atmintis. Tikėkite tuo, ką sako, niekas jūsų 
čia neapgaudinėja. Gal jums ką nors papasakoti? Tai, 
ką Žinau? 

Vienuolio veide buvo galima įskaityti susidomėji- 

mą ir abejonę. Bet jis neparodė, kad nepriima šio pa- 
siūlymo. Ivas pasilenkė prie jo ir ėmė pasakoti. 

- Jūs ėjote iš Peršoro, aplenkdamas žmonių iš Glos- 
terio užpultą Vusterį. O mes buvome pabėgę iš Vuste- 
rio ir norėjome patekti į Šrūsberį. Mes kartu sustojome 
nakvynės Kleoberyje, ir jūs įkalbėjote mus eiti kartu į 
Bromtildą, nes tai artmiausia nepavojinga vieta. Aš no- 
rėjau eiti su jumis, bet prieštaravo mano sesuo, ji norė- 
jo tęsti kelionę ir perkopti per kalvas. Mes išsiskyrėme 
Foksvude. 

Brolis Elijasas, kurio galvailsėjosi ant pagalvės, vi- 
siškai nereagavo į tuos žodžius, tarsi kantriai kažko 
laukdamas. Tvirtos langinės sudrebėjo nuo vėjo šuoro, 
ir pro langą prasiskverbė smulkutės, akimirksniu ištirps- 
tančios snieguolės. Žvakės liepsna sumirgėjo. Pasigir- 
do veriantis, nykus audros staugimas. 

— Bet tu juk čia, — netikėtai tarė Elijasas, — oO iš 
čia iki Šrūsberio toli. Ir vienas! Kaipgi taip, kodėl esi 
vienas? 

— Mes išsiskyrėme. — Ivui buvo nevisiškai ramu 
širdyje, bet, jeigu ligonis jau pradeda taip aiškiai klau- 
sinėti, gijos, nutraukę jo prisiminimus, gali vėl susi- 
megzti ir jam atgims visas vaizdas. Geriau jam Žinoti ir 
blogas, ir geras naujienas — juk čia jo kaltės nėra. Jis 
pats nekalta auka. Tai, žinoma, jam padės pasveikti. Ivas 


tęsė: — Mane priglaudė svetingas žemdirbys, 0 čia at- 
vedė brolis Kadfaelis. Bet mano sesuo... Mes jos i1eš- 
kome. Ji nuo mūsų pabėgo savo valia! — Jis nejučiom 
išrėkė tuos žodžius, bet nekaltino jos. — Esu įsitiki- 


nęs, kad surasime ją gyvą tir sveiką, — ryžtingai pridū- 
rė Ivas. 

— Bet buvo ir trečia, — sušnibždėjo brolis Elijasas 
taip tyliai, tarsi kreiptųsi pats į save. Vienuolė... — Jis 
dabar nežiūrėjo į Ivą, jo plačiai atmerktų akių žvilgs- 

nis buvo prikaustytas prie celės skliauto, o lūpos kaž- 
ką jausmingai kuždėjo. — Mūsų ordino vienuolė, — 
vėl prabilo ligonis ir, čiupęs abiem rankom už lovos 
kraštų, padarė staigų judesį ir atsisėdo. Jo akių gilu- 
moje sutvisko kažkokios ryškios geltonos ugnelės, per- 
nelyg ryškios, kad būtų galima palaikyti degančios 
žvakės atšvaitais. — Sesuo Hilarija... — ištarė jis pa- 
galiau jos vardą, kurio ankčiau negalėjo prisiminti. Šis 
prisiminimas buvo, matyt, pernelyg skausmingas. Ivas 
veltui bandė jį paguldyti, bet brolis Elijasas neketino 
paklusti. 

— Nesijaudinkite, — švelniai įkalbinėjo Ivas, — ji 
nepaklydo, ji čia, su ja visi elgėsi labai rūpestingai, nu- 
prausė ir paguldė į karstą. nereikia norėti, kad ji su- 
grįžtų, ji pas Dievą. 

Tardamas šiuos žodžius, Ivas vos nepravirko, bet vy- 
riškai sulaikė ašaras. Elijasas turi Žinoti tiesą. Mirties 
negalima nuslėpti. Žinoma, jis liūdės, tai aišku. “Bet 
negalima pykti, kad ji mus paliko", — taip pasakė bro- 
lis Kadfaelis. 

Elijasas skausmingai sudejavo, bet taip tyliai, kad 
tą dejonę vėtros staugimas beveik užgožė. Vienuolis su- 
gniaužė kumščus ir smogė sau į krūtinę. 

— Negyva! Negyva? Tokia jauna, tokia nuostabi! Ji 
taip manimi pasitikėjo! Negyva! O, šio namo akmenys, 
griūkite ir palaidokite mane, nelaimingąjį! Paslėpkite 
mane nuo žmonių akių... 

Pusės to, ką jis niurnėjo, buvo neįmanoma supras- 
ti. Ligonis duso žodžiais, o susirūpinęs ir išsigandęs 
Ivas nežinojo, kaip sutramdyti nejučia jo paties sukeltą 
audrą. Padėjęs Elijasui ant krūtinės ranką, jis 1š pas- 
kutiniųjų bandė jį nuraminti. Jaudintis jam buvo pa- 
vojinga. 

— O, tyliau, tyliau, jums negalima taip jaudintis. 

Gulkite, jūs dar pernelyg silpnas, dar negalite keltis... 
O, nereikia, jūs mane gąsdinate. Prašau gulti! 

Bet brolis Elijasas nekreipė dėmesio į Ivo maldavi- 
mus, tik žvelgė kiaurai sienos, spausdamas prie širdies 
abi rankas. Jis nepaliaujamai kažką niurnėjo — ar čia 
buvo malda, ar priekaištai sau, ar karštligiški painūs 
prisminimai. Ivas nieko negalėjo padaryti. Bet Elijasas 
jau jo nebematė. Jeigu vienuolis į kažką ir kreipėsi!, tai 
tiktai į Dievą arba į tą, ką tiktai jis vienas tematė. 

Apimtas nevilties, Ivas pašoko ir, uždaręs paskui sa- 
ve duris, nuskubėjo šauktis pagalbos. Jis perbėgo per 
ligoninę tr iššoko į sniegu užverstą kiemą, kur visa jė- 
ga siautėjo pūga. Berniukas pasileido į tą pastatą, kur 
šiuo metu į salę su židiniu paprastai rinkdavosi vienuo- 
liai. Vieną kartą jisai parpuolė ir, iškepurnėjęs iš vėpū- 
tinėmė, nuo galvos iki kojų drebėdamas, trintis akis. 
Pūgoje sulipusios šaltos ir aštrios snaigės, panašios į 
žąsų plunksnas, kapojo Ivui veidą. Slidinėdamas jis pa- 
siekė bažnyčios duris ir, išgirdęs giesmę, sustojo. Va- 
dinasi, jau vėlesnis metas, negu jis manė. Prasidėjo va- 
karinės pamaldos. 

Berniukas buvo išauklėtas gerbti bažnytinius ritua- 
lus ir todėl jokiu būdu nebūtų įsiveržęs į bažnyčią per 
pamaldas ir reikalavęs pagalbos. Keletą minučių jis sto- 
vėjo ramiai, bandydamas atsipūsti, braukdamas nuo 
plaukų ir skruostų sniegą. Vakarinės pamaldos ilgai ne- 
truks, ir jis kol kas gali grįžti dar kartą pabandyti nura- 
minti savo globotinį. O vėliau jį pakeis kiti. Jam tiktai 
reikia pasaugoti brolį Elijasą kokį ketvirtį valandos, kad 
kas nors neatsitiktų. 

Ivas apsisuko ir išėjo 1š priedangos. Apakintas snie- 
go, jis kaip jaunas buliukas, palenkęs galvą, grumda- 
masis su vėju, ėmė bristi per pusnis. 

Priekinės ligoninės durys buvo plačiai atidarytos, 


104 


bet jis neprisiminė, ar per skubėjimą pats jų nepali- 
ko atvirų. Berniukas apgraibom slinko koridoriumi, 
remdamasis abiem rankom į sienas ir braukdamas nuo 
veido tirpstantį sniegą. Vienutės durys irgi buvo pla- 
čiai atvertos. Tai Ivą apstulbino, jo kūnu nubėgo 
skruzdės. 

Vienutė buvo tuščia, antklodė gulėjo ant grindų. 
Dingo brolio Elijaso batai, kurie buvo padėti jo lovos 
kojūgalyje. Prapuolė ir pats brolis Elijasas, prapuolė 
taip kaip gulėjo, — su sutana, bet be apsiausto ir kitų 
viršutinių drabužių. Ir tai įvyko gruodžio devintosios 
naktį, siaučiant tokiai pat pūgai, kaip ir tą naktį, kai jis 
vos nemirtinai buvo sumuštas, o sesuo Hilarija nužu- 
dyta. Jį pakėlė iš lovos prisiminimai apie ją, sukrėtę 
dar nesutvirtėjusią jo sąmonę. 

Ivas pasileido koridoriumi, iššoko į kiemą ir stai- 
ga pastebėjo pėdsakus. Kai ėjo į ligoninę, jų nematė, 
nes nesitikėjo išvysti. Greitai juos užpustys, bet dabar 
dar matyti - didelių, nulipusių laiptais ir perkirtusių 
kiemą kojų pėdsakai. Jie vedė ne prie bažnyčios, o tie- 
siai prie sargo namelio, kur dabar niekas nebudėjo: 
broliui vartininkui buvo leidžiama dalyvauti vakari- 
nėse pamaldose. 

Bažnyčioje tebevyko pamaldos, tir ten girdėjosi 
giedant, o brolį Elijasą reikėjo skubiai vytis. Ivas už- 
bėgo į prieglaudą, pasiėmė apsiaustą ir nudūmė prie 
sargo namelio nelygiais šuoliais, kaip išgąsdintas kiš- 
kis. Sniegas baigė užpustyti pėdsakus, jie buvo aiš- 
kiai matyti tiktai ten, kur krito negausių deglų švie- 
sa. Pėdsakai vedė prie vartų, o paskui tas, kieno jie 
buvo, išėjo iš vienuolyno. Aplink kunkuliavo balta 
vėtra, o gilūs vėpūtiniai, į kuriuos Ivas prasmegdavo 
beveik iki pažastų, labai trukdė eiti. Bet jis atkakliai 

brido pirmyn. Pėdsakai pasuko dešinėn, ir Ivas — 
paskui juos. 

Kovodamas su sniego audra, nesusigaudydamas, ku- 
ria kryptimi eina, berniukas vis dėlto visą laiką matė 
pėdsakus. Netikėtai užgriuvo vėjo šuoras ir tarsi pra- 
skleidė sniego užuolaidą. Ivas spėjo pamatyti priekyje 
šmėstelėjusį šešėlį. Nepaleisdamas jo 1š akių, berniu- 
kas su nauja energija puolė pirmyn. 

Ivas ilgai vijosi savo globotinį. Tiesiog neįtikėtinai 
greitai ėjo Elijasas, taip energingai skynėsi per sniegą 
kelią, kad paskui jį liko balta vaga. Šiam nesveikam, 
karštinės nukamuotam, vienplaukiui, ant nuogų kojų 
avinčiam tik sandalais žmogui tokią jėgą galėjo suteik- 
ti tik beprotiška aistra arba neviltis. Be to, — ir tai gąs- 
dino Ivą labiausiai, — jis žinojo, kur eina, arba, tiks- 
liau, kur jį kažkas tiesiog nevalingai traukte traukia. Ma- 
tyt, šią vietą jis pažino. Brydė, kurią vienuolis paliko 
paskui save, buvo tiesi kaip strėlė. 

Ivui vis dėlto pavyko jį pasivyti. Ištiesęs ranką, jis 
čiupo už plačios juodos vienuolio sutanos rankovės, bet 
brolis Elijasas ir toliau stengėsi mosikuoti ranka, tarsi 
to nejausdamas. Jis vos per plauką neištrūko, bet Ivas 
tvirčiau įsikibo į sutaną ir, užbėgęs į priekį, rankomis 
apkabino brolį Elijasą. Dabar berniukas stovėjo, užkir- 
tęs kelią ir žvelgdamas pro akinantį sniegą į šaltą ir su- 
stingusį kaip pomirtinė kaukė vienuolio veidą. 

— Broli Elijasai, grįžkime atgal! Turite grįžū, nes 
mirtinai sušalsite! 

Bet Elijasas nenumaldomai veržėsi pirmyn, tarsi 
stengdamasis pasivyti savo košmarą. Ivas jo nepaleido 
ir tempė atgal maldaudamas: 

— Jūs nesveikas, jums reikia gulėti lovoje. Grįžki- 
me atgal! Kurgi dabar einate? Leiskite man jus nuvesti 
į vienuolyną... 


106 


Bet, galimas daiktas, išprotėjęs vienuolis niekur nė- 
j0, O tiesiog bandė pasprukti nuo kažkokių dvasių ar 
gyvų Žmonių, gal nuo to, kas jį kaip Žaibo trenksmas 
sukrėtė ir atėmė protą. Ivas meldė jį dusdamas ir prie- 
šindamasis iš visų jėgų, bet viskas buvo veltui. Vienuo- 
lio nebuvo įmanoma nei įtikinti, nei priversti grįžti. Ber- 
niukui neliko nieko kito, kaip tik eiti kartu su Elijasu. 
Nutvėręs užilgos savo globotinio sutanos rankovės, Ivas 
ėmė žingsniuoti su juo į koją. Jeigu jiems pasitaikys 
kokia trobelė arba vėlyvas keleivis, bus galima papra- 
šyti prieglaudos arba pagalbos. Anksčiau ar vėliau bro- 
lis Elijasas nusilps ir pargrius, ir tada jį bus galima par- 
gabenti į vienuolyną. Bet kas gali eiti iš namų tokią nak- 
tį? Kas, jeigu tik ne vargšas beprotis ir jo priverstinis 
palydovas? Na ką gi, jis juk pats pasisiūlė prižiūrėti bro- 
Iį Elijasą, ir jis nepaleis jo vieno. Jeigu jis savo pasa- 
kojimu sukėlė vienuoliui priepuolį, pagalvojo Ivas, tai 
bus protingiausia dalytis su juo ir visomis pasekmėmis. 
Tad jie žengė kartu, kaip viena būtybė. Brolis Elijasas 
sustingusiu veidu tebesiveržė į mįslingą tikslą, apkabi- 
nęs Ivą ir priglaudęs prie savęs. Jie tapo tarsi viena bū- 
tybė 1r abiems pasidarė lengviau įveikti šaltį ir visus 
kelio sunkumus. 

Ivas seniai nebesiorientavo, tiktai žinojo, kad jie jau 
išklydo iš kelio. Kai jie perėjo tiltą, jis pagalvojo, jog 
čia gali būti tiktai Kovro upė. Vadinasi, jie kažkur kita- 
me krante. Čia vargu ar rasi trobelę, net jeigu ir liautų- 
si snigti ir būtų galima ką nors įžiūrėti. 

Bet brolis Elijasas, matyt, žinojo, kur eina, arba 
kažkokia jėga jį traukė į tą vietą, kur jis negalėjo nei- 
ti. Pagaliau jie pasiekė tikslą, į kurį taip veržėsi 1š- 
protėjęs vienuolis. Negilią įlomėlę supo dygių krūmų, 
kurie kibo už drabužių, brūzgynai. Ivas netikėtai atsi- 

trenkė ranka į kažką kieta ir juoda ir susimušė pirštų 
krumplius. Tai buvo medis. Staiga nelauktai prieš juos 
išdygo tvirta žema piemenų lūšna. Joje buvo krauna- 
mas šienas bei šiaudai. Brolis Elijasas atitraukė sun- 
kią sklendę ir atvėrė duris. Viduje jų laukė palaimin- 
ga šiluma. Vienuolis žemai palenkė galvą, kad nesusi- 
muštų į staktą kaktos. Vėjas užtrenkė duris, ir jie atsi- 
dūrė visiškoje tamsoje. Čia buvo tylu ir jauku, pasi- 
slėpus nuo lauke siautėjančios pūgos. Po kojomis čiu- 
Žžėjo sausi šiaudai ir svaigus kvapas viliojo į juos įsi- 
rausti ir užmigti. Ivas nusipurtė nuo savęs sniegą, ir 
j0 širdyje suruseno viltis. Jie čia pernakvos, o auštant, 
kai brolis Elijasas dar miegos, galima bus išsprukti ir, 
užšovus durų sklendę, surasti ką nors, kas galėtų pa- 
dėti nuvesti ligonį atgal į vienuolyną arba skubiai nu- 
neštų raštelį. “Aš su juo čia atėjau, — galvojo berniu- 
kas, — tr dabar jo nebeprarasiu". 

Brolis Elijasas atsitraukė nuo jo per porą žingsnių, 
ir Ivas išgirdo, kaip sučežėjo šienas, kai ant jo sėdosi 
vienuolis. Vėjo staugimas pavirto graudžia dejone. 
Ivas, ištiesęs ranką, žengtelėjo į priekį ir apčiuopė 
snieguotą Elijaso petį. Piligrimas surado savo keistąjį 
altorių ir klūpėjo prieš jį ant kelių. Nuvalęs nuo vie- 
nuolio pečių sniegą, Ivas pajuto, jog šis visas dreba, 
tarsi sunkiai būtų tramdęs graudų verksmą. Dabar vi- 
siškoje tamsoje tas juos siejantis siūlelis dar labiau abu 
suartino. Ant kelių klūpantis žmogus kažką be garso 
šnibždėjo ir, nors žodžių nesigirdėjo, buvo aišku, kad 
Jis “apimtas nevilties. 

Ivas apčiuopė ant žemės glėbį šieno ir, atsisėdęs gre- 
ta Elijaso, apkabino jį per įsitempusius pečius. Berniu- 
kas bandė priversti jį atsigulti, bet šis ilgai priešinosi. 
Pagaliau liesas ligonio kūnas atsipalaidavo, ir vienuo- 
lis dusliai dejuodamas išsitiesė ant šieno. Neaišku, ar 

jis pakluso berniuko įkalbinėjimams ar tiesiog sudribo 
iš nuovargio. 

Brolis Elijasas gulėjo kniūpsčias, įsikniaubęs kakta 
į delnus. Ivas paėmė dar kelis glėbius šieno ir juo už- 
dengė ligonį, kad nors truputį sušiltų, paskui atsigulė 
greta. Netrukus jis išgirdo, jog Elijasas giliai alsuoja ir 
suprato, kad jau miega. 

Ivas gulėjo, prisiglaudęs prie brolio Elijaso, apka- 
binęs jį viena ranka per pečius. Jis buvo pasiryžęs ne- 
miegoti ir saugoti ligonį, nors ir pats jautėsi sušalęs ir 
pavargęs. Berniukas nusprendė apmąstyti tai, kas atsi- 
tiko, bet nenorėjo prisiminti brolio Elijaso pasakytų žo- 
džių, ir dar mažiau — įsigilinti į jų esmę. Jie reiškė 
kažką siaubinga. Viskas, kuo jis galėjo padėti šiam pa- 
lūžusiam žmogui, kuriam jautė tokį keistą švelnumą, 
prisiėmęs už jį atsakomybę, — žiūrėti, kad vėl nepa- 
bėgtų ir nepaklystų, o rytą kur nors surasti pagalbą. To- 
dėl jis dabar turi budėti. 

Būtų gal ir užmigęs, bet išgirdo prislopintą balsą, 
nes vienuolis buvo įsikniaubęs į jo ranką. 

— Sese... mano sese... Atleisk man mano silpnumą, 
mano mirtiną nuodėmę — man, tapusiam tavo mirtimi! 
Hiūnid! Ji buvo panaši į tave, tokia pati šilta ir patikli 
mano glėbyje... Po šešių mėnesių susilaikymo, netikė- 
tai toks alkis — aš negalėjau šito ištverti, jis sudegino 
mano kūną ir sielą! 

Ivas gulėjo tyliai, apkabinęs brolį Elijasą, ir nepa- 
Jėgė nei pakrutėti, nei liautis klausęsis. 

— Ne, neatleisk! Kaip aš drįstu to prašyti? Tegul 
mane praryja žemė ir telieka užmirštis... Šiaudadūšis, 
bevalis, netikša — štai kas aš! 

Stojo dar ilgesnė tyla. Ivas suprato, kad brolis Eli- 
jasas tebemiegojo ir per sapną garsiai išklojo savo nuo- 
dėmes, kurios negailestingai graužė jo sąžinę. Nelai- 

mingasis raitėsi nuo kančių, bet nepabudo. Niekada 
anksčiau Ivas nebūtų galėjęs įsivaizduoti, kad jo jauna 
širdis pajėgs ištverti tokį siaubą, tokį gailestį ir tokį norą 
apginti šį išprotėjusį Žmogų. 

— Ji prisiglaudė prie manęs... Ji visai nebijojo, nes 
buvo su manimi ir manimi tikėjo! Gailestingasis Die- 
ve, aš juk vyras, mano gyslomis teka kraujas, o ne van- 
duo, mano vyriškas kūnas tir vyriški norai! — dusliai 
sušuko skausmingai sudejavęs brolis Elijasas. — Ir ji 
negyva — toji, kuri taip manimi pasitikėjo... 


Aštuntas skyrius 


Brolis Kadfaelis po vakarinių pamaldų užsuko pas 
ligonį pažiūrėti, kaip jo reikalai. Jis atsivedė jauną bro- 
liuką, kad pakeistų Ivą. Kaip jie nustebo, pamatę atvi- 
ras duris, sujauktą lovą ir tuščią vienutę. 

Žinoma, buvo galima surasti ne tokį grėsmingą pa- 
aiškinimą, negu tas, kuris piršosi. Kadfaelis grįžo prie 
laukųjų durų ir ėmė ieškoti kokių nors pėdsakų, į ku- 
riuos įeidamas nekreipė dėmesio. Kieme ant sniego bu- 
vo gausybė šviežių pėdsakų, — broliai jau ėjo iš baž- 
nyčios, — bet ir juos greitai užpustydavo sniegas. Ta- 
čiau dar žymėjo pėdsakai, vedantys tiesiog prie sargo 
namelio. Viso labo tiktai neaiškios įdubos sniege, bet 
jas dar buvo galima įžiūrėti. Berniuko taip pat nebuvo. 
Kas gi įvyko ligoninės vienutėje, kas privertė brolį Eli- 
jasą ryžtis tokiam beprotiškam ir pavojingam žingsniui 
po ilgos apatijos? Žinoma, jei į jo nesveiką galvą neti- 
kėtai atėjo mintis kažko imtis, vargu ar paauglys galėjo 
Jį sustabdyti. Ir, be abejo, išdidumas neleido Ivui pa- 
likti nelaimingojo, už kurį jis jautėsi atsakingas. Dabar 
Kadtfaelis jau pakankamai gerai pažino šį jaunąjį lordą. 

— Tu bėk į prieglaudos namus, — paskubom jis įsa- 
kė jaunajam broliui, — ir papasakok Hiū Beringarui, 
kas atsitiko. O gal brolis Elijasas ir berniukas yra ten. 
Aš einu pas priorą Leonardą, ir mes apieškosime vie- 
nuolyną. 

Žinia, kad dingo brolis Elijasas, priorą Leonardą su- 
jaudino ir nuliūdino. Jis tuoj pat išsiuntinėjo vienuo- 
lius apieškoti visos teritorijos, taip pat fermos ir klė- 
ties. Atskubėjo Hiū Beringaras, jau apsivilkęs apsiaus- 
tu ir apsimovęs auliniais batais. Jis buvo apsiruošęs pa- 

čiam blogiausiam atvejui tr buvo šiurkštus visiems, pa- 
kliuvusiems jam po akių. Nei prioras su vienuoliais, nei 
Beringaras, kaip valdžios atstovas, nieko nerado. 

— Tai aš dėl visko kaltas, — nusiminęs prisipažino 
Kadfaelis. — Aš patikėjau tą nelaimingąjį berniukui, 
kuris pats nemažiau nelaimingas. Nors neįsivaizduoju, 
kas ten galėjo atsitikti. Ir vis dėlto neturėjau taip rizi- 
kuoti, o dabar per mano aplaidumą jie abu dingo. O juk 
šie du buvo nukentėję labiau už kitus mūsų ordino pri- 
glaustuosius. Nuo jų nereikėjo nuleisti akių. 

Hiū jau skirstė tuos, kurie pateko jam po ranka: 

— Tu — į Landlou, prie vartų: arba jie jau įėjo pro 
juos, arba juos ten sulaikysi. O tu keliauk kartu su juo, 
bet į pilį, paimk iš ten dešimt žmonių. Laukite manęs 
prie vartų. Pažadink Dinaną, tegul jis irgi paprakaituo- 
ja: Ivas sūnus žmogaus, Kurį jis galbūt pažinojo, ir gi- 
minė to, su kuriuos jis galbūt greitai susipažins. Aš ne- 
rizikuosiu ŽMonėmis, siųsdamas juos po vieną daugiau 
kaip mylios atstumu, o mūsų šaunuoliai toliau ir nega- 
lėjo nubristi. — Jis energingai atsisuko į Kadfaelį tr tvir- 
tai stuktelėjo jam per nugarą. — O tu, mano mtelas, 
liaukis taukšti savigraužiškus paistalus. Šis ligonis vie- 
nuolis atrodė ramus ir patiklus, o berniukui reikėjo kaž- 
ką veikti, tr juo buvo galima visiškai pasikliauti, tu tą 
puikiai Žinai. Jeigu jiems kas nors atsitiko, tai ne dėl 
tavo kaltės. Nesisavink teisės, priklausančios Dievui, 
nustatyti kaltę ir nuopelnus. Tu, kaip niekas kitas, turė- 
tum žinoti, jog tai trgi savitas išdidumas. O dabar pir- 
myn, ir pažiūrėsime, ar pavyks juos išgelbėti 1š šios 
sniego skaistyklos ir pargabenti namo. Bet aš sakau tau 
tą patį, ką liepčiau ir savo vyrukams: nenueik nuo na- 
mų toliau kaip per mylią. Negalima prarasti daugiau 
žmonių šią naktį. Švintant, jeigu iki to laiko nepavyks 
jų surasti, šio reikalo 1msimės rimtai. 

Žmonės leidosi į kelią. Jie, pasidaliję po du, skver- 
bėsi per pūgą. Vienas Žmogus gali neištverti ir mirtinai 
sušalti — kur kas lengviau dviem, nes bendrakeleiviai 
ir paskatins vienas kitą, ir galės pasiginčyti bei pasi- 
varžyti vienas su kitu, katras ištvermingesnis. Dviese 
visada lengviau ištverti. 

Brolis Kadfaelis suprato Hiū žodžius ir truputį ap- 
rimo. Pernelyg lengva, nuoširdžiai nerimaujant dėl 
mylimų Žmonių, priskirti sau per didelę atsakomybę. 
Tai juk Dievo valia. Kaltinti save tuo, kad nesugėbė- 
jai visko padaryti, reiškia norėti to, kas nepasiekia- 
ma žmogui. “Na ką gi, — pagalvojo Kadfaelis, ku- 
ris, tarp kitko, mėgo mokytis iš savo klaidų, — šis 
argumentas vieną gražią dieną gali man praversti. 
Reikia prisiminti!" 

Apgraibom skverbdamasis į priekį kartu su pečiui- 
tu jaunu broliuku, Kadfaelis ėjo į šiaurę, Korvo upės 
link. Jis skynėsi kelią per pūgą jausdamas, kad jie tik- 
tai veltui gaišta laiką. Jie gali naršyti kiekvieną pusny- 
ną, bet nieko neras, nes žiema, tarsi juokdamasi iš jų, 
uždengė visus daiktus ir nelygumus balta vientisa 
skraiste. 

Visi išsiųstieji ieškoti dingusiųjų grįžo į Bromtfildą, 
supratę, kad šiuo metu įvykdyti užduoties neįmanoma. 
Vartininkas iškėlė naujus pušinius deglus ties vartų ar- 
ka, kad jie, kaip švyturiai, rodytų kryptį. Jis bijojo, kad 
patys gelbėtojai gali paklystu, todėl kartkartėmis skam- 
bino varpu, norėdamas padėti jiems susiorientuoti. Vi- 
si grįžo nieko nepešę, pavargę ir snieguoti. 

Prieš guldamas Kadfaelis nusprendė nueiti į rytines 
pamaldas. Bažnyčios be ypatingos priežasties nedera už- 
miršti net ir tada, kai gelbsti nekaltas sielas. Dabar, kol 
išauš, nieko neįmanoma padaryti. Žmonėms — ne- 

įmanoma. Bet Viešpats juk Žino, kaip surasti paklydė- 
lius. Tad jau geriau tarti Jam gerą žodį ir klusniai pri- 
pažinti menkas Žmogaus galias. 


Kai ėmė skambinti rytinėms pamaldoms, brolis Kad- 
faelis kartu su kitais per nakties rūką nuėjo į šaltą baž- 
nyčią. Paryčiui, kaip visada, snigti liovėsi ir, nors dar 
ir nebuvo išaušę, baltas sniegas kieme atmušė šviesą. 
Po pamaldų Kadfaelis per gilų sniegą nubrido iki sar- 
ginės. Aplinkui driekėsi balta dykuma, joje išsiskyrė tik 
tamsūs pastatų kontūrai. Brolis vartininkas Žiūrėjo, kad 
deglai po vartų arka neužgestų. Jie metė rausvą šviesą 
ant akmeninio mūro ir kelio. Norėdamas iškelti naujus 
deglus, jis turėjo atsidaryti vartelius ir išeiti laukan. Kai 
Kadfaelis priėjo, vartininkas jau buvo grįžęs ir purtėsi 
nuo savęs sniegą. 

Taigi jis, stovėdamas nugara į vartelius, nematė to, 
ką išvydo Kadfaelis. Varteliai buvo aukšti — pritaikyti 
raiteliams, o neaukštas brolis vartininkas vis tiek ne- 
būtų nieko matęs ir dėl to, kad pasilenkęs purtėsi snie- 
gą nuo sutanos apačios. Už jo, vos per keletą žingsnių, 
iš prieblandos išniro du veidai. Kai deglų šviesa juos 
apšvietė, šie tiesiog sublizgėjo. Nuo jų netikėto pasiro- 
dymo ir grožio broliui Kadfaeliui net kvapą užėmė — 
jam pasirodė, kad čia stebuklas ir kad jie atsirado tie- 
siai iš dangaus. Bet jie buvo ne dangaus, o visiškai Že- 
miški svečiai. 

Merginos gobtuvas nuslinko ant pečių, ir rausvoje 
deglų šviesoje matėsi kaugė susitaršiusių juodų plau- 
kų, plati balta kakta, išdidžiai išlenkti juodi antakiai ir 
didelės tamsios akys, blizgančios ir deglų šviesoje at- 
rodančios čia purpurinės, čia tamsiai rudos. Jos šiurkš- 
tūs kaimiški rūbai nesiderino su išdidžiai iškelta galva 
tr tiesiu it ietis žvilgsniu, — tiesiog karališku Žžvilgs- 

niu! Visi nepažįstamosios veido bruožai buvo tokie dai- 
lūs, jog Kadfaelis, kitados nusimanęs apie tokius daly- 
kus, mintimis pervedė pirštu per jos skrusotikaulius, 
putlias lūpas, ryžtingą smakrą, švelnų kaklą ir suvirpė- 
j0 nuo užgriuvusių prisiminimų. 

Antrasis asmuo — jaunas vyras, — stovėjęs prie 
kairiojo merginos peties, beveik siekė skruostu jos 
kaktą. Ji buvo aukšta, bet jos palydonas dar aukštes- 
nis. Vaikinas ėjo truputį palinkęs prie merginos, tarsi 
pasirengęs ginti ją nuo visų nelaimių. Jaunuolio vei- 
das buvo pailgas, kakta plati, nosis aštri, didelės, drą- 
sios, auksinės, kažkuo vanagiškos akys. Jis buvo vien- 
plaukis, ir ant smilkinių garbanojosi blizgantys tan- 
kūs juodi, net melsvi plaukai. Kadfaelis staiga prisi- 
minė, kur anksčiau buvo matęs tokį veidą, bet tiktai 
su aštria trumpa barzdele ir plonais ūsiukais. Lygiai 
tokie pat veidai buvo išdidžių, į šarvus įsikausčiusių 
sirų, atakuojančių apsiaustąją Antiochiją. Šis veidas 
buvo tokio pat tamsaus atspalvio, tarsi skulptūra, nu- 
lieta iš bronzos, bet švariai pagal normandišką madą 
nuskustas, o vešlūs plaukai pakirpti. Šis vyras vilkėjo 
šiurkščiais valstietiškais namie austos pilkai rudo at- 
spalvio medžiagos rūbais. 

“Taip, — pamanė Kadfaelis, — retkarčiais tokie 
Žmonės gimsta pasaulyje, visiems svetimi, kaip Die- 
vo Žaibo atšvaitai. Paprastai jie būna talentingi nevy- 
kėliai, šventi ir mokyti, kurie nesuprasti sulaukia bran- 
dos ir net dažnai gano kiaules miškų ganyklose tarp 
bukų; princai-kariūnai, gimę valstiečio lūšnoje, arba 
jaunesnieji nykstančių klanų sūnūs, pastatyti baidyti 
iš vagų varnas. Kurgi ne, taip būna, lygiai taip pat, 
kai vergų atžalos išauga karališkuose rūmuose ir ne- 
teisėtai 1ma valdyti žmones, kurie tūkstantį kartų už 
juos vertesni". 

Bet šis vaikinas visai nepanašus į nevykėlį. Terei- 
kėjo atsainiai pažvelgti į jo auksines po juodomis blaks- 
tienomis akis, kad suprastum: jos išdegins kelią, ku- 
riuo jis sumanys eiti. 

Visa tai brolis Kadfaelis išvydo ir apmąstė per tą 
trumpą akimirksnį, kolei brolis vartininkas purtėsi nuo 
savęs sniegą, o paskui beveik neatsisukęs uždarė iš pas- 
kos vartus ir pora puikių, besiartinančių prie vienuoly- 
no nepažįstamųjų, išnyko kaip vizija. 

Brolis Kadfaelis užsimerkė, paskui vėl viltingai at- 
simerkė ir vėl užsimerkė, apakintas prisiminimų, ku- 
rie galėjo būti viso labo tiktai haliucinacija. Kas tik 
negali pasivaidenti priešaušrio migloje šaltą žiemą 
deglų šviesoje. 

Netrukus prie vartų suskambėjo varpelis. 

Vartininkas nustebęs atsisuko. Jis visą laiką stebėjo 
deglus ir todėl nepajuto, jog kažkas ateina. Brolis var- 
tininkas atsisuko, nubrido atgal ir atidarė mažas grote- 
les pasižiūrėti, kas skambina. Tai, ką jis pamatė, dar 
labiau jį apstulbino, bet kartu ir privertė paskubėti. Ne- 
praėjo nė minutė ir varteliai atsivėrė. 

Prieš juos stovėjo puiki aukšta nepažįstamoji, Žvel- 
gianti drąsiu ir tiesiu žvilgsniu. Ji vilkėjo nublukusiu 
trumpu paprastu rudu, namie austos medžiagos apsiaus- 
tu, nuslinkusiu nuo galvos apsitrynusiais kraštais gob- 
tuvu. Ant pečių bangavo tankių tamsių plaukų kupeta. 
Jos skruostai buvo paraudę nuo šalčio, oda balta kaip 
pienas tr švelni it dramblio kaulas. | 

— Ar galima užeiti ir prisiglausti čia? — paklausė 
ji romiu balsu, bet jos pasikliovimas savimi ir įprotis 
įsakinėti vis tiek buvo matyti. Čia atsidūriau dėl blogo 
oro, nelaimių ir karo vargų. Manau, jūs manęs ieškojo- 
te. Esu Ermina Hiūgonin. 

Susijaudinęs vartininkas įsivedė merginą į savo 
būdelę, paskui, Kadfaelio palieptas, nubėgo pranešti pri- 
orui Leonardui ir Hiū Beringarui apie netikėtai dingu- 
sios ledi pasirodymą prie vienuolyno vartų. Tuo tarpu 
brolis Kadfaelis, negaišdamas laiko, iššoko į kelią ir 
įdėmiu žvilgsniu apžvelgė viską aplinkui. Rodos, kad 
arti daugiau nieko nebuvo. Bet apsukrus jaunuolis vi- 
siškai galėjo pasislėpti aplinkui augančių krūmų brūz- 
gynuose. Arba jos pakeleivis bevelijo tokiu būdu pasi- 
slėpti, arba kaip vanagas iš tikrųjų pakilo ir nuskrido. 
Atskirti kieno pėdos sniege buvo neįmanoma, nes šian- 
dien pro vienuolyną jau praėjo daugybė valstiečių, kurie 
ginė savo avis. Mergina sakė tiesą, nors kai ką ir nuty- 
lėjo: ji iš tikrųjų čionai įėjo viena, bet prie vartų priėjo 
dviese. 

Tačiau kodėl gi Žmogus, atvedęs merginą į saugią 
vietą, nenori, kad jį pamatytų. Gal reikia visiems pasa- 
Kyti, kad jie buvo dviese? “O antra vertus, — svarstė 
Kadfaelis, — kol nežinau priežasties, kodėl jis dingo, 
kam skubėti visiems pasakoti? Iš pradžių reikia išklau- 
syti ir apmąstyti tai, ką pasakys ši jaunoji ledi". 

Jis giliai susimąstęs grįžo prie sargo namelio, kur 
brolis vartininkas skubiai kūrė židinyje ugnį tir sodino 
merginą arčiau šilumos. Ji, tyli 1t nekalbi, atsisėdo. Nuo 
jos šlapių batų ir sijonų ėmė kilti garas. 

— Jūs taip pat iš šios abatijos? — paklausė Ermina, 
įrėmusi į Kadtaelį tiriamą tamsių akių žvilgsnį. 

— Ne, aš vienuolis iš Šrūsberio. Atvykau čia pri- 
žiūrėti sunkiai sergančio brolio. 

Įdomu, ar ji žino apie brolį Elijasą ištikusią nelai- 
mę? Tačiau ji niekuo neišsidavė, kad žino apie sužeistą 
vienuolį, o Kadfaelis neminėjo jo vardo. Tegul mergi- 
na iš pradžių papasakos savo pačios istoriją, girdint to- 

kiems liudytojams kaip Hiū ir prioras. Tuomet jis nu- 
spręs, ką daryti. 

— Ar žinote, — tarė linktelėjęs Kadfaelis, — kad 
jūsų buvo visą laiką ieškoma nuo to laiko, kai pabėgote 
iš Vusterio? Čia, Bromfilde, beveik vien tik dėl jūsų 
yra atvykęs šios grafystės šerifo padėjėjas Hiū Berin- 
garas. 

— Esu tai girdėjusi, pasakojo mane priglaudęs ei- 
gulys, — tarė Ermina. — Iš jo taip pat sužinojau, kad 
mano brolis tuo tarpu, kai aš jo ieškojau, buvo čia. Ir 
štai dabar, kai čia atkeliavau, staiga sužinau, jog jis vėl 
dingęs ir jūs kol kas jo nerandate. Tokia apmaudi ne- 
sėkmė! — liūdnai pasakė ji, — atsiradau aš, o dingo 
Ivas. Juk tai per mane turite tiek rūpesčių! 

— Jūsų brolis buvo saugus ir puikiai jautėsi, — tvir- 
tai tarė Kadfaelis, — iki pat vakarykščių pamaldų. Nė- 
ra jokio pagrindo manyti, kad mums nepavyks vėl jo 
surasti, nes jis negalėjo kažkur dingti. Šerifo žmonės 
Landlou jau gavo įsakymą ir išvyko ieškoti. Ir tą patį 
darys Hiū Beringaras, kai tiktai pamatys jus sveiką ir 
gyvą ir išgirs viską, ką jam papasakosite. 

Huiū ir prioras jau buvo prie sargo namelio durų, 0 
broliai skubiai valė tarp vėpūtinių takelį, kad merginai 
nebereikėtų bristi per sniegą iki prieglaudos. Prioras Le- 
onardas ją ten nulydėjo pats ir, patogiai pasodinęs prie 
šilto Židinio, pasirūpino, kad būtų pamaitinta. Jis jau- 
dinosi, kad vienuolyne nėra moterų, kurios galėtų duo- 
ti Erminai kokių nors drabužių, — jai reikėjo persirengti 
sausais drabužiais. 

— Mes tuo pasirūpinsime, — tarė Beringaras. — 
Žoso de Dinano namuose pilna moterų, ir aš jums gau- 
siu visko, ko reikia. Bet dabar jums geriau nusisegti 
šiuso šlapius sijonus, net jeigu ir tektų apsivilkti suta- 

na bei apsiauti sandalais. Jūs pati neturite kuo persi- 
rengti? 

— Aš beveik viską, ką turėjau, atidaviau už šiuos 
drabužius, kuriais dabar esu apsivilkusi, — ramiai at- 
sakė mergina, — ir tik dėkojau už suteiktą svetingu- 
mą, kurį man suteikė žmonės, neprašydami jokio atly- 
ginimo. Bet dar turiu šiek tiek pinigų ir galiu už dra- 
bužius sumokėti. 

Jie paliko Erminą prie Židinio persirengti, atnešę 
vienuolyno broliuko sutaną ir sandalus. Paskui ji vėl 
atidarė duris ir paprašė juos įeiti su svečius sveikinan- 
čios grafaitės gracija. Ji buvo susišukavusi tamsius gar- 
banomis ant pečių krintančius plaukus ir standžiai su- 
sijuosusi juodą sutaną. Dabar prieš juos stovėjo pats gra- 
žiausias iš visų, kada nors Bromfilde buvęs broliukas. 
Šlapi drabužiai buvo išdėluoti ant suolo prie židinio. 
Ermina priėjo prie krėslo ir, atsisukusi į savo pašneko- 
vus ir žvelgdama jiems tiesiai į akis, atsisėdo. 

— Milorde, — tarė ji, — tr jūs, tėve priore, aš tapau 
jums didelių nemalonumų bei daugelio kitiems sukeltų 
rūpesčių priežastimi, ir aš tai suprantu. Taip atsitiko ne- 
tyčiomis, bet taip jau išėjo. Dabar, kai atsikapsčiau čia 
ištaisyti, kas įmanoma, sužinojau, jog mano brolis, ku- 
ris jau buvo saugus ir su kuriuo tikėjausi čia susitikti, 
vakar vakare vėl dingo. Ir aš negaliu to nepriskirti, kartu 
su visa kuo, prie savo kaltės. Jeigu galėčiau padėti jo 
ieškoti... 

— Yra tiktai vienas dalykas, kurį galite padaryti, jei 
norite mums visiems padėti, — tvirtai pareiškė Hiū, — 
ir nuimti nuo mūsų pečių bent jau vieną rūpestį. Turite 
būti vienuolyne ir neišeiti už vartų, kol surasime jūsų 
brolį ir atsivesime čia. Norime būti tikri, kad jūs esate 
saugi ir daugiau nebepaklysite. 

— Aš norėčiau padaryti daugiau, bet vykdysiu jū- 

sų įsakymą. Bent kol kas, — pridūrė ji, patempusi 
apatinę lūpą. 

— Tada man reikia, kad šį tą pasakytumėte — visa 
kita gali palaukti. Jūs su broliu tikrai esate vienas iš 
mano čionykščių rūpesčių. Visuotinė tvarka ir įstaty- 
mai — taip pat mano rūpestis, o jūs, aš manau, dabar 
aiškiai išvydote, kad šiuose kraštuose iš įstatymų ty- 
čiojamasi. Ivas mums sakė, kad jūs nusprendėte pa- 
likti Klitone jį ir seserį Hilariją, o pati pranešėte Ev- 
rarui Botreliui, kad atvyktų ir nusigabentų jus į savo 
Kalouluso manorą. Mes matėme, kas liko iš Kaloulu- 
so, todėl nuvykome jūsų ieškoti į Ledvičą. Botrelis 
mums pasakojo, kad jūs abu sėkmingai pasiekėte jį, o 
po to, kai jis gulėjo karščiuodamas nuo gautų kauty- 
nėse žaizdų, išvykote ieškoti brolio ir Hilarijos. Tai, 
kas atsitiko Kalouluse, galėjo įvykti ir kitose vietose, 
ir nėra ko stebėtis, kad jus apėmė didžiulis nerimas. 

Ermina, suraukusi antakius, sėdėjo, kandžiodama 
apatinę lūpą ir įdėmiai žvelgdama į Huiū. 

— Kadangi Evraras jums viską papasakojo, man be- 
lieka tiktai jo Žodžius patvirtinti. Tikiuosi, jis pasvei- 
ko? Taip, aš nerimavau dėl brolio ir sesers Herminos ir 
turėjau tam rimtą pagrindą. 

— O kas jums nutiko vėliau? Botrelis mums pasa- 
kojo, kad atgavęs sąmonę ir sužinojęs, jog išvykote, be 
paliovos jūsų ieškojo. Į tokį kelią leistis vienai buvo 
gryna beprotybė. 

Kad ir kaip atrodė keista, jos lūpos pašaipiai 1šsi- 
kreipė. Buvo matyti, kad ji kažką slepia. Brolis Kadfa- 
elis įdėmiai pažvelgė į merginą. 

— Taip, tikiu, kad jis visur manęs ieško. Dabar ga- 
lima jį nuraminti. Ne, aš nenujojau iki Klitono. Aš ne- 
pažįstu šių vietų ir negalėjau tamsos ten nusikapstyti, 
be to, ėmė snigti... Tamsoje aš visiškai pasiklydau, nu- 

kritau nuo arklio, ir šis pabėgo. Laimei, mane surado 
eigulys ir savo šeimoje priglaudė. Aš jiems būsiu dė- 
kinga iki mirties. Aš jiems papasakojau apie Ivą ir apie 
tai, kaip dėl jo sielojausi, ir eigulys pasakė, kad nu- 
siųs į Klitoną sužinoti, kas atsitiko; taip jis ir padarė. 
Ir mes sužinojome, kad vargšo Džono ūkis — jau po 
Kolouliso — nusiaubtas ir kad Ivas dingo tą naktį, kai 
aš padariau pačią didžiausią gyvenime kvailystę ir 
klaidą. — Kai Ermina išreiškė savo apgailestavimą, 
jos galva buvo 1šdidžiai pakelta, nugara ištiesta, 0 
damas: tiktai pabandykite pritarti jos saviplakai arba 
pamėginkite priekaištauti! Garbė Dievui, — tarė atsi- 
dususi Ermina, — Džonas ir jo šeima gyvi. Kai dėl jų 
nuostolių, tai čia bus mano skola, ir jiems būtinai bus 
atlyginta. Bet vieną paguodžiančią žinią iš Klitono vis 
dėlto gavau, — tęsė ji, ir jos balsas tapo šiltesnis ir 
švelnesnis. — Man pranešė, kad sesuo Hilarija išvyko 
gerokai anksčiau, negu pasirodė plėšikai, nes grįžo se- 
nasis vienuolis iš Peršoro, kuris mumis rūpinosi. Jis 
seserį Hilariją ir išsivedė. 

Įsivyravo mirtina tyla, visi trys klausytojai sulaikė. 
kvapą, bet mergina to nepastebejo — taip ji džiaugėsi 
guosdamasi, kad nors vienai nekaltai sielai pavyko pa- 
sprukti gyvai po tų nelaimių, kurios kilo dėl jos leng- 
vabūdiško elgesio. 

— Per tą laiką, kai gyvenau pas eigulį, — tęsė Er- 
mina, — kelis kartus visur teiravausi apie Ivą, nes, ne- 
žinodama, kas jam nutiko, nieko negalėjau daryti. Ir tik- 
tai vakar rytą pagaliau išgirdau, kad jis saugiai gyvena 
pas jus. Ir štai aš čia. 

— Pačiu laiku, kad sužinotumėte, jog jis dingo kaip 
tik tada, kai jūs atsiradote, — apgailestaudamas tarė Be- 
ringaras. — Na ką gi, aš tikiu, kad jis greitai atsiras. 

Nepykite, kad jus be ceremonijų palieku. Noriu kuo 
greičiau išvykti jo ieškoti. 

Brolis Kadfaelis švelniai paklausė: 

— Jūs čia atvykote viena? 

Umai atmetusi galvą, Ermina metė į jį įžūlų žvilgs- 
nį, tačiau greitai susivaldė. 

— Man kelią parodė Robertas — eigulio sūnus, — 
ramiai atsakė ji. 

— Mano reikalai, — tarė Hiū, — susiję taip pat su 
šiais plėšikais, kurie susisuko lizdą kažkur kalvose ir 
privertė jus bėgti iš Kalouluso, o Druelį — iš savo na- 
mų. Aš rengiuosi su savo ŽmMonėmis iššukuoti kiekvie- 
ną šios kalvotos vietovės jardą. Bet pirmiausia surasi- 
me dingusius Ivą tr sergantį vienuolį. — Jis ryžtingai 
atsistojo ir, išeidamas iš kambario, pakėlęs antakius, 
reikšmingai linktelėjo Kadfaeliui. 

Kai Kadfaelis irgi išėjo, Hiū jam tarė: 

— Kiek supratau, ši mergina nežino, kas atsitiko se- 
seriai Hilarijai ir broliui Elijasui. Manęs laukia susi- 
rinkę mano ir Dinano vyrai, todėl turiu labai mažai lai- 
ko ir negaliu jai papasakoti šios nemalonios istorijos. 
Pasilik čia su ja, Kadfaeli, pasirūpink, kad ji iš čia ne- 
paspruktų, ir viską jai papasakok. Ji turi viską žinoti. 
O gal ir pati daugiau ką pasakys. Kuo daugiau teisingų 
žinių sukaupsime, tuo greičiau pasieksime tikslą, vi- 
stems laikams sunaikinsime šitų Žmonių pavidalus tu- 
rinčių velnių irštvą, ir aš tada ramia sąžine galėsu ke- 
liauti namo švęsti su Elina ir neseniai gimusiu sūnumi 
Kalėdų. 

Ermina buvo išalkusi ir valgė su dideliu apetitu. Be- 
je, kaip Kadfaelis suprato, ji visada turėjo gerą apetitą. 
Mergina, matyt, daug judėjo ir dėl to buvo labai liekna, 
kaip jaunas danielius. Ji valgė aiškiai patenkinta, nors 
jos veidas vis dar tebebuvo susimąstęs ir uždaras. Kad- 

faelis viešnios netrikdė, kol ji pavalgė ir atsirėmė atsi- 
dususi į krėslo atlošą. Bet jos antakiai, kaip ir anks- 
čiau, buvo suraukti, o žvilgsnis tarsi nukreiptas į vidų. 
Po to mergina netikėtai įdėmiai pažvelgė į brolį Kad- 
faelį. 

— Tai jūs suradote Ivą ir jį atvedėte čionai? Taip 
man sakė tėvas prioras. 

— Taip atsitiktinai išėjo, — atsakė Kadfaelis. 

— Ne visai atsitiktinai. Jūs ieškojote jo. — Tai rodė 
Erminos palankumą pašnekovui. Jos žvilgsnis irgi tapo 
šiltesnis. — Kur jį radote? Jam tikriausiai teko daug 
išgyventi? 

— Jūsų brolis visais atžvilgiais tikras jaunas lordas, 
puikiai mokantis tvardytis. Jis, lygiai kaip ir jūs, paju- 
to, kad paprasti kaimiečiai gali būti geri ir svetingi, vi- 
sai negalvodami apie atlyginimą. 

— Ir nuo to laiko jūs kartu su juo ieškojote manęs, 
o aš tuo metu ieškojau jo! O Dieve! — tyliai ir liūdnai 
tarė ji, nuleidusi galvą. Šią visą košę užviriau aš. Ir taip 
suklydau! Aš kaip reikiant savęs nepažinau. Dabar jau 
esu kitas Žmogus. 

— Jūs nebenorite tekėti už Evraro Botrelio? — pa- 
klausė lyg tarp kitko Kadfaelis. 

— Ne, — paprastai atsakė Ermina. — Tai jau praei- 
tis. Maniau, kad jį myliu. Aš taip maniau! Bet tai buvo 
vaikiškas žaidimas, o ši rūsti žiema — realybė, ir šie 
maitvanagiai realybė, ir mirtis — realybė. Ji tyko kiek- 
viename žingsnyje. O aš per kvailumą įstūmiau savo 
brolį į pavojų ir dabar žinau: brolis man reiškia kur kas 
daugiau, negu kažkada reiškė Evraras. Bet nesakykite 
Ivui, kad aš taip kalbėjau, — paraudo ji, — kai atsiras. 
Jis ir taip gana išdidus. Tai jis jums pasakojo, ką esu 
padariusi? 


123 


— Taip, jis. Ir kaip jis sekė paskui jus, ir kaip su- 
sirado prieglobstį fermoje miške, kur jį 1r suradau. 

— Jis mane kaltino? — paklausė ji. 

— O kaip jūs pasielgtumėte jo vietoje? 

— Man atrodo, jog tai buvo taip seniai, — nustebu- 
siu balsu pasakė ji. — Aš nuo to laiko smarkiai pasi- 
Kkeičiau. Kaip galėjau padaryti tiek žalos, net nesuvok- 
dama to? Bet džiaugiuosi, kad gerasis brolis iš Peršoro 
— jeigu tiktai aš jo būčiau tada paklausiusi! — sugrįžo 
ir vėl išsivedė seserį Hilariją. Jie buvo čia, jūs juos su- 
radote, taip? Ji tikriausiai jau grįžo į Vusterį? 

Ermina paklausė taip nekaltai, bet brolis Kadfaelis 
dar nebuvo tam pasirengęs, ir įsivyravo nejauki tyla. 
Ermina buvo labai nuovoki. Tos kelios sekundės, kolei 
jis ieškojo žodžių, pasirodė pernelyg ilgos. Mergina iš- 
sitiesė ir sustingo, žvelgdama įtemptu žvilgsniu jam tie- 
siai į akis. 

— Kas gi atsitiko? — paklausė ji, sudrumstusi už- 
sitęsusią tylą. 

Beliko tiktai pasakyti tiesą. 

— Atsitiko tai, ko nenorėtumėte išgirsti. Man sun- 
ku apie tai pasakoti. Tą naktį, kai tie dvikojai vilkai 
sunaikino Druelio namus, jie tą patį padarė ir vienišoje 
sodyboje, esančioje netoli nuo čia, tik už dviejų mylių 
nuo Landlou. Tarp šių dviejų antpuolių jie, grįždami į 
savo irštvą, matyt, susitiko tuodu, apie kuriuos klau- 
siate. Kai brolis Elijasas ir sesuo Hilarija išėjo iš Dru- 
elio sodybos, buvo vakaras, o naktį kilo pūga, pūtė stip- 
rus vėjas ir smarkiai snigo. Gal jie paklydo, gal bandė 
kur nors pasislėpti ir palaukti. Vienu žodžiu, jie pateko 
į nagus šiems plėšikams ir žmogžudžiams. | 

Erminos veidas išblyško kaip numirėlio — ji taip 
smarkiai įsikibo į krėslo alkūnramsčius, kad net pabalo 
pirštų galai. Tylutėliu balsu ji paklausė: 

— Jie negyvi? 

— Brolį Elijasą atnešė čia vos gyvą. Ivas kaip tik 
budėjo praeitą naktį prie jo lovos, ir jie kartu kažkur 
išėjo per pūgą. Niekas nežino, kodėl? Seserį Hilariją 
suradome negyvą. 

Mergna ilgai neištarė nei žodžio ir neišliejo nei 
vienos ašaros. Ji sėdėjo nejudėdama, ir jos veide ne- 
buvo galima įskaityti, ką ji jaučia — skausmą, bejė- 
g1 pyktį, atgailą. Po to Ermina tyliu, ramiu balsu pa- 
klausė: 

— Kur ji? 

— Ji mūsų bažnyčioje, karstas tenai stovės iki lai- 
dotuvių. Per tokį didelį šaltį ir sniegą niekaip neiškasi- 
me kapo duobės, be to, seserys iš Vusterio tikriausiai 
norės pamatyti, kai tiktai bus įmanoma, velionę. Iki to 
laiko tėvas prioras jos karstą pastatys mauzoliejuje baž- 
nyčios rūsyje. 

— Papasakokite, — paprašė Ermina niūriai ir atkak- 
liai, bet ramiai, — apie viską, kas jai nutiko. Geriau 
viską Žinoti iki galo, negu spėlioti. 

Ir brolis Kadfaelis jai papasakojo, kaip surado po 
ledu seserį Hilariją ir kaip, 1š visa ko sprendžiant, buvo 
įvykdyta ši žmogžudystė. Po to įsivyravo tyla. Paga- 
liau Ermina atsistojo tr paprašė: 

— Gal dabar nuvestumėte mane tiesiai pas ją? Man 
norėtųsi ją dar kartą pamatyti. 

Netardamas nė žodžio ir nedvejodamas, Kadtaelis 
linktelėjo ir pakilo nuo kėdės. Mergina padėkojo jam 
žvilgsniu. Vienuolis suprato, kad įgijo jos simpatiją. 
Bažnyčioje, kur sesuo Hilarija gulėjo vienuolių savo 
dirbtuvėje padarytame ir švinu padengtame karste, bu- 
vo beveik taip pat šalta kaip ir kieme, ir kūnas dar buvo 
nepradėjęs irti. Atvirame karste sesuo Hilarija atrodė 
tarsi giliai mieganti. Jos galva buvo pridengta drobule. 

Ermina atidengė velionės veidą ir ilgai stovėjo prie kars- 
to. Paskui vėl pridengė jį. 

— Aš labai ją mylėjau, — tarė ji, — ir pati ją pražu- 
džiau. Tai mano kaltė. 

— Tikrai ne, — tvirtai pareiškė Kadfaelis. — Jūs 
neturite sau susiversti daugiau, negu liepia pareiga. Ga- 
lite liūdėti dėl to, kas nutiko, atlikti išpažintį ir atgai- 
lauti dėl savo sielos ramybės, bet neprivalote prisiimti 
kito žmogaus nuodėmių arba Viešpaties Dievo teisę būti 
vieninteliu teisėju. Tai padarė prievartautojas ir Žmog- 
žudys, tr jis, tiktai jis turi už tai atsakyti. Net jeigu jūsų 
poelgis ir pastūmėjo seserį Hilariją į žudiko nagus, ta- 
čiau pakėlė prieš ją ranką jis, ir niekas kitas. Žmogžu- 
dys atsakys už jos kraują. 

Ir čia Ermina sudrebėjo, o kai norėjo prabilti, atro- 
dė, kad neteko balso. Ilgokai patylėjusi, pagaliau susi- 
valdė ir tarė: 

— Bet jeigu aš nebūčiau sugalvojusi kvailai ištekė- 
ti, jeigu būčiau sutikusi eiti su broliu Elijasu tiesiai čia, 
į Bromfildą, ji dabar būtų buvusi gyva... 

— Mes pagalvojome, kad jūs irgi patekote į šios 
gaujos rankas. Vaikeli, jau penki šimtai metų Anglija 
krikščioniška šalis, o argi Žmonės pasidarė kitokie? 
Jeigu per šiuos penkis šimtmečius Žmonės būtų elgęsi 
kitaip, viskas irgi kitaip būtų, bet argi mes galime ką 
nors pakeisti arba atspėti ateitį? Iš “jeigu" nėra jokios 
naudos. Mes gyvename ir veikiame kaip tik dabar, at- 
sakome už mūsų padarytą blogį ir atsiduodame Vieš- 
paties valiai. 

Ir čia Ermina netikėtai ir nesulaikomai ėmė balsu 
raudoti. Mergina nubėgo prie altoriaus ir, suklupusi 
ant kelių, 1!gai ten klūpojo, nes nenorėjo, kad Kadtae- 
lis Žiūrėtų į ją verkiančią. Vienulis paskui ją nėjo, o 
kantriai laukė. Kai Ermina pagaliau sugrįžo, jos akys 

buvo paraudusios nuo ašarų, bet veidas ramus ir net 
patenkintas. Ji atrodė visiškai išvargusi, labai jauna ir 
bejėgė. 

— Grįžkime prie židinio, — pasiūlė Kadfaelis, — 
Jūs čia peršalsite. 

Ermina paklusniai nusekė paskui jį į prieglaudą ir 
patenkinta vėl įsikūrė prie židinio. Dabar ji jau nebe- 
drebėjo. Mergina, primerkusi akis, atsilošė krėsle, bet, 
kai vienuolis sujudėjo, rengdamasis išeiti, greitai pa- 
žvelgė Į jį. 

— Broli Kadfaeli, kai iš Vusterio atvyko mūsų ieš- 
koti, ar nebuvo kalbos apie tai, kad mūsų dėdė d'Anžė 
Anglijoje? 

— Buvo. Jis tikrai yra Anglijoje, Glosteryje, tarp 1m- 
peratorės šalininkų. — Kadfaelis suprato, kad ji ne šiaip 
paklausė, o tyrinėja dirvą. — Jūsų dėdė prašė leidimo 
atvykti į karaliaus valdas jūsų ieškoti, bet tokio leidimo 
negavo. Šerifas pažadėjo, kad jo žmonės patys ieškos, 
bet nenorėjo-nieko įsileisti iš imperatorės partijos. 

— O jeigu kas nors vis dėlto iš ten būtų mūsų ieš- 
Kojęs ir čia būtų užkluptas ir sučiuptas, kas jam atsi- 
tiktų? 

— Jis taptų karo belaisviu. Šerifo pareiga — suimti 
jam į rankas patekusius karaliaus priešus, ir jūs dėl to 
neturite stebėtis. Imperatorės prarastas riteris, — tai di- 
delis karaliaus laimėjimas. — Kadfaelis išvydo, su ko- 
kia dvejone ir nerimu Ermina jo klausosi, ir nusišypso- 
j0. — Tai šerifo pareiga. Bet ne mano. Aš neturiu prie- 
šų tarp garbngų Žmonių ir krikščionių, kad ir kieno pu- 
sėje jie būtų. Aš viską kitaip suprantu ir nesmerkiu žmo- 
gaus, atvykusio gelbėti ir grąžinti jų globėjui vaikų. 

Ermina truputį pantiuro, išgirdusi Žodį "vaikai". O 
po to nusijuokė: juokinga, kad ją vadina kūdikiu. 

— Vadinasi, jūs neišduotumėte tokio Žmogaus net 
savo draugui? — lengviau atsidususi paklausė ji. 

Atsisėdęs prieš merginą, Kadfaelis įsitaisė patogiau, 
nes ji, matyt, kažką turėjo galvoje ir norėjo išsikalbėti. 

— Aš juk sakiau, kas ne, 1r Hiū Beringaras negali 
tikėtis, kad tokiuose dalykuose aš būsiu jo sąjunginin- 
kas. Jis dirba savo darbą, o aš savo. Bet turiu jums pa- 
sakyti: jis jau kai ką Žino apie tai, kad šiuose kraštuose 
pasirodė svetimšalis, kuris Klitone klausinėjo apie jus. 
Šis vyras buvo valstiečio rūbais, jaunas, aukštas, vana- 
go akimis ir nosimi, tamsaus gymio juodaplaukis. — 
Ermina, prikandusi apatinę lūpą, įdėmiai klausėsi, o jos 
veidas čia raudo, čia blyško. — Ir po apsiaustu jis turė- 
jo kardą, — pridūrė Kadfaelis. 

Mergina sėdėjo labai tyliai, matyt, apgalvodama kaž- 
ką svarbaus. Staiga aiškiai jo vaizduotėje iškilo jos pa- 
lydovo veidas, kurį brolis Kadfaelis išvydo deglų švie- 
soje prie sargo būdelės. Vienuolis suvokė, kad ir Ermi- 
na dabar mintyse mato šį veidą. Minutę vienuoliui pa- 
sirodė, kad ji prieštaraus, aiškins, jog šis palydovas — 
tiktai eigulio sūnus, kaip ji sakė anksčiau. Bet Ermina 
pagaliau ryžosi ir, palinkusi į priekį, karštai prabilo: 

— Aš jums papasakosiu! Aš jums viską papasako- 
siu ir net neimstiu iš jūsų pažado tylėti, nes žinau, kad 
jo neišduosite. Tai, ką aš pasakiau — tiesa. Mane iš tie- 
sų priglaudė eigulys ir jo žmona. Bet antrą mano buvi- 
mo dieną pas juos atėjo jaunuolis, jis suprato, kas aš 
tokia, o aš supratau, kad jis, žinoma, ne eilinis žmogus. 
Jis laisvai kalbėjo prancūziškai ir truputį sunkiau — an- 
gliškai. Šis vyras papasakojo, kad sugrįžo mūsų dėdė ir 
yra Glosteryje, kad jis imperatorės šalininkas. Jis slap- 
tai atsiuntė jį ieškoti mūsų ir atvesti pas jį. Jo užduotis 
tik tokia, bet jam čia nuolatos gresia pavojus, nes gali 
patekti į šerifo rankas. 

— Kol kas jam sekasi, — švelniai tarė Kadfaelis. — 
Jis tikrai gali prasprūsti valdžiai pro pirštus ir nuvežti 
jus į Glosterį. 

Bet tik su Ivu. Aš nekeliausiu be brolio, ir jis tai 
žino. Aš nenorėjau čia eiti, bet jis atkakliai reikalavo. 
Man bus ramiau, — sakė jis, — jeigu nors jūs būsite 
saugi, o brolio ieškosiu aš. Aš taip ir padariau, vėliau 
elgsiuosi taip pat, darysiu viską, ko tik jis paprašys. Bet 
aš neištversiu, jeigu jis per mus pateks į karaliaus ran- 
kas ir supus kalėjime. 

Niekada nesikvieskite nelaimių, — Žžvaliai tarė Kad- 
faelis. — Tikėkite, kad viskas baigsis gerai ir elkitės 
apdairiai, o visa kita — Dievo valia. Bet nepasakėte 
šio paladino vardo. 

Ermina buvo jauna ir kupina gyvenimo džiaugsmo. 
Smarkiai išgyvendama skausmą, ji lygiai taip pat išgy- 
veno ir viltį, ir džiaugsmą ir liepsningai garbino didvy- 
rius. Ji nė pagalvoti negalėjo, kad jos gynėjas galėtų 
būti kaltas ir jam grėstų mirtis. Todėl Ermina, kalbėda- 
ma apie jį, visa švytėjo. 

— Jo pavardė Olivjė Britas — taip jis buvo pava- 
dintas savo šalyje dėl kilmės. Todėl, kad jis gimė Siri- 
joje, ir jo motina sirė, o tėvas — frankų riteris, Angli- 
jos kryžiuotis. Jis pasirinko tėvo tikėjimą tir nuvyko į 
Jeruzalę prisijungti prie kryžiuočių. Ten jis ir stojo tar- 
nauti mano dėdei. Tai buvo prieš šešerius metus. Olivjė 
— jo mylimas ginklanešys. Dabar jis Kartu su dėde yra 
atvykęs į Angliją. Tad kam dar galima buvo patikėti mū- 
sų ieškoti?! 

— Ir jis, taip mažai pažindamas kraštą ir tobulai ne- 
mokėdamas anglų kalbos, nepabūgo prasiskverbti į šį 
pavojingą rajoną, rizikuodamas patekti į rankas savo 
pono priešams?.. — nustebęs kalbėjo Kadfaelis. 

— Jis nieko nebijo! Jis toks narsus, toks vyriškas ir 

kilnus! O, broli Kadfaeli, jūs nežinote, koks jis nuosta- 
bus! Jeigu nors kartą jį būtumėte matęs, išsyk būtumė- 
te pajutęs jam palankumą. 

Kadfaelis nesakė, kad jį jau yra matęs — probėgom, 
kaip švytinčią viziją arba sapną. Jis su švelnia nostal- 
gija pamanė, jog kažkokia vieniša siela — irgi kryžiuo- 
tis, kaip kitados jis, — pamilo kažkur svilinančioje sau- 
lės, jūros ir smėlio šalyje moterį, kuri jį, matyt, irgi my- 
lėjo, — antraip jam nebūtų pagimdžiusi tokio puikaus 
sūnaus. Rytai pilni neteisėtai gimusių, bet kilmingo 
kraujo žmonių. Jokio stebuklo čia nėra, kad vienas jų 
grįžo namo, į tėvo gimtinę jau apsikrikštijęs, priėmęs 
jo tikėjimą. Kad ir kas būtų buvę jo tėvai — jie sukūrė 
nuostabų žmogų. 

— Aš jums duodu pažadą, kurio neprašėte, — tarė 
brolis Kadfaelis. — Olivjė gali manęs nebijoti. Jo neiš- 
duosiu. Jeigu jums arba jam reikės patikimo draugo, ga- 
lite manimi pasikliauti. 


Devintas skyrius 


Ivas, kuris buvo nejučia užmigęs, nubudo, išgirdęs 
kažkokius garsus. Tiesa, jie buvo tokie tolimi ir silpni, 
kad juos visiškai buvo galima palaikyti besisklaidan- 
čių sapnų nuotrupomis. Berniuko ranka tebelaikė ap- 
kabinusi brolį Elijasą, kuris, vakar labai pavargęs, bu- 
vo nugrimzdęs į gilų miegą be sapnų. Jis miegojo ty- 
liai, per miegus nebekalbėjo. Vienuolio alsavimas bu- 
vo lygus, ir iš to berniukas suprato, kad Elijasas šią bai- 
s1ą naktį pergyveno sėkmingai. Jis pagalvojo, kad vie- 
nuolis vis dėlto nori gyventi, nors gyvenimas ir teikia 
vargšui tokių kančių. 

Tačiau Ivas buvo įsitikinęs, jog ką tik girdėjo kaž- 
kokius keistus garsus. Tai nebuvo vėjo keliamas triukš- 
mas: pūga jau liovėsi. Berniukas sėdėjo, įtempęs ausis, 
nors aplinkui vėl viskas buvo nutilę. Nieko nėra tyles- 
nio kaip gilus sniegas, kolei Žmonės nesudrumsčia šių 
burtų. Bet štai kažkas pasigirdo vėl, kažkokie tolimi gar- 
sat. Tai buvo ne iliuzija. Po kelių įtemptų minučių vėl 
pasigirdo tylus metalo skimbčiojimas ir balnų girgžde- 
sys. Ivas atsargiai atsistojo, stengdamasis nepažadinti 
miegančiojo, ir atidarė duris. Buvo priešaušrio prieblan- 
da, bet plytintys snieguoti laukai skleidė vaiduoklišką 
šviesą. Naktis baigėsi. Vadinasi, kažkokie Žmonės jau 
atsikėlę ir išėję iš namų. Be to, jie raiti! Ivas privėrė 
paskui save trobelės duris, bet jų neuždarės, ėmė bristi 
per pusnynus, skubėdamas pasikviesti į pagalbą, kolei 
šie Žmonės pernelyg toli dar nenujojo. 

Kažkur apačioje, pašlaitėje, pasigirdo juokas ir vėl 
skimbtelėjo kamanos. Nieko nesimatė, nes viską užstojo 


131 


sniego užpustyti krūmų brūzgynai ir guotas medžių, pa- 
linkusių nuo baltų kaip senių galvos sniego kepurių svo- 
rio. Ivas nusprendė, jog šie Žmonės joja nuo Ladlou 
arba Bromfildo. Bijodamas, kad jie prajos pro šalį, ne- 
pastebėję trobelės, jis puolė nuo kalvos žemyn, klup- 
damas ir smegdamas į sniegą. Prasibrovęs pro krūmus, 
berniukas ėmė slinkti per giraitę, tamsoje apčiuopda- 
mas kelią ištiestomis rankomis — čia medžiai buvo 
labai tankūs. Balsai artėjo 1r darėsi vis garsesni, bet 
žodžių dar nebuvo galima suprasti. Berniuko širdis 
ėmė džiaugsmingai plakti. Kažkas užtraukė dainą, ki- 
tas jį, garsiai šūktelėjęs, nutraukė, ir vėl pasigirdo juo- 
kas. Tai truputį Ivą sutrikdė ir supykdė. Jeigu čia jų 
ieškanti grupė, tai ji dingusiaisiais nepernelyg rūpi- 
nasi. Bet jeigu jis suklydo ir tai ne Hiū Beringaro žmo- 
nės, koks skirtumas? Kas šie Žmonės bebūtų, jie tikrai 
galės jam padėti. 

Pasiekęs giraitės pakraštį, Ivas, kurio akys ėmė ap- 
siprasti su priešaušrio prieblanda, įžiūrėjo tarp medžių 
kažkokį judėjimą. Jis iššoko į atvirą vietą ir pagaliau 
išvydo išsitiesusius grandine žmones. Jų buvo daugiau, 
negu jis manė — mažų mažiausiai dešimt dvidešimt 
žmonių. Sunkiai apkrauti trys arkliai ir keturi poniai 
kvėpuodami leido šaltame ore baltus garų debesis. Net 
tr tokioje silpnoje šviesoje berniukas įžvelgė kardų, kir- 
vių ir lankų kontūrus. Šitie žmonės buvo gerai ginkluoti 
— tokiu laiku, pradedant aušti! Be to, jie ėjo ne kovinė 
tvarka, kaip Hiū Beringaro pavaldiniai, o kažkaip pa- 
krikai. Visi jie buvo bet kaip apsirengę, ir nuo jų visų 
sklido stiprus dūmų kvapas. Poniai buvo apkrauti mai- 
šais grūdų, vynmaišiais, rūbų ryšuliais ir dviejų avių 
skerdiena. 

Ivo širdis nusirito į padus. Jis skubiai atsitraukė at- 
gal, norėdamas pasislėpti, bet jį jau pastebėjo, ir vie- 

nas iš šių Žmonių, surikęs linksmą medžiotojų šūkį, puo- 
lė jam už akių. Kitas šoko įkandin, ir dabar jie dviese, 
ištiestomis rankomis plačiai išsišiepę užkirto berniukui 
kelią atgal. Kitą minutę Ivą apsupo jau apie pusė tuzi- 
no Žmonių. Jis pabandė tarp jų prasprūsti ir puolė į šalį 
nuo trobelės, suvokęs, kad bet kokia kaina turi neiš- 
duoti, kad arti yra brolis Elijasas. Bet tingiai išsitiesė 
kažkieno ilga ranka ir, čiupusi berniuką už gobtuvo, iš- 
tempė į atvirą vietą. 

— Na jau! — sustaugė šis vyras. — Ką gi toks ma- 
žas paukštukas veikia čia tokią ankstyvą valandą? 

Ivas pabandė ištrūkti, bet greitai suprato, jog tai be- 
prasmiška. Orumo jausmas jam neleido žemintis ir mal- 
dauti šių plėšikų, kad paleistų. Jis nutilo, tik pasakė: 

— Paleiskite mane! Man skauda. Aš juk jums nepa- 
dariau nieko blogo. 

— Neatsargiems naktiniams paukšteliams nusuka- 
mos galvos, — tarė vienas jų ir, mojuodamas purvino- 
mis rankomis, parodė, kaip tai daroma. — Ypač jeigu 
jie kapojasi. 

Kolonai vadovavęs raitelis sustojo ir apsidairė. Skar- 
dus balsas valdingai riktelėjo: 

— Kokį laimikį jūs ten sučiupote? Atveskite jį, no- 
riu pasižiūrėti. Negerai būtų, jei šis šnipas grįžtų į mies- 
tą ir papasakotų, ką matęs. 

Jie, linksmai šūkčiodami, čiupo Ivą ir nutempė prie 
paties aukščiausio arklio. Arklys buvo baltas, tad rai- 
telis dangaus fone atrodė kaip didžiulis šešėlis. Kai 
jis pasilenkė balne, norėdamas pažvelgti į belaisvį, jo 
šarviniais marškiniais nuslydo silpnas aušros atspin- 
dys ir greitai kaip žaibas užgeso. Matyt, šiaip jis buvo 
nelabai aukštas, bet dėl plačių pečių ir galingo liemens, 
tankių kaip liūto karčių ir gauruotos barzdos atrodė 
didžiulis. Kartu su arkliu jie tarsi sudarė vieną galin- 

gą būtybę. Šis žmogus kėlė baimę dar ir todėl, kad jo 
veidas slypėjo šešėlyje ir jame nebuvo galima ką nors 
įskaityti. 

— Tempkite jį arčiau, — nekantriai įsakė vadeiva. — 
Čia, prie mano kelio. Aš noriu jį apžiūrėti. 

Ivas pajuto, kaip jį truktelėjo už plaukų, priversda- 
mi pakelti galvą aukštyn. Jo kūnas apmirė, ir jis sustin- 
go, tylomis žvelgdamas į priešaušrio skliautą. 

— Kas tu, berniūkšti? Koks tavo vardas? — paklausė 
raitelis, ir iš balso jautėsi, jog šis Žmogus įpratęs, kad 
jam paklustų. 

— Aš vadinuosi Džechanu, — sumelavo Ivas, iš vi- 
sų jėgų stengdamasis kalbėti paprasta valstiečių kalba. 
— Ką čia veiki tokią valandą? Ar vienas čia esi? 

— Taip, milorde. Mano tėvas laiko štai ten avis, — 
jis parodė į visiškai priešingą pusę nuo tės vietos, kur 
gulėjo Elijasas ir, kaip jis tikėjosi, iki šiol dar teberiile- 
gojo. — Vakar kelios avys paklydo, ir mes anksti išėjo- 
me jų ieškoti. Aš ne šnipas, ką čia man šnipinėti? Mes 
tiktai rūpinamės avimis. | 

— Ak štai kaip? Piemuo, taip? Ir koks geras pieMė- 
nėlis! — pasigirdo pašaipus vadeivos balsas. — Esi ap- 
sirengęs brangiais darbužiais, kainavusiais apskritą su- 
melę, kai buvo nauji. O dabar įkvėpk oro ir pasakyk 
dar kartą: kas toks esi? 

— Milorde, aš pasakiau jums tiesą! Aš Džechanas, 
piemens iš Vitbeičo sūnus... — Tai buvo vienintelis ma- 
noras, esantis arčiausiai Korvo upės, į vakarus nuo čia, 
kurį jis prisiminė. Ivas nesuprato, kodėl jo žodžiai su- 
kėlė audringo juoko priepuolį, — šiurkščiai kvatojosi 
visi kaip vienas. Berniuko gyslose sustingo kraujas, kai 
išgirdo skardų, kaip lojančio šuns žmogaus ant žirgo 
juoką. Jis supvko ir, sukandęs dantis, rūsčiai pažvelgė 
į juoduojantį virš jo veidą. — Jūs neturite teisės manęs 
klausinėti, jeigu nieko nedarau prieš įstatymą ir taip pat 

jums žalos, — sušuko berniukas, stengdamasis perrėk- 
ti juoką. — Įsakykite savo Žmonėms paleisti mane. 

Bet Ivo žodžiai nepadarė jokio įspūdžio, ir raitelis 
griežtai šūktelėjo: 

— Nagi, paduokite man žaisliuką, kabantį jam prie 
diržo. Noriu pažiūrėti, kuo mūsų piemenys ginasi šią 
Žiemą nuo vilkų. 

Šiurkščios rankos atkėtojo Ivo apsiausto skvernus. 
Ten ant diržo kabėjo nedidukas durklas. Plėšikai grei- 
tai jį nusegė ir padavė vadeivai. 

— Vadinasi, jie bevelija sidabrą, — juokaudamas 
tarė raitelis, — ir puošia rankenėles brangiais akmenu- 
kais. Nuostabu! — Jis pakėlė galvą į rytuose švintantį 
dangų. — Pernelyg mažai laiko, kad jam tiesiog čia pat 
atrištume liežuvį. Be to, man šąla kojos. Gabenkite jį į 
tvirtovę gyvą! Galite truputį pasilinksminti, jeigu nori- 
te, bet nenuskriauskite per daug. Jis mums dar gali pra- 
versti. 

Vadeiva nusisuko ir, kirtęs arkliui pentinais, nušuo- 
liavo tolyn, o du raiteliai nusekė paskui jį. Ivas buvo 
paliktas niekingų žmogelių malonei. Jam pabėgti neli- 
ko nė mažiausios vilties. Nujuosę diržą, plėšikai stan- 
džiai juo suveržė aukščiau alkūnių jam rankas ir lieme- 
nį, o riešus surišo trumpa virvele, ant kaklo užmetė il- 
gą virvę su kilpa tr jos galą pririšo prie pačiame gale 
ėjusio pontio balno. Jeigu Ivas atsilikdavo, kilpa užsi- 
verždavo. Tada jis turėdavo paskubėti, kad, pakėlęs su- 
rištas rankas, galėtų virvę atpalaiduoti ir įkvėpti oro. 
Jis buvo nuovokus ir suprato: jeigu parpuls, jie sustos 
ir pakels jį. Jiems buvo įsakyta nugabenti jį ten, kur 
pasuko jų vadas, gyvą ir nelabai nukamuotą. Tačiau šie 
žmonės džiaugėsi, galėdami pasinaudoti leidimu ir tru- 
putį pasilinksminti, tyčiodamiesi iš belaisvio. 

Ivas pabandė į kilpą įkišti apsiausto skverną, bet 

kažkas garsiai nusijuokė ir smarkiai kirto berniukui per 
ausį, o skverną ištraukė iš kilpos. Kaip tik tą minutę 
Ivas prisiminė, kad po apykakle yra sagė apsiaustui su- 
segti. Tai buvo senoviškas Saksonijos dirbinėlis su la- 
bai ilgu smeigtuku — vienintelis ginklas, kurio priešai 
kol kas neaptiko. 

— Na, mažas paukšteli, skrisk! — tarė vienas jo sar- 
gas, net springdamas iš juoko. — Bet tiktai atsimink, 
kad esi pririštas, į dangų nenulėksi. 

Tai pasakęs banditas nužingsniavo priekin duoti sig- 
nalo kolonai žygiuoti toliau, įkandin šeimininko. 

Išsigandęs ir drebantis Ivas buvo tarsi suakmenė- 
jęs, tr kai virvė truktelėjo, kilpa vos jo nepasmaugė. 
Berniukui reikėjo gaudyte gaudyti orą. Jam nieko neli- 
ko, kaip tik, įsikibus į virvę, skubėti pirmyn. Visi vėl 
ėmė kurtinančiai kvatoti. 

Greitai Ivas pajuto, kad plėšikų linksmybės jam ga- 
li būti naudingos. Dėl savo grobio jie slinko taip lėtai, 
jog jam buvo visiškai lengva eiti. Banditų prisiplėštas 
grobis buvo sunkus ir griozdiškas, o berniukas — lanks- 
tus ir apsukrus. Keletą minučių jis iš atsargumo čia at- 
sitaukdamas, čia puldamas pirmyn, kad kilpa nesmaugtų 
kaklo, suteikė jiems dingstį juoktis. Per tą laiką Ivas 
gerai apžiūrėjo ponį, prie kurio buvo pririštas, ir jo kro- 
vinį. Arkliukas tempė du didelius maišus grūdų ir du 
tokio pat stulbinančio dydžio vynmaišius. Iš viršaus bu- 
vo užkrauti ryšuliai su drabužiais ir indais. Kai berniu- 
kas prisiartindavo prie ponio, beveik skruostu liesdavo 
išsipūtusį, nuo vyno kliuksintį ir gurgiantį burdiuką. Be 
to, Ivą, einantį pačiame eisenos gale, nuo jojusių prie- 
Kkyje akių slėpė griozdiškas ant ponio užverstas krovi- 
nys. O kadangi kelias, kurį jie, kaip atrodė, labai gerai 
žinojo, buvo užneštas vėpūtinių, plėšikai greitai tarsi 
užmiršo berniuką ir liovėsi dairytis. 

Pakėlęs kiek tiktai buvo įmanoma surištas rankas, 
Ivas pabandė užčiuopti po apykakle sagę. Kadangi ma- 
žasis belaisvis slypėjo po kroviniu, niekas nematė, ką 
jis daro. Berniuko pirštai pajuto metalą, vadinasi, ap- 
čiuopė smeigtuką. Rankos pavargo nuo įtampos, 0 pirštų 
galiukai nutirpo. Tačiau Ivas sagės iš rankų neišleido ir 
ėmė ją atsargiai, kad neišmestų ant žemės, išsegti. Jei- 
gu jam tai pavyks, reikės palaikyti nuleistas rankas, kad 
atsistatytų kraujotaka. Tada jis įvykdys, ką sumanęs. 

Smeigtukas netikėtai atsisegė, ir apskrita sagė vos 
nenukrito ant žemės. Abiem rankom beviltiškai suspau- 
dęs savo brangenybę, berniukas įsidūrė smeigtuku pirš- 
tą, bet nekreipė dėmesio į tai, tik nuleido pabąlusias 
plaštakas, laukdamas, kolei į jas atitekės kraujas. Iš 
žaizdelės išsisunkė raudonas lašiukas. Pagaliau skaus- 
mas liovėsi. Ivas dabar turėjo neįkainojamą, aštrų kaip 
durklas ginklą. Jis keletą minučių palaukė, kol įsidrą- 
sino. Tuo tarpu jo pirštai vėl tapo lankstūs. 

Ivas prigludo prie burdiuko, ir ryto prieblanda pa- 
slėpė jo figūros kontūrus. Nors ant vynmaišio kailis bu- 
vo vietomis nusitrynęs ir oda sena bei minkšta, pradur- 
ti ją buvo nelengva. Bet smeigtukas buvo tvirtas, Ivo 
mažojo piršto ilgio. Burdiukas siūbavo į šalis, slydinė- 
jo berniuko rankose ir jam vis nesisekė jo pradurti. Ta- 
da Ivas prispaudė prie vynmaišio petį, kad šis taip ne- 
svyruotų, ir pagaliau dūrė smeigtuku iš viršaus. 

Kai berniukas ištraukė smeigtuką, iš skylutės trykš- 
telėjo tamsiai raudonas skystis. Ivas, paželgęs po kojo- 
mis, baltame sniege pamatė kruvinai raudonas, prieš- 
rytinėje prieblandoje pilkšvai rudas dėmes. Po to sky- 
lutė susiaurėjo, bet vyno svoris jai neleido užsitraukti, 
tr ant balto sniego tebevarvėjo plona srovelė. Ivas nu- 
sprendė, kad to pakaks. Vynas per tokį šaltį iš karto su- 
šals, dėl to bus matyti ir dieną. Kadangi vynas varvėjo 

po truputį, tai vynmaišio ilgam užteks. Jis tikėjosi, kad 
jo pakaks iki kelionės galo. Bet, kad srovelė netaptų 
pernelyg plona, tokia, kad jos negalima būtų įžiūrėti, 
barniukas retkarčiais vėl badė odą, o ant sniego tekėjo 
plonytė vyno srovelė. 

Pradėjo aušti. Žemę apklojo rūkas. Oras buvo šal- 
tas, tylus, ir tiktai alkani paukščiai beviltiškai suko ore 
ratus. Plėšikai, matyt, buvo taip apskaičiavę kelią, kad 
grįžtų į savo irštvą dar visai neišaušus. Ivas manė, kad 
Jie nenustebs, pamatę ištuštėjusį burdiuką, manys, jog 
jis pats prakiuro. 

Jie jau seniai kopė į kalną, į aukštą ir niūrų, nesve- 
tingą Titerstoną Kli. Šitie žmonės orientavosi net tirš- 
tame rūke ir dabar, pajutę, kad nebetoli pastogė, mais- 
tas ir poilsis, pradėjo raginti apkrautus ponius. 

Ivas pasirūpino savo brangiąja sage, įsisegė ją Į 
striukės siūlę. Taigi, įsisegęs smeigtuką, berniukas su- 
rištomis rankomis vėl galėjo nusitverti už virvės, kuri, 
kai jis atsilikdavo, vėl 1mdavo veržt kaklą. 

Iš rūko, kai aplink nieko nebuvo matyti per du žings- 
nius, kažkaip ūmai išdygo žemaūgiai medžiai. Už jų bu- 
vo galima įžvelgti uolas. Pagaliau žmonės tr arkliai už- 
kopė ant kalno, ir pasirodė stačiatvorė, kurioje buvo ma- 
Ži varteliai, 0 už jų juodavo tamsus, platus, neaukštas 
bokštas. Kažkas, matyt, stovėjo sargyboje ir, prisiarti- 
nus būriui, vartai atsivėrė. 

Už statinių tvoros stovėjo žemi pastatai vienšlaičiu 
stogu, 0 tarp jų zujo daugybė Žmonių. Bokšto papėdėje 
stovėjo ilgas namas. Ivas išgirdo karvių mūkimą ir avių 
bliovimą. Visi pastatai buvo mediniai, nauji ir nevėkš- 
liškai suręsti, bet, matyt, tvirti. Nenuostabu, kad ban- 
ditai taip įžūliai darydavo naktinius išpuolius, įsitikinę 
savo jėga ir savo slaptos landynės saugumu. 

Prieš įeinant į kiemą, Ivas pasistengė kiek galėda- 
mas toliau atsitraukti nuo pradurto vynmaišio ir apsi- 
mesti, kad iš nuovargio ir baimės vos velka kojas. Iš- 
vydęs stačiatvorę, jis daugiau prie burdiuko nebeprisi- 
lietė, o kai būrys sustojo kieme, ant sniego nuvarvėjo 
paskutinis vyno lašas. Kiauras vynmaišis nieko nenu- 
stebins. Gerai dar, kad antrasis liko sveikas. Ivui pasi- 
sekė: jo sargybiniai skubiai belaisvį atrišo ir už pakar- 
pos nutempė paskui save, tad niekas iš karto sniege ne- 
pastebėjo raudono lašo ir nepradėjo šaukti, kad išsilie- 
j0 pusė vyno. 

Ivas klusniai ėjo ten, kur jį tempė ir, užsiropštęs laip- 
tais, atsidūrė salėje, kur buvo labai karšta, pilna dūmų 
ir triukšmo. Ant sienų liepsnojo deglai, o akmeniniame 
židinyje vidury salės kūrenosi ugnis. Mažų mažiausiai 
dvidešimt balsų garsiai ir linksmai kažką svarstė. Bal- 
dų buvo mažai — keli tašytiniai suolai ir dideli, kiek 
paobliuotų lentų ant ožių sukalti stalai. Visi salėje bu- 
vę Žmonės atsisuko ir šaipydamiesi įsistebeilijo į ma- 
žąjį belaisvį. 

+ Tolimame stalo gale buvo neaukšta pakyla, kur už 
patiekalais ir vyno ąsočiais apkrauto stalo ant 1špjaus- 
tinėtų kėdžių sėdėjo trejetas vyrų. Aukštuose kandeliab- 
ruose degė žvakės, o ant sienų kabėjo gobelenai. Ivą 
akiplėšiškai čiupo už pakarpos ir parklupdė prie gale 
stalo sėdinčio vyro kojų. Berniukas vos neparkrito 
kniūpsčias , bet susilaikė, atsirėmęs vis dar surištų ran- 
kų delnais. 

— Milorde, štai jūsų piemenėlis. Jis, kaip liepėte, 
atvestas gyvas ir sveikas. Vaikinai dabar sutvarkys gė- 
rybes. Šiaip viskas tvarkoje. Kelyje nesutikome nė gy- 
vos dvasios. — Tai pranešęs berniuką atitempęs plėši- 
kas pasitraukė į šalį. 

Ivas sukaupė jėgas, atsistojo, giliai atsiduso ir pa- 
laukė, kol nustos drebėti keliai, o tik po to pažvelgė šių 
naktinių maitvanagių vadetvai į veidą. 

Prieblandoje ant žirgo šis žmogus atrodė didžiulis. 
Dabar, kai sėdėjo atsidrėbęs krėsle, buvo matyti, jog 
tai visai ne milžinas, nors ir aukštesnis negu vidutinio 
ūgio, stambaus sudėjimo, plačiapetis ir plačia krūtine 
vyras, savotiškai gražus, bet tas jo grožis atrodė kaž- 
koks laukinis. Dabar žvakių šviesoje jis buvo dar la- 
biau panašus į liūtą: blizganti nekirpta barzda ir tankūs 
garbanotų plaukų karčiai buvo tamsiai rusvi, 0 iš po sun- 
kių vokų žvelgė skvarbios tokios pat spalvos akys. Šioje 
didelėje blausaus aukso atspalvio plaukų masėje ryškė- 
j0 išdidžiai suspaustos storos lūpos. Vadas tylėdamas 
nuo galvos iki kojų studijavo Ivą, o Ivas drąsiai žvelgė 
I Ji, greičiau iš atsargumo negu iš baimės netardamas 
nė žodžio. Berniukas suprato, kad iš jų gali visko lauk- 
ti. Dabar plėšikai grįžo po naujo sėkmingo antpuolio 
su dideliu grobiu, jie valgys ir gers labai patenkinti sa- 
vimi. Ir šis panašus į liūtą vadeiva, matyt, yra taip pat 
geros nuotaikos. Net jeigu jo šypsena kreivoka, jis vis 
tiek šypsosi. 

— Atriškite jį, — įsakė vadas. 

Atrišo Ivo riešus veržusią virvelę. Jis stovėjo, trin- 
damas aptirpusias rankas, įtemptai žvelgė tiesiai į vado 
veidą ir laukė. Keli palaižūnai priėjo arčiau ir, atsistoję 
už berniuko nugaros, stebėdami! šią sceną, šaipėsi. 

— Gal nusikandai kelyje liežuvį? — geraširdiškai 
paklausė barzdočius. 

— Ne, milorde. Aš galiu kalbėti, kai turiu ką pasa- 
kyti. 

— Tau nepakenktų pagalvoti, ką mums dabar, tuoj 
pat, pasakysi. Ką nors labiau panašaus į tiesą, negu tai, 
ką man pritauškei ten, giraitėje. 


140 


Ivas nusprendė, kad narsumas jam nepakenks, o per- 
dėtas atsargumas didelės naudos irgi neduos. Todėl jis 
tiesiai išrėžė: 

Aš alkanas, milorde. Vargu, ar jūs kada nors girdė- 
jote teisingesnius žodžius. Ir, kaip suprantu, jūs vaiši- 
nate savo svečius, kaip dera džentelmenams. 

Vadeiva atmetė savo auksinę galvą ir sustaugė iš juo- 
ko, Kuriam pritarė visa salė. 

— O, kaip suprantu, prisipažįsti. Vadinasi, tu džen- 
telmenas? O dabar papasakok dar ką nors, ir gausi pa- 
valgyti. Tik nereikia daugiau apie dingusias avis. Kas 
esi iš tikrųjų? 

Kad ir kokios geraširdiškos nuotaikos dabar buvo 
šeimininkas, aiškiai matėsi: jeigu jam bus prieštarauja- 
ma, jis nesirinks priemonių sužinoti teisybei. Ivas 11go- 
kai svarstė, ką pasakyti. Vadeiva jam priminė, kuo gali 
baigtis užsispyrimas. Kažkieno šiurkšti ranka, čiupusi 
jam už alkūnės, lengvai parmetė ant kelių. Kita ranka 
čiupo už plaukų tr, atlošusi galvą, privertė žvelgti į vis 
dar ramiai besišypsantį vadeivos veidą. 

— Kai aš klausiu, protingi Žmonės iš karto atsako. 
Taigi, kas esi? 

— Leiskite man atsistoti, ir aš jums pasakysiu, — 
tarė pro dantis Ivas. 

— Šnekėk, išgama, tada gal ir leisiu atsistoti. Gal 
net ir pamaitinsiu tave. Jeigu esi mažas pasipūtęs gai- 
dukas 1š garsios giminės, tai žinok, kad čia buvo nu- 
suktos galvos daugeliui gaidžių už tai, kad jie per gar- 
siai giedojo. 

Ivas truputį pasimuistė plėšiko rankose, paskui gi- 
liai atsidusęs tvirtu balsu pasakė savo vardą. Dabar bu- 
vo nelaikas rodyti kvailą didvyriškumą ir laikytis per- 
nelyg oriai. 

— Mano pavardė Ivas Hiūgoninas. Aš iš garsios 
šeimos. 

Plėšikas jį paleido. Barzdočius atsirėmė į krėslo at- 
kaltę. Jo veidas nepasikeitė, jis visai nesupyko. Pyktis 
neturėjo nieko bendro su jo piktais darbais. Plėšrūs žvė- 
rys nejaučia priešiškumo savo aukoms, taip pat nejau- 
čia ir sąžinės graužimo. 

— Hiūgoninas, taip? O ką tu ten veikei, Ivai Hiūgo- 
ninai, kai tave suradome, — vienas, anksti rytą, žiemą? 

— Ieškojau kelio į Ladlou, — atsakė Ivas. Atsisto- 
JęS jis nusibraukė nuo veido susitaršiusius plaukus. Ber- 
niukas nusprendė nieko nepainioti į šį reikalą ir kalbėti 
tiktai apie save. Jis atsargiai dėstė savo versiją tarp tie- 
sos ir melo. — Aš buvau Vusterio abatijos vienuolių 
pensionate. Kai buvo užpultas miestas, vienuoliai ma- 
ne išsiuntė kuo toliau nuo tų skerdynių. Aš kartu su ki- 
tais ŽmMonėmis bandžiau pasiekti kokį nors ramų mies- 
tą, bet per pūgą vieni nuo kitų pasimetėme. Kaimo gy- 
ventojai mane priglaudė ir pamaitino, ir aš nusprendžiau 
pasiekti Ladlou. 

Ivas tikėjosi, jog tai skamba įtikinančiai. Jis neno- 
rėjo Minėti jokių detalių, nes jo ausyse vis dar tebes- 
kambėjo šiurkštus juokas, kurį banditams sukėlė užuo- 
mina apie Vitbeičo manorą, kur berniukas sakėsi gyve- 
nąs. Jis nerimastingai pagalvojo, dėl ko buvo tokia keis- 
ta reakcija į jo žodžius apie Vitbeičą. 

— O tai kur tu tada buvai praeitą naktį? Juk ne po 
atviru dangumi nakvojai?! 

— Trobelėje vidurį laukų. Aš tikėjausi iki sutemų 
pasiekti Ladlou, bet ėmė snigti, ir pasiklydau. Kai vė- 
jas nurimo ir liovėsi snigę, vėl leidausi į kelią. Ir čia 
išgirdau jūsų balsus ir pamaniau, kad jūs man pasaky- 
site, į kurią pusę eiti. 

Barzdočius svarstė, žvelgdamas į jį linksmai, bet šal- 
tai šypsodamasis. 

— Ir štai esi čia, tau virš galvos patikimas stogas, 
už nugaros besikūrenanti ugnis, 0 prieš tave, jeigu ge- 
rai elgsiesi — valgiai ir gėrimai. Žinoma, už valgį ir 
nakvynę turėsi sumokėti. Hiūgoninas! Ir Vusteris... O 
gal tu sūnus to Džefrio Hiūgonino, mirusio prieš kelis 
metus? Aš prisimenu, kad toje grafystėje buvo jo di- 
džioji Žemių dalis. 

— Aš jo sūnus ir paveldėtojas. 

— Ak štai kaip! Na, tada dėl atlyginimo už tavo i1š- 
laikymą sunkumų nebus. — Primerktos šeimininko akys 
patenkintos blykstelėjo. — O kas dabar jūsų šviesybės 
globėjas? Ir kodėl jis tave leidžia Žiemą keliauti vieną, 
nepasirūpinęs apsauga? 

— Jis neseniai grįžo į Angliją iš Šventosios Žemės 
ir nieko apie mane nežinojo. Jeigu ką nors nusiųstumė- 
te, tai sužinotumėte, kad jis Glosteryje. Jis imperatorės 
šalininkas. 

Vadeiva neigiamai papurtė galvą. Matyt, jis pats 
buvo niekieno pusėje šiame pilietiniame kare, ir jam 
buvo nusispjauti, kokių pažiūrų laikosi kiti. Jis sukū- 
rė savo nuosavą partiją ir kitų nepripažino. Bet, su- 
prantama, išpirką jis su malonumu būtų nuplėšęs iš 
abiejų pusių. 

— Jo vardas Loranas d'Anžė, — tesė Ivas. — Jis 
mano motinos brolis. — Tai buvo garsi pavardė, ir pa- 
prastai į ją Žmonės reaguodavo palankiai. — Jis dos- 
niai atsilygintų, jei mane paleistumėte. 

— Tikrai tuo tiki? — Barzdočius nusijuokė. — Dė- 
dės ne visada dega noru išpirkti giminaičius, kurie turi 
vieną gražią dieną paveldėti didelius dvarus. Yra pasi- 
taikę, kad kai kurie bevelydavo išpirkos nemokėti, nes 

jiems tai būdavo nenaudinga, ir leisdavo savo giminai- 
čiams išnykti nuo Žemės paviršiaus, 0 patys tapdavo jų 
turto paveldėtojais. 

— Jis netaptų paveldėtoju vietoj manęs, — paprieš- 
taravo Ivas. — Aš turiu seserį, ir ji toli nuo čia, sau- 
gioje vietoje. — Netikėtai jį pervėrė skaudi mintis pa- 
galvojus, kad nežino, kur dabar Ermina, o juk ji gali 
būti tokioje pat vargingoje būklėje kaip ir jis. Tačiau 
jo balsas nesudrebėjo, o veidas liko neįžvelgiamas. — 
Be to, mano dėdė — garbingas Žmogus, — ramiai tarė 


berniukas. — Jis nieko nepagailės ir išpirką sumo- 
kės. Ir taip jis mane atsiims gyvą ir sveiką, — pabrė- 
Žė jis. 


— Nė vienas plaukas nenukris nuo tavo galvos, jei- 
gu jis.gerai sumokės, — juokdamasis tarė vadeiva ir 
kreipėsi į stovintį už Ivo nugaros vyruką: 

— Aš jį atiduodu tavo globai. Pavalgydink jį, sušil- 
dyk prie Židinio, o kai pavalgys, uždaryk bokšte. Ir at- 
simink, jeigu jis paspruks, sumokėsi savo galva. Šis ber- 
niukas vertas kur kas daugiau, negu visos gėrybės, ku- 
rias atsigabenome iš Vitbeičo. 


Brolis Elijasas nubudo tr grįžo iš ramios užmarš- 
ties be sapnų į šį baisų, kankinantį pasaulį. Jau buvo 
išaušę, tr blyški dienos šviesa skverbėsi pro lūšnelės 
plyšius. Jis buvo vienas. Bet juk čia naktį, jis prisimi- 
nė, buvo dar kažkas. Taip, buvo berniukas, kuris gulė- 
jo greta ant šieno ir jį šildė. Siaučiant pūgai, jie jautė- 
si artimi vienas kitam, bandė kartu įveikti kažką dau- 
giau negu šaltis ir žiaurus vėjas. Kad ir kas berniukui 
būtų atsitikę, jis turi jį surasti ir įsitikinti, kad jam ne- 
atsitiko nieko blogo. Vaikai turi teisę gyventi — tei- 
sę, kurios dauguma suaugusiųjų neteko dėl savo kvai- 
lysčių, klaidų, nuodėmių. Jis pats yra išguitasis, bet 

berniukas tyras ir nekaltas, ir jį reikia apginti nuo ty- 
kančio pavojaus. 

Brolis Elijasas išėjo į lauką. Vėjas buvo nupustęs 
prie pirkelės sniegą. Žemę dengė tik plonas sluoksnis, 
kur aiškiai žymėjo maži, šiek tiek šviežio sniegučio už- 
nešti pėdsakai. Jie suko dešinėn, šlaitu Žemyn, ir ten, 
giliame sniege, kresnos energingos figūrėlės buvo i1š- 
rausta nelygi vaga, kuri, aplenkdama krūmų brūzgynus, 
leidosi Žemyn, prie giraitės. 

Elijasas ėjo berniuko pėdsakais. Už medžių buvo 
išmintas, kertantis sniegplutę beveik tiesus takelis, ku- 
ris pamažu suko į rytus. Šiuo keliu eita arklių, o su 
jais ir nemažai pėsčių Žmonių, nes kelias buvo gerai 
suplūktas. Jų eita iš vakarų. Ar jie nusivedė kartu ir 
berniuką? Čia buvo sunku įžiūrėti vaiko pėdsakus, bet, 
be abejo, jo bėgta šlaitu žemyn, matyt, norėta juos pa- 
sivyti. 

Skendėdamas savo sapnų pasaulyje, kur negalėjo 
prasiskverbti nei šaltis, nei skausmas, jis berniuką vis 
dėlto prisiminė. Tad brolis Elijasas pasuko į rytus ir pa- 
traukė keliu, kuriuo ėjo šis nežinomas būrys. Nors jų 
išmintas per sniegą takas buvo vėl užverstas pusnynais, 
j1s ėjo nesunkiai. Labai vingiuotu keliu, matyt, jau se- 
niai išvažinėtu, kopti aukštyn taip pat buvo nesunku. 
Jis vingiavo išilgai viso kalvos šlaito. Žengęs maždaug 
tris šimtus žingsnių, Elijasas pastebėjo sniege pirmąją 
tamsiai raudoną dėmę. 

Kažkieno kraujas, bet nedaug jo. Čia buvo pati 
punktyrinės rubininių karoliukų linijos pradžia. Po ke- 
lių minučių jis vėl pastebėjo kruviną žiedelį. Patekėjo 
saulė, jos blyški šviesa skverbėsi pro rūką, kuris įdie- 
nojus turės išnykti. Raudonos dėmės, suledėjusios šal- 
tyje, kraupiai blizgėjo. Jų neištirpins trumpam pasiro- 
danti vidudienio saulė, ir tiktai vėjas gali užnešti snie- 

gu. Brolis Elijasas ėjo keliu, kur kažkam lašas po lašo 
varvėjo kraujas. Už kraują mokama krauju. Jeigu čia 
berniuko kraujas, jeigu jį nuskriaudė, tai jis, Elijasas, 
jau buvęs nevilties ir mirties rankose, vis dėlto galės 
numirti ne veltui. Jis turi išgelbėti berniuką arba už jį 
atkeršyti. 

Nejausdamas šalčio, skausmo tr baimės, su sanda- 
lais ant nuogų kojų, brolis Elijasas ėjo pramintu keliu 
— jis ieškojo Ivo. 


Dešimtas skyrius 


Brolis Kadfaelis kartu su prioru Leonardu po mišių 
išėjo iš bažnyčios. Blausiai švietė vidurdienį trumpam 
pasirodžiusi saulė, jos spindulių nušviesti pusnynai bliz- 
gėjo. Prie sargo namelio susirinko keli priorato nuomi- 
ninkai padėti ieškoti dingusiųjų, kol dar šviesu ir ne- 
sninga. Prioras Leonardas parodė ranka vieną iš jų — 
stambų, šiurkštokos išvaizdos, pačiame jėgų Žžydėjime 
vyrą, vos pradėjusiais žilti rudais plaukais. Jo veidas 
buvo geraširdiškas ir nugairintas vėjų, o akys įžvalgios, 
kaip visų kalnuotų vietovių gyventojų. 

— Tai Reineris Datonas, atnešęs į vienuolyną brolį 
Elijasą. Mane dabar ima gėda pagalvojus, ką jis turi da- 
bar jausti, kai tas nelaimingasis tiesiog išsprūdo mums 
pro pirštus. 

— Tu niekuo nekaltas, — niūriai pareiškė Kadfae- 


lis. — Tai mano kaltė, jeigu čia apskritai kas nors kal- 
tas. — Jis įdėmiai pažvelgė į stambią Reinerto figū- 
rą. — Žinai, Leonardai, aš vis mąstau apie šį pabėgi- 


mą. O ir kas iš mūsų nemąsto. Matyt, brolis Elijasas, 
kai tik jam kažkas toptelėjo galvon, labai ryžtingai lei- 
dosi į kelią. Jis ne šiaip sau pakilo iš lovos ir kažkur 
nuklydo. Nepraslinko nė ketvirtis valandos, o jų abiejų 
ir pėdos ataušo. Ir visiškai aišku, kad berniukas nega- 
lėjo jo nei sulaikyti, nei įtikinti netti. Jis, aišku, sekė 
paskui Elijasą, kad ir kur šis bepasuktų. Elijasas turėjo 
kažkokį tikslą. Tai nebūtinai turėjo būti protingas tiks- 
las, bet jam jis, matyt, atrodė labai svarbus. O gal jis 
netikėtai prisiminė, kaip jį užpuolė ir vos neužmušė, ir 

panoro grįžti į tą vietą, kur viskas įvyko? Tai paskuti- 
nis dalykas, kurį jis turbūt suvokė prieš netekdamas at- 
minties ir vos ne gyvybės. Galbūt jį traukė ten — juk 
Jj0 sąmonė sudrumsta. 

Prioras Leonardas linktelėjo, bet suabejojo: 

— Gal ir taip. O kas, jeigu jis prisiminė Peršore gau- 
tą užduotį, ir patraukė vykdyti jos? Tai visai nenuosta- 
bu, kai tokia jo sąmonės būsena. 

— Dabar man netikėtai dingtelėjo, — rimtai tarė 
Kadfaelis, — kad nė karto nesu buvęs ten, kur buvo 
užpultas Elijasas, nors, kaip man atrodo, greičiausiai 
netoli tos vietos, kur radome nužudytą seserį Hilariją. 
Ir tai, reikia pasakyti, man kelia nerimą. — Tačiau jis 
neaiškino, kodėl jam kaip tik dėl to tapo neramu, nes 
brolis Leonardas visą savo jaunystę praleido vienuoly- 
ne ir ten palaimingai tyras ir doras subrendo. Nereikėjo 
jam girdint garsiai svarstyti, jog tą naktį, kai mirė Hi- 
larija, buvo tokia pat smarki pūga, kaip ir praeitą naktį, 
ir kad, net norint patenkinti gašlumą, tokiu oru reikia 
kokios nors pastogės, 0 jis nieko panašaus arti jos ledi- 
nio kapo nematė. Sniego ir ledo guolis bei staugiančio 
vėjo antklodė — prievartavimu! ne pačios patogiausios 
sąlygos. 

— Aš rengiuos!, kai tiktai pavalgysime, vykti su ki- 
tais, — tarė patylėjęs jis. — O ką, jeigu kartu pasiimtu- 
me Reinerį, kad jis parodytų, kur surado brolį Elijasą? 
Juk galima pradėti ieškoti nuo tos vietos — ji neblo- 
gesnė už kitas. 

— Gerai, — atsiliepė prioras, — tiktai jeigu esi įsi- 
tikinęs, kad likusi čia mergina nieko daugiau neiškrės. 

— Ji liks, — tvirtai pasakė Kadfaelis, — ir nesu- 
teiks daugiau rūpesčių. — Jis žinojo, jog taip ir bus, 
bet ne dėl to, kad šito jis pats paprašys. Ermina klus- 
niai lauks, neišeidama už vienuolyno vartų, nes jai taip 

liepė tas — jos tobulybė — Olivjė. — Eime, paklauski- 
me tavo žmogaus, — kreipėsi Kadfaelis į priorą, — ar 
jis mane palydės. 

Prioras pasikvietė savo nuomininką, kolei prie sar- 
ginės susirinkusi grupė dar nebuvo išėjusi, ir jį supa- 
žindino su broliu Kadfaeliu. Reinerio ir prioro Leona- 
do santykiai 1š tikrųjų buvo labai šilti, ir valstietis su 
džiaugsmu sutiko lydėti Kadfaelį. 

— Aš mielai tave tenai nuvesiu, broli. Jis, vargše- 
lis, vėl turbūt paklydo, o juk praeitą kartą vos nežuvo. 
Ir taip greitai pasveiko! Tikriausiai jis išsikraustė iš pro- 
to, jeigu tokią naktį pakilo iš patalo ir pabėgo. 

— O gal paimtumėte mulus? — pasiūlė prioras. — 
Galimas daiktas, tai netoli, bet vis tiek neaišku, kur ga- 
lite nuklysti, suradę pėdsakus. O tavo arklys, Kadfaeli, 
pluša be poilsio nuo to laiko, kai esi čia. Mūsų mulai 
ištvermingi ir gerai pailsėję. 

Tokio pasiūlymo neatsisakoma. Raitiems, žinoma, 
greičiau, nors jos jie vis tiek lėtai. Skubiai papietavęs, 
Kadfaelis nuėjo padėti. Reineriui balnoti mulų. Netru- 
kus jie jojo keliu, laikydamiesi rytų krypties. Dar ko- 
kias keturias valandas bus šviesu, bet paskui ims temti 
tr gali pradėti snigti. Tam reikia būti pasirengusiems. 

Ladlou liko toli dešinėje pusėje, 0 jie jojo pirmyn 
pramintu apledėjusiu sniegu. Virš jų pakibo sunkus pil- 
kas dangus, bet kelias dar buvo neblogai matyti. 

— Jūs jį tikriausiai suradote ne ant paties kelio? — 
paklausė Kadfaelis, matydamas, kad Reineris nesiren- 
gia sukti į šalį. 

— Labai arti kelio, broli, truputį šiauriau. Mes nu- 
lipome kalvos šlaitu, kur baigiasi miškas, prie Leisio ir 
vos nesuklupome ant jo. Jis gulėjo sniege nuogas. Sa- 
kau tau, — su užuojauta kalbėjo Reineris, — aš nerasiu 
sau vietos, jeigu jo dabar neteksime. Juk jis taip sun- 

kiai išsikapstė. Kai jį pakėlėme, gyvybė jame vos vos 
teruseno, ir pagalvojome, kad jis jau ne šios Žemės gy- 
ventojas. Ištempti tiesiog iš kapo duobės gerą Žmogų ir 
apmulkinti tuos šėtonus, kurie jį tenai paliko! Aš taip 
džiaugiuosi! Na ką gi, duos Dievas, dar kartą išgelbė- 
sime žmogų. Girdėjau, ten pas jus gyvena vaikinukas, 
kurio jau anksčiau buvo ieškoma. Manau, kad tai šau- 
nus vyrutis, — dar kūdikis, o įsikibo į ligonį kaip var- 
nalėša, jau jeigu negalėjo jo atkalbėti. Mes visi jų abie- 
jų ieškosime — kiekvienas, kas šiose vietose aria Žemę 
arba augina galvijus. Mes jau arti, broli. Ten pasuksi- 
me iš kelio į kairę 

Jiems neteko toli joti. Visai arti kelio buvo negili 
įlomėlė, kurioje augo krūmai, o aukštėliau, šiaurinėje 
pusėje, — dvi žemaūgės gudobelės. 

— Štai čia jis ir gulėjo, — tarė Reineris. 

Čia vertėjo atjoti, suprato Kadfaelis, nes tiesiog pirš- 
te piršosi akivaizdūs klausimai. Taip, viskas sutapo, vis- 
kas atitiko tos nakties plėšikų veiksmus. Plėšikai, grįŽ- 
dami iš pietų pusės po savo antpuolio auštant, matyt, 
praėjo kažkur netoli nuo čia, ruošdamiesi ropštis aukš- 
tyn kažkokiu taku, kurį gerai Žinojo ir kuriuo galėjo ne- 
pastebėti grįžti į laukinę Titerstono Kli dalį. Čia jie tik- 
rai galėjo užklupti brolį Elijasą Ir jį užpulti greičiau dėl 
pramogos, negu dėl jo vienuoliškų rūbų. Tiesa, jie ne- 
sibodėjo tariamojo lavono ir apiplėšti: kokią smulkme- 
ną rado, tokią ir pasiėmė. Sakykim, kad visa tai taip, 
tai kurgi tada buvo sesuo Hilarija? 

Kadfaelis pažvelgė į šiaurę, į plokščias kalvas, ku- 
riomis jojo kartu su Ivu, kai šis sėdėjo prieš jį balne. 
Upelis, Kur jis rado įšalusią seserį Hilariją, buvo kaž- 
kur ten, gana toli nuo kelio. Bent jau nuo čia už mylios 
į šiaurės rytus. 

— Jokite su manimi, Reineri. Ten yra viena vieta, į 
kurią aš noriu dar kartą pažvelgti, — tarė savo palydo- 
vui vienuolis. 

Mulai į kalną kopė lengvai, nes vėjas buvo nupūtęs 
praeitą naktį iškritusį sniegą. Kadfaelis nors ir jojo pir- 
myn iš atminties, bet orientavosi neblogai. Gretai po 
mulų kojomis sutreškėjo nedidukas upokšnis. Sniegas 
storu sluoksniu dengė krūmus ir žemus, įlomėlėse au- 
gančius medžius. Jie seniai pametė iš akių likusį už snie- 
go pusnių kelią. Pasiekę Ledvičo upelio intaką, kelei- 
viai patraukė pasroviui — ten, kur Kadfaelis surado se- 
serį Hilariją. Pagaliau jie išvydo lede iškirsą karsto for- 
mos įdubą. Ji nebuvo užpustyta nė praeitą naktį iškri- 
tusio sniego, užnešusio aštrias it skustuvas uolas. Kaip 
tik šioje vietoje ji buvo įmesta į vandenį. 

Nuo čia iki ten, kur gulėjo sumuštas brolis Elija- 
sas ir paliktas, palaikytas negyvu, buvo daugiau kaip 
mylia! 

Ne, ne čia, — pagalvojo Kadfaelis, žvelgdamas į 
kalvos šlaitą, tokį pat pliką ir niūrų kaip Kli viršūnė. — 
Tai įvyko ne čia. Ją čia atnešė vėliau. Bet kodėl? Juk 
šitie plėšikai visada mesdavo savo aukas tiesiog nusi- 
kaltimo vietoje ir niekada jų neslėpdavo. O jeigu ją čia 
atnešė, tai iš kur? Niekas toli neneš negyvo kūno. Kur 
nors netoliese turi būti koks nors būstas. 

— Čia tikriausiai auginamos ne karvės, bet avys, — 
tarė Kadfaelis, žvelgdamas aukštyn į šlaitus. 

— Taip ir yra, bet dabar jos avidėse. Čia jau dešimt 
metų nebuvo tokios žiemos. 

— Tada kur nors netoliese turi būti pora piemenų 
trobelių. Gal žinai, kur gali būti artimiausia? 

— Taip, žinau, truputį atgal, jeigu jotum į Bromtil- 
dą, maždaug už pusmylio nuo čia. 

Tikriausiai prie to kelio, kuriuo jojo Kadfaelis, 
nešdamas balne Ivą, kai jie grįžo iš Turstano fermos į 
Bromfildą. Jis ten nepastebėjo trobelės, bet tada jau va- 
karėjo ir buvo blogai matyti. 

Jie nujojo gerą pusmylį. Pagaliau Reineris parodė 
į kairę, ir Kadfaelis pamatė negilų duburį. Trobelės 
stogą beveik visai slėpė sniego kepurė, tik po ja juo- 
davo šešėlis. Nusileidę lėkštu šlaitu, jie iš pietų pusės 
prijojo prie trobelės, kur buvo durys, ir išvydo, kad 
jos atviros. Pažvelgęs į apsnigtą slenkstį, brolis Kad- 
faelis suprato, jog durys išbuvo atidarytos tiktai kele- 
tą valandų, nes viduje sniego nebuvo, tiktai grindys 
šiek tiek baltavo. 

Netikėtai vienuolis apmirė vietoje. Prie durų supus- 
tytame sniege aiškiai matėsi dviejų Žmonių pėdsakai. 
Nuo karnizo kabėjo varvekliai, ir trumpam pasirodžiu- 
si saulė pradėjo juos tirpinti. Kadfaelis pamanė, kad va- 
karop jie vėl sustings. Jis žiūrėjo, kaip lėtai krenta la- 
šai, ir pastebėjo, jog po karnizu baltame sniege juoduoja 
mažos skylutės. Ties trobelės kampu, nedidelėje snie- 
go duobutėje, matėsi kažkas apskrito, rudos spalvos, bet 
ne Žemės ir ne durpių. Bato galiuku Kadfaelis nubrau- 
kė sniegą ir suprato, kad tai arklio mėšlas. 

Šaltyje viskas gerai išsilaiko. Trumpai kasdien švie- 
čianti saulė tiktai truputėlį aptirpdė išmatų krūvos vir- 
šų. Vėl iškritęs sniegas ją uždengs, o šaltis sustingdys. 
Bet duobutė, kurią čia padarė lašai, buvo gana gili. Kad- 
faelis nusprendė, kad nuo to laiko, kai čia stovėjo ar- 
klys, praslinko penkios šešios dienos. Trobelė buvo su- 
ręsta iš netašytų rąstų, ir po žemais karnizais brolis Kad- 
faelis pastebėjo paliktus ilgokus šakų galus, prie kurių 
galėjai pririšti gyvulį. 

Tikriausiai jis būtų nepastebėjęs baltų šerių, jeigu 
ne staiga pūstelėjęs vėjas, — jie buvo prikibę prie tro- 

belės kampo maždaug jo akių aukštyje. Vėjas nuo jų 
buvo nukrėtęs sniegą, ir jie blizgėjo saulėje. Brolis Kad- 
faelis atsargiai juos nuėmė ir išlygino delne. Tai buvo 
šiurkščių banguotų arklio karčių nuvytusių raktažolių 
spalvos sruogelė. Čia pririštas arklys, matyt, karčiais 
pasitrynė į trobelės kampą ir paliko šiuos pėdsakus. 

Tikriausiai tai artimiausias būstas nuo upelio, ku- 
riame jis surado įšalusią seserį Hilariją. Ir jeigu čia bū- 
ta arklio, tai nebuvo jokio vargo tokį atstumą nugaben- 
ti nužudytos merginos kūną. Bet, galimas daiktas, jis 
užbėga į priekį. Geriau iš pradžių pažiūrėti, ką dar gali 
papasakoti ši vieta, o tik po to daryti išvadas. 

Brolis Kadfaelis atsargiai paslėpė užantyje arklio še- 
rių kuokštelį ir įėjo į trobelę. Po svilinančio šalčio jis 
pajuto malonią užuovėją, o šnerves ėmė kutenti silpnas 
šieno kvapas. Reineris, likęs lauke už atvirų durų, ati- 
džiai jį stebėjo. 

Kažkam pasisekė praeitą vasarą gerai prisišienauti, 
nes čia dar buvo nemažai pašaro. Čia ir guolis, ir pati- 
kimas stogas virš galvos. Taigi tas, kurį užklups kelyje 
naktis, džiaugsis susiradęs tokią nakvynę. Praeitą naktį 
čia kažkas buvo apsistojęs: šiene galima buvo įžiūrėti 
ilgo kūno kontūrus. Gal čia nakvota ir anksčiau, prieš 
keletą naktų. Galbūt ir dviese. Taip, visiškai galimas 
daiktas, kad kaip tik čia tapo nužudyta sesuo Hilarija. 
Tačiau net nuo čia ne mažiau kaip pusmylis iki tos vie- 
tos, kur gulėjo vos gyvas brolis Elijasas, o juk plėšikai 
grįžo namo ir jiems nebuvo jokio reikalo šukuoti už pu- 
sės mylios tuščius laukus. 

— Manai, jog čia praeitą naktį apsistota tų, kurių 
mes ieškome? — nuo slenksčio paklausė Reineris, pa- 
garbiai žvelgdamas į vienuolį. 

— Gal, nes sniege prie slenksčio dar tebematyti pėd- 
sakai, — išsiblaškęs atsakė Kadfaelis. — Tikėkimės, 

kad ir kas čia būtų buvęs, iš čia rytą Išėjo gyvi ir svei- 
ki, nes paliko pėdsakus, kuriuos dabar imsime tyrinėti. 
Jeigu jau suradome viską, ką čia buvo galima surasti. 

— O kas čia dar galėtų būti? — truktelėjo pečiais 
Reineris, įėjęs vidun ir, atidžiai apsidairęs, paspardė ko- 
ja ant grindų sustumtą didelį pleką šieno. 

— Čia buvo galima pernakvoti, jeigu jau jie iki čia 
atsikapstė. Gal jiems ir neatsitiko nieko blogo? — Rei- 
neris klausiamai pažvelgė į Kadfaelį. 

Po to jis vėl paspardė šieną, iš kurio pakilo šnerves 
kutenančios dulkės ir pasirodė juodo drabužio kraštas. 
Pasilenkęs Reineris patraukė už ilgo, juodo, jo rankose 
Išsivyniojusio drabužio, kuris buvo dulkėtas ir suglam- 
žytas. Reineris nustebęs pakėlė jį aukštyn. 

— Kas gi čia? Kas galėjo išmesti tokį gerą apsiaustą? 

— Kadfaelis paėmė iš jo drabužį ir papurtė. Papras- 
tas kelioninis, šiurkštaus juodo audeklo, 1š kokio siu- 
vami vienuolių rūbai, apsiaustas. “ 

Vyro, vienuolio apsiaustas. Gal čia brolio Elijaso? 

Netardamas nė žodžio, jis numetė ant žemės apsiaus- 
tą 1r sukišo į šieną abi rankas, rausdamasis iki Žemės, 
kaip persekiojantis žiurkę terjeras. Ten buvo dar kaž- 
koks suvyntotas ir giliai įkištas juodas audeklas — taip 
giliai, kad greitai nepamatytų jokia akis. Jis ištraukė 
ryšulį ir jį papurtė. Iškrito kažkoks baltas gniutulas. Pa- 
griebęs jis jį išlygino. Tai pasirodė besanti paprasta li- 
ninė, suglamžyta ir purvina vienuolės skara. O juodas 
ryšulys pasirodė esanti sutana su juosta ir trumpas to 
paties audeklo apsiaustas. Ir visa tai buvo paslėpta taip 
giliai, kad ryšulio, kolei trobelėje bus šieno, negalėtų 
aptikti joks piemuo. | 

Kadtfaelis išlygino sutaną, pačiupinėjo dešinę ran- 
kovę ir audeklą ant krūtinės. Čia audeklas buvo stan- 

desnis. Dešinėje krūtinės pusėje ant jo Žymėjo vyro del- 
no dydžio dėmė, ir rankoje lūžinėjo sukietėję siūlai. Ant 
peties ir rankovės irgi buvo matyti panašių dėmelių. 

— Kraujas? — paklausė nustebęs Reineris. 

Kadfaelis neatsakė. Jis liūdnu veidu suvyniojo su- 
taną su apsiaustu, o skarą įkišo vidun. Paėmęs šį ryšulį 
po pažastimi, jis tarė: 

— Nagi dabar einame pažiūrėti, kurgi patraukė tie, 
kurie čia šiąnakt nakvojo. 

Į kurią pusę nubrido trobelės gyventojai, buvo vi- 
siškai aišku. Pradedant nuo plono sniego sluoksnio prie 
durų, kur aiškiai matėsi mažų ir didelių kojų pėdsa- 
kai, tęsėsi du takeliai, kurie iš pradžių buvo išminti 
negiliame sniege, o paskui — per pusnynus ėjo žemyn, 
krūmų ir apšerkšnijusių medžių link. Kadfaelis ir Rei- 
neris, vesdamiesi paskui save mulus, ir patraukė šiais 
pėdsakais. Takas, pramintas tų, kurių pėdsakais jie ėjo, 
aplenkė krūmus, po to dingo giraitėje ir pagaliau vėl 
pasirodė ten, kur susikirto su daugybės žmonių ir ar- 
klių pėdomis, ėjusiomis iš vakarų į rytus. Kadfaelis 
pažvelgė į rytus, šių pėdsakų kryptimi, kolei jie slė- 
nyje, kur susijungė upeliai, dingo iš akių. Be abejo, 
jie tr tenai ėjo tiesiai ir, vėl pakilę į kalną, vedė tie- 
siog į Titerstoną Kli. 

— O ar mes neperkirtome šių pėdsakų, — staiga su- 
simąstęs paklausė brolis Kadfaelis, — kai, pasukę iš 
kelio, Kopėme aukštyn. Juk matai, kokia kryptimi jie 
veda. Mes ėjome apačioje, o dabar esame jau viršuje. 
Turėjome perkirsti. 

— Bet tada jų neieškojome, — pasakė Reineris. — 
Ir, matyt, jie kai kur jau ir užpustyti. 

— Taip, greičiausiai, — linktelėjo Kadfaelis. Tada 
juk jis veržėsi surasti ledinio karsto vietos ir neatkrei- 


pė dėmesio į žemę po kojomis. Kad ir kokie būtų buvę 
šiuos pėdsakus palikę Žmonės, čia jie sustojo ir ėmė su- 
kiotis vietoje. 

— Arklys šioje vietoje pasisuko ir sustojo, — tarė, 
apžiūrėdamas pėdsakus, Reineris. — Po to raitelis ap- 
sigręžė ir nujojo toliau. Visi likusieji išsiskirstė irgi. 
Imkime ir pajojėkime truputį šiuo keliu. 

Už trijų šimtų žingsnių po jų kojomis pražydo pir- 
mas kruvinas žiedas. Toliau tęsėsi rubininių karoliukų 
grandinėlė, paskui antras tamsiai raudonas žiedas, pas- 
kum grandinėlė tapo plona, bet aiški. Sušalęs sniegas 
ją gerai išsaugojo. Buvo vidurdienis, bet netrukus šviesa 
ims po truputį gesti, o dabar tiesiai prieš juos kilo niū- 
rūs Kli — jų spėjamo tikslo — kontūrai. Tolima lauki- 
nė ir plyna viršūnė — tinkama vieta dvikojams vilkams. 

— Bičiuli, — tarė Kadfaelis, nenuleisdamas žvilgs- 
nio nuo šito grėsmingo silueto dangaus fone, — ma- 
nau, mums teks čia išsiskirti. Atrodo, tai nakties pėdsa- 
kai, čia praėjo keli arkliai ir daug Žmonių, jie gabenosi 
sužeistus Žmones ar Kraujuojančius gyvulius. Galbūt 
avis? Gauja, kurią turime sunaikinti, matyt, tūno ten, 
Kli. Jeigu jie praeitą naktį neužsiėmė savo baisiu dar- 
bu, vadinasi, šie pėdsakai mums ne viską pasako. Kaž- 
kur dabar perrišinėjamos žaizdos ir šarvojami numirė- 
liai. Žmonės mažiausiai dabar sielojasi dėl pagrobto tur- 
to. Grįžk atgal, Reineri, jok šiais pėdsakais ten, kur pra- 
eitą naktį siautėjo plėšikai, tir pranešk apie tai Hiū Be- 
ringarui, kad jotų gelbėti to, ką dar galima išgelbėti, ir 
padėtų Žmonėms, jeigu jie dar gyvi. O jeigu Hiū Berin- 
garas dar negrįžęs, tada šuoliuok į Ladlou ir perduosi 
viską, ką sužinosi, Žosui de Dinanui. 

— O tu, broli? — abejodamas paklausė Reineris. 

— Aš josiu jų pėdsakais pirmyn. Vis tiek, ar jie nu- 
sitempė berniuką ir brolį Elijasą, ar ne. Tai gera proga 

išsiaiškinti, kur jie yra įsirengę savo irštvą. O, nesijau- 
dink! — sušuko brolis Kadfaelis, matydamas, kad jo 
palydovas paniuro ir nesiryžta jo palikti. — Aš būsiu 
atsargus. Esu juk ne naujokas. O tu pasiimk štai šitą ir 
palik, kolei aš sugrįšiu, pas priorą Leonardą. — Jis iš- 
sitraukė raktažolės spalvos karčio sruogą ir, žinodamas, 
kad tai svarbus radinys, paslėpė rūbų ryšulyje. — Pa- 
sakyk priorui, kad aš, kol ims temti, parjosiu. 


Nenujojęs nė ketvirčio mylios, brolis Kadfaelis per- 
kirto pėdsakus, paliktus kelyje iš Bromfildo Reinerio 
ir jo paties mulų, kurte ėjo į kalną, upelio link. Ant ta- 
kelio jau buvo prinešta sniego, bet, jeigu jis tada būtų 
atidžiau žiūrėjęs, būtų pastebėjęs, kad šiuo keliu eita 
daugelio Žmonių, nors galėjo ir nesuprasti, kokie čia 
žmonės, nes čia raudoną punktyrinę liniją buvo paden- 
gusios sniego bangelės. 

Nuo šios vietos takelis nuolaidžiai ėjo žemyn, kirto 
Ledvičo upokšnį, paskui jo intaką iš šiaurės rytų pusės 
Dogdičo upelį — ir vėl ėmė kilti į kalną. Tai buvo labai 
senas, gana geras kelias, nors ir ėjo kalnuota vietove. 
Bet nesvetingos viršūnės prieigose jis darėsi vis states- 
nis, pagaliau virto taku ir ištisą mylią vingiavo per uo- 
las, skurdžią velėną ir kerpes. 

Kli buvo didžiulė stati uola, kur tiktai retsykiais jos 
papėdę apšviesdavo saulė. Iki paties kalno viršūnės ta- 
kas, žinoma nevedė, atsirėmė į uolėtą sieną. Greitai jis 
turėjo pasukti dešinėn arba kairėn ir aplenkti kalvą. Pri- 
siminęs, kad buvo nusiaubtas Druelio ūkis, Kadfaelis 
nusprendė, jog jis pasuks į dešinę. Žinoma, tą naktį jie, 
aišku, grįžo šiuo keliu, neužsukę į Kli kaimą, nes ten 
buvo pernelyg daug Žmonių, ir plėšikai nesitikėjo jų 
lengvai įveikti. Be to, jiems reikėjo skubėti: greitai tu- 
rėjo aušti. 

Po kelių minučių vienuolio spėlionės pasitvirtino — 
takas iš tikrųjų pasuko dešinėn, 0 toliau ėjo nedidelio 
upelio, dabar sukaustyto ledo, vaga. Paskui jis vėl vin- 
giavo į kalną, ir čia upelis netikėtai dingo prieš sama- 
nomis apaugusią įdubą, kurią takas aplenkė. Dabar kai- 
rėje nuo Kadfaelio iškilo uolėtas kalvos siluetas, kurį 
kartkartėmis nuo jo akių paslėpdavo suskurdę medeliai. 
Visą laiką jodamas ratu, jis pamažu ropštėsi aukštyn ir 
pagaliau išvydo žemai slėnį, kuriame dryksojo Druelio 
namo ir karvidės griuvėsiai. Spiralei pasisukus, griu- 
vėsiai dingo iš akių. 

Uolėtame šlaite, kairėje nuo brolio Kadfaelio, neti- 
kėtai atsivėrė toks siauras plyšys, kad jis būtų prajojęs 
pro šalį, jeigu tenai nebūtų pasukusi raudonų lašu gran- 
dinėlė. Už jo plytėjo gilus ir tamsus slėnis. Čia nepate- 
ko nei saulės šviesa, nei užpūtė vėjas, bet užtat augo 
žolė, kur buvo pakankamai dirvožemio ir galėjo augti 
medžiai. Kadfaelis tikriausiai beveik pasiekė viršūnę, 
apsukęs didesnę pusę nuokalnės. Kad ir kas būtų buvę 
šio slėnio gale, 1š pietvakarių jį gynė uolos, ir ten iš tos 
pusės galėjo patekti tiktai paukščiai. 

Praretėjusiame ore garsai sklido toli. Įlindęs gana 
giliai į tarpeklį. Kadfaelis sustojo, svarstydamas, ko 
griebtis toliau, kai staiga jį pasiekė metalo garsas. Jis 
sklido tam tikru ritmu — kažkur dirbo kalvis. Paskui 
pasigirdo tylus mykimas. 

Jeigu čia jų įėjimas, tai, aišku, gerai saugomas. Vis- 
kas rodė, kad netoliese turėjo būti tvirtovė. Brolis Kad- 
faelis nusėdo nuo mulo ir, nuvedęs prie medžių, prirti- 
šo. Dabar jis jau nė kiek nebeabejojo, kad susekė gau- 
ją, kuri plėšikavo ir žudė visos šios apylinkės Žmones, 
pasiekdama net pačius Ladlou vartus. Kas gi dar būtų 
gyvenę tokioje sunkiai prieinamoje ir niūrioje vietoje? 

Nors jis ten ir negalėjo rodytis, vis dėl to į jų irštvą 

nepastebėtam pažvelgti buvo galima. Brolis Kadfaelis 
ėmė atsargiai slinkti tarp medžių ir, paėjėjęs Žvilgtelė- 
jo aukštyn. Pilkame danguje ryškėjo žemas tamsus bokš- 
tas. Kadfaelis prislinko prie prasigraužusio uoloje gilų 
plyšį upelio ištakos. Stovėdamas po medžiais, vienuo- 
Its išvydo statiniais aptvertą apsnigtą plynaukštę, na- 
mų stogus ir ilgą pastatą su bokštu. Tai buvo neaukštas 
tvirtas bokštas, kuris nebijojo net smarkaus vėjo, bet 
pakankamo aukščio, kad nuo jo galėjai tolokai matyti. 
Jiems nereikėjo saugoti savo užnugario — iš ten galėjo 
nebent sakalai atskristi. Už tvirtovės kilo gan stačios 
uolos. Kadfaelis pamanė, kad iš toliau bokšto negalima 
įžiūrėti, nes jis susilieja su tamsia uola, iš kurios tarsi 
yra išaugęs. 

Jis truputį pastoviniavo, įsimindamas viską, ką iš- 
vydo ir išgirdo: Hiū pravers kiekviena detalė. Tvora bu- 
vo aukšta, su styrančiais aštriais kuolais, ir Kadfaelis 
pastebėjo, jog retkarčiais pro ją žvalgosi Žmonės. Iš vi- 
sa ko sprendžiant, anapus tvoros buvo sargybinių pa- 
aukštinimai, įrengti labai arti vienas kito. Iš ten girdė- 
josi balsai, nors žodžių nebuvo galima suprasti, — bu- 
vo girdėti šūkaujant ir juokaujan, net dainuojant. Gin- 
kladirbys ritmingai tebekalė kūju, mūkė karvės, bliovė 
avys. Galėjai suprasti, jog ten yra daugybė žmonių. Sa- 
vo slaptoje tvirtovėje jie nieko nebijojo, nes matė pi- 
lietinio karo draskomos šalies valdžios bejėgiškumą, to- 
dėl ir įžūliai nepaisė įstatymų. Kad ir kas būtų buvęs 
šios gaujos vadas, jis, matyt, čia surinko iš dviejų ar 
trijų grafysčių visus nutrūktgalvius. Šie dvikojai vilkai 
džiaugėsi, kad Anglija skilusi pusiau, nukraujavusi, ir 
degė alkanu noru suleisti dantis į jos atviras žaizdas. 

Virš tarpeklio pakibo debesis. Kadfaelis grįžo prie 
mulo ir labai atsargiai, medžių priedangoje, nusivedė jį 
prie išėjimo iš tarpeklio. Jis įsiklausydamas truputį pa- 

laukė, ir tiktai tada, sėdęs ant gyvulio, truktelėjo pava- 
džius. Prie Kli papėdės jis grįžo tuo pačiu keliu, nesu- 
tikęs nė gyvos dvasios. Čia brolis Kadfaelis galėjo drą- 
siai pasukti kairėn ir išjoti į didijį kelią, einantį nuo 
Kleoberio, bet to nedarė, bevelijo tiksliai pakartoti 
maršrutą, kuriuo traukė plėšikai. Jam reikėjo gerai įsi- 
dėmėti šį kelią, nes, jeigu naktį, kaip paprastai, snigs, 
jis gali neatpažįstamai pasikeisti. Kol įjojo į kelią per 
mylią nuo Bromfildo, jau spėjo sutemti ir vienulis, pa- 
jutęs didžiulį nuovargį, lengviau atsiduso, suprato pa- 
galiau esąs namie. 


Hiū Beringaras atjojo tiktai po vakarinių pamaldų, 
pavargęs, alkanas ir, nors tr šalo, nuo įtampos net su- 
prakaitavęs. Grįžęs iš bažnyčios, Kadfaelis kartu su juo 
atsisėdo vėlyvos vakarienės. Niūri Hiū išvaizda viską 
jam pasakė be žodžių. 

— Vadinasi, suradai tą vietą? — paklausė vienuo- 
lis, nors jau ir žinojo atsakymą iš anksto. — Reineris 
viską tau pasakė? 

— Taip, ir dar jis man sakė, kur nuvykai tu. Aš neti- 
kėjau tave čia pamatysiąs sveiką ir nemaniau, kad anks- 
čiau už mane sugrįši. Ar būtinai tau reikėjo lįsti į patį 
pragarą! 

— Tai kurgi jie praeitą naktį degino ir žudė? 

— Vitbeiče. Nebus nė dviejų mylių nuo Ladlou, o 
jie elgiasi taip laisvai, tarsi nuosavame kieme. — Bro- 
lis Kadfaelis linktelėjo. Viskas sutapo. Jų kelias iš Vit- 
beičo ėjo kaip tik pro trobelę ir toliau — į senąjį kelią, 
kuo jis pats įsitikino. — Aš grįžau į Ladlou, — tęsė 
Hiū, — pasikalbėjęs su tavo pasiuntiniu, ir pasiėmiau 
kartu Dinaną. Visi namai Vitbeiče apiplėšti, beveik vi- 
si Žmonės išžudyti. Tiktai dvi moterys išsigelbėjo, pa- 
bėgusios į mišką su vaikais. Joms teko patirti tiek siau- 

bo. Dar vienas vyras ir du jauni vaikinai galbūt pasveiks 
ir galės viską papasakoti, bet jie smarkiai sužaloti. O 
kiti negyvi. Mes atsigabenome ir gyvuosius, ir miru- 
siuosius. Tai Dinano Žmonės, jis jais pasirūpins. Ir kai 
tiktai atsiras mažiausia proga, privers atsilyginti krau- 
ju už jų kraują. 

— Ir tau, ir jam tokia proga atsiras labai greitai, — 
tarė brolis Kadfaelis. — Reineris Datonas surado tai, 
ko ieškojo, o aš irgi. — Ištaręs šiuos žodžius, jis išraiš- 
kingai pažvelgė į savo draugą. 

Hiū, iš nuovargio prisišliejęs prie sienos, staiga I1š- 
sitiesė, ir jo akyse vėl pasirodė blizgesys. 

— Suradai šių vilkų irštvą? Greičiau pasakok! 

Ir Kadfaelis viską smulkiai papasakojo. Kuo aiškiau 
Hiū ir jo Žmonės žinos padėtį, tuo geriau ir su mažes- 
niais nuostoliais susidoros su plėšikais. Jų laukia ne- 
lengvas žygis. 

— Kaip supratau, pas juos veda tiktai tas vienas ke- 
lias, — dar kartą patikslino brolis Kadfaelis. — Už tvir- 
tovės šlaitas kyla aukštyn, iki uolos viršaus, ir aš ne- 
mačiau, ar aptverta tvirtovė stačiatvore iš užnugario. 
Kadangi uola labai aukšta, jiems galėjo atrodyti, kad 
tai tuščias darbas. O aš manau, į šias uolas būtų galima 
įkopti, bet tiktai kitu metų laiku. Dabar, kai jas dengia 
sniegas ir ledas, niekas to padaryti neišdrįs. O žinoda- 
mas, kokie tai Žmonės, neabejoju, jog tokiam atvejui 
jie turi gerą atsargą uolos atplaišų ir kitokių riedulių. 

— Ši vieta iš tikrųjų tokia įtvirtinta? Keista, kaip 
jiems visa tai pavyko paslapčia padaryti? 

— Ši vieta tokia nuošali ir ją taip sunku pasiekti, 
kad ten niekas ir neina. Žemiau šlaituose yra kelios so- 
dybos, bet kas gali patraukti tenai, į patį viršų, dorą 
žmogų? Vargu, ar jį sugundytų net gera ganykla. Jų ten. 
Hiū, visa armija, be to, pilna darbininkų. O po jų kojo- 

mis Kli Foresto miškas, tad medienos jiems nestinga ir 
akmenų aplinkui kiek tik nori — tai vienintelis derlius, 
Kurį duoda viršūnė. Mes juk žinome, kaip, susiklosčius 
labai svarbioms aplinkybėms, galima žaibiškai pasta- 
tyti tvirtovę, jeigu yra miško. 

Bet pabėgę ir tapę plėšikais valstiečiai bei smulkūs 
vagiūkščiai 1š miestų paprastai tvirtovių nestato, 0 tie- 
si0g įsirengia būdeles miške, — atšovė Hiū. — Ten, ma- 
tyt, vadovauja kažkoks stambus grobuonis. Norėčiau su- 
žinoti, kas jis, oi, kaip norėčiau! 

— Duos Dievas, rytoj mes galėsime išsiaiškinti, — 
tarė Kadfaelis. 

— Mes? — Hiū nusišypsojo, bet jo žvilgsnis buvo 
neramus. — Aš galvojau, kad tu esi jau padėjęs gin- 
klą, broli! Manai, kad mūsų dingęs vienuolis su ber- 
niuku ten? 

— Iš visa ko sprendžiant, taip, nes tai matyti iš pėd- 
sakų. Nėra visiškos garantijos, jog tiedu, kurie miego- 
jo naktį toje trobelėje ir nubėgo pasitikti gurguolės bei 
raitelių, — būtent Ivas ir brolis Elijasas, bet vis dėlto 
ten buvo suaugęs vyras ir berniukas. O ar girdėjai apie 
kitą tokią praeitą naktį dingusią porą? Taip, aš manau, 
kad jie bus patekę į šių niekšų nagus. Ginkluotas ar ne- 
ginkluotas, vis tiek vyksiu su tavimi, Hiū, padėti jų va- 
duoti. 

Įdėmiai į jį pažvelgęs, Hiū tiesiai jam viską išklojo, 
ką apie tai mano. 

— Argi jie būtų varginęsi dėl brolio Elijaso? O ber- 
niukas, tai kitas reikalas — iš jo apsiausto išsyk galima 
suprasti, jog tai geras grobis. Bet vargšas, kuoktelėjęs 
vienuolis? Vieną kartą jie jo vos nenužudė. Tu manai, 
kas nors jiems uždraus taip pasielgti antrą kartą. 

— Jeigu jį būtų nužudę, — būčiau aptikęs kūną, — 


162 


tvirtai pareiškė Kadfaelis. — Bet aš jo neaptikau. Nėra 
kito būdo sužinoti tiesos, Hiū, kaip tiktai traukti į ten ir 
pareikalauti atsakymo iš tų, kurie jį žino. 

— Taip mes ir padarysime, — pritarė Beringaras. — 
Kai tiktai išauš, aš joju į miestą rinkti savo Žmonių ir 
visų, ką gali duoti karaliaus vardu įsakęs Žosas de Di- 
nanas. Jis prisiekė ištikimybę karaliui ir priesaiką turi 
tesėti. Jam irgi nereikia savo valdose anarchijos taip 
pat, kaip ir Stefanui — visoje karalystėje. 

Gaila, kad jų negalima taip greit surinkti ir išvykti 
auštant, — apgailestavo Kadfaelis, tačiau mes rytojaus 
dienos prarasti tikrai negalime. Be to, mums dienos 
šviesos reikės labiau negu jiems, nes jie kur kas geriau 
pažįsta vietovę. 

Jis jau mintyse ėmė planuoti, kaip patogiau šturmuo- 
ti šią tvirtovę, nors pats seniai bebuvo kariavęs ir jau 
daug metų nešturmavęs tvirtovių. Tačiau jis iš karto su- 
virpėjo kaip senas kovos žirgas, išgirdęs trimito garsą. 
Išvydęs besijuokiančias Hiū akis, brolis Kadfaelis tuoj 
pat susigėdo. 

— Atleisk man, aš, nuodėmingasis, užsimiršau, — 
tarė atsidusęs jis ir vėl grįžo prie to, kas jam atrodė na- 
tūralu, — prie klausimo apie sielos išganymą. — Aš 
čia dar turiu šį tą, ką noriu tau parodyti, nors tai gali 
būti nesusiję su plėšikų tvirtove. 

Brolis Kadfaelis atsinešė iš prioro Leonardo juodą 
ryšulį. Jį išvyniojęs ant stalo, jis atidėjo į šalį suglam- 
žytą baltą skarą ir šviesių karčių sruogą. 

— Mes tai atsitiktinai suradome šiene, toje trobelė- 
je. Jeigu Reineris nebūtų šieno išsklaidęs, nieko nebū- 
tume radę. Tai buvo specialiai paslėpta. Štai, pažiūrėk, 
kas ten buvo. O štai šitas buvo lauke, užsikabinęs už 
lūšnelės kertės, greta arklio mėšlo krūvos. 

Ir brolis Kadfaelis smulkiai papasakojo apie savo 
stebėjimus, nes norėjo, kad Huiū irgi viską apgalvotų. 
Beringaras klausėsi labai įdėmiai, suraukęs antakius, jo 
nuovargį kaip ranka kas buvo nuėmęs. 

— Tai jos ir jo daiktai? — paklausė jis, kai Kadfae- 
lis baigė pasakoti. — Vadinasi, jie ten tūnojo kartu. 

— Aš irgi taip supratau. 

— Tačiau jis buvo rastas gana toli nuo trobelės. Pus- 
nuogis, be sutanos, kuri liko trobelėje. Ir jeigu tu tei- 
sus, vadinasi, Elijasas veržėsi į tą pačią vietą. Bet kam? 
Kas jį į ten taip traukė? 

— O štai šito aš kol kas niekaip negaliu suprasti, — 
prisipažino Kadfaelis. — Bet neabejoju, kad su Dievo 
pagalba ir tai sužinosime. 

— Vadinasi, visa tai buvo paslėpta, kaip sakei, ge- 
rai paslėpta. Šitie daiktai galėjo pragulėti iki pavasa- 
rio, o kai juos būtų kas nors suradęs, nieko nebebūtų 
galima sužinoti. Kadfaeli, o argi šitie velniai bandė slėp- 
ti kokį nors savo siaubingą nusikaltimą? Nemanau. Tai, 
ką jie padaro, visada būna aiškiai matoma. 

— Taigi šitie šėtonai elgiasi kaip tik taip, nes jie 
visiškai neturi gėdos, — pritarė Kadtaelis. 
nors prasmės, kol kas nesuprantu, ką tai reiškia, ir dėl 
to nesu pernelyg savimi patenkintas, — apmaudžiai pri- 
sipažino Hiū. 

— Aš taip pat, bet galiu palaukti. Čia būtinai atsiras 
prasmė, kai sužinosime daugiau, — tarė vienuolis ir 
tvirtu balsu pridūrė: — Ir galbūt viskas ne taip liūdna, 
kaip manome. Netikiu, kad gėris ir blogis būtų taip be- 
viltiškai susipainioję, jog negalėtum sužinoti tiesos. 


Nė vienas jų negirdėjo, kad prieglaudos kambario, 
kuriame jie vakarieniavo ir kalbėjosi, durys būtų atsi- 

darę ar užsidarę. Tačiau, kai Kadtfaelis išėjo su ryšuliu 
po pažastimi, ji stovėjo ten, koridoriuje, — aukšta mer- 
gina, išblyškusiu veidu ir didžiulėmis išplėstomis aki- 
mis. Jos juodi plaukai buvo išsiskleidę ant pečių. Iš su- 
sirūpinusio Erminos veido vienuolis suprato: ji, 1šgir- 
dusi balsus, žvilgtelėjo į kambarį ir atšoko iš siaubo 
nuo to, ką pamatė. Mergina slypėjo šešėlyje, laukdama 
Kadtfaelio. Jis pajuto, kad ji dreba, kai paėmė ją už ran- 
kos ir skubiai nusivedė į salę prie židinio, kur dar ruse- 
no dieną kūrenta ugnis. Jeigu ne silpnas jos atspindys, 
čia būtų buvę visiškai tamsu. Vienuolis pajuto, kad mer- 
gina aprimo — jai buvo lengviau, kad jis nemato jos 
veido. Kadfaelis pasilenkė, pamaišė židinyje anglis, 1š- 
vydo vėl užsižiebiančias kibirkštis ir pajuto palaimin- 
gą šilumą. 

— Sėskitės čia tr šildykitės, vaikeli mano. Štai taip, 
sėskitės ir nieko nebijokite. Šiandien rytą Ivas buvo gy- 
vas tr Žvalus, ir rytoj, jeigu tai įmanoma Žmonių jėgoms, 
pargabensime jį atgal. 

Ranka, laikiusi jo rankovę, lėtai atsigniaužė. Prisiš- 
liejusi prie sienos, Ermina ištiesė į ugnį kojas. Ji buvo 
apsirengusi tą pačią valstietišką suknelę, kurią vilkėjo 
įeidama pro vienuolyno vartus. 

— Miela mergyte, jums seniai laikas miegoti. Ar- 
gi negalite viską patikėti mums, o svarbiausia — Die- 
vui? 

— Dievas jai leido numirti, — tarė drebančiu balsu 
Ermina. — Tai jos daiktai — aš Žinau, aš mačiau! Tai 
Huilarijos skara ir sutana. Ką darė Dievas, kai plėšikai, 
ją išniekinę, nužudė? 

— Viešpats viską matė ir rengė greta savęs vietą ma- 
žajai Šventajai. Argi norite, kad ji iš ten sugrįžtų? 

Jis atsisėdo greta merginos, suprato jos skausmą ir 
kaltės jausmą. Niekas savęs labiau negalėjo kaltinti. Ir 

kam labiau už kitus reikėjo rūpestingos globos, kai žmo- 
gus save taip smerkia. 

— Ji nužudyta. Aš negalėjau užmigti ir ėjau sužino- 
ti, ar nėra naujienų, ir čia išgirdau jūsų balsus. Slapta 
nesiklausiau, tiktai atidariau duris ir pamačiau tuos 
daiktus. 

— Jūs nepadarėte nieko blogo, — švelniai tarė bro- 
lis Kadfaelis. — Aš jums papasakosiu viską, ką Žinau, 
jūs to verta. Bet dar kartą įspėju, kad sau negalite su- 
versti kito žmogaus kaltės... O dėl jūsų pačios kaltės — 
kitas reikalas. Bet ši mirtis... Dėl to jūs nekalta. O da- 
bar ar išklausysite manęs? 

— Taip, — tarė paklusniai Ermina, bet tuo pat metu 
aiškiai nenorėjo liautis kaltinusi savęs. Ką gi, jeigu ne- 
galiu prisipažinti kalta, tai pagal garbės taisykles turiu 
atkeršyti. 

— Visa tai Dievo rankose — taip esame mokomi. 

— Bet tai mano kraujo, mano senos giminės parei- 
ga — taip buvau mokoma. 

Ta mintis buvo lygiai tokia pat logiška, kaip ir jo pa- 
ties. Vienuolis net nebuvo įsitikinęs, sėdėdamas greta šios 
merginos ir klausydamas jos su įkarščiu dėstomų argu- 
mentų, ar teisinga būtų nepritarti jai. “Žinoma, — gal- 
vojo Kadfaelis, — krikščionis neturi degti kerštu. Bet 
ir jis, ir ši neeilinė mergina — abu troško teisingumo, 
tiktai ji, kitaip auklėta, tai vadino kerštu, o jis — ne. 
Toks bekompromisinis teisingumo supratimas gali ar- 
ba viską savo kelyje sudeginti, arba ilgainiui tapti gy- 
venimiška išmintimi. Duok Dieve, kad ši našlaitė su- 
rastų savo pačios kelią gyvenime — juk jai tiktai aš- 
tuoniolika!" 

— Parodysite man? — paprašė nuolankiai Ermi- 
na. — Norėčiau paliesti jos sutaną. Juk turite ją. — Nors 
ji buvo ir nuolanki, bet aiškiai galėjai justi, kas siekia 

kažkokio tikslo. Kadfaelis tai suprato. Bet nuoširdi Er- 
minos meilė velionei draugei nekėlė jokių abejonių. 

— Štai ji, — tarė Kadfaelis, išvyniojęs ant suoliuko 
ryšulėlį ir atidėdamas į šalį brolio Elijaso apsiaustą. Iš 
apsiausto klosčių nukrito prie jos kojų raktažolės spal- 
vos arklio karčių sruoga. Ermina pakėlė šį karčių kuokš- 
telį ir paniurusi ėmė jį apžiūrinėti, po to klausiamai pa- 
žvelgė į brolį Kadfaelį: 

— O čia iš kur? 

— Prie tos trobelės kurį laiką stovėjo pririštas ar- 
klys, sniege liko jo mėšlo. Jis karčiais trynėsi į sąran- 
tos kampą. 

— Tą pačią naktį? — paklausė mergina. 

— Kas dabar gali tiksliai pasakyti? Bet tas mėšlas 
jau buvo senas ir apsnigtas. Bet gal ir tą pačią naktį. 

— Ar vieta, kur suradote jos kūną, nuo ten toli? — 
paklausė Ermina. 

— Ne taip arti, kad būtų galima lengvai nunešti kū- 
ną, net ir labai stengiantis paslėpti nusikaltimo pėdsa- 
kus, — jeigu tiktai žudikas neturėjo arklio. 

— Taip, aš irgi šitaip pamaniau, — pritarė Ermina. 

Padėjusi arklio plaukų kuokštą, ji paėmė į rankas 
sutaną. Brolis Kadfaelis stebėjo, kaip ji, išskleidusi su- 
taną ant kelių, atsargiai lygina raukšles. Merginos pirš- 
tai užčiuopė suktetėjusias vietas, sustojo ant dėmės dė- 
šinėje krūtinės pusėje, perbraukė iš ten į šalis plintan- 
čias raukšles ir grįžo atgal. 

— Tai kraujas? — nustebusi paklausė mergina. — 
Bet juk jos kūne nebuvo žaizdų. Jūs man pasakojote, 
kaip ji mirė. 

— Tai tiesa. Bet vis dėlto tai kraujas. Ant veido ir 
kūno buvo įbrėžimų, kraujosruvų, nors žaizdos ir ne- 
buvo. 

— Įbrėžimų! — pakartojo Ermina, blyktselėjusi į 

Kadfaelį savo didžiulėmis tamsiomis akimis. Ji uždėjo 
delną ant įsigėrusios į audeklą dėmės — ji aiškiai ne- 
galėjo būti vien tiktai nuo įdrėskimų ir kraujosruvų. Va- 
dinasi, čia ne Hilarijos kraujas, dėmė buvo sutanos iš- 
orėje... — Tai jo kraujas! — sušuko netikėtai viską su- 
vokusi Ermina. — Šaunuolė, Hilarija apdraskė jį iki 
„kraujo! Aš jam būčiau i1šplėšusi akis, užmušusi! Bet ji, 
tokia trapi ir romi! 

Visa tai beveik išrėkusi, mergina apmirė, priglau- 
dusi sutaną prie savo krūtinės, tarsi ją matuodamasi, ir 
raudoni ugnies atšvaitai nuslydo jos veidu, atsispindė- 
jo akyse. Pagaliau Ermina sukrutėjo ir ramiai pakilusi 
išlygino sutanos raukšles ir kruopsčiai ją sulankstė. 

— Ar galiu ją pasilaikyti? — paklausė Ermina, pa- 
rodžiusi sutaną. — Iki tol, kol, — ištarė ji pabrėžti- 
nai, — akis į akį susidursiu su žudiku. 


Vienuoliktas skyrius 


Anksti rytą, vos prašvitus, Hiū Beringaras išjojo 1š 
Bromfildo į Ladlou rinkti būrio ir traukti į Titerstono 
Kli viršūnę. Brolis Kadfaelis apsiavė batus, kad pato- 
giau būtų raitam šuoliuoti, susijuosė sutaną ir, apsivil- 
kęs apsiaustą, išjojo kartu su Hiū. Jis turėjo būti ved- 
lys. Į kuprinę Kadfaelis įsidėjo tvarsčių ir tepalų, nes į 
dienos pabaigą galėjo būti daug sužeistų. 

Prieš išjodamas Kadfaelis nematė Erminos ir, leng- 
viau atsidusęs, nusprendė, kad ji dar turbūt giliai mte- 
ga. Vakar vakare jis pajuto, kad ji kažkokia įsitempusi 
ir paslaptinga, ir todėl buvo sunerimęs. Žinoma, ji jau- 
dinosi dėl brolio, kentėjo dėl draugės žūties, bet svar- 
biausia — jautėsi kalta, nors ir buvo atlikusi išpažintį 
ir atgailavo dėl savo nusidėjimų. 

Ta ramybė, su kokia vakar vakare Ermina išėjo iš 
kambario, spausdama prie savęs Hilarijos sutaną, buvo 
panaši į įtemptą stygą. Ji priminė Kadfaeliui prieš pir- 
mąją dvikovą jauną riterį, kuris, rengdamasis jai, visą 
naktį nesumerkia akių. 

Tebūnie palaimintas Olivjė Britas, kuriam kažkokiu 
būdu pavyko pažaboti jos savivalę, išguiti iš širdies tą 
nesubrendusią meilę, dėl kurios buvo sudrumstas ramus 
jos artimųjų gyvenimas. Jo liepiama, Ermina net liko 
vienuolyne ir laukė, nieko neveikdama, leisdama veik- 
ti kitiems. Bet kodėl gi tada vakar ji pasirodė Kadfae- 
liui tokia ryžtinga, pasirengusi kovai? 

Tuo tarpu jam taip pat teks stotį į mūšį ir nugalėti. 

Ladlou Žosas de Dinanas išvedė iš tvirtovės būrį, 
kurio pareikalavo Beringaras ir pats ėmė jam vadovau- 
ti. De Dinanas buvo stambus, aukštas, rausvu veidu vy- 
ras. Hiū ypač prašė Dinano surinkti kuo daugiau lanki- 
ninkų. Šiose pasienio grafystėse buvo daugybė vyrų, su- 
gebančių šaudyti trumpu lanku, ir Kadtaelis apskaičia- 
vo, kad jų strėlės kaip tik nuskries nuo miško pakraš- 
čio iki plėšikų tvirtovės kuolatvorės. Iš po šakų uždan- 
gos jie galės gerai pridengti puolančiuosius, apšaudys 
strėlėmis tvirtovės gynėjus, kurie bus sargybos postuo- 
se. Tiktai gaila, kad ten medžiai augo atviros plynaukš- 
tės dalyje, kur juos nuo vėjų saugojo uolos, bet ir tie 
patys buvo metro aukščio. Ši atvira vieta Kadfaeliui kėlė 
nerimą. Juk už stačiatvorės irgi yra lankininkų, kurie 
pro šaudymo angas gali gerai taikytis, užstoti nuo ata- 
Kkuojančiųjų strėlių. Jisai neabejojo, kad priešas turi 
daug jėgų: tas, kuris statė šią tvirtovę tokioje vietoje, 
žinojo, ką daro, o iš triukšmo tr bėgiojimo taip pat bu- 
vo aišku, kad ten gana didelė įgula. 

Žygis buvo lengvesnis, negu jie tikėjosi. Snigti ėmė 
vėliau tr liovėsi anksčiau negu kitomis dienomis, ne- 
pūtė stiprus vėjas, o Kadfaelis gerai prisiminė kelią. Šal- 
tas oras čia, apačioje, buvo skaidrus, o kalvų viršūnes 
gaubė rūkas. Tai galėjo praversti, kai jie prisiartins prie 
tikslo: sunkiau bus juos pamatyti priešui. 

— Tokį rytą, — samprotavo Kadtfaelis, — jeigu jie 
naktį buvo iš savo irštvos išslinkę, tai dabar, žinoma, 
kiurkso namte ir ilsisi. Kaimo gyventojai anksti kelia- 
si. Nors naktiniai maitvanagiai ir nebijo palikti nusi- 
kaltimo vietoje savo pėdsakų, bet vengė, kad jų kas nors 
nepamatytų, išskyrus savo aukas. Tuos, kurie atsitikti- 
nai patenka jiems po ranka, jeigu tiktai nesitiki geros 
išpirkos, nužudo. Bet kadangi vakar jie gerai prisiplė- 

šė, tai šią naktį iš savo lizdo galėjo ir neišlįsti. Jeigu tai 
tiesa, tuomet jie dabar yra budrūs. Ir gaila, kad po rie- 
baus grobio jie jau spėjo prablaivėti. 

Brolis Kadfaelis jojo greta Hiū, o truputėlį atsilikęs 
už jo ant savo puikaus žirgo nerūpestingai risnojo Žo- 
sas de Dinanas. Dinanas visais atžvilgiais buvo perne- 
lyg patyręs ir stiprus, kad įsitempęs visą laiką laikytųsi 
greta Hiū arba, atvirkščiai, atsisakytų padėti jaunesniam 
ir mažiau patyrusiam kariui. Jam nerūpėjo specialiai pa- 
brėžti ir savo reikšmingumo. Kadfaeliui šis milžinas pa- 
tiko. Jis anksčiau niekada nebuvo matęs Dinano, kurio 
Hiū nelaikė tikru sąjungininku, bet manė, kad tokį žmo- 
gų reikia branginti ir netekti jo nenorėjo. 

— Jie tikriausiai priekyje yra išstatę sargybos pos- 
tus? — samprotavo Hiū. 

Pagalvojęs Kadfaelis su juo nesutiko. 

— Jeigu pakalnėje būtų išstatyti postai, tai sar- 
gybiniai negalėtų i1š anksto sukelti aliarmo ir, be to, už- 
puolimo atveju būtų atkirsti nuo savųjų. O kadangi tar- 
peklis labai siauras, tad jo paprastai niekas nepastebi 
— aš ten patekau tiktai todėl, kad ėjau kraujo pėdsaku. 
O ten, apačioje, stačios uolos. Manau, jie labiausiai 
kliaunasi tuo, kad jų slėptuvės niekas neužtiks, 0 jeigu 
pas juos kas įsiskverbtų, — tada gintis pakaktų jėgų. 

Prieš juos tįsojo niūri ir negyvenama žemė, 0 prie- 
kyje melsvos plieno spalvos šešėliu kilo kalnas, kurio 
viršūnę kaip turbanas dengė debesis. Brolis Kadfaelis 
prisimerkęs stebėjo vietovę. Jis nuvedė būrį gerai įsi- 
dėmėtu maršrutu. Kai kur nakties snygis pėdsakus bu- 
vo užnešęs, bet vietom jie dar tebesimatė. Kai raiteliai 
prijojo arčiau prie akmeninio milžino, Kadfaelis stab- 
telėjo ir užrietė galvą, bandydamas pro gaubiantį Ti- 
terstoną Kli rūką ką nors įžvelgti. Jis nematė žemo tam- 
saus bokšto, o ir sunkiai buvo galima įžvelgti pačią uo- 

lą. Jeigu jis bokšto nemato, tai buvo galima tikėtis, jog 
ir iš ten sargybiniai nemato besiartinančio būrio, nors 
jis žengia nesislapstydamas ir yra gana didelis. Bet vis 
dėl to geriau greičiau šį ruožą perkirsti ir pasiekti ser- 
pantininį kelią. 

Kai po ilgo kopimo jie atsidūrė palei viršūnę ir kai- 
rėje pasirodė plyšys, Hiū sustabdė būrį ir nusiuntė į prie- 
kį žvalgus. Nebuvo matyti jokių gyvybės požymių — 
ore sklandė tiktai keletas paukščių. Tarpeklis buvo toks 
siauras, jog atrodė, kad už kelių žingsnių jis baigsis ir 
niekur neišves. 

Jis viduje praplatėja, — paaiškino Kadfaelis, — ir 
netoli upelio žiočių jau gana platus. Tokie yra visi kal- 
nų upeliai. Pakrantėmis auga medžiai, nors ir nykštu- 
kinio ūgio. 

Tarpeklyje būrys, skverbdamasis tarp medžių, išsi- 
tiesė. Kaip tik iki to laiko išsisklaidė rūkas. Hiū, stovė- 
damas po pačiais aukščiausiais vainikais, žiūrėjo į sta- 
tinių tvorą, nuo kurios juos dabar skyrė tiktai atvira ap- 
snigta loma. Jei tiktai kas nors išlįstų iš po medžių, tvir- 
tovėje bemat kiltų aliarmas. Nuo giraitės pakraščio iki 
stačiatvorės nebuvo jokios priedangos. O atviras plo- 
tas, kaip sunerimęs pastebėjo Kadfaelis, buvo didenis 
negu anksčiau jam atrodė. Jeigu už šios tvoros slypi 
taiklūs šauliai ir budri sargyba, per tokį atstumą galima 
sunaikinti daug puolančiųjų. 

Žosas de Dinanas kurį laiką apžiūrinėjo tvorą ir 
bokštą, po to kreipėsi į Beringarą: 

— Jūs jiems siūlysite pasiduoti oficialiai? Aš ma- 
nau, jog to daryti neverta. 

Tokios pat nuomonės buvo ir Hiū. Priešą reikia už- 
klupti netikėtai, nepastebimai išrikiavus lankininkus ir 
sunkiosios ginkluotės raitelius išilgai viso priedangos 


172 


lanko. Jeigu pavyks įveikti nors pusę kelio iki tol, kol 
pradės šaudyti tvirtovės lankininkai, bus galima išsau- 
goti daug gyvybių. 

Pėstininkai išsidėstė išilgai giraitės pakraščio trimis 
grupėmis, o tarp jų — du būriai raitelių, kurie turėjo, 
susitikę prie vartų, pralaužti skubantiems pėstininkams 
kelią. 

Pagaliau viskas buvo parengta ir įsivyravo tyla. Hiū, 
buvęs vieno iš raitelių būrių priekyje, pakėlė ranką, duo- 
damas ženklą atakai, ir kirto arkliui pentinais. 

Hiū kairėje, o Dinanas dešinėje iššoko iš priedan- 
gos ir pasileido prie vartų, o paskui juos bėgo pėstinin- 
kai. Lankininkai miško pakraštyje paleido salvę, pas- 
kui ėmė šaudyti prisitaikydami, įsižiūrėdami į pasiro- 
dančias virš stačiatvorės galvas. Likęs su lankininkais 
Kadfaelis matė, kad ataka prasidėjo visiškai tyliai, 
drumsčiama tiktai kanopų bilsmo, kurį slopino sniegas. 
Kitą minutę už stačiatvorės pasigirdo riksmai, lankinin- 
kai tvirtovėje puolė prie šaudymo angų, ir papliupo at- 
sakomoji salvė. Bet pirmoji ataka beveik pavyko, nes, 
kai vartai atsivėrė ir juos puolė sargyba, Beringaras ir 
Dinanas su penkiais šešiais raiteliais jau buvo stačiat- 
vorės papėdėje pasislėpę nuo tvirtovės gynėjų ir iš visų 
Jėgų stengėsi prasiveržti į kiemą. 

Tada 1š vidaus vartus, stengdamiesi užremti, užgriu- 
vo daugybė Žmonių. Girdėjosi skardūs įsakymai ir riks- 
mai kaip skęstančiame laive. Bet tvirti vartai sudrebėję 
vis tiek prasivėrė, tr pėstininkai tarsi gyvas taranas sten- 
gėsi juos atverti plačiau. 

Staiga kažkur iš viršaus, virš jų galvų, kaip perkū- 
nas sugriaudėjo galingas balsas: 

— Ei, jūs ten, apačioje, liaukitės! Karaliaus Žmo- 
nės ar kas jūs ten būtute, sustokite ir pažiūrėkite į vir- 

šų! Pažvelkite, aš pasakiau! Sustokite ir atsitraukite nuo 
vartų, O jeigu ne, tai jums teks pasiimti kartu ir šitą ma- 
žametį dvėseną! 

Visi, buvę kieme ir už vartų, nejučia pažvelgė aukš- 
tyn. Lankininkai iš abiejų pusių su įtemptomis templė- 
mis apmirė, ietys tr kardai nulinko. Tarp dviejų medi- 
nės tvirtovės tvoros strypų didelės rankos laikė Ivą. Virš 
berniuko palinko gauruota galva ir blyškaus aukso spal- 
vos barzda, kedenama smarkaus, apačioje beveik ne- 
jaučiamo vėjo. Pirštinėta ranka prikišo prie berniuko 
kaklo nuogą durklą. 

— Jūs jį matote? — staugė laikantis Ivą vyras, 
įnirtingai žvelgdamas blizgančiomis akimis žemyn. — 
Norite gauti jį gyvą? Tada atsitraukite! Dinkite iš mano 
akių arba aš tuoj pat perpjausiu jam gerklę ir numesiu 
jo lavoną žemyn. 

Hiū, išblyškęs, sukaustytu veidu, stovėjo su kar- 
du rankoje ir Žiūrėjo į viršų. Berniukas nejudėjo ir ne- 
žiūrėjo nei aukštyn, nei žemyn, oO tiktai tiesiai prieš sa- 
ve, į tuščią dangų. Jis, matyt, sustingęs iš baimės, tylė- 
jo kaip nebylys. 

— Aš jūsų nepažįstu, sere, — tyliai ir atsargiai 
pradėjo Hiū. — Bet esu karaliaus Žmogus ir jums pa- 
reiškiu, kad nuo šios dienos jūs niekur nesurasite prie- 
glaudos, nei čia, nei kitoje vietoje. Tiktai jį nuskriaus- 
kite, ir aš tapsiu jūsų mirtimi. Gerai pagalvokite. Lip- 
kite Žemyn, pasiduokite kartu su visais tais žmonėmis 
tr patikėkite, kad tik tokiu būdu galite viltis kokios nors 
malonės. 

— O aš jums sakau, karaliaus žmogau, — nedels- 
damas išsiveskite iš čia savo padugnes, nepykdykite ma- 
nęs, antraip gausite šį paršiuką išmėsinėtą. Nedelsda- 
mas, sakau jums! Apsisukite ir nešdinkitės! Jei neklau- 

sysite, pamatysite, kas bus! — Jis durklo smaigaliu įdū- 
rė berniukui į kaklą, ir visi pamatė, kaip vaiko kaklu 
žemyn nutekėjo kraujo srovelė. 

Daugiau netardamas nė žodžio, Hiū įsikišo kardą į 
makštis, šoko ant arklio ir, jį apsukęs, mostelėjo ranka, 
duodamas ženklą savo Žmonėms, kad atsitrauktų nuo 
stačiatvorės ir vėl pasislėptų po medžiais. Jis išgirdo 
už nugaros sklindantį kvatojimą, primenantį alkano liū- 
to, išėjusio į medžioklę, riaumojimą. 

Lankininkai ir visi kiti kariai pasislėpė už medžių, 
kad nebūtų jų matyti, suvokę, kokia nelaimė gali įvykti 
nepaklusus. Žmonės suprato, kad dabar negalima ata- 
kuoti, o panašus į liūtą vadeiva lygiai taip pat supra- 
to, JOg Jie nepasitrauks. Padėtis 1š tikrųjų buvo be iš- 
eities. 


— O aš jį pažįstu, — tarė Žosas de Dinanas. — Tai 
nesantuokinė jaunesniojo Leiso klano sūnaus atžala. Jo 
iš teisėtos santuokos gimęs brolis mano nuomininkas. Šis 
keletą metų tarnavo Prancūzijoje, kaudamasis prieš An- 
žū už Normandiją. Jo pravardė — Alenas Kairiarankis. 

Visi jie, išskyrus Dinaną, pirmąkart matė šį žmogų, 
bet jiems nereikėjo aiškinti, iš kur atsirado tokia pra- 
vardė. Jie matė, kaip vadeiva prikišo durklą prie ber- 
niuko gerklės kaire ranka ir šaltakraujiškai jam įdūrė 
smaigaliu. 


Ivas pajuto, kaip jį čiupo už juosmens ranka kaulė- 
tais nagais, nubloškė ant žemės ir vėl pastatė ant kojų. 
Nuo smūgio jam net akys iššoko ant kaktos. Berniukas, 
bijodamas prasižioti, taip smarkiai prikando liežuvį, kad 
ant apatinės lūpos pajuto net kraujo skonį. Tačiau plo- 
na kraujo srovelė, besisunkianti iš žaizdelės kakle, jo 
nejaudino, be to, ji jau pradėjo užsitraukti. 

Niekada gyvenime Ivas taip nebijojo ir niekada nie- 
kas su juo nesielgė taip šiurkščiai. Toji pati ranka neti- 
kėtai čiupo jį už apykaklės, nutempė aukštyn tamsiais 
bokšto laiptais ir pagaliau išvilko ant stogo. Čia Ivą apa- 
kino dienos šviesa. Berniuko ausyse nugriaudėjo liūto 
riaumojimas, ir galinga ranka jį taip ūmai užmetė ant 
bokšto aptvaro, kad jis vos nenuvirto žemyn. Berniu- 
kas vis dar tylėjo, iš jo lūpų neišsiveržė nei Žodis, nei 
aimana. Ivas apmirė, laukdamas, kolei liausis pasiutu- 
siai plakti širdis. Buvo stebuklas, kad jis apskritai ga- 
lėjo tiesiai stovėti ant siauro aptvaro. 

Alenas Kairiarankis, laikydamasis už bokšto dan- 
ties, niūriai stebėjo giraitę, kur slėpėsi priešai. Trys jo 
žmonės, užkopę paskui vadeivą į viršų, laukė jo įsaky- 
mų. Laukė nuosprendžio ir Ivas, 1š visų jėgų stengda- 
masis įveikti baimę. Pagaliau vadeiva atsisuko ir jo ug- 
ninis Žvilgsnis įsmigo į berniuką. Kairiarankis aiškiai 
kažką mąstė. 

— Taigi šis šuniūkštis vis dar turi vertę — tegul tai 
ir ne pinigai! Mums reikia neišleisti jo iš rankų, jis 
mums dar pravers. O, jie atsitraukė netoli, aš žinau — 
jie nesitrauks, nepabandę čia prasiskverbti visais įma- 
nomais būdais, bet kiekvieną kartą juos pasitiks prie 
šio mažo paršiuko gerklės prikištas durklas. Dabar jie 
šoks pagal mūsų dūdelę. Taip, velniūkšti, tu mums gali 
būti brangesnis už visą armiją! 

Ivo tai nepaguodė. Jie net nereikalaus už jį išpir- 
kos. Dabar, kai jų tvirtovė aptikta, jis jiems kur kas bran- 
gesnis kaip įkaitas, jie nebegalės rengti naktinių ant- 
puolių, pašalindami visus liudytojus. Tačiau bent jau 
kurį laiką jie galės grasinti nužudysią savo belaisvį. Jie 
galės jo gyvybę iškeisti į teisę saugiai Iš čia Išeiti ir 
pradėti plėšikauti kur nors kitoje vietoje. Bet ne, Hiū 
Beringaras, žinoma, taip lengvai nepasiduos ir pasi- 

stengs įkaitą išvaduoti. Jis ras kokį nors būdą prasi- 
skverbti į jų irštvą, atvirai neatakuodamas. Ivas viso- 
mis jėgomis stengėsi tuo patikėti. Iš jo veido nieko ne- 
galėjai suprasti, jis vis dar tebetylėjo. 

— Tu, Harenai, čia pasilik su juo. Tave prieš tems- 
tant pakeis. Su juo rūpesčių neturėsi. Ką jis gali pada- 
ryti — nebent peršokti per parapetą ir susiknežinti ma- 
kaulę? Aš manau, jis dar tiek neišprotėjo iš baimės, kad 
ryžtųsi tam. Ką gali žinoti, gal jam net patiks su mumis 
gyventi — ką, viščiuk? — Vadas skaudžiai bakstelėjo 
Ivui po šonkauliu ir nusijuokė. — Laikyk parengtą dur- 
klą, — kreipėsi jis į Hareną. — Jeigu jie išlįs 1š prie- 
dangos ir tu pamatysi, jog bando prie mūsų artintis, vėl 
pagrasink. O jeigu jie ožiuosis, — tarė Alenas Kairia- 
rankis, ir jo stambūs dantys netikėtai grikštelėjo, kaip 
užsitrenkiantys spąstai, — nuleisk jam kraujo! O jeigu 
nė tai nepadės, aš pats imsiuosi peilio. Manimi tai jie 
jau patikės! 

Vyras, pavadintas Harenu, linktelėjo, nusišaipė ir 
tyčia truktelėjo iš makšties durklą, nutaisęs Žvėrišką 
grimasą. 

— Kiti — žemyn, sustiprinsime gynybą, — tęsė Kai- 
riarankis. — Aš noriu, kad kas pėda stovėtų po sargy- 
binį. Jie dar bandys čia prasiskverbti, kolei sušalę atsi- 
trauks. Dar nėra gimęs toks šerifas, kuris tokią Žiemą 
įsirengtų čia stovyklą. Nebent tiktai vienai nakčiai. 

Bokšto viršuje buvo anga, uždengta dangčiu su žie- 
du jam pakelti. Paėmęs už jo savo letena, Alenas Kai- 
riarankis lengvai jį pakėlė ir sviedė atvirkščia puse taip, 
kad šis triukšmingai nukrito ant lentinių grindų. Nuo 
smūgio suskambėjo net jo skląsčiai. 

— Dėl šventos ramybės mes čia jus uždarysime iš 
apačios, — tarė vadas Harenui. — Nenusimink, valgyti 

atneš, o kai pradės temti, tave pakeis. Aš nenoriu rizi- 
kuoti dėl šio ką tik išsiritusio viščiuko. Jis pernelyg 
brangus grobis. 

Praeidamas pro Ivą, Kairiarankis jam suplojo per pe- 
tį, taip pat ryžtingai, kaip vedžiojo durklu per jo kaklą, 
nėrė į angą ir nulipo žemyn. Jo žmonės skubiai nusekė 
paskui savo atamaną. Harenas uždengė dangtį, ir apa- 
čioje džerkštelėjo skląsčiai. 

Šiame mediniame lizde jie liko dviese, iš padilbų 
žvelgdami vienas į kitą. Po jų kojomis lentos buvo ap- 
ledėjusios, kamavo šaltis. Ivas lyžtelėjo ant lūpų su- 
džiūvusį kraują ir apsižvalgė, ieškodamas patogesnės 
vietos atsisėsti. Bokštas buvo gana aukštas, iš jo galė- 
jai toli matyti, bet ne kažkiek aukštesnis už uolą. Su- 
panti bokštą aptvara, ten, kur nebuvo dantų, berniukui 
siekė iki krūtinės. Pažvelgęs tarp dantų, jis galėjo tolo- 
kai matyti į bet kurią pusę, išskyrus užnugarį: ten kilo 
tiktai stačios uolos. Čia, viršuje, vieta buvo pernelyg 
atvira ir nejauki. Čia stirksoti per šaltį ir vėją — sun- 
kus išbandymas, — tiesa, šiandien oras geresnis negu 
praeitomis dienomis. 

Kiek Ivas galėjo spręsti, Beringaro žmonės kol kas 
nesirengė vėl skverbtis į tvirtovę, tiktai kieme buvo bai- 
sus triukšmas: ten statė visuose stebėjimo punktuose 
sargybinius, o prie kiekvienos šaudymo angos — lan- 
kininkus. Išsirinkęs kamputį, kur nebuvo pripustyta 
sniego, Ivas atsisėdo ant grindų, sulenkęs nugarą ir ap- 
sikabinęs rankomis kelius. Taip pavyks išsaugoti dau- 
giau šilumos. Ji jam dar pravers. Lygiai taip pat kaip ir 
Harenui. 

Harenas — iš visos gaujos ne pats blogiausias. Ivas 
jau pažinojo daugelį iš tų, kurie buvo arčiau atamano, 
ir dabar įsivaizdavo, kam teikia malonumą kankinti, 
įŽeidinėti ir žeminti už save silpnesnius — tokių šioje 

kompanijoje užteko, bet Harenas toks nebuvo. Berniu- 
kas net sužinojo, kaip kai kurie iš jų čia pateko ir visų 
vienu matu nematavo. Vieni buvo užkietėję plėšikai, 
žmogžudžiai, vagys, tarsi gimę pasaulyje tam, kad 
mindžiotų visus Žmonių ir Dievo įstatymus. Kiti — 
smulkūs sukčiai iš miestų, pabėgę nuo teisingumo ir 
susiradę vietą ten, kur net galėjo praversti jų negud- 
rus menas. Buvo čia ir pabėgusių žemdirbių, kurie, su- 
kilę prieš tironiją, atsidūrė už įstatymo ribų. Kai ku- 
rie plėšikai buvo aukštos kilmės — jaunesni nuskur- 
dusių giminių sūnūs ir bežemiai riteriai, save laikę 
landsknechtais — samdiniais. Buvo čia net dorai dir- 
busių ir netekusių sveikatos žmonių, kuriuos darbda- 
viai išmetė kaip nereikalingus. Bet tokių buvo nedaug, 
ir jie čia pateko atsitiktinai, o paskui, atsidūrę spąs- 
tuose, negalėjo ištrūkti. 

Harenas, žaliūkas bernas, protavo sunkiai ir buvo tin- 
gus, bet Žiaurumu nepasižymėjo. Jis anaiptol! neprieš- 
taravo, kad būtų plėšiama, deginama ir griaunama, 
tiktai ta sąlyga, kad žudytų kiti. Jis eidavo plėšikauti 
kartu su visa gauja ir elgėsi panašiai kaip kiti, nors 
bevelijo nelieti kraujo, jeigu buvo galima be to apsi- 
eiti. Bet įsakymus jis vykdė tiksliai. Ta: buvo vie- 
nintelis būdas, jo supratimu, kartu su kitais gauti sa- 
vo dalį, maistą, gėrimą ir stogą virš galvos. Jeigu jo 
ponas jam griežtai įsakys nužudyti, jis tai padarys ne- 
dvejodamas. 

Po truputį oras pradėjo giedrėti. Kol kas dar neat- 
šilo, bet to buvo galima tikėtis. Po pusiaudienio kaž- 
kas garsiai pasibeldė į angos dangtį, atitraukė skląstį 
apačioje tr įlipo iš kvepiančio mediena bokšto tamsos 
su duonos ir mėsos pintine ir ąsočiu karšto elio su spe- 
cijomis sargybiniui. Maisto ten buvo pakankamai 
dviem, ir Harenas paliko dalį valgio belaisviui. Ban- 

ditai galėjo valgio netaupyti: jie turėjo produktų ma- 
žų mažiausiai iš keturių vietinių ūkių, kuriuos pasta- 
ruoju metu apiplėšė. 

Valgis ir gėrimas kuriam laikui sušildė juos, bet, at- 
ėjus vakarui, vėl spustelėjo šaltis. Harenas trypė, kad 
nesušaltų, ir visą laiką dairėsi, kad niekas neprasprūstų 
pro jo akis. Į belaisvį jis nekreipė dėmesio, nebent tik 
retkarčiais rūsčiai pažvelgdavo ir primindavo, kad šis 
yra visiškoje jo valdžioje ir geriau jam nieko nesusi- 
galvoti. 

Ivas trumpam užsnūdo neramiu miegu, o kai nubu- 
do, buvo taip sustipęs, jog ėmė energingai trypti kojo- 
mis ir pliaukšėti delnais, kad pagreitintų kraujotaką. Jo 
sargas nusijuokė, leidęs Ivui šokti, kiek tik širdis gei- 
džia. Kam jis tuo galėtų pakenkti? 

Diena ėmė gesti. Ivas pradėjo vaikštinėti bokšte, 
per kelis žingsnius už sargybinio nugaros, tuo pat me- 
tu žvelgdamas pro visas ambrazūras. Tačiau jis aplin- 
kui matė tiktai priešus. Nors berniukas iš visų jėgų tie- 
sė kaklą ir sukinėjo galvą, iš tos pusės, kur buvo pra-' 
raja, matė tiktai statų skardį. Visa ši bokšto pusė žvel- 
gė tiesiai į dangų. Bet kai Harenas visai nusisuko, Ivas 
staiga pastebėjo nedailiai sujungtas lentas aptvare. Čia 
galima buvo, įkišus koją, truputį aukščiau pakilti ir 
šiek tiek plačiau apsižvalgyti. Rizikuodamas gyvybe, 
pasilenkęs žemyn, berniukas išvydo, kad stačiatvore 
aptverta ne visa tvirtovė, ji baigiasi netoli uolos kraš- 
to. Čia lipti buvo ne taip statu. Jis pastebėjo neseniai 
apsnigtus iškyšulius. Visas šis kauburiuotas baltas 
skardis vertė galvoti, kad draugai, kuriais Ivas taip pa- 
sikliovė, jį paliko. 

Tačiau ši nelygi plynė buvo ne tokia jau nejudanti, 
o uolėtas peizažas - visai ne be Žmonių. Ivas sumirksė- 
jo, netikėdamas savo akimis, kai vienas vėpūtinis suju- 

dėjo ir iš jo išlindo kažkieno galva. Matyt, žmogus ap- 
stdairė, apgalvodamas kitą savo pavojingą žingsnį. Gal- 
va tuoj pat vėl dingo tr, kad ir kaip akylai bežiūrėjo 
Ivas, aplinkui matė tiktai sniegą. 

Pasigirdęs už jo nugaros riksmas privertė jį greitai 
nušokti žemyn, ir Hareno ranka jį gerokai krestelėjo. 

— Kątu sugalvojai? Žioply, tau ten, žemai, nėra ke- 
lio. — Jis nusijuokė iš šios minties ir, laimei, nepažvelgė 
į tą pusę, kur žiūrėjo berniukas. — Gulėti sulaužytais 
kaulais prarajos dugne nė kiek ne geriau, negu su per- 
pjauta gerkle. Suprask tai, — pamokomai pridūrė sar- 
gybinis. 

Prilaikydamas berniuką už peties, Harenas jį nusi- 
varė prieky savęs, tarsi iš tikrųjų manė, kad belaisvis 
gali išsprūsti iš jo rankų, o juk jam tai brangiai atsieitų. 
Ivas pakluso, manydamas, kad protingiau truputį pa- 
verkšlenti, šitaip pralinksminti Hareną ir atitraukti jo 
dėmesį. 

Dabar Ivas buvo tikras, kad neapsiriko. Ten, apačio- 
je, tarp uolų, buvo balta paklode apsisiautęs žmogus, kid 
būtų nepastebimas sniege. Jis, rizikuodamas gyvybė, 
ropštėsi aukštyn, žinoma, ne vertikaliai aukštyn, o įstri- 
žai, stengdamasis pasiekti stačiatvorę, o paskui ir kie- 
mą. Sargybinių čia nebuvo, nes visi manė, kad ši vieta 
neprieinama. Vyras ropštėsi taip lėtai ir atsargiai, jog to- 
kiame spiginančiame šaltyje galėjo virsti ledu ir tapti šių 
uolų ir sniegynų dalimi. O dabar jis laukė sutemų, kad 
galėtų įveikti paskutinį pavojingo kelio ruožą. 

Ivas paklusniai darė tai, ką jo sargas jam liepė. Sie- 
loje Ivas džiaugėsi, kad jo nepaliko, kad tikrieji riteriai 
ir didvyriai deda visas pastangas, stengiasi jį išgelbėti. 
Bet jis taip pat suprato, kad čia prireiks tr jo paties did- 
vyriškų pastangų. Ivas jų, savo gelbėtojų, neapvils, ir 
jie bendromis jėgomis nugalės. 

Sutemos tirštėjo, ir Harenas jau pradėjo niurzgėti, 
bet laiptuose pasigirdo žingsniai ir, pakėlęs liuko dangtį, 
pasirodė pakaitinis. 

Šis buvo toli gražu ne toks romus. Ivas jį pažino — 
tai buvo raupų išėstu veidu, apžėlęs šeriais, purvino- 
mis panagėmis kišenvagis. Jis mėgo leisti į darbą kumš- 
čius ir gnaibytis. Šis žmogus jau anksčiau buvo įdėjęs 
berniukui keletą mėlynių. Žiūrėdamas į šį plėšiką, Ivas 
prikando lūpą. Jis nežinojo naujojo sargo vardo. Gal jis 
visai neturėjo vardo, o tiktai pravardę, nes, atrodo, ne- 
atsiminė savo tėvų ir buvo nekrikštytas. 

Harenas taip pat jo nemėgo ir susierzinęs suurzgė, 
pažadėjęs jį pakeisti prieš pradedant temti. Išsiskir- 
dami jie nenoriai susižvalgė, o tr Ivas spruko į savo 
kamputį ir ten susigūžė, stengdamasis tapti nemato- 
mu. Jo laukė niūrios minutės. Tačiau berniukui nebu- 
vo pernelyg baisu: juk jis žinojo, kad kažkas skuba 
jam i pagalbą. 

“ Ądarenas dar kažką nepatenkintas sumurmėjo ir ėmė 
Hf1 siaurais laiptais Žemyn. Ivas išgirdo, kaip trakšte- 
ė70 angos dangčio sklendės. Jis liko vienas su šiuo gal- 
važudžiu, kuris bijojo tiktai atamano. Šis tipas neišdrįs 
nužudyti ar sužeisti įkaito, bet, be abejo, mano, jog vis- 
kam kitam leidimą turi. 

Ivas, prisiglaudęs nugara prie medinės sienos, susi- 
rietęs, sėdėjo kampe. Berniukas iš karto galėjo supras- 
ti, jog naujasis sargas jam nejaučia jokių gerų jausmų 
ir kaltina jį, kad atitraukė nuo liepsnojančio židinio ir 
tokią šaltą naktį atvarė į čia. 

— Šlykštus išgama! — sušnypštė banditas ir, praei- 
damas pro šalį, skaudžiai spyrė Ivui į kulkšnį. — Mums 
reikėjo perpjauti tau gerklę dar ten, ant kelio, kur tave 
sutikome. Jeigu karaliaus Žmonės būtų suradę tavo 1a- 

voną, nebūtų čia atsitrenkę taves ieškoti, ir mes būtu- 
me sau čia gyvenę kaip Dievo ausy. 

Ivui sielos gilumoje teko prisipažinti, kad jo sargas 
savaip teisus. Jis parietė po savimi kojas ir susigūžė, 
norėdamas tapti kiek galima mažesnis. Jis netarė nė žo- 
džio, bet tai nesuminkštino jo kalėjimo sargo, o, atvirkš- 
čiai, dar labiau įsiutino. 

— Jei būtų mano valia, kadaruotum ant vieno iš šių 
dantų ir tave lestų pesliai. Nė negalvok, kad tau galų 
gale pavyks išnešti muilą. Kad ir kokį sandėrį dėl tavęs 
sudarytų, jį, kai tiktai iš čia išeisime, galima pažeisti. 
Kas sutrukdys mums pažadėti tave pakeisti į teisę Iš 
čia laisvai išeiti, 0 įteikti jiems dvėseną? Velniai tave 
rautų, atsakyk man! — Taręs šiuos Žodžius, niekšas vėl 
smarkiai spyrė berniukui aulinio bato galu, taikydamas 
į papilvę. Ivas skubiai nusisuko, tačiau smūgio nepa- 
vyko išvengti. 

— Kas gali sutrukdyti? — plykstelėjo, įsiutęs iš 
skausmo, Ivas.— Tiktai tas, kad tavo poną vis dar su- 
laiko gero išstauklėjimo likučiai ir jo žodžiu dar kaž- 
kiek galima tikėti. O tau geriau paklusniai vykdyti jo 
įsakymus, todėl kad dabar aš jam reikalingas labiau ne- 
gu tu. Ir tik tave lengva širdimi, nieko nepraradęs, jis 
galėtų pakarti ant šio danties. 

Ivas žinojo, kad padarė kvailystę, bet jam įgriso būti 
išmintingu, einant prieš savo prigimtį. Jis išvydo, kaip 
prie jo galvos artinasi didžiulis kumštis ir, nėręs pro 
plėšiko ranką, atšoko į šalį. Tokioje nedidelėje aikšte- 
lėje berniuką buvo galima įvaryti į kampą, bet juk jis 
lengvesnis ir vikresnis už savo priešą, be to, jeigu grei- 
tai bėgiosi, taps šilčiau. Niekšas bandė Ivą sugauti, iš 
atsargumo keikdamasis pakuždom, kad iš apačios neat- 
eitų pažiūrėti, kas čia darosi. Artėdamas prie berniuko 
ir mojuodamas rankomis, jis murmėjo prakeiksmus. 

„ — Tai tu, neišnėšiotas snargly, tu dar man šokinėsi 
į akis? Ar taip įžūliai kalba toks plikabambis viščiukas, 
kuriam aš dviem pirštais galėčiau nugnybti kakliuką? 
O jeigu šitaip padaryti nevalia, argi-tai apgins tavo kai- 
lį arba sutrukdys man išmušti tau kelis dantis ir sukišti 
juos į tavo smirdančią koserę? 

Saugodamasis jo ištiestų nagų, Ivas staiga pro ban- 
dito petį išvydo, kaip grindyse kyla sunkus dangtis. Abu 
buvo pernelyg užsiėmę, aiškindamiesi savo santykius, 
negirdėjo, kaip atsidarė sklendės, nors tai buvo daroma 
ir pernelyg atsargiai. Angoje pasirodė galva ir, nors jau 
temo, Ivas suprato, kad šio žmogaus nepažįsta. Jis lin- 
do iš angos labai lėtai ir atsargiai. Berniuko širdis ėmė 
plakti, nušvito didžiulė viltis. Kaip iš pirmo žvilgsnio 
pažinti tą, kuris, be abejonės, ne šios vagių ir žmogžu- 
džių gaujos narys? Jeigu jo kankintojas dabar atsisuk- 
tų, pamatytų išlendantį iš angos žmogų. Šis niekšas ne- 
turi atsisukti! Jeigu Ivas dabar staiga šoktų į šalį, ban- 
ditas pultų jo gaudyti. 

Ivas paslydo ant į ledą sušalusio sniego arba apsi- 
metė, kad paslydo, ir banditas čia pat jį čiupo už krūti- 
nės ir sviedė į parapetą. Kita ranka niekšas atlošė jam 
galvą ir, juokdamasis bei triumfuodamas, spjovė į vei- 
dą. Bandydamas išsisukti, paklaikęs iš pažeminimo, 
Ivas, net negalėdamas pakelti rankos nusišluostyti vei- 
do, akies krašteliu pastebėjo, kad nepažįstamasis paga- 
liau atsistojo visu ūgiu. Veikdamas lėtai ir be triukšmo, 
jis, uždarė angos dangtį, nė sekundės nenuleisdamas 
akių nuo Ivo ir jo engėjo. Būdamas protingas ir atsar- 
gus, šis Žmogus nepuolė iš karto į pagalbą, ir Ivo širdis 
tapo kupina dėkingumo ir susižavėjimo, nes jis tokią 
taktiką pripažino verta didžiausio pagyrimo. Juk jam 
tik ką parodė, kad jo poelgį įvertino: jis ne šiaip sau 
auka, o šiame slaptame kare tikras sąjungininkas. 

Berniukas išvydo, kaip nėpažįstamasis ryžtingai 
žengia pirmą žingsnį prie plėšiko, ir tuoj pat jo galva 
smarkiai kryptelėjo nuo smarkaus antausio, 0 nuo an- 
tro jis vos neprarado sąmonės. Dėl visa ko jis ėmė inkšti 
gana tyliai, tačiau vis dėlto taip, kad nuslopintų besiar- 
tinančio Žmogaus žingsnius. 

— Nereikia! Man juk skauda! Paleisk! Atleisk 
man... Nemušk... — Jo balse galėjai išgirsti džiaugs- 
mingas gaideles, bet plėšikas nieko nesuvokė ir tiktai 
tirtėjo iš juoko. 

Jis vis dar kikeno, kai ilga nepažįstamojo ranka už- 
gniaužė jam burną ir sviedė ant grindų. Lankstus i1lga- 
kojis atsisėdo ant plėšiko raitas, prispausdė keliu pil- 
vą, paskui numetė nuo jo galvos plieninį kūginį šalmą 
ir, ramiai pakėlęs ją, su baisia jėga trenkė į grindis. Šis 
liko gulėti suglebęs, kaip iš vandens ištraukta žuvis, ir 
toks pat tylus. 

Ivas, apimtas neišpasakyto džiaugsmo, puolė prie 
nugalėto priešo kaip jaunas vanagas ir ėmė atseginėti 
jo diržą, ant kurio kabėjo kardas ir durklas. Nors ran- 
kos drebėjo, bet vis dėlto pavyko nusegti nuo diržo gin- 
klus. Jis juos padavė nepažįstamajam, ramiai ir kantriai 
laukiančiam, kolei Ivas baigs savo darbą. Po to jaunuo- 
lis tvirtai surišo už nugaros plėšikui rankas ir apsisu- 
kęs pažvelgė į savo gelbėtoją. Buvo naktis, bet, ryškiai 
spindint žvaigžėms, Ivas aiškiai matė jo šypseną. 

Įkišęs ranką į rudo, namuose austo koleto užantį, 
nepažįstamasis ištraukė sulankstytą baltos lininės me- 
džiagos atraižą ir ištiesė ją Ivui. 

— Nusišluostyk veidą, - ramiai bet šiltai ištarė Že- 
mas balsas, — 0 po to užkišiu šią rėksmingą gerklę. 


Dvyliktas skyrius 


Palaimingoje tyloje Ivas nusivalė nuo kaktos ir 
skruostų seiles, neatitraukdamas užkerėto žvilgsnio nuo 
žmogaus, stovinčio priešais jį, pasilenkusio prie par- 
blokšto jo kankintojo kūno. Žvaigždžių šviesoje blyks- 
telėjo balti nepažįstamojo dantys, o akys sublizgėjo kaip 
gintaras. Gobtuvas nuslinko nuo galvos, tir išlindo tan- 
kių, juodų, ne garbanotų, o banguotų plaukų kupeta. 
Kiekvienas bruožas ir kiekvienas judesys tiesiog šaukė 
apie jo narsą ir jaunystę. Ivas tiktai Žžvilgtelėjo ir visam 
laikui atidavė jam savo širdį. Berniukas didvyrių matė 
tr anksčiau, taip pat ir savo tėvą, bet šis buvo jaunas ir 
narsus, o svarbiausia — buvo greta jo. 

— Duok čionai! — trumpai įsakė jo sąjungininkas, 
spragtelėjęs pirštais, ir berniukas jam skubiai atidavė 
lininę skarelę. Nepažįstamasis įkišo skarelės galą į pra- 
žiotą sargo burną, o kitą apvyniojo aplink galvą. Šis 
tapo ne tik nebylys, bet ir aklas. Paskui pritvirtino tą 
galą prie diržo, kuriuo buvo surištos jo rankos. Kadan- 
gi nebebuvo daugiau virvelės, jaunuolis akimirksniu nu- 
traukė nuo odinės plėšiko striukės raištelius ir, sulen- 
kęs jo kojas, surišo kulkšnis ir pritvirtino jas prie strė- 
nų. Taip pasidarė kompaktiškas ryšulys, kurį buvo ga- 
lima permesti per mulo balną. Ivas žiūrėjo išplėtęs akis 
ir Žavėjosi tiksliais savo gelbėtojo judesiais. 

Pagaliau nepažįstamasis išsitiesė, ir jie palankiai pa- 
prabilti, bet jaunuolis pridėjo prie lūpų pirštą ir malo- 
niai nusišypsojo. 

— Palauk! — truputį padelsęs, tarė jis ramiu giliu 
balsu taip tyliai, kad jį galėjo išgirsti tik berniukas. 
keliu, kuriuo atėjau 

Ivas pritūpė, įtempė ausis ir ėmė klausytis. Jo drau- 
gas atsigulė ant angos dangčio, pridėjo ausį ir po kelių 
minučių, atsargiai pakėlęs jo kraštą, pažvelgė į medie- 
na kvepiančio bokšto vidų. Iš kiemo girdėjosi balsai, 
kažkas vaikščiojo, sargybiniai budėjo savo vietose, bet 
apačioje, bokšte, viskas buvo ramu. 

— Galime pabandyti. Neatsilik ir daryk taip kaip 
aš, — tarė pagaliau nepažįstamasis ir padrąsinančiai nu- 
sišypsojo Ivui. 

Jis pakėlė dangtį ir vikrus it katė nušoko ant laiptų. 
Ivas puolė paskui jį. Nulipę aukštu žemiau, jie, prisig- 
laudę nugaromis prie sienos, apmirė prieblandoje, bet 
visur buvo visiškai tylu. Laiptai buvo tvirti, ėjo įstri- 
žai, nuo kampo. Pasiekę narvelio vidurį, jie išgirdo apa- 
čioje, salėje, triukšmaujant ir bėgiojant. Prie didžiųjų 
2furų Mirgčiojo deglai. Dar vienas narvelis — ir jie bus 
pirmame bokšto aukšte. Tada juos nuo Aleno Kairia- 
rankio ir jo plėšikų skirs tiktai durys. Ilga jaunuolio ran- 
ka prisitraukė Ivą arčiau. Jie abu sustingo klausydamtesi 
ir stebėdami. 

Bokšto pagrindas buvo sumūrytas pusiau iš uolie- 
nos, pusiau iš suplūktos žemės. Apačioje jie pajuto iš 
kažkur besiskverbiantį šaltą orą. Pažvelgęs Žemyn, 
Ivas išvydo toli kampe šaudomąją angą, per kurią 
smarkiai traukė skersvėjis. Siauros durys vedė į kie- 
mą — nebuvo abejonės, kad pro jas ir Įėjo jo gelbėto- 
jas. Jeigu jiems pavyks nepastebėtiems pro jas išeiti, 
tada galės tuo pačiu keliu pasprukti iš plėšikų tvirto- 
vės, kuriuo atėjo jo gelbėtojas. Jis nebijos — juk jo 
palydovas bus šis puikus karys — net tamsoje ropštis 

per uolas. Tai, ką atliko vienas Žmogus, žinoma, gali- 
ma padaryti ir dviem. 

Juos įstūmė į kelbią padėtį viršutinė paskutinio nar- 
velio pakopa. Iki šiol jie slinko tyliai, bet, kai tik ant 
jos atsistojo, pakopa įlinko ir triokštelėjusi lūžo. Bokš- 
te nuskambėjo garsus aidas. Salėje subruzdo, kažkas rik- 
telėjo, davė aliarmo signalą, pasigirdo trepsėjimas — 
ir didžiosios durys atsivėrė. Pasirodė ginkluoti žmonės, 
sušvito deglai salėje. 

— Atgal! — trūkčiojamu balsu šūktelėjo jaunuolis 
ir greitai apsisukęs pakėlė berniuką ir pastatė ant laip- 
tų, nuo kurių jie tik ką buvo nulipę. — Greitai ant sto- 
go! — Kito kelio atsitraukti nėra — juk akys tų, kurie 
apačioje, greitai apsipras tamsoje po apšviestos salės. 
Pirmasis persekiotojas jau suriaumojo iš įniršio ir puo- 
lė prie laiptų, paskui jį sekė dar keturi. Jie pakėlė tokį 
riksmą, kuris abu bėgančiuosius vos neužmetė laiptais 
aukštyn. Pagaliau ilgas laiptų tarpsnis baigėsi ir pasi- 
rodė siauros kopėtėlės. Ivas pajuto, kaip jį pakėlė ir pa- 
statė pusiaukelėje prie atviros angos. Jis nunėrė aukš- 
tyn, visą laiką dairydamasis per petį, nenoriai palikęs 
už nugaros savo draugą. Šis piktai jam įsakė: Neatsi- 
sukinėk! Greitai aukštyn! Ivas akimirksniu užlėkė į vir- 
šų tr, puolęs ant pilvo prie angos, nerimastingai pažvel- 
gė žemyn ir blausioje žvaigždžių šviesoje, dar labiau 
padidinančioje šešėlių Žaismą bokšte, suspėjo pamaty- 
ti, Jog priešais visus bėgęs plėšikas svyruodamas ropš- 
čiasi siauromis medinėmis pakopėlėmis, mojuodamas 
nuogu kardu. Tai buvo aukštas, stambus vyras, užsto- 
jęs tuos, kurie sekė paskui jį. 

Ivas tiktai tuo momentu pastebėjo, kad jo gelbėto- 
jas taip pat išsitraukė kardą. Tas, kurį jie atėmė iš sar- 
go, vis dar mėtėsi ant stogo. Durklą iš karto pasiėmė 
Ivas ir išdidžiai prisisegė prie juostos vietoj atimtojo iš 

j0. Apačioje, tamsoje, kaip žaibas blykstelėjo ašmenys, 
ir juose sužvilgo Žvaigždžių šviesa. Plėšikas įsiutęs su- 
riko, ir iš jo rankų iškritęs trumpas kardas nužvangėjo 
pakopomis. Kitą akimirksnį jis gavo smūgį koja į krū- 
tinę tr, netekęs pusiausvyros, triukšmingai nudardėjo že- 
myn. Kopėtėlės buvo siauros ir bent jau trys plėšikai, 
išmušti iš kojų savo stambaus draugo, nulėkė pakopo- 
mis apačion, 0 vienas net persivertė per turėklus. 

Jaunuolis neatsigręždamas peršoko keletą pakopų ir 
po minutės atsidūrė greta Ivo. Sviedęs blizgantį kardą 
žemėn, pasilenkė prie angos ir ilgomis raumeningomis 
rankomis ėmė traukti į viršų kopėtėles. Ivas atsitokėjęs 
puolė padėti ir džiūgaudamas ėmė tempti iš visų jėgų. 
Viršuje ir apačioje buvo mediniai skersiniai, tačiau pa- 
čios kopėčios nebuvo prie ko nors pritvirtintos. Jos jau 
buvo taip aukštai pakeltos, jog, kai atskubėjo naujas per- 
sekiotojas, kad ir kaip bešokinėjo į viršų, jų jau nebe- 
galėjo pasiekti. 

Pagaliau angoje pasirodė apatinis kopėčių galas, ir 
jos nukrito ant suledėjusio sniego, kuris suskambėjo 
kaip stiklas. Pro atdarą angą 1š apačios sklido keiks- 
mai, ir berniukas ėmė slinkti, norėdamas uždaryti dang- 
tį, bet jo draugas jį gestu sustabdė. Ivas paklusniai at- 
sitraukė: jis niekuo neabejojo, ką jo gelbėtojas darė. 

O šis, šypsodamasis tamsoje, pakėlė nerimastingai 
judantį savo belaisvį už rišusios pėdas virvelės ir, pri- 
tempęs prie angos, numetė žemyn. Belaisvis nukrito ant 
galvų jo bičiuliams, du ar tris jų išmušęs iš kojų. Kai 
angos dangtis pagaliau buvo uždarytas, plėšikų išgąs- 
tingi riksmai nuščiuvo. 

— O dabar greitai su kopėčiomis čionai, — suko- 
mandavo ramus balsas.— Čia, prie angos. Štai taip! Da- 
bar gulk ant to galo, o aš — ant šito, ir pažiūrėsime, 
kas galės mus nustumti! 

Ivas padarė, kaip buvo įsakyta, ir ilgai gulėjo, pa- 
rėmęs veidą delnais, drebėdamas ir trūkdamas kvapo. 
Lentos po jais tiesiog tirtėte tirtėjo nuo apačioje kilu- 
sio ermyderio, kur plėšikai siuto iš įniršio, kad negali 
įveikti šešių, juos skiriančių nuo angos pėdų. O jeigu 
jie ir sugalvos, kaip juos pasiekti, kaip atidarys dangtį? 
Jis sandariai buvo prigludęs prie angos, ir pro plyšį ne- 
buvo galima įkišti nei ieties, nei kardo. Net jeigu plėši- 
kai užsiropš į viršų tr ims skintis kelią kirviu, daug ne- 
laimės: pro angą gali pralįsti tiktai vienas, 0 jie čia su 
paruoštais ginklais dviese. Ivas gulėjo, atmetęs rankas, 
išskėtęs kojas ir sulaikęs kvapą. Kaip jam dabar tapti 
dvigubai sunkesniam! Nors ir svilino šaltis, iš įtampos 
jis suprakaitavo. 

— Nagi pakelk galvą, berniuk,— pasigirdo nuo ki- 
to kopėtėlių galo, — ir parodyk savo didvyrišką veidą 
— mėlynes, suodžius ir visą kitą. Leisk man pažvelgti į 
savo laimikį! 

Ivas kilstelėjo galvą ir nustebęs Žvilgtelėjo į gied- 
ras, auksu spindinčias akis. Nepažįstamasis nusišypso- 
jo akinančia šypsena. Berniukas džiūgaudamas žiūrėjo 
į taisyklingą ovalinį veidą, tankius juodus plaukus, pla- 
čius skruostikaulius, plonus antakius ir lenktą kaip va- 
nago nosį. Jis buvo švariai 1t normandas nusiskutęs, o 
jo tamsi, alyvinės spalvos oda — švelni kaip merginos. 

— Atsipūsk, o jie tegul pasiunta, greitai tai jiems 
įgrys. Jeigu mums nepavyko pro juos prašokti, tai jie 
čia taip pat nepateks. Mes turime laiko pagalvoti. Tik- 
tai neiškiškime pro bokšto kraštą galvų! Jie čia, savo 
namuose, gerai viską žino ir jų lankininkai gali sekti, 
ar nepasirodys virš bokšto tavo neatsargi galva. 

O jeigu jie padegs bokštą ir mes sudegsime ja- 
me? — paklausė Ivas, drebėdamas iš susijaudinimo ir 
baimės. 

— Ne tokie jie kvaili. Tada kartu su juo sudegs ir 
salė. Be to, kam jiems skubėti — juk jie žino, kad ne- 
pabėgsime. Šaltyje ant stogo ar kameroje apačioje — 
vis vien esame jų rankose. Bent šiuo metu tai iš tikrųjų 
taip. Mums, pone Ivai Hiūgoninai, yra apie ką pagal- 
voti. — Kilstelėjęs galvą, jis gestu liepė Ivui patylėti ir 
ėmė klausytis iš apačios sklindančių balsų. Ten jau ne- 
bešaukė, o kalbėjo kur kas ramiau. — Mes čia spąstuo- 
se, ir jie mus paliks sušalti. Jų reikia apačioje, o čia 
jiems užteks ir poros vyrų saugoti mūsų vieninteliam 
išėjimui. Jiems nėra ko skubėti nunerti mums kailių. 

Matyt, ši perspektyva visai negąsdino jaunuolio, 
jis kalbėjo apie tai visai nerūpestingai. Apačioje besi- 
tariantys balsai nutilo, ir viskas nurimo. Taip, Ivo są- 
jungininkas apskaičiavo tiksliai. Alenas Kairiarankis 
mokėjo susitelkti svarbiausiam dalykui: stačiatvorei 
ginti reikėjo visos kariuomenės. Tegul belaisviai būna 
bokšto aikštelėje, kur gali žengti kelis žingsnius, ir tuo 
džiaugtis, kolei mirtinai sušals ir pasijus visiški bejė- 
giai. Kad ir ką jie ten bedarytų, neišneš kudašiaus. 

Apačioje įsivyravo įtempta, įtartina tyla. Nakties 
tamsoje siautėjo žvarbus šaltis. 

Jaunuolis atidžiai besiklausydamas netikėtai at- 
sisuko į Ivą ir ištiesė jam ranką. 

— Eikš arčiau, kartu bus šilčiau. Nagi čionai! Pas- 
kui galėsime pajudėti, o kol kas dar palaikykim truputį 
virš to pragaro stogą. Ir kartu pagalvosime, ką daryti 
toliau. 

Dėkingas Ivas prišliaužė kopėčiomis iki vyresnio- 
jo draugo, kuris jį apkabino šilta tvirta ranka. Jie įsitai- 
sė patogiau, glaudžiai prisispaudė vienas prie kito. Gi- 
liai atsidusęs, Ivas droviai prisišliejo skruostu prie sa- 
vo dievinamo didvyrio peties. 

— Jūs mane pažįstate, sere,— neryžtingai paklau- 
sė jis.— O aš jūsų nepažįstu. 

— Pažinsi, Ivai, būtinai pažinsi. Iki šios minutės 
aš neturėjau laisvo laiko prisistatyti jūsų šviesybei. Vi- 
siems, išskyrus tave, mano drauge, aš Robertas, vieno 
iš Kli Foresto eigulio sūnus. Tau... — Pasukęs galvą, jis 
pažvelgė į pilkas berniuko akis ir nusišypsojo.— Tau 
esu tas, kuo esu iš tikrųjų, jeigu tiktai gali laikyti lie- 
žuvį už dantų ir neišduoti, jeigu kas atsitiktų. Aš — vie- 
nas iš najųjų tavo dėdės, Lorano d' Anžė, ginklanešių ir 
vadinuosi Olivjė Britas. Mano šeimininkas nekantrau- 
damas Glosteryje laukia žinių apie tave. Mane išsiuntė 
tavęs ieškoti, ir aš suradau. Ir gali patikėti, jau dabar 
tai aš tavęs neprarasiu. 

Ivas tuo pačiu metu buvo ir nustebęs, ir nudžiu- 
gęs, Ir susirūpinęs. 

— Iš tikrųjų? Mano dėdė atsiuntė jus, kad mus 
surastute ir nugabentute pas jį? Bromfilde man sakė, 
kad jis mūsų ieško — mano sesers ir manęs.— Pagal- 
vojus apie Erminą, jo balsas virptelėjo. Kokia nauda iš 


to, kad jis atsirado, jeigu dingusi ji? — Ji, mano se- 
suo... Ji mus paliko! Aš nežinau, kur ji! — Ivas nuliū- 
dęs nutilo. 


— Na ką gi, 0 man geriau, nes aš žinau! Dėl Er- 
minos nesijaudink. Ji Bromfilde, tenai, iš kur išvykai 
tu. Tai teisybė, gali manimi tikėti! Argi 1mčiau tau me- 
luoti? Aš pats ją tenai nuvedžiau, kad jūs pagaliau ga- 
lėtumėte susitikti. Tačiau išsyk paaiškėjo, kad tu vėl su 
kažkokiais savo reikalais patraukei į kelią. 

Aš nieko negalėjau padaryti, teko eiti... 

Ant Ivo pečių užgriuvo pernelyg daug, ir tai bu- 
vo sunku sugromuliuoti. Dabar, kai nebereikėjo rū- 
pintis Erminos likimu, jam atlėgo širdis. Berniuką vėl 
apėmė pyktis, kad per ją jis tr kiti Žmonės pasmerkti 

tokiems išbandymams, ir panoro viską papasakoti 
Olivjė. 

— Jūs jos nepažįstate! Jos prašyti beprasmiška, — 
pradėjo jis rūsčią kalbą. — Kai ji sužinos, kad esu 1š- 
vykęs 1š vienuolyno, gali padaryti, ką nori! Juk tai ji 
užvirė visą šią košę, ir jeigu jai kas nors toptels į gal- 
vą, tai ji vėl paspruks! Jūs jos taip nepažįstate kaip aš! 

Kai Olivjė tylutėliai nusijuokė, Ivas pagalvojo, 
JOg Šis jaunuolis pernelyg jau pasitiki savimi, ir iš tik- 
rųjų išgirdo drąsų balsą: 

— Nieko, mano prašymo ji paklausys! Nesirūpink, 
šį kartą ji lauks Bromfilde! Bet aš manau, kad tu turi ir 
dar ką man papasakoti, o paskui aš tau apsakysiu savo 
istoriją. Palengvink savo sielą! Mums geriau kol kas 
nepalikti šios vietos. Aš girdžiu, kaip apačioje kažkas 
krebžda. — Ivas įsiklausė, bet nieko neišgirdo. — Tai- 
gi juodu su Ermina pabėgote.iš Vusterio, tą aš Žinau ir 
taip pat žinau, kaip tavo sesuo ir kodėl tave paliko. Ji 
man viską, nieko neslėpdama, papasakojo. Ir jeigu nori 
išgirsti patį maloniausią dalyką, tai žinok, kad ji neiš- 
tekėjo už to Žmogaus ir nesirengia to daryti, dabar ji 
mano, kad tai buvo kvaila klaida. Na, o kas tau atsitiko 
po to, kai ji pabėgo? 

Prigludęs prie tvirto, aptempto šiurkščia namie 
austa medžiaga, peties, Ivas išklojo viską. Papasakojo, 
kaip klaidžiojo po mišką, kokie buvo geri brolis Kad- 
faelis ir prioras Leonardas Bromfilde, apie tai, kas at- 
sitiko seseriai Hilarijai ir kaip beviltiškai jis vijosi varg- 
šą pamišėlį brolį Elijasą... 

— Ir aš jį ten palikau, negalvodamas... — Ivas 
nekartojo brolio Elijaso pasakytų žodžių, kai jie naktį 
gulėjo greta trobelėje. Šito jis negalėjo pasakyti net sa- 
vo žaviajam herojui. — Aš dėl jo bijau, — tarė jis at- 

sidusęs. — Bet palikau duris atdaras. Manote, kad jį su- 
ras? Jis pasveiks, pasitaisys? Kad tik jį laiku surastų! 

— Jį suras, kai panorės Dievas, o tai reiškia - lai- 
ku, — tvirtai atsakė Olivjė. Tavo Dievas globoja sil- 
pnapročius ir rūpinasi, kad dingusieji atsirastų. 

Ivas 1š karto pastebėjo keistai tariamus žodžius. 

— Mano Dievas? — perklausė jis, smalsiai Žžvilg- 
telėdamas į tamsų veidą, visai arti jo paties veido. 

— O, ir manasis taip pat, nors aš priėmiau krikš- 
čionybę jau senokai. Mano motina buvo musulmonė si- 
raitė, o tėvas — anglas, kryžiuotis. Jis grįžo į tėvynę 
dar man negimus. Aš priėmiau jo tikėjimą ir, kai tiktai 
užaugau, prisijungiau prie riterių Jeruzalėje. Ten ir sto- 
jau tarnauti tavo dėdei, o kai jis grįžo čionai, atkelia- 
vau kartu su juo. Esu toks pat krikščionis kaip ir tu, šį 
tikėjimą aš pasirinkau pats, 0 tu jau gimei krikščionis. 
Ir aš širdimi jaučiu, Ivai, kad tu surasi brolį Elijasą ir 
jo sveikata nė kiek nenukentės dėl tos šaltos nakties, 
kai klaidžiojote išėję iš vienuolyno. O dabar mums ge- 
riau pagalvoti, kaip 1š čia sėkmingai pasprukti. 

— O kaip jūs čia prasiskverbėte? — susidomėjo 
Ivas. — Kaip sužinojote, kad aš čia? 

— Šito aš nežinojau, kolei tas niekšas neužkėlė 
tavęs ant sienos, prikišęs prie kaklo peilį. Bet mačiau, 
kaip jie prajojo pro šalį su grobiu ir nusprendžiau, jog 
verta šią gaują pasekti iki pat jos irštvos. Juk jie naktį: 
plėšė ir žudė, 0 tu juk taip pat dingai tą naktį... Buvo 
žinoma, jog šitie plėšikai ima belaisvius, jeigu už juos 
galima gauti išpirką. 

— O paskui pamatėte, kad visiškai arti mūsų drau- 
gų armija, — įsiterpė Ivas, kuriam netikėtai kilo puiki 
idėja. 

— Tavo draugų! Bet ne mano. Tokių draugų, tegu 
Jie neįsižeidžia, man geriau vengti. Argi nesupratai, kad 

aš tarnauju tavo dėdei, o dėdė ištikimas imperatorės Ma- 
tildos šalininkas? Neturiu nė mažiausio noro patekti į 
šerifo rankas ir atsidurti Šropšyro kalėjime. Tiesa, ka- 
raliaus Žmonės man padarė paslaugą: jų ataka atitraukė 
šių gruobuonių dėmesį, ir jie puolė užremti vartų. O aš 
tuo metu nepastebimai apėjau tvirtovę ir užsiropsčiau į 
uolą. Jeigu ne jų ataka, man tai niekada nebūtų pavykę. 
O kai tamsoje patekau už stačiatvorės, viskas buvo ge- 
rai. Kas tamsoje atskirs tarp belakstančių kieme, kas 
savas, o kas svetimas? Aš žinojau, kur tu esi, ir ma- 
čiau, kaip pasikeitė sargybinis. 

— Vadinasi, supratote, jog vienintelė priežastis, 
dėl kurios Hiū Beringaras atitraukė savo Žmones, — tai 
grasinimas mane nužudyti. Jis atsitraukė netoli, aš ži- 
nau, taip lengvai jis nepasiduos. O dabar juk niekas ne- 
laiko prie mano gerklės peilio! Vadinasi, jiems atidė- 
lioti atakos nėra priežasties! 

Olivjė suprato, į kur jis lenkia, ir su pagarba pa- 
žvelgė į berniuką, paskui susimąstęs nukreipė žvilgsnį 
nuo prie sienos gulinčio sargybinio kardo į plieninį kū- 
ginį, nusiritusį į kampą, šalmą. Gintarinės akys po juo- 
dais antakiais vėl pažvelgė į Ivą ir jose ėmė šokinėti 
kibirkštėlės. 

— Gaila, kad neturime trimito paskelbti atakos 
pradžiai, užtat yra visiškai tinkamas būgnas. Eik su kar- 
du ir šalmu prie sienos ir pabandyk kaip galėdamas gar- 
siau daužyti, 0 aš čia pasaugosiu. Jeigu tavo draugai 
taip pat greitai susivoks kaip tu, prasibrauti jiems iki 
mūsų, kai susidoros apačioje, — kelių minučių darbas. 


Tryliktas skyrius 


Brolis Kadfaelis visą dieną, skverbdamasis tarp 
medžių nuo vieno flango galo iki kito, tarp miško ir 
stačiatvorės, tyrinėjo kiekvieną žemės kauburėlį. Jis ieš- 
kojo bent mažiausios priedangos, kuri, kai tik sutems, 
padėtų pasislėpti ir prasiskverbti arčiau. Hiū niekam ne- 
leido rodytis atviroje vietoje ir padėjo daug pastangų, 
rikiuodamas savo Žmones taip, kad jų nebūtų matyti. 
Alenas Kairiarankis negali išeiti iš tvirovės, o šerifo 
būrys negali ten įeiti. Tai buvo aklavietė, ir Hiū iš ne- 
vilties graužė nagus. Tvirtovėje, be abejo, buvo gausi 
atsarga prisiplėštų grūdų ir mėsos, todėl apsupta įgula 
ilgai galėjo puikiai laikytis. Pernelyg daug laiko reikė- 
tų numarinti juos badu, o su jais kartu badautų ir nelai- 
mingasis berniukas. Kairiarankis jį galėjo atiduoti, kad 
būtų laisvai išleisti jo Žmonės, žinoma, ir jis pats, bet 
tai būtų reiškę užleisti marą ant kokios nors Anglijos 
dalies. Ne, jis taip nesielgs, net jeigu tai būtų ir pasku- 
tinė išeitis! Hiū pareiga — atkurti grafystėje įstatymus 
tr tvarką, tr jis to pasieks. 

Jis pasirinko keletą žmonių, užaugusių kalnuose, 
kurie mokėjo puikiai kepurnėtis uolomis, ir išsiuntė juos 
su užduotimi. Jie turėjo iš dviejų pusių pasiekti viršūnę 
ir pažiūrėti, ar galima nepastebėtiems prieiti prie ap- 
tvaro iš užnugario. Už tvirtovės reljefas buvo nelygus 
ir galėjo būti gerų priedangų tamsoje, bet toliau kilo 
tiktai status skardis, ant kurio galėjo nutūpti tiktai 
paukščiai. Visos vietos, kuriomis galėjo prisiartinti Žval- 
gai, buvo matomos iš tvirtovės, ir berniukui vėl būtų 
kišamas prie gerklės peilis. Kai kur buvo galima pa- 

bandyti ir, nebijant aukščio, prasprūsti aplink stačiat- 
vorę į užnugarį. Tiesa, dėl to reikėtų pereiti gerai ma- 
toma uolos dalimi, o tai būtų grėsę mirtimi ir Ivui, ir 
pačiam žvalgui. 

Bet tamsoje pabandyti galima. Eiti būtų pavojin- 
ga išdavikišku baltu sniegu, bet vietomis uola juodavo 
plika. Naktis buvo rami, o dangus giedras. Ryškiai švie- 
tė žvaigždės, blizgėjo sniegas, spaudė šaltis. Jeigu bū- 
tų pūtęs įnirtingas vėjas ir gausiai snigę, plėšikai jų ga- 
lėtų ir nepastebėti, bet, kaip tyčia, nesnigo, nepūtė nė 
mažiausias vėjelis. Ir tyla tvyrojo tokia, kad net šake- 
lės trakštelėjimo garsas po kojomis galėjo pasiekti sta- 
čiatvorę. 

Kadfaelis labai dėl to krimtosi, bet tylą staiga su- 
drumstė pasigirdęs stiprus garsas. Jis vos nepašoko. Iš 
bokšto sklido skardus metalo gausmas, tarsi kas būtų 
skambinęs dideliu, prastai nulietu varpu, ir šis kurti- 
nantis skambesys vis nesiliovė, erzindamas klausą. 
Žmonės po medžiais pašoko ant kojų ir priėjo arčiau 
pažvelgti į tvirtovę. Iš už stačiatvorės irgi pasigirdo 
riksmai ir staugimas. Kadfaelis suprato, kad plėšikai pa- 
tys nesuvokia, kokte čia garsai. Jeigu anoje tvoros pu- 
sėje kažkas netvarkoj, tai ši pusė gali pasinaudoti tokiu 
aplinkybių sutapimu. 

Triukšmas sklido iš bokšto viršaus. Kažkas smar- 
kiai daužė į kažkokį skydą arba improvizuotą gongą. 
Kam įgulos Žmogui taip įnirtingai skambinti varpais, 
kai tvirtovei šiuo metu negresia jokia ataka? O šį garsą 
didino triukšmas kieme. Nors žodžių ir nebuvo galima 
atskirti, ten, aiškiai galėjai suprasti, Žmonės buvo įsiu- 
tę, išsigandę ir apimti keršto jausmo. Galingas balsas, 
kuris galėjo būti tiktai Kaitriarankio, griausmingai įsa- 
kinėjo. Žinoma, visa tai atitraukė dėmesį nuo priešų už 
stačiatvorės. 

Kadfaelis veikė nedelsdamas. Pusiaukelėje tarp 
stačiatvorės uolos paviršiuje buvo nelygumas — siau- 
ra, juoda, iš sniego išsiskirianti dėmė. Puolęs iš po me- 
džių priedangos, jis nubėgo iki šios dėmės ir parkrito, 
išsitiesęs visu ūgiu. Jo juoda sutana susiliejo su uolos 
paviršiumi, tad net jeigu tvirtovėje ir budi sargybiniai, 
jį vargu ar pastebės. Kurtinantis skambesys nesiliovė 
nė minutę, nors kažkieno ranka tikriausiai jau pavargo 
tr ėmė skaudėti. Kadfaelis atsargiai pakėlė galvą tr įsi- 
žiūrėjo į dantytą bokšto viršų, aiškiai išsiskiriantį dan- 
gaus fone. Varpo skambėjimo ritmas pasikeitė ir minu- 
tę liovėsi, 0 tarp parapeto dantų pasirodė galva. Tada 
Kadfaelis išgirdo piktus, kirvio, kertančio medį, gar- 
sus, kuriuos slopino storos bokšto sienos. Galva pasi- 
rodė antrą kartą. Kadfaelis mostelėjo ranka — juoda 
rankovė aiškiai matėsi sniego fone — ir suriko: 

— Ivai! 

Vargu ar jį išgirdo, nors garsai aiškiai sklido pra- 
retėjusiame kalnų ore. Bet jį, be abejo, pamatė. Galva, 
kurią prieš tai vos galima buvo įžiūrėti, išsikišo, ir ber- 
niukas, baisiausiai susijaudinęs, suriko; 

— Pulkite! Sakykite, kad jie pultų! Mes užėmė- 
me bokštą! Mes dviese ir esame ginkluoti! 

Po to jis dingo už danties, ir kaip tik laiku: matyt 
vienas lankininkas tvirtovėje stebėjo dantytą liniją, ir 
jo strėlė įsirėžė į parapetą ir ten virpėdama įstrigo. Me- 
talinis garsas bokšte įžūliai suskambėjo nauja jėga. 

Nepaisydamas pavojaus, Kadfaelis pakilo ir nu- 
bėgo prie medžių. Įkandin jo nuskriejo strėlė ir vos ne" 
kliudžiusi įsmigo už jo į sniegą. Jis nustebo, išgirdęs, 
kaip ji skrieja ir krenta už nugaros: vadinasi, jis kol kas 
bėgioja geriau, negu jam atrodė, bent kai jau nuo to pri- 
klauso jo ir kitų Žmonių gyvybė. Uždusęs jis nėrė po 
medžiais, pataikęs tiesiai į Hiū Beringaro glėbį. Iš ju- 

dėjimo išilgai miškelio pakraščio jis suprato, kad Hiū 
taip pat veltui neleido laiko: jo būrys buvo visiškoje 
kovinėje parengtyje ir laukė tiktai mūšio signalo. 

— Pulkite!— sunkiai alsuodamas tarė Kadfaelis. — 
Tai Ivas mums signalizuoja, jis riktelėjo, kad jie dviese 
ir yra užėmę bokštą. Kažkas Dievas žino kaip pas jį pra- 
siskverbė. Dabar pavojingas tiktai mūsų delsimas. 

Daugiau niekas nebetrukdė. Hiū atsidūrė balne 
greičiau, negu brolis Kadfaelis užbaigė savo kalbą. Be- 
ringaras kairiajame sparne, 0 Žosas de Dinanas deši- 
niajame nušuoliavo prie Aleno Kairiarankio tvirtovės 
vartų, o paskui juos kiek įkabindami bėgo pėstininkai. 
Suliepsnojo deglai. Jais kariai rengėsi padegti pimuo- 
sius už vartų pastatus. 


Brolis Kadfaelis, taip nepagarbiai paliktas, tru- 
putį pastovėjo, kad atsipūstų, paskui beveik apmaudžiai 
prisiminė, jog seniai savo noru atsisakė ginklo. Bet jo 
priesaikoje niekur nepasakyta, jog jis negali eiti be gin- 
klo paskui ginkluotus žmones. Kadfaelis ryžtingai nu- 
žingsniavo atviru apsnigtu plotu, jau ištryptu daugybės 
kanopų ir batų. Tuo metu atakuojantys jau susitiko pleiš- 
tu prie vartų ir užgulė juos taip, kad šie, neišlaikę spau- 
dimo, atsivėrė. 


Nors Ivas tr kėlė baisų triukšmą, bet vis dėlto 1š- 
girdo, kad būrys pradėjo ataką. Jis pajuto, kaip sudre- 
bėjo bokštas, kai atakuojantys vyrai taip smogė į var- 
tus, jog net šipuliai ėmė lakstyti. Kiemas prisipildė mū- 
šio vyras prieš vyrą triukšmo, bet čia nei Ivas nei Oliv- 
jė negalėjo nieko padėti. Po jais pačiais drebėjo ir girgž- 
dėjo lentos nuo įnirtingų smūgių kirviais iš apačios. 
Olivjė stovėjo, plačiai išžergęs ilgas kojas, su nuogu 
kardu rankoje ir vienas laikė kopėčias i1r angos dangtį. 

Nuo kiekvieno smūgio kopėčios tirtėte tirtėjo, bet, kol 
jos vietoje, dangčio buvo neįmanoma pakelti. Net jei- 
gu dangtį plėšikai būtų ir sukapoję, viršun iš pradžių 
galėtų pralįsti tiktai ranka arba galva, o Olivjė buvo bud- 
rus. Jis susikaupęs laukė, pasiruošęs persmeigti bet ko- 
kį priešą, pasirodžiusį angoje. 

Ivas nuleido žemyn nutirpusią ranką, kuri buvo 
kaip svetima, ir plieninis, tarp jo kelių suspaustas šal- 
mas, nuriedėjo į šalį, bet jis tuoj pat jį pakėlė ir užsi- 
maukšlino ant galvos. Kodėl nepasisaugoti, jeigu gali- 
ma? Jis net nepamiršo pasilenkti, kai aptirpusia ranka 
čiupo už kardo rankenos ir prišoko prie Olivjė. Berniu- 
kas jį apkabino kita ranka ir atsistojo ant kopėčių pa- 
kopų, kad būtų didesnis svoris. Mediniame angos dang- 
tyje jau žymėjo plyšiai, skraidė skiedros, bet kol kas 
plėšikai apačioje dar negalėjo laisvai prakišti geležtės. 

— Nebijok, — padrąsino berniuką Olivjė. — 
Klausyk, kas ten darosi! — Girdėjosi griausmingas Ale- 
no Kairiarankio balsas, nuaidėjęs per visą bokštą. — 
Jis atšaukia savo šunis, apačioje jie daug reikalingesni. 

Kirvis smogė dar kartą, nuo galingo smūgio lenta 
skilo ir pasirodė trikampiai kirvio ašmenys. Bet šis smū- 
gis buvo paskutinis. Plėšikas, prapliupęs prakeiksmais, 
sunkiai ištraukė ašmenis, bet tuo viskas ir baigėsi. Ivas 
su Olivjė išgirdo skubius žingsnius laiptais Žemyn, ir 
po to bokšte viskas nutilo. Apačioje, kieme, girdėjosi 
kovos triukšmas ir ginklų Žvangėjimas, 0 jie dviese sto- 
vėjo po ramiu žvaigždėtu dangumi ir žvelgė vienas į 
kitą, suglebę po didelės įtampos, bet laimingi, kad iš- 
nyko baisi grėsmė. 

— Jeigu vadeiva būtų galėjęs, tai būtų tave vėl su- 
čiupęs, kad galėtų panaudoti savo tikslams! — tarė Oliv- 
jė, kišdamas į makštis kardą. — O, jeigu jis būtų tave 
nustvėręs! Bet jeigu jis gaištų laiką, norėdamas tave iš 
čia iškrapšyti, galėtų netekti visko. Jam reikia atremti 
šią ataką. Tik tada jis vėl mus prisimins. 

— Jam tai nepavyks!— džiūgaudamas sušuko 

Ivas. — Paklausykite! Mūsiškiai jau viduje. Dabar jie 
nesitrauks, Kairiarankis tuoj bus sučiuptas. — Ivas pa- 
žvelgė pro parapeto dantį į kiemą. Visa teritorija šia- 
pus stačiatvorės knibžėjo besikaunančių žmonių, ir kun- 
kuliuojančią tamsą, panašią į audringą jūrą naktį, ap- 
štvietė tiktai kur ne kur degusių deglų atšvaitai. — Mū- 
siškiai padegė sarginę. Jie išveda arklius ir kitus gyvu- 
lius, veja nuo sienų lankininkus... Ar mums nederėtų 
nulipti ir jiems padėti? 

— Ne, — tvirtai atsakė Olivjė. — Jeigu neatsi- 
ras būtino reikalo. Tau dabar patekus į priešų rankas, 
viskas nueitų šuniui ant uodegos ir viską tektų pradėti 
iš pradžių. Geriausia, ką gali padaryti savo draugams, 
— tai likti nepasiekiamas šiems banditams ir neleisti 
tam niekšui vadeivai gauti vienintelės galimybės išsi- 
gelbėti. 

Tai buvo protinga, nors ir nelabai patiko susijau- 
dinusiam berniukui, troškusiam daryti stebuklus. Bet 
Ivas pakluso Olivjė įsakymui. 

— Kada nors kitą kartą galėsi parodyti savo did- 
vyriškumą, — sausai tarė Olivjė, — kai mažiau stovės 
ant kortos ir kai kiši į pavojų tiktai savo vieno galvą. 
Dabar tavo uždavinys tiktai kantriai laukti, net jeigu to 
ir nenori. O kadangi mes dabar turime laiko, kurio grei- 
tai mums ims baisiai stigti, tad atidžiai klausyk manęs. 
Kai viskas baigsis ir iš čia išeisime, aš tave paliksiu. 
Grįžk į Bromtildą pas seserį, ir tegul tavo draugai, jus 
suvedę, pasidžiaugia. Neabejoju, kad jie nusiųstų tave 
į Glosterį pas dėdę su gera apsauga, kaip ir žadėjo, bet 
aš noriu visiškai įvykdyti man duotą užduotį, nugaben- 
ti pats jus abu asmeniškai. Tai mano misija, ir aš ją įvyk- 
dysiu. Čia taip pat ir mano užgaida. 

— Bet kaip jums tai pavyks? — susijaudinęs pa- 
klausė Ivas. 

— Jei tu ir dar kai kas man padės. Duok man dvi 
dienas, ir aš gausiu arklius bei maisto. To mums reikės. 
Jeigu viskas seksis, tai praslinkus dviem naktims po šios, 

kuri jau baigiasi, aš atvyksiu į Bromfildą. Pasakyk tatai 
savo seseriai. Aš atjosiu po vakarinių pamaldų, kai vie- 
nuoliai eina gulti, manydami jog tu jau seniai miegi. Dau- 
giau nieko neklausinėk, tik pasakyk Erminai, kad aš at- 
vyksiu jūsų pasiimti. Jeigu čia mane privers pasikalbėti 
su šerifo žmonėmis arba apie mane ims klausinėti tavęs 
po to, kai aš dingsiu, — kaip paaiškinsi jiems, Ivai, kas 
čia prasiskverbė tavęs gelbėti? 

Ivas suprato. Jis nedelsdamas atsakė: 

— Eigulio sūnus Robertas, atvedęs Erminą į Brom- 
fildą ir užtikęs šią vietą, beiškodamas manęs. — Jis dve- 
jodamas dar pridūrė: — Bet juos nustebins toks paprasto 
eigulio žygdarbis — juk tai nepavyko šerifo žmonėms. 
Jeigu tiktai jie nepamanys, — tęsė jis pantiekinančiai 
perkreipęs lūpas, — jog kiekvienas vyras pasirengęs ri- 
zikuoti savo gyvybe dėl Erminos grožio. Ji 1š tikrųjų 
graži, — kilniaširdiškai pripažino Ivas, — bet perne- 
lyg jau gerai tai Žino ir tuo naudojasi. Niekada jai ne- 
leiskite iš savęs daryti kvailio. 

Olivjė žiūrėjo žemyn į mūšio lauką, kur ilgi lieps- 
nos liežuviai persimetė nuo degančių vartų ir lyžtelėjo 
vienos karvidės stogą. Jis vos šyptelėjo, bet taip, kad 
berniukas nepastebėtų. 

— Tegul jie sau mano, jog esu jos apkvailintas 
vergas, jeigu tai juos įtikins, — tarė jis. — Sakyk 
jiems, ką nori, kad tiktai patikėtų. Perduok mano žo- 
džius Erminai ir abu būkite pasirengę, kai pas jus at- 
jos1uU. 

— Būtinai! — karštai prisiekė Ivas. — Aš būtinai 
padarysiu taip, kaip jūs sakote. 


Jie stebėjo, kaip ugnis persimeta nuo vieno stogo 


ant kito. O tuo metu kieme tęsėsi įnirtingas ir netvar- 
kingas mūšis. Tvirtovėje lindėjo daugiau gynėjų, negu 

tikėtasi, ir dauguma jų buvo patyrę ir tvirti kariai. Ivas 
ir Olivjė įtemptai sekė, kaip ugnies gyvatė jau slenka 
prie salės. Jeigu ji pasieks bokštą, tai šis pavirs viduje 
sutvirtintu rąstais dūmtraukiu, kuriame švilpia skers- 
vėjai. Tada jie atsidurs siaučiančios liepsnos viršūnėje 
ir bus atkirsti nuo visų. Degančių rąstų traškėjimas jau 
beveik stelbė mūšio triukšmą. 

— Darosi pernelyg karšta, — tarė paniuręs 
Olivjė. — Geriau sutikti velnią apačioje, negu jo 
laukti čionai. 

Jie nustūmė kopėčias ir pakėlė sukapotą liuko 
dangtį. Iš bokšto apačios kilo plona, dar vos tiktai pa- 
stebima dūmų garbanėlė. Olivjė nenuleido žemyn ko- 
pėčių, o, pakibęs ant rankų, lengvai nušoko žemyn. 
Ivas narsiai pasekė juo. Olivjė sugavo jį už talijos ir 
pastatė ant grindų. Paskui Olivjė ėmė lipti laiptais, o 
Ivas sekė paskui. Oras čia dar buvo šaltas, bet 1š kaž- 
kur sklido dūmai, buvo tamsu, tad jiems teko kojomis 
apčiuopti kiekvieną pakopą. Storos sienos slopino ko- 
vos garsus, Ir čia girdėjosi tiktai keistas zvimbimas. 
Net kai jie nulipo į žemutinį bokšto aukštą ir blausio- 
je deglų šviesoje išvydo praviras didžiąsias salės du- 
ris, neišgirdo nei Žmonių balsų, nei žingsnių garsų. 
Matyt, visi tvirtovės gynėjai buvo kieme ir kovėsi, ban- 
dydami atmušti šerifo būrio ataką arba prasiveržti pro 
žiedą ir pabėgti. 

Olivjė pasuko prie siaurų durų, pro kurias įslinko 
čia, pakėlė sunkią velkę ir truktelėjo, tačiau durys ne- 
pasidavė. Atsirėmęs koja į sieną, jis pabandė dar kartą, 
bet veltui. 

— Velniai juos griebtų! Kai mus užvijo ant sto- 
g0, jie jas užrėmė iš lauko. Einam per salę, žiūrėk, ne- 
atsilik. 

Olivjė tyliai atvėrė dideles duris, būgštaudamas, 

kad čia gali slypėti koks nors banditas. Nuo skersvėjo 
tolimame salės kampe iš karto pasirodė liepsna. Lieps- 
nos liežuvis pašoko aukštyn, lyžtelėjo lubų siją ir nuo 
žemyn nukritusių degančių šipulių iš karto užsidegė 
gobelenais apmušti krėslai, virsdami keliais ugniniais 
žiedpumpuriais, kurie ėmė skleistis ir tarsi pražydo 
puikiomis aviečių spalvos gėlėmis. Tiktai šiuos rau- 
donus ir auksinius herbus buvo galima įžiūrėti pro grei- 
tai tirštėjančius dūmus. Ivas tir Olivjė apgraibom, klup- 
dami pradėjo skverbtis per salėje vyraujantį chaosą: 
apversti krėslai, išmėtyti ir sutrypti patiekalai, sudras- 
Kyti gobelenai. Baigiantys smilkti deglai irgi skleidė 
graužiančius akis ir verčiančius kosėti dūmus. O už 
šios dūmuose skendinčios ugnies dykynės matėsi pra- 
viros laukujos salės durys, pro kurias veržėsi ledinis 
vėjas ir pragariški grumtynių garsai. Jie išvydo lopi- 
nėlį nakties dangaus ir vieną vienintelę, tyrą tr toli- 
mą, žvaigždę. Ašarojančiomis nuo dūmų akimis, už- 
gniaužę kvapą, jaunuolis su Ivu iš visų jėgų veržėsi į 
tą žvaigždę. 

Jie jau buvo prie pat slenksčio, kai lubų sijomis 
staiga nubėgo liepsna ir pasipylė kibirkštys, nuo kurių 
užsidegė šiurkšti namų darbo durų užuolaida. Sausas 
pūkuotas audeklas plykstelėjo ir tarsi didžiule pagalve 
užtvėrė jiems kelią. Olivjė įnirtęs jį nusviedė į šalį ir 
stumtelėjo Ivą prie durų. 

— Eik! Eik į kiemą ir iš karto slėpkis! 

Jeigu Ivas būtų elgęsis taip, kaip liepė Olivjė, jo 
būtų gal ir visiškai nepastebėję. Bet, kai jis išėjo į gry- 
ną orą, iš karto apkurto nuo griausmingo triukšmo ir 
apsidairė, nerimaudamas dėl Olivjė, nes liepsna prie du- 
rų jau siekė žmogaus ūgį. Ši gaišatis kainavo jam ir jo 
draugams viską, ką jau buvo pasiekę, nes didesniojoje 
kiemo dalyje jau šeimininkavo Beringaro žmonės, o 

tvirtovės įgulos likučiai spaudėsi ankštu žiedu aplink 
salę. Kai Ivas nusisuko nuo jų ir ėmė svarstyti,ar jam 
nepuolus atgal į pagalbą draugui, Alenas Kairiarankis, 
prispaustas prie laiptų apačios, mojavo kardu, rengda- 
masis pulti ir prasiskinti kelią, bet paskui manevruoda- 
mas vėl plačiais mediniais laiptais atšoko atgal. Ivas su 
juo susidūrė nugaromis. 

Ivas atsisuko ir, pamatęs savo priešą, bandė spruk- 
ti, bet jau buvo per vėlu. Didelė letena griebė jį už plau- 
kų. Iškilmingas riaumojimas, kuriame girdėjosi iššūkis, 
užgožė net ginklų žvangėjimą ir degančių rąstų traške- 
sį. Kitą sekundę Kairiarankis nugara prisišliejo prie 
staktos, kad nebūtų užpultas iš užpakalio, ir, prisispau- 
dęs berniuką prie savęs, prikišo jam prie gerklės kruvi- 
ną pliką kardą. | 

— Visiems stovėti! Nuleisti ginklus ir atsitrauk- 
ti! — suurzgė Kairiarankis, jo tamsiai geltoni gaurai pa- 
sišiaušė ir sublizgo virpančioje gaisro šviesoje. — At- 
gal! Aš sakau, dar toliau! Prieš mane turi būti tuščias 
plotas. Jeigu kas nors įtemps templę, šis velniūkštis taps 
negyvas. Vėl turiu savo rankose leidimą! Na, kur tu ten, 
karaliaus žmogau? Kuo atsilyginsi už jo gyvybę? Rei- 
kalauju duoti pailsėjusį arklį, leisti laisvai išjoti ir pa- 
žadėti nesivyti — antraip, prisiekiu, perpjausiu jam ger- 
klę tr jo kraujas kris ant tavo galvos! 

Hiū Beringaras išėjo į priekį ir sustojo, nenuleis- 
damas akių nuo Kairiarankio. 

— Atgal, — įsakė nepasukdamas galvos Hiū. — 
Darykite, kaip jis liepia. 

Visi — ir karaliaus Žmonės, ir plėšikai — colis po 
colio traukėsi, kolei priešais laiptus ištuštėjo didelis, 
ištryptu purvinu sniegu padengtas plotas. Hiū atsitrau- 
kė kartu su visais, nors ir laikėsi kiek priekyje. Ką jisai 
dar galėjo padaryti? Berniuko galva buvo atlošta atgal 

ir prispausta prie Kairiarankio kūno, o plienas lietė jo 
kaklą. Vienas judesys — ir jis bus negyvas. Keli plėši- 
kai ėmė skverbtis 1š minios, rengdamiesi, kolei visų 
akys prikaustytos prie tų dviejų viršutinėje laiptų aikšte- 
lėje, patyliukais sprukti pro stačiatvorės vartus. Tačiau 
su jais susidoros prie vartų stovinti sargyba, bet kas su- 
sidoros su negailestingu ir nuožmiu plėšikų vadeiva? 
Visi tylėdami traukėsi nuo jo. 

Bet ne, ne visi! Pro minią prasiskverbė kažko- 
kia keista vieniša figūra, kurios niekas nebuvo matęs, 
kol ji nepasirodė atvirame plote. Ji šlubavo ir svyra- 
vo, tačiau patraukė tiesiai prie laiptų. Tai buvo aukš- 
tas, išsekęs Žmogus juoda, ant pečių nusmauktu gob- 
tuvu sutana. Tonzūroje matėsi dvi raukšlės. Sandalais 
apautos kojos buvo kruvinos — jam einant, ant sniego 
likdavo raudonos dėmės, — kakta pramušta, matyt, 
krintant ant akmenuotos žemės, irgi kraujavo. Dide- 
lės, pamėlusiame veide įkritusios akys įdėmiai žvelgė 
į Aleną Kairiarankį. Iškeltas smilius tarsi kaltino jį. 
Keistasis vienuolis, skardžiu balsu kreipdamasis į va- 
deivą, valdingai riktelėjo: 

— Paleisk berniuką! Aš atėjau jo, jis mano! 

Sutelkęs visą dėmesį į Hiū Beringarą, Kairiarankis 
iki šiol šito Žmogaus nebuvo pastebėjęs. Jis nustebęs, kad 
kažkas išdrįso sudrumsti tylą ir, nepaisydamas jo įsaky- 
mo įžengti į neutralią teritoriją, staigiai atsisuko. 

Vadas pašiurpo. Akimirksniu Alenas Kairiarankis 
išvydo prie jo besiartinantį siaubingą bebaimį negyvė- 
lį, pamatė, kad jo paties padarytos žaizdos dar kraujuo- 
ja, o veidas išblyškęs kaip lavono. Kairiarankis net už- 
miršo įkaitą. Jo ranka, laikanti kardą, nusviro žemyn. 
Tačiau tuoj pat jis suvokė, kad mirusieji nesikelia iš 
kapų, ir paniekinančiai šūktelėjęs atsitokėjo, bet jau bu- 
vo vėlu — jis nebeteko savo pranašumo. Ivas kaip un- 
gurys išslydo iš jo rankų ir pasileido laiptais žemyn. 

Berniukas kūrė kiek įkabindamas, kolei susidūrė 
su žmogumi, kuris skleidė šilumą tr jaukumą. Ivas, už- 
simerkęs, visiškai bejėgis, prisiglaudė prie jo. Pasigir- 
do brolio Kadfaelio balsas: 

— Na na, ramiau, pavojus tau nebegresia. Padėk 
man susidoroti su broliu Elijasu, nes dabar, kai jis tave 
surado, niekur be tavęs neis. Imkime ir išveskime jį iš 
čia, tu ir aš, padėkime jam kuo galėdami. 

Ivas vis dar drebėdamas ir dusdamas atsimerkė ir 
atsisuko į salės duris. 

— Ten mano draugas... mano draugas, kuris man 
padėjo! 
Jis nutilo ir sunkiai, baimingai, bet kartu ir vil- 
tingai atsiduso, nes Hiū Beringaras tą pačią sekundę, 
kai tik Ivas ištrūko iš Kairiarankio nagų, puolė pirmyn. 
Bet jį aplenkė. Iš dūmų ir ugntes siautulio ant slenks- 
čio su kardu rankoje, aprūkusiu veidu išniro Olivjė. Jis, 
lėkdamas pro Kairiarankį, smogė jam plokščiąja kardo 
puse per skruostą, leisdamas suprasti, ką jis ketina da- 
ryti. Suplevėsavo tamsiai geltoni karčiai ir Kairiaran- 
kis vienu šuoliu atsidūrė greta jo. Vėl įsivyravo mirti- 
na tyla, kurią buvo sudrumstęs netikėtai pasirodęs bro- 
lis Elijasas, kai per minią perbėgo nuostabos šnabžde- 
sys. Ir, šioje tyloje nuskambėjo Olivjė balsas. Jis lėtai 
ir paniekinamai tarė: 

— O dabar tau teks susidurti su vyru! 

Kolei nesibaigė ši dvikova, Ivo nebuvo galima pa- 
judinti iš vietos. Kadfaelis tvirtai jį laikė, nors nerima- 
vo be reikalo. Berniukas labai susijaudinęs laikėsi abiem 
rankom įsikibęs jam į rankovę. Brolis Elijasas, trum- 
pam netekęs orientacijos, dairės1 savo berniuko. Skaus- 
mingai šlubuodamas jis. pagaliau priėjo prie Ivo, norė- 
damas jį paliesti, paglostyti, paguosti ir pasiguosti pats. 
Ivas, nė minutės nenuleisdamas įsimylėjusių akių nuo 

Olivjė, atitraukė vieną ranką nuo Kadfaelio rankovės ir 
karštai paspaudė Elijaso ranką. 

Ivo dėmesys buvo prikaustytas prie šios dviko- 
vos. Berniukas, jaudindamasis dėl savo didvyrio, dre- 
bėjo nuo galvos iki kojų. Ir Kadfaelis, ir Elijasas tai 
pajuto, bet nenuleido akių nuo aukšto, liekno, judraus 
jaunuolio, dabar sustingusio plačiai išskėstomis kojo- 
mis viršutinėje laiptų aikštelėje. Nors jaunojo kario vei- 
das buvo ir aprūkęs, rūbai sutepti, Kadfaelis jį iš karto 
pažino. 

Niekas nesikišo, net Hiū, kuris turėjo valdžią. Jo 
žmonės nesikaus, kolei baigsis ši dvikova. Kištis į to- 
kią dvikovą negalėjai — čia buvo kažkas draudžiama 
kitiems. 

Iš pirmo žvilgsnio dvikova buvo nelygi, nes Kai- 
riarankis buvo dvigubai vyresnis ir labiau už savo prie- 
šą patyręs, nors pastarasis ir pranoko jį vikrumu, jo 
išpuoliai buvo ilgesni. Iš pradžių Kairiarankis drąsiai 
puolė į ataką, kupinas ryžto nublokšti jaunuolį nuo 
laiptų. Tačiau šis vaikigalis — iš išvaizdos viso labo 
blogai apmokytas kryžiuotis — nesitraukė nė žings- 
nio ir ramiai atmušinėjo galingus savo priešo kardo 
smūgius. Jis stovėjo laisvai, kai tuo tarpu Alenas Kai- 
riarankis įnirtingai mosikavo kardu, veltui eikvodamas 
jėgas. Ivas stebėjo grumtynes išplėtęs akis, tiesiog 
melsdamasis už Olivjė. Elijasas pajuto, kaip jo su- 
spaustame delne įsitempė berniuko ranka, ir spustelė- 
j0 ją. Brolis Kadfaelis žvelgė į jaunuolį tir prisiminė, 
rodos, seniai jau užmirštus laikus. Mada kautis kar- 
dais atsirado susidūrus Rytams ir Vakarams, ir Olivjė 
puikiai valdė šį meną. 

Šio fechtuotojo nebuvo įmanoma pajudinti iš vie- 
tos tr, jeigu jis colį užleisdavo, tai kitą akimirką jį atsi- 
imdavo — ir dar su magaryčiomis! Olivjė pamažu stū- 


208 


mė priešą prie laiptų krašto, ir pastarsis nieko negalėjo 
padaryti. 

Alenas Kairiarankis padarė eilinį išpuolį, į smūgį 
sudėjęs visą savo svorį. Jo pėda atsidūrė ant apledėju- 
sios pakopos krašto, ataka buvo pernelyg neatsargi. Jis 
linktelėjo į priekį, paslydo ir neteko pusiausvyros. Oliv- 
Jė šoko kaip medžiojantis leopardas ir smogė atsiden- 
gusiam priešui tiesiai į atvirą krūtinę, į kirtį sutelkęs 
visą savo jėgą. Kardas įsmigo taip giliai, jog Olivjė te- 
ko atsilošti atgal, gerai įsispirti kojomis, kad galėtų 1š- 
traukti ašmenis. 

Alenas, išskėtęs rankas, ėmė kristi, nulėkė per tris 
pakopas ant nugaros ir sunkiai sudribo laiptų apačioje. 
Pagaliau jis atsidūrė kniūpsčias prie Hiū Beringaro ko- 
jų ir, apšlakstęs krauju purviną sniegą, išleido paskuti- 
nį kvapą. 


Keturioliktas skyrius 


Kai tiktai plėšikai išvydo, kad jų vadas nebegy- 
vas, visai sutriko. Kai kurie, bandydami išsigelbėti, iš- 
lakstė į visas puses, kiti grūmėsi mirtinai, o kai kam 
pakako blaivaus proto pasiduoti, viliantis pasigailėji- 
mo. Buvo nukauta daug plėšikų, paimta daugiau kaip 
šešiasdešimt belaisvių. Reikėjo iš svirnų ir salės išneš- 
ti, kolei viskas dar nesudegė, daiktus ir pasirūpinti ga- 
na didele karvių ir avių banda, kuri; teks girdyti ir šer- 
ti, kol bus perginta į tinkamesnę vietą. Dinano Žmonės 
rinko belaisvius. Galima buvo neabejoti, kad jis griež- 
tai laikysis įstatymo, — juk jam iššūkis mestas jo pa- 
ties valdose. 

Gaisras įsiliepsnojo ir, kai išnešė viską, ką buvo 
galima išgelbėti, liepsną tyčia išplėtė. Tvirtovė stovėjo 
atskirai, ant uolos, medžių arti nebuvo, ir ji nekeldama 
niekam pavojaus, galėjo sudegti iki pamatų. Per savo 
trumpo egzistavimo laiką ji buvo gėdinga apylinkės dė- 
mė, tai tegul jai ir būna gėdingas galas. 

Keisčiausia buvo, kad, nugalėjęs plėšikų atama- 
ną, žaibiškai dingo nepažįstamasis didvyris. Tiesa, vi- 
suotinėje sumaištyje šito niekas nepastebėjo. Žmonių 
žvilgsniai buvo prikaustyti prie laiptų, ten, kur nudribo 
Kairiarankis, o kai visi atsipeikėjo ir apsidairė, aplin- 
kui siautė visiškas chaosas: vieni šen ir ten bėgiojo, ki- 
ti ėmė belaisvius. Todėl nenuostabu, kad niekas nema- 
tė, kaip jaunasis valstietis tyliai išurpo naktyje. 

— Išnyko kaip šešėlis, — nusiminė Hiū, — kaip 
tik, kai norėjau su juo artimiau susipažinti. Ir neaišku, 
kur jaunuolio ieškoti, kai jo didenybė karalius tapo jo 

skolininku. Bet kuris sveiko proto Žmogus negaišdamas 
tuo pasinaudotų. Ivai, tu vienintelis kalbėjęsis su juo. 
Kas tas paladinas? 

Ivas, apsvaigęs nuo saugumo jausmo po išgyven- 
to siaubo, atsakė taip, kaip jį mokė Olivjė. Nekalta vei- 
do išraiška žvelgdamas į Huiū, jis tarė: 

— Tai priglaudusio Erminą eigulio sūnus. Jis ją 
atlydėjo į Bromfildą. Tai jis man paskė, kad Ermina ten. 
Aš juk to nežinojau. Ji iš tiesų ten? 

— Taip, ji saugi, ji tenai. O koks šio eigulio sū- 
naus vardas? Ir, o tai svarbiausia, — susimąstęs kalbė- 
jo Hiū, — kur jis išmoko taip fechtuotis? 

— Jo vardas Robertas. Jis sakė, kad ieškojo ma- 
nęs, nes buvo pažadėjęs Erminai, o pastebėjęs plėšikus, 
nusekė jų pėdomis. Daugiau aš apie jį nieko nežinau, — 
ryžtingai pareiškė Ivas, nors nuo šių žodžių ir paraudo, 
bet tamsoje nebuvo to matyti. 

— Šiuose mūsų kraštuose pavojingi ir eiguliai, — 
sausai pastebėjo Hiū. Bet daugiau berniuko nebeklau- 
sinėjo. 

— O dabar, — kreipėsi į Hiū Kadfaelis, susirū- 
pinęs savo svarbiausiu reikalu, — gal duosi man ketu- 
ris Žmones ir visus šiuos pailsėjusius arklius? Jiems 
geriau keliauti į Bromfildo arklides, nes vis tiek čia 
liko be pastogės. Tau paliksiu savo kuprinę su vais- 
tais. Mes padarysirie broliui Elijasui neštuvus ir pa- 
imsime anklodę bei pledą, kad kelyje turėtume kuo jį 
apkloti. | 

— Imk viską, ko tau reikia, — atsak: Hiū. — Čia 
buvo septyni arkliai, pagrobti tiesiai iš Žmonių arkli- 
džių, o be to, keli kalnų poniai, tempdavę grobį. — Ap- 
žiūrėjęs arklius ir ponius, Hiū pridūrė: 

— Beveik visi vogti. Aš pavesiu Dinanui pra- 
nešti nukentėjusiems Žmonėms, kad savo turtą gali pa- 

siimti iš Bromfildo. Karves ir avis nuginsime į Lad- 
lou vėliau, kai tas vaikinas iš Klitono pasiims savą- 
sias. O tu greičiau pasirūpink broliu Elijasu, jeigu no- 
ri nugabenti jį gyvą. Stebuklas, kaip jis iki šiolei dar 
laikosi. 

ir netrukus brolis Elijasas buvo suvyniotas į išneštą iš 
degančios salės anklodę kaip kokonas, o jam parengtas 
lopšys jau kabėjo tarp dviejų arklių. Kadfaelis paprašė 
ir kelių maišų pašaro, nes netikėtai atsiradę septyni ar- 
kliai gali išsekinti Bromfildo vienuolyno pašarų atsar- 
gas. Energijos, palaikiusios Elijasą, antplūdis, kai jis 
siekė savo tikslo, užgeso, vos tik jis padarė save darbą 
ir jo berniukui pavojus liovėsi grėsęs. Jis paklusniai, 
leisgyvis nuo šalčio, apatiškas ir išsekęs, atsidavė į Kad- 
faelio rankas, kuris jį stebėjo apimtas, didelio nerimo. 
Jeigu tiktai vėl nepavyks įžiebti šiam nelaimingajam ug- 
nies, jį apėmusios tą akimirką, kai gelbėjo Ivą, Elijasas 
mirs. 

Kadfaelis pasisodino pavargusį Ivą į savo balną, 
nes jeigu jam būtų leidę joti pačiam, būtų balne užmi- 
gęs. Jį apgaubė šiltu valstietišku pledu ir, kai tiktai jie 
pradėjo lėtai joti, nes buvo tamsu, serpantinu žemyn be- 
sivyniojančiu keliu, berniukas giliai užmigo. Kadfaelis 
atsargiai jį priglaudė prie savęs, ir Ivas, iš lėto sūpuo- 
jamas, atsirėmęs į Kadfaelio krūtinę, pramiegojo visą 
kelią iki Bromfildo. 

Kai keleiviai pasiekė lygumą, brolis Kadfaelis at- 
sigrįžo atgal. Juodą stačios kalvos milžiną vainikavo 
ugninė karūna. Beringaras su Dinanu sugaiš likusią nak- 
ties dalį, kol surinks visus belaisvius ir pergins į Klito- 
ną galvijus, kur Džonas Druelis turės atsirinkti savuo- 
stus. Iš ten reikės keliauti į Ladlou. Siaubas baigėsi, be 
to, su mažesnėmis aukomis, negu buvo galima tikėtis. 

Šį kartą baigta, — pamanė Kadfaelis. Galimas daiktas, 
baigta visoje šioje grafystėje, jeigu Preskotas su Hiū ir 
ateity neišleis iš savo rankų valdžios vairo. Bet ten, kur 
šalies valdovai pjaunasi dėl karūnos, — mažesnteji daž- 
nai negailestingai ir nesidrovėdami naudojasi tuo — va-. 
gia ir plėšia. 

Ir kol jie taip elgiasi, mąstė Kadfaelis, jiems bus 
verčiamos visos toli aplinkui daromos piktadarybės. Bet 
net piktadariai turi atsakyti tiktai už tuos nusikaltimus, 
kuriuos jie padarė. Ir dabar jau niekada Alanas Kairia- 
rankis nebegalės gintis ir atsistojęs pasakyti: “Šitą, ši- 
tą ir šitą padariau aš, o štai vienuolės išniekinimas ir 
nužudymas — ne mano rankų darbas". 


Keleiviai pasiekė Bromtildą prieš rytines pamal- 
das. Būrys pro sargo namelį įjojo į švariai iššluotą kie- 
mą. Šiąnakt nesnigo. Galėjai justi, kad oras keisis ir, 
ko gero, dieną net trumpai atšils. Pabudęs Ivas nusižio- 
vavo, pasirąžė ir iš karto viską prisiminė. Tą pačią se- 
kundę jis atsikratė miego ir, nusimetęs pledą, nušoko 
žemėn padėti į guolį nunešti brolio Elijaso. Hiū žmo- 
nės nuvedė arklius į arklidę. O brolis Kadfaelis, Žžvel- 
gęs į prieglaudos pusę, pamatė pro atsivėrusias duris 
žvelgiančią Erminą. 

Virš durų liepsnojantis deglas ryškiai apšvietė jos 
veidą, kuriame atsispindėjo audringi išgyvenimai, bai- 
mė ir viltis. Išgirdusi kanopų tapsėjimą, ji šoko kaip iš 
ugnies — basa, išsidraikiusiais ant pečių plaukais. Mer- 
ginos akys, išvydus rūpestingai atraišiojantį brolio Eli- 
jaso neštuvus Ivą, užsidegė, ir jos veidas netikėtai nu- 
švito tokiu akinančiu džiaugsmu, jog Kadfaelis net su- 
sižavėjo. Nuo merginos veido nuskrido kaip paukštis ir 
dingo niūrus šešėlis. Juk Ivas, jos jaunesnysis brolis, 
gyvas! 

Ivas — matyt, laimei, — buvo taip užsiėmęs sa- 
vo ligoniu, kartu ir globotiniu, ir gynėju, kad į jos pu- 
sę net nežvilgtelėjo. Bet Kadfaelis nė kiek nenustebo, 
kad Ermina nepuolė išskėstomis rankomis pasitikti 
brolio, o tylutėliai grįžo į prieglaudą ir uždarė paskui 
save duris. 

Vienuolis neragino berniuko skubėti iš ligoninės 
vienutės, kur jie nunešė brolį Elijasą. O pats Ivas ne- 
puolė 1š karto ieškoti sesers, nors žinojo — jam tatai 
garantavo, — kad ji čia jo laukia. Matyt, jiems abiems 
reikėjo kažkiek laiko pasirengti susitikimui. Tiktai ta- 
da, kai sutvarstė sužalotas, apšąlusias Elijaso kojas, ap- 
klostė jį minkštu kailiu ir apdėjo sušildytais akmeni- 
mis, nušluostė veidą ir rankas, pagirdė vynu su medu- 
mi bei prieskoniais ir apklojo pačiomis šilčiausiomis, 
kokios tik buvo, antklodėmis, Kadfaelis tvirtai paėmė 
Ivą už peties ir nuvedė į prieglaudą. 

Ermina sėdėjo prie ugntes ir siaurino suknelę, at- 
vežtą jai iš Ladlou. Sprendžiant iš veido išraiškos, toks 
užsiėmimas jai malonumo neteikė. Kai įėjo brolis Kad- 
faelis, uždėjęs Ivui ant peties ranką, ji padėjo suknelę 
tr atsistojo. Gal iš atsikišusios apatinės lūpos ir niūraus 
žvilgsnio ji suprato, kad brolis ją smerkia, bet vis dėlto 
priėjo, šaltai jį pabučiavo į skuostą ir priekaištingai pa- 
žvelgė. 

— Gerą tu mums visiems padarei kiaulystę, — 
rūsčiai tarė Ermina. — Pabėgti naktį, niekam nepasa- 
kius nė žodžio! 

— Ir tai sakai tu, dėl kurios užvirė visa šita ko- 
šė!? — išdidžiai ją nutuldė Ivas. — Aš tai sėkmingai 
sutvarkiau savo reikalus. O štai jūs, panele, pabėgote 
naktį, niekam nesakiusi nė žodžio, ir grįžote it musę 
kandusi, tokia pat pasipūtusi kaip visada. Tau geriau 
pritilti, jeigu nori, kad su tavimi kas kalbėtųsi. Mes tu- 

rime svarbesnių reikalų, ir niekas čia nepakęs tavo iš- 
sišokimų. 

— Jums reikia daug ką pasakyti vienas kitam, — 
burbtelėjo brolis Kadfaelis, tarsi nepastebėjęs šito bar- 
nio, — bet tam turėsite pakankamai laiko. Tačiau da- 
bar Ivui reikia eiti gulti, nes jis praleido pora tokių 
naktų, Kurios būtų nuo kojų nuvarę ir suaugusį vyrą. 
Jam reikia gerai tišsimiegoti, ir aš to reikalauju kaip 
gydytojas. 

Ermina iš karto pašoko, tiesa, vis dar raukyda- 
masi. Ji paruošė berniukui guolį ir net savo rankomis 
išlygino paklodes. Ji maloniausiai jį būtų nuvedusi ir 
į lovą, rūpindamasi, kaip slaugė, o po to saugojusi jo 
miegą kaip artimiausias Žmogus, kad iš karto, kai tik- 
tai Ivas nubus, pamaitintų. Bet mergina niekad ir nė 
už ką būtų neprisipažinusi, kad dėl jaunesniojo brolio 
jaudinosi ir liūdėjo, net verkė, arba, kad labai gailisi 
dėl savo lengvabūdiško elgesio. Taip buvo net geriau, 
nes, jeigu ji dabar būtų nulenkusi prieš Ivą galvą ir 
paprašiusi atleidimo, berniukas būtų sutrikęs arba net 
išsigandęs. 

— Naką gi, atidėsime viską iki vakaro, — paten- 
kintas užbaigė Kadtaelis ir išėjo, palikęs juos vienudu. 
Kai Ivas nubus, jie , žinoma, vėl ims aiškintis santy- 
kius ir daug prišnekės vienas kitam, kolei bus sudaryta 
taika. 

Kadtaelis grįžo pas brolį Elijasą ir, įsitikinęs, jog 
šis, nors ir panašus į lavoną, bet miega giliu miegu, nu- 
ėjo ir pats ilsėtis. Net gydytojams retkarčiais reikia šio 
paprasto vaisto. 


Ermina susirado brolį Kadtaelį prieš vakarines 


pamaldas — jis prašė priorą Leonardą jį iki to laiko 
pažadinti. Hiū Beringaras vis dar negrįžo: be abejo, 

jis dar Ladlou skirstė belaisvius tr visą turtą, atga- 
bentą iš plėšikų tvirtovės. Visi džiaugėsi, kad pavo- 
jus praėjo, bet kartu žinojo, kad reikia galvoti, ką to- 
liau daryti. 

— Broli Kadfaeli, jus kviečia Ivas, — šūktelėjo 
Ermina. Ji, rimta ir rami, stovėjo ant ligoninės slenks- 
čio. Jis dar dėl kažko nerimauja, o aš žinau, kad man 
jis jokiu būdu nesakys. Jūsų jam reikia, ateikite po va- 
karinių pamaldų. Jis iki to laiko pavakartieniaus ir lauks 
jūsų. 

— Būtinai ateisiu, — atsakė Kadfaelis. 

— O aš štai apie ką galvoju, — neryžtingai tęsė 
ji. — Tie arkliai, atvesti šiandien rytą... Jie iš plėšikų 
landynės? 

— Taip. Pavogti Iš visų jų nusiaubių vietinių ūkių. 
Hiū Beringaras pranešė visiems nukentėjusiems, kad at- 
eitų pasiimti savo gero. Karvės ir avys yra Ladlou. Ga- 
limas daiktas, Džonas Druelis jau atsiėmė savo turtą. 
Aš trumpam pasiskolinau kelis arklius, nes jie buvo žva- 
lūs 1r pailsėję. O kas atsitiko? Gal norite dėl to ką pasa- 
kyti?? 

— Aš manau, vienas priklauso Evrarui.— Ermi- 
na jau seniai netarė šio vardo, tr jis vos ne keistai su- 
skambėjo jos lūpose, tarsi jį būtų prisiminusi po dau- 
gelio metų, po ilgos užmaršties. — Jam irgi praneš? 

— Žinoma. Kaloulisas apiplėštas iki paskutinio 
siūlo, ir galbūt dar ką nors ras, kas jam priklauso. 

— Jeigu jis dar nežino, kad esu čia, — tęsė Ermi- 
na, — tikiuosi, niekas jam nepasakys. Aš neprieštarau- 
čiau, jeigu jis sužinotų, kad esu saugioje vietoje ir man 
nieko neatsitiko. Bet nenorėčiau, kad jis atjotų, suži- 
nojęs, jog aš čia. 

Tai nebuvo nieko keisto. Mergina išbraukė iš gy- 
venimo visą šį paiką epizodą ir, visiškai natūralu, jai 

norėjosi išvengti nejaukaus susitikimo akis į akį ir be- 
prasmiško žaidimo žodžiais dėl to, kas jau mirė. 

— Manau, kad visiems išsiuntinėti vienodi laiš- 
kai, — tarė Kadfaelis. — Atvykite tr pasiimkite iš 
jūsų pavogtą nuosavybę. Ir, žinoma, jie atvyks. Gai- 
la, kad yra padaryta nuostolių, kurių negalima atly- 
ginti. 

— Taip, labai gaila, — pritarė ji. — Mes negali- 
me jiems grąžinti jų Mirusiųjų — tiktai jų galvijus. 


Ilgai miegojęs Ivas atsikėlė. Jis daugiau nejautė 
baimės nei dėl savęs, nei dėl sesers ir neabejojo, kad 
Olivjė gali padaryti bet kokį stebuklą. Jis nusiprausė ir 
taip kruopsčiai susišukavo, tarsi būtų ruošęsis į Padė- 
kos šventę, ir nustebęs pamatė, kad, kol jis miegojo, 
Ermina užadė jo kojinėje skylę ir, išskalbusi vieninte- 
lius jo marškinius, prie ugnies išdžiovino. Jos veiks- 
mai dažnai nesutapdavo su žodžiais, nors anksčiau jis 
to nepastebėdavo. 

Dabar berniukui vėl iškilo klausimas, kuris ne- 
buvo užmirštas, o tiktai nustelbtas svarbesnių reikalų: 
kiek jis gali pasikliauti broliu Kadtaeliu? Dabar ši pro- 
blema visiškai užvaldė Ivą. Jis nebegalėjo to dalyko lai- 
kyti vien tik savo širdyje. Nors Hiū Beringaras teisin- 
gas Ir nepasipūtęs, bet atstovauja įstatymams ir yra ofi- 
cialus asmuo. O brolis Kadtaelis paprastas vienuolis, 
ir Ivas tikėjosi, jog šis galės būti bešališkas. 

Kai atėjo Kadfaelis, Ivas jau baigė vakarieniauti. 
Ermina pasiėmė savo siuvinį ir, pasakiusi, kad salėje 
jai dirbti šviesiau, paliko juos vienus. 

Ivas apsisprendė ir iš karto šoko į ledinį siaubin- 
gų prisiminimų vandenį. 

— Broli Kadfaeli, — beviltiškai sušuko jis, — aš 
bijau dėl brolio Elijaso. Noriu jumis viską papasakoti. 

Nežinau, ką daryti. Aš dar niekam apie tai neprasita- 
riau nė žodžio. Jis kai ką pasakė — ne, pasakė ne man, 
o kalbėjo per sapną, bet aš girdėjau. Man nieko kito 
nebeliko, nes mes gulėjome greta toje trobelėje. 

— Dar neturėjai laiko papasakoti, kas atsitiko, 
kai tą naktį išėjote, — atsiliepė Kadfaelis, — bet ga- 
li papasakoti dabar. Tačiau prieš tai kai ką tau pasa- 
Kkyti noriu aš. Galimas daiktas, tai tau padės. Aš ži- 
nau, kur jis tave nusivedė, tr žinau, kad jį palikai tro- 
belėje, išeidamas ieškoti pagalbos, ir patekai į plėši- 
kų rankas. Trobelėje jisai kalbėjo apie tai, kas tave 
taip jaudina? 

— Per sapną, — liūdnai linktelėjo Ivas. Nedora 
klausytis to, ką žmogus kalba per miegus, bet aš nieko 
negalėjau padaryti. Aš taip dėl jo jaudinausi, norėjau 
sužinoti, ar galiu jam kuo nors padėti... Dar anksčiau, 
kai sėdėjau prie jo lovos... Tai atsitiko dėl to, kad aš 
jam pasakiau, jog sesuo Hilarija mirė. Niekas kitas jo 
taip nejaudino, bet jos vardas... Tai buvo siaubinga! Juk 
iki to momento jis nežinojo, kad ji negyva, ir vis dėlto 
save kaltino dėl jos mirties. Jis šaukėsi, kad ant jo už- 
griūtų šių namų akmenys. Ir jis atsikėlė... Aš jo negalė- 
jau sulaikyti. Nubėgau pagalbos, bet visi buvo vakari- 
nėse pamaldose. 

— O kai vėl grįžai, — pertraukė Kadfaelis, — jis 
Jau buvo išėjęs. Ir tada tu pasileidai paskui jį. 

— O ką turėjau daryti? Juk buvau paliktas jo pri- 
žiūrėti. Maniau, kad greitai jis pavargs ir galėsiu jį par- 
sivesti namo. Bet man nepavyko. Tai kas beliko daryti? 
Reikėjo eiti kartu su juo. 

— Ir jis atsivedė tave į trobelę — taip, aš tą su- 
pratau. Ir ten buvo ištarti žodžiai, kurie taip tave kan- 
kina. Nebijok jų pakartoti. Viskas, ką tu lig šiol darei, 


218 


buvo jo naudai. Patikėk, ką dabar rengiesi daryti, irgi 
bus jo naudai. 

— Bet jis pats save apkaltino, — sukuždėjo Ivas 
ir sudrebėjo tai prisiminęs. — Jis pasakė, jog jis nužu- 
dęs seserį Hilariją! 

Ramybė, kuria brolis Kadfaelis išklausė jo žo- 
džius, berniukui išspaudė nevilties ašaras. 

— Jis taip jaudinosi, taip kankinosi... Kaipgi ga- 
lime jį išduoti? Kad būtų paženklintas žudiko vardu? 
Bet ar galime nuslėpti tiesą? Jis pats prisipažino. Ir vis 
tiek esu įsitikinęs, kad jis geras. O broli Kadfaeli, ką gi 
mums daryti? 

Persilenkęs per stalą, brolis Kadfaelis padėjo sa- 
vo delną ant tvirtai suspausto berniuko kumštelio. 

— Pažvelk į mane, Ivai, ir aš tau pasakysiu, ką 
mums daryti. Tu turi užmiršti visą baimę ir pabandy- 
ti tiksliai prisiminti žodžius, kuriuos jis sakė. Jeigu 
gali, visus. Jis sakė, kad jis nužudė seserį Hilariją? 
Jis 1š tikrųjų taip sakė? O gal tu tik taip supratai jo 
žodžius? Pakartok man tiksliai brolio Elijaso žodžius. 
Man reikia žinoti žodis žodin, ką jis kalbėjo, paban- 
dyti tai išsiaiškinti. Taigi grįžkime prie tos nakties 
trobelėje. Ligonis kalbėjo per sapną. Pradėk nuo ši- 
to. Neskubėk. 

Ivas nusišluostė į petį šlapią nuo ašarų skruostą 
ir abejodamas, bet kartu su pasitikėjimu pažvelgė bro- 
liui Kadfaeliui į akis. Jis iš visų jėgų stengėsi prisimin- 
ti Elijaso pasakytus žodžius, kandžiodamas apatinę lū- 
pą. Pagaliau berniukas neryžtingai pradėjo: 

— Aš tikriausiai miegojau, nors stengiausi neuž- 
migti . Jis gulėjo kniūbsčias, bet aš aiškiai girdėjau jo 
balsą. Jis pasakė: “Mano sese, atleisk man už nuodė- 
mę, Mano silpnumą, — man, tapusiam tavo mirtimi!" 
Taip jis pasakė, prisimenu žodis žodin. “Man, tapusiam 


tavo mirtimi!" — Čia berniukas sudrebėjo ir nutilo, 
būgštaudamas, kad gali pakakti šios vienos frazės. Bet 
Kadfaelis, laikęs jį už rankos, supratingai linktelėjo ir 
laukė tęsinio. 

— Taip, o toliau? 

— Po to... jūs atsimenate, kaip jis šaukėsi Hiū- 
nid? Ir jūs pasakėte, jog tikriausiai tai jo mirusi Žmo- 
na? Paskui jis kalbėjo: “Hiūnid! Ji buvo panaši į tave, 
tokia pat šilta ir patikli mano glėbyje... Po šešių mėne- 
sių susilaikymo. — tarė jis, — toks alkis. Aš negalėjau 
šito ištverti, jis man degino kūną ir sielą..." 

Ivas staiga prisiminė visus tą naktį Elijaso pasa- 
kytus žodžius, tarsi jie būtų įkirsti į jo atmintį. Iki šiol 
Jis norėjo tiktai užmiršti juos, o dabar stengdamasis pri- 
siminti tarsi vėl išgirdo bepročio balsą. 

— Tesk. Jis dar ką nors sakė? 

— Taip, jis pasakė: “Ne, neatleisk. Kaip drįstu to 
prašyti? Tegul mane praryja žemė ir pasmerkia užmarš- 
čiai. Šiaudadūšis, silpnas netikėlis — štai kas aš!" — 
po to tęsėsi 11ga pauzė, kaip ir tą naktį, po kurios brolis 
Elijasas garsiai prašneko apie savo siaubingą silpnybę. 
Paskui Ivas tęsė: “Ji prigludo prie manęs, ji nebijojo 
todėl kad buvo su manimi ir manimi tikėjo. O paskui 
jis pasakė: “Gailestingasis Dieve, aš juk vyras, mano 
gyslose teka kraujas, o ne vanduo, mano vyriškas kū- 
nas ir vyriški troškimai. Ir ji negyva, — tarė jis, — toji, 
kuri manimi taip pasitikėjo!" 

Ivas išblyškęs ir sutrikęs žiūrėjo į brolį Kadfaelį, 
kuris, matyt, nebuvo taip sukrėstas ir sėdėjo mąsliai ir 
ramiai šypsodamasis. 

— Argi jūs manimi netikite? Aš viską prisimi- 
niau tiksliai! Jis visa tai sakė, kaip tik tokius žodžius 
sakė. 

— Aš tavimi tikiu. Žinoma, taip jis ir sakė. Bet 

pagalvok štai apie ką: trobelėje buvo jo Kelioninis ap- 
siaustas kartu su jos apsiaustu ir sutana. Ir, be to, pa- 
slėpti! O ją kažkas išnešė iš ten ir įmetė į upelį gana 
toli nuo tenai. Jeigu jis tavęs nebūtų atsivedęs į tą tro- 
belę, mes niekada nieko nebūtume sužinoję. Žinoma, 
aš tikiu viskuo, ką pasakei, bet ir tu turi patikėti mani- 
mi. Neužtenka nuspręsti, kad žinome teisybę, jeigu tu- 
rime tik dalį duomenų, net tokių tikrų kaip išpažintis ir 
ranka numoti į kitus faktus, todėl kad juos sunku pa- 
aiškinti. Kalbant apie gyvenimą ir mirtį reikia viską 
tiksliai Žinoti. 

Ivas sutrikęs žvelgė į vienuolį, suprato jo žodžius, 
bet juose nematė išeities 1š aklavietės. 

— Bet kaip mums tai sužinoti? O jeigu nuspręsi- 
me, kad jau žinome, ir tai bus netiesa...— jis sumikčio- 
JO ir vėl sudrebėjo lyg drugio krečiamas. 

— Tiesa niekada neturi netikslaus atsakymo. 
Mes, Ivai, būtinai sužinosime tiesą, paklausę to, kas 
ją žino. — Kadfaelis gretai atsistojo ir truktelėjo pas- 
kui save berniuką. — Nenusimink, pasaulyje nėra nie- 
ko, kad būtų viskas taip, kaip mums atrodo. Mes abu 
nueisime ir vėl pasikalbėsime su broliu Elijasu. 


Brolis Elijasas gulėjo silpnas ir tylus, kaip ir anks- 
čiau, bet atsimerkęs, o žvilgsnis sąmoningas ir bevil- 
tiškas — matyt, jį kankino didžiulis skausmas, nuo ku- 
rio nebuvo vaistų. Ligoniui grįžo atmintis, bet tai jam 
nieko, be skausmo, nedavė. Jis pažino juos, kai jie atsi- 
sėdo abejose lovos pusėse, — berniuką, nieko gero ne- 
sitikintį iš šio apsilankymo, ir susikaupusį, pasirengusį 
paduoti gerti ir pakeisti ant apšalusių ligonio pėdų tvars- 
čius brolį Kadfaelį. Brolis Elijasas gyveno pačius bran- 
džiausius metus, fiziškai buvo tvirtas, nes jam padėjo 
didžiulės gyvybinės jėgos. Visi jo kojų pirštai liko sveiki 

ir jis net smarkiai neperšalo. Gydymui priešinosi tiktai 
jo palūžusi sąmonė. 

— Šis berniukas man sakė, — tiesiog pradėjo 
Kadfaelis, — kad tau grįžo atmintis. Tai gerai. Žmogus 
turi Žinoti visą savo praeitį, jos negalima atsisakyti. Da- 
bar, kai viską Žinai, kas tau atsitiko tą naktį, kai tave 
paliko plėšikai, pagalvoję, jog es1 miręs, gali prisikelti 
iš numirusiųjų pilnavertis žmogus, o ne strampas. Štai 
šis berniukas yra liudytojas, kad praeitą naktį padarei 
gerą darbą, — ir dar gali padaryti daug gera. 

Įkritę akys įtemptai žvelgė į Kadfaelį. Ligonio 
veidą iškreipė karti, skausminga grimasa. 

— Aš buvau tavo trobelėje, — tarė Kadfaelis. — 
Žinau, kad jūs su seserimi Hilarija ten slėpėtės per pū- 
gą. Nemaloni naktis, viena iš pačių nemaloniausių Šį 
gruodį. Dabar oras švelnėja, laukiama atodrėkio. Bet 
tą naktį spaudė didelis šaltis. Tokią naktį užklupti ke- 
lyje Žmonės turi gulėti vienas kito glėbyje, kad nors 
truputį būtų šilčiau. Todėl tu seserį Hilariją ir apkabi- 
nai, kad nesušaltų. — Tamstos ligonio akys plykstelė- 
j0, buvo matyti, kad jis klausosi. — Aš irgi, — tęsė, 
atsargiai parinkdamas žodžius, brolis Kadfaelis, — ka- 
daise pažinau moteris. Bet niekada nebuvau artimas 
su jomis prieš jų valią, niekada — be meilės. Aš ži- 
nau, ką sakau! 

Ilgai tylėjęs, ligonis užkimusiu balsu silpnai iš- 
tarė: 

— Ji negyva. Berniukas man sakė. Aš dėl to kal- 
tas. Leisk man eiti paskui ją ir kristi prie jos kojų. Ji 
buvo tokia graži ir manimi tikėjo. Maža ir minkšta mano 
glėbyje, prigludo prie manęs ir pasitikėjo... O Dieve! — 
suaimanavo brolis Elijasas. — Argi tai teisinga — taip 
Žiauriai mane kankinti, kai aš visas buvau išniokotas ir 

taip išalkęs? Aš negalėjau ištverti šios mane deginu- 
sios ugnies... 

— Tai aš suprantu, — tarė brolis Kadtaelis. — 
Aš taip pat to nebūčiau galėjęs ištverti. Aš būčiau pri- 
verstas pasielgti lygiai taip, kaip ir tu. Bijodamas dėl 
jos ir galvodamas apie savo sielos išganymą — nors 
tai ne toks kilnus motyvas, — būčiau ją palikęs mie- 
goti vieną ir išėjęs į šaltį bei pūgą, o auštant vėl su- 
grįžęs ir paskui kartu keliautume toliau. Tu juk taip ir 
pasielgei? 

Ivas palinko ir, sulaikęs kvapą, degančiomis 
akimis, laukė atsakymo. O brolis Elijasas tebesika- 
mavo: 

— O Dieve, kaip aš ją galėjau palikti! Kodėl man 
nepakako tvirtybės ir tikėjimo ištverti tai kančiai... Kur 
ramybė, kurią man žadėjo įšventinant? Aš išėjau ir pa- 
likau ją vieną. Ir ji negyva! 

— Mirusieji Dievo rankose, — tarė Kadfaelis. — 
Ir Hiūnid, ir Hilarija. Nereikia norėti, kad jos sugrįžtų. 
Ten tavo gynėja. Tu manai, jos vėlė nežino, jog tu 1šei- 
damas į žvarbų šaltį, ją apklostei savo apsiaustu, 0 pats 
nuo jos pabėgai viena sutana? O buvo žiauri šalta nak- 
tis, ir tu turėjai išbūti lauke iki pat ryto. 

Kimus balsas atsakė: 

— Bet pasirodė, kad to maža jai išgelbėti arba bent 
padėti. Man derėjo būti kur kas tvirtesnio tikėjimo, at- 
silaikyti prieš man atsiųstą pagundą ir likti su ja, nors 
ir visas degiau... 

— Tu taip galėsi pasakyti savo nuodėmklausiui, — 
tvirtai patarė Kadtaelis, — kai pasveikęs grįši į Paršo- 
rą. Bet privalai įveikti pernelyg didelį pasitikėjimą sa- 
vo jėgomis ir nesmerkti savęs už tai, kas viršijo tavo 
jėgas. O viskas, ką darei, buvo padaryta jos labui. Tai, 
kas bloga, — pelno pasmerkimą. Tam, kas gera, turi būti 

pritarta. Jeigu būtum su ja pasilikęs, tai nebūtinai bū- 
tum galėjęs išsaugoti nuo to, kas įvyko. 

— Blogiausiu atveju būčiau galėjęs mirti kartu su 
ja,— atkirto brolis Elijasas. 

— Bet iš tikrųjų taip ir atsitiko. Tiktai stebuklas 
tave išgelbėjo nuo mirties tą pačią naktį, kai jau buvai 
pasirengęs mirti nuo šalčio. O jeigu išsigelbėjai nuo 
abiejų mirčių ir turi kentėti šioje ašarų pakalnėje dar 
daug metų todėl, kad Viešpats norėjo, jog pasveiktum 
ir kentėtum. Liaukis niurzgėti ir smerkti tau parengtą 
lemtį. Pasakyk tai mums dabar, kaip per išpažintį Vieš- 
pačiui, — ar palikai ją gyvą ir rengeisi grįžti rytą, jeigu 
tą bais13ją naktį taip nebūtų atsitikę? Juk norėjai sėk- 
mingai nuvesti ją ten, kur jai reikėjo. Ko dar buvo gali- 
ma iš tavęs reikalauti? 

— Daugiau narsumo, — liūdnai atsakė brolis Eli- 
jasas, ir pirmąkart jo išsekusiame veide pasirodė kar- 
ti, bet visiškai rami šypsena. — Viskas įvyko kaip tik 
taip, kaip sakei. Taip, aš turėjau kilnių ketinimų. Te- 
gul Viešpats man atleidžia už tai, kad pritrūkau vyriš- 
kumo. 

Jo veidas tapo romus, balsas suskambo nuolan- 
kiai. Jam daugiau nebebuvo ko prisiminti ir išpažinti 
— viskas buvo pasakyta ir teisingai suprasta. Ilgas bro- 
lio Elijaso kūnas išsitiesė, jis nuo galvos iki kojų su- 
drebėjo ir pagaliau nurimęs suglebo. Ligoniui padėjo 
užėjęs silpnumas, ir jis paniro į išganingą miegą. Pa- 
brinkę vokai nusileido, raukšlės ant kaktos ir apie lū- 
pas išsilygino. Jis paniro į neišpasakytos atgailos gel- 
mes, pasirengęs visiems visada viską atleisti. 


— Tai tiesa? — palaimingu šnabždesiu paklausė 
Ivas, kai tik jie tylutėliai paskui save uždarė duris, 


stengdamasis nepažadinti brolio Elijaso. 

— Taip, žinoma. Aistringa dvasia, kuri pernelyg 
daug iš savęs reikalauja ir nevertina to, ką duoda. Jis 
Išėjo į šaltą naktį ir akinančią pūgą, kad tiktai nesutep- 
tų sesers Hilarijos net savo troškimo kančiomis. Jis gy- 
vens, jis susitaikstys su savo kūnu ir dvasia. Bet tam 
reikia laiko, — užbaigė brolis Kadfaelis. 

Jeigu trylikametis berniukas ir suprato šiuos Žo- 
džius tiktai iš dalies arba tiktai teoriškai, kaip tas, ku- 
riam dėstytas menas, ir kuris dar nekūrė pats, bet to ne- 
parodė. Ivo, atidžiai žvelgusio į Kadfaelį, akyse švietė 
nevaikiškas protas. Dėkingas, nurimęs ir laimingas, jis 
nusimetė nuo savo sielos nepakeliamą naštą. 

— Vadinasi, ją rado plėšikai, — garsiai ėmė 
svarstyti berniukas, — kai ji liko viena, išėjus broliui 
Elijasui... 

Kadfaelis neigiamai papurtė galvą. 

— Jie sutiko ir beveik mirtinai sumušė brolį Eli- 
jasą, kaip, matyt, būtų pasielgę su kiekvienu, pasitai- 
kiusiu jų kelyje antpuolių metu, — jie naikindavo liu- 
dytojus. Bet kai dėl sesers Hilarijos — ne, nemanau. 
Kaip tik tą pačią naktį prieš auštant plėšikai užpuolė 
Druelio fermą. Aš nemanau, kad jie padarė pusės my- 
lios lanką ir atsirado trobelėje. Kam jiems būtų to rei- 
kėję? Jų niekas negalėjo čia vilioti. Be to, banditams 
būtų nerūpėję išnešti kūno, be to, ir gerų drabužių būtų 
nepalikę. Ne, į trobelę atėjo kažkas kitas, kuriam buvo 
pakeliui, ir ten prisiglaudė, nes siautėjo pūga tr jis nu- 
sprendė ją praleisti po stogu. 

— Na, tada tai galėjo būti, kas tik nori, — nu- 
sivylęs nutęsė Ivas, pasipiktinęs, kad nepavyks iš- 
aiškinti žudiko. — Mes galime niekada nesužinoti 
jo vardo. 

Kadfaelis pamanė, kad yra vienas žmogus, kuris 

tikrai Žino tą vardą, ir rytoj jis tai išsiaiškins. Bet gar- 
siai tepasakė: 

— Na ką gi, bent jau tau daugiau nebereikės jau- 
dintis dėl brolio Elijaso. Jis tarsi nusimetė nepakelia- 
mą naštą, jis gyvens ir, tikiuosi, bus mūsų ordino pasi- 
didžiavimas. Jeigu dar nenori miego, gali truputį prie 
jo pasėdėti. 

Jis pačiu laiku paskelbė, jog tu jo berniukas ir, jei- 
gu jau esi čia, gali tikrai būti jo paslaugus ir rūpestin- 
gas berniukas. 


Erimina sėdėjo salėje pie židinio, vis dar atkak- 
liai dygsniuodama suknelės rankoves. Nori laiku už- 
baigti darbą, — pamanė Kadfaelis, kai mergina, metusi 
I jį žaibišką žvilgsnį, vėl ėmėsi nemalonaus ir neįpras- 
to jai darbo. Ji nusišypsojo vienuoliui, bet šypsena bu- 
vo liūdna. 

— Ivui viskas gerai, — tiesiai tarė brolis Kadfa- 
elis. Jį buvo sujaudinę per miegus pasakyti brolio Eli- 
jaso žodžiai: jam pasirodė, jog tai prisipažinimas nu- 
žudžius, bet tai netiesa. — Ir Kadfaelis jai viską pa- 
pasakojo. O kodėl gi ir ne? Ji tapo jo akyse suaugusia 
moterimi, suvokusia savo klaidas. — Dabar jam ak- 
muo nuo širdies nusirito, — baigė vienuolis savo pa- 
sakojimą. — Tiesa, jis bijo, kad galime tikrojo žudiko 
nerasti. Ž 

— Jam nėra ko dėl to jaudintis,— tarė Ermina ir 
nusišypsojusi pažvelgė į vienuolį, bet tai buvo visai 
kitokia šypsena, tuo pat metu ir santūri, ir pilna pasi- 
tikėjimo. — Dievo teismas teisingas, būtų nuodėmė 
tuo abejoti. 

— Bent jau jis dabar noriai su jumis keliaus, — 
atsainiai tarė Kadfaelis. — Jūsų Olivjė dabar turi ger- 
bėją, kuris sektų jį į pasaulio kraštą. 


226 


Jos žvilgsnis blykstelėjo, 1r židinio šviesoje jos 
akyse ėmė šokinėti ugnies kibirkštėlės. 

— Tokius gerbėjus jis turi du, — tarė ji. 

— Kada rengiatės iškeliauti? 

— Iš kur žinote? — truputį smalsiai, bet neišsi- 
gandusi ir nenustebusi, paklausė ji. 

— Argi toks Žmogus paliks neužbaigtą savo dar- 
bą ir leis kitam lydėti pas dėdę globotinius, kuriuos su- 
rasti jis buvo atsiųstas? Žinoma, jūsų riteris rengiasi 
užduotį įvykdyti pats. 

— Jūs jam nestosite skersai kelio? — Bet, to pa- 
klaususi, ji tuoj pat nusikratė šios minties mostelėjusi 
adatą laikiusia ranka. — Atleiskite! Aš žinau, kad ne. 
Juk jūs jį matėte, o Žmones pažinti mokate. Olivjė — 
tikras vyras! Jis man per Ivą perdavė, kad rytoj atjos 
po vakarinių pamaldų, kai visi suguls miegoti. 

Kadfaelis truputį pagalvojo ir išmintingai patarė: 

— Aš luktelėčiau, kol broliai kelsis rytinių pa- 
maldų. Tada prie vartų nebūna vartininko, jis kartu su 
visais eina į bažnyčią. Jūs su berniuku, prieš sėsdami 
ant žirgų, galėtumėte keletą valandų pamiegoti. Aš jus 
pažadinčiau ir išvesčiau pro vartus. O kai jis atjos po 
vakarinių pamaldų, įsivesčiau vidun ir paprašyčiau pa- 
laukti, kol ateis laikas keliauti. Ar jūs man tai patikite? 

— Su dėkingumu, — atsakė nesvyruodama Ermi- 
na. — Mes padarysime taip, kaip patariate. 

— O jūs, — paklausė brolis Kadfaelis, stebėda- 
mas, kaip dygsnis po dygsnio ilgėja siūlė, — ar būsite 
pasirengusi iškeliauti rytoj po pusiaunakčio? 

— Taip, būsiu pasirengusi, — tarė mergina ir, pa- 
žvelgusi į gulintį jai ant kelių siuvinį, pridūrė: — Ma- 
no darbas čia bus užbaigtas. 


Penkioliktas skyrius 


Naktis buvo giedra tr tyli, danguje švietė Žvaigž- 
dės, truputėlį šalo. Auštant pasirodė saulė, ir jau antrą 
naktį iš eilės nebesnigo. Vėpūtiniai ėmė mažėti dar prieš 
atšylant. Tai buvo švelnus atšilimas, be smarkaus po- 
laidžio. 

Hiū Beringaras grįžo vėlai vakare, po to, kai įsi- 
tikino, jog plėšikų tvirtovė sudegė iki pamatų tr iš ten 
išgabentas visas turtas. Kamerose su vienašlaičiu sto- 
gu, stovėjusiose išilgai stačiatvorės, Beringaro Žmo- 
nės surado dviejų belaisvių palaikus. Jie buvo apiplėšti 
ir nukankinti. Kiti trys tebebuvo gyvi. Juos dabar gy- 
dė Ladlou, kur Žosas de Dinanas atsivarė grandinė- 
mis sukaustytus pasidavusius banditus ir uždarė už 
grotų. Beringaro ir Dinano būriuose buvo aštuonioli- 
ka sužeistų, daug kareivių turėjo tik lengvų įdrėski- 
mų. Nežuvo nė vienas. Pergalė galėjo kainuoti kur kas 
brangiau. 

Prioras Leonardas vaikštinėjo vienuolyno kieme, 
užlietame šaltos bet akinančiai ryškios saulės šviesos. 
Jis švytėjo iš džiaugsmingo palengvėjimo: jų kraštas iš- 
vaduotas nuo maro, brolis ir sesuo apgyvendinti tarp 
vienuolyno sienų, o brolis Elijasas išgelbėtas ir guli lo- 
voje. Dabar jis gyvens — taip pasakė brolis Kadfaelis. 
Elijasas žvelgė į visus kantriu žvilgsniu, paklusniai ir 
džiaugsmingai su viskuo sutikdamas. Jo sąmonė tapo 
blaivi, o kūnas taip pat netrukus pasveiks. 

Greitai po mišių ėmė rinktis Žmonės atsiimti ban- 
ditų pavogtų savo arklių — be abejo, taip pat buvo ir 
Ladlou, į kurį daugelis veržėsi su viltimi atgauti savo 


228 


karvių ir avių. Kai kuriais atvejais, tikriausiai, vienam 
kitam daiktui atsiras keletas pretendentų, kils ginčų, bus 
kviečiami liudytojais kaimynai. Bet čia iš viso tik ke- 
letas arklių, ir gudruoliams nėra ko kliautis, nes arkliai 
taip pat gerai pažįsta savo šeimininkus, kaip ir šeimi- 
ninkai — savo arklius. Net iš karvių elgesio Ladlou bus 
galima kai ką sužinoti apie jų savininkus. 

Džonas Druelis atėjo vienas pirmųjų, sukoręs pės- 
čias visą kelią nuo Klitono, ir jam neteko nieko įrodi- 
nėti, nes kresnas raudas žirgas pastatė ausis ir sužven- 
gė, vos tik šeimininkas pasirodė kieme, kur buvo suva- 
ryti arkliai. Jie puolė vienas prie kito, ir arklys švelniai 
ėmė gnaibyti Džono ausį, o Džonas plekšnojo jam per 
kaklą ir, apžvelgęs nuo galvos iki kojų, prisiglaudė prie 
jo snukio tr pravirko. Tai buvo jo vienintelis arklys, vi- 
sas jo turtas. Ivas, pamatęs, kad atėjo Džonas, puolė 
teškoti Erminos. Jie abu išbėgo jo pasitikti ir atidavė 
savo brangenybių likučius. 

Paskui atėjo moteris iš Vitbeičo savo velionio vy- 
ro kumelės. Liesas rimtas berniukas iš to paties mano- 
ro droviai pasiteiravo darbinio kalnų veislės arklio, ir 
šis, paabejojęs, nes tai buvo ne pats šeimininkas, paga- 
liau, beveik žmogiškai atsidusęs, vaiką pripažino. 

Tiktai po pietų, kai brolis Kadfaelis išėjo į kie- 
mą, kur saulės spinduliuose blizgėjo sniegas, atvyko 
Evraras Botrelis. Jis prajojo pro sargo namelį, nusėdo 
nuo arklio ir ėmė dairytis, į ką galėtų kreiptis. Botre- 
lis po karštligės vis dar buvo išblyškęs ir liesas, bet 
energingų judesių ir šviesių akių. Jis stovėjo atmetęs 
galvą ir valdingu žvilgsniu dairėsi po kiemą. Botrelis 
net paniuro, kad prie jo nepuolė grumas paimti pava- 
džio. Tai buvo puikios figūros, gražaus veido ir tokiais 
pat šviesiais kaip ir jo Žirgo karčiai plaukais jaunuo- 
lis. Jis žinojo esąs gražus, ir atvirai gėrėjosi savimi. 

Tokia išvaizda ir aukšta kilmė galėjo sužavėti bet ku- 
rią moterį. Ką turėjo padaryti toks orus jaunuolis, kad 
neteko Erminos palankumo? Ji sakė, kad jos šviesias 
svajones sudrumstė šiurkšti tikrovė. Ką ji konkrečiai 
turėjo galvoje? Apie tai mąstė brolis Kadfaelis, iš tolo 
žvelgdamas į Botrelį. 

Prioras Leonardas — pats gerumo įsikūnijimas — 
savo nerangia eisena perėjo per kiemą, spinduliuojan- 
čia šypsena pasisveikinęs su atjojusiuoju ir palydėjo jį 
pasižiūrėti arklių. Vienas Hiū Žmogus, pamatęs, kad 
Botrelis kažko dairosi, priėjo paimti pavadžio, o šis juos 
jam kaip tarnui numetęs, nuėjo kartu su prioru. 

Botrelis atjojo vienas. Jeigu jis iš tikrųjų atjojo 
pavogto arklio, tad jį turės vestis paskui save. 

Brolis Kadfaelis susimastęs pažvelgė į prieglau- 
dą ir išvydo, kad duryse pasirodė Ermina, apsirengusi 
valstietiška suknele, ir greita lengva eisena pasuko į 
bažnyčią, nešdamasi po pažastimi kažkokį ryšulį. Tam- 
si arka į bažnyčią ją prarijo lygiai taip, kaip ir arklių 
kiemo vartai jos buvusį jaunikį. Ivas, žinoma, sėdi su 
broliu Elijasu ir uoliai slaugo savo globotinį. Dabar ber- 
niukas buvo saugus: nei plėšikų strėlės, nei Kairiaran- 
kio kardas jam daugiau nebebaisūs. 

Kadfaelis neskubėdamas nuėjo bažnyčios link, 
taip apskaičiavęs, kad susitiktų su Evraru Botreliu ir 
Hiū, kartu ėjusiais nuo arklidės ir pasukusiais prie sar- 
ginės. Jie irgi neskubėjo. Evraras aprimęs šypsojosi: še- 
rifo padėjėjas buvo ne paskutinis grafystės žmogus. Pas- 
kui juos grumas vedė puikią bėrą, kaštoniniais karčiais 
kumelę. 

Priėjęs tą vietą, kur jų keliai susikirto, Kadfaelis 
sustojo prieš atviras bažnyčios duris. Jie taip pat susto- 
jo. Botrelis atpažino vienuolį, kažkada Ledvičo mano- 
re perrišusį jam žaizdą, ir padėkojo jam. 

— Tikiuosi, jūsų sveikata pasitaisė visiškai, — 
mandagiai paklausė Kadfaelis. Jis pašnairavo į Berin- 
garą, norėdamas suprasti, ar šis pastebėjo arklį, kuriuo 
čia atjojo Botrelis, ir kurį dabar vedžiojo po kiemą, juo 
gėrėdamasis ir plekšnodamas per kaklą, Hiū tarnas. Nuo 
Beringaro akių paprastai neprasprūsdavo niekas, bet da- 
bar jo veidas buvo neįžvelgiamas. Kadfaelis susijaudi- 
no. Čia jam tarsi ir nebuvo skirtas joks vaidmuo, tačiau 
kažkoks instinktas privertė įsivelti į sudėtingą žaidimą, 
kurio jis pats kol kas gerai nesuprato. 

— Dėkoju tau, broli, aš iš tikrųjų jau beveik svei- 
kas, — džiaugsmingai atsakė Botrelis. 

— Nereikia man dėkoti, tai tokia smulkmena,— 
tarė Kadfaelis.— Bet ar jūs padėkojote Dievui už tai, 
kad jums išsaugojo gyvybę ir grąžino tokią vertingą 
nuosavybę, šią puikią kumelę. Po visų siaubų, kai žuvo 
tiek daug garbingų dorų Žmonių ir nekaltų mergaičių.— 
Jis stovėjo atsisukęs į atdaras bažnyčios duris ir tamso- 
je išvydo kažkokį judėjimą, kuris netrukus vėl apri- 
mo.— Padėkokite įėjęs ir pasimelskite už tuos, kuriems 
mažiau pasisekė, — ir už tą, kuri guli ten karste, pa- 
rengta laidotuvėms. 

Išsigandęs, kad pasakė pernelyg daug, brolis 
Kadfaelis, lengviau atsidusęs pamatė, jog pasitikintis 
savimi tr ramus Botrelis atsisuko į bažnyčios duris su 
nuolaidžiaujančia vienuoliui Žmogaus, kuris elgiasi 
skatinamas pačių geriausių ketinimų, šypsena. Jis, Ži- 
noma, sutiko įeiti į bažnyčią, neteikdamas tam ypa- 
tingos reikšmės. 

— Su didžiausiu malonumu, broli! — Kodėl gi ir 
ne? Daug mirusiųjų liko valdžios globoje po tų plėšikų 
nuo Kli viršūnės antpuolių, tai nieko nuostabaus, jeigu 
kažkas iki šiol tebeguli čia karste.— Nerūpestingai už- 
lipęs akmeniniais laiptais, Botrelis įėjo į niūrią šaltą 

navą. Kadfaelis sekė jam įkandin. Hiū Beringaras, su- 
raukęs tamsius antakius, priėjo prie slenksčio ir, pla- 
čiai pražergęs kojas, tokiu būdu užtverdamas duris, li- 
ko stovėti. 

Po akinančiai blizgančio sniego saulės šviesoje 
jie bažnyčios prieblandoje minutę tarsi buvo apakę. 
Dideliame šaltame pastate degė tiktai viena žvakė — 
toli ant aukšto altoriaus. Be to, silpna šviesa skverbė- 
si pro siaurus langus, ir jos spinduliai krito ant grindų 
plokščių. 

Netikėtai žvakės liepsnelė užgęso. Lengva eise- 
na beveik tamsoje veržliai, bet tyliai, tarsi kaltindama, 
iškėlusi ranką, prie Botrelio ėmė artintis merginos fi- 
gūrėlė. Prieblandoje Botrelis ne iš karto suprato, kas 
vyksta, bet merginą apšvietė blyškus saulės spindulys, 
1r tada jis aiškiai pamatė liekną, su nuleistu gobtuvu ir 
suglamžyta, šiaudais aplipusia sutana, vienuolę bene- 
diktinę. Ant jos dešinio peties ir krūtinės žymėjo krau- 
j0 pėdsakai. 

Blausioje šviesoje matėsi kiekviena raukšlelė, 
kiekviena dėmelė ant rankovės. Visa tai atsirado, kai 
Jis ant jos užgriuvo ir ji, nevilties apimta, ėmė gin- 
tis: jam tada atsivėrė dar neužgijusi žaizda. Plokštė- 
mis išklotomis grindimis ji tyliai, bet greitai artinosi 
prie jo. 

Staigiai pašokęs atbulas, jis dusliu balsu siaubin- 
gai sudejevo ir pakėlė, norėdamas persižegnoti, ranką. 
Iš po Žemai nuleisto vienuolės gobtuvo blyktselėjo di- 
džiulės akys. Ji vis artėjo ir artėjo. 

— Ne, ne! Atsitrauk nuo manęs! Tu negyva... 

Tai buvo prislopinta dejonė — taip tikriausiai de- 
javo jo rankų smaugiama sesuo Hilarija. Bet Kadtfaelis 
ją 1šgirdo, ir to pakako. Jau kitą akimirksnį Evraras at- 

sipeikėjo ir liovėsi traukęsis. Jie vos nesusidūrė, kai 
mergina pateko į šviesą ir tapo aiškiai matoma. 

— Koks čia kvailas žaidimas? Ar jūs čia laikote 
bepročius? Koks čia padaras? — skardžiai paklausė 
Botrelis Kadfaelį. 

Ji nusimetė gobtuvą, nusirišo vienuolės skarą ir 
krestelėjo galvą. Ant suteptos sesers Hilarijos sutanos 
pasklido juodi plaukai, ir Botrelis pamatė Erminos 
Hiūgonin įniršusį marmurinį veidą ir liepsnojančias 
akis. 

Jis to irgi nesitikėjo, manė, kad ji taip pat mirusi 
ir palaidota miške pusnynuose — juk jis apie ją neturė- 
Jo jokių žinių, tačiau nusprendė, kad ji nieko jam nega- 
lt padaryti — bent jau šiame pasaulyje, o apie aną jis 
mažai rūpinosi. Evraras atsitraukė per žingsnį nuo jos, 
bet toliau trauktis negalėjo, nes tarp jo ir atvirų durų 
stovėjo Kadfaelis su Hiū. Tada jis vyriškai suėmė save 
į rankas ir pažvelgė į merginą įsižeidusiu tr tarsi nieko 
nesuvokiančiu žvilgsniu, pasipiktinęs tokiu keistu jos 
elgesiu. 

— Ermina! Ką tai reiškia? Jeigu jūs gyva, tai ko- 
dėl man nepranešėte? Argi aš to nusipelniau? Jūs, aiš- 
ku, žinote, kaip aš su savo namiškiais nusiplūkiau jūsų 
beieškodamas? 

— Aš tai Žinau, — atsakė Ermina, šalta kaip le- 
das, kuriame buvo palaidota sesuo Hilarija. Bet jeigu 
jūs būtute mane suradęs ir nieko nebūtų buvę greta, aš 
būčiau nukeliavusi tuo pačiu keliu, kaip ir mano my- 
limiausia draugė, sesuo Hilarija, nes jūs jau žinojote, 
kad aš niekada už jūsų netekėsiu. Santuoka arba ka- 
pas — trečio kelio man nebuvo. Juk aš galėjau labai 
daug ką papasakoti, o tai būtų buvę pavojinga jūsų ra- 
mybei ir garbei. O aš prieš jus nepasakiau nė žodžio, 
nes pati užviriau visą košę ir taip pat esu kalta kaip ir 

jūs. Bet dabar, kai tiek sužinojau, už jos mirtį - taip, 
už jos mirtį tūkstantį kartų kaltinu jus, prievartauto- 
jau, Evrarai Botreli, mano mielosios Hilarijos Žžudike, 
jus... 

— Gal išprotėjote! — pasipiktinęs sušuko jis. — 
Kas ta moteris, apie kurią kalbate? Nuo tos dienos, kai 
mane palikote, aš gulėjau krečiamas drugio. Tą patvir- 
tins visi mano namiškiai... 

— One! Ne! Tiktai ne tą naktį! Jūs nusivijote ma- 
ne, kad susigąžintute, gindamas savo garbę, Ir privers- 
tute tylėti arba tekėti už jūsų. Kitu atveju būtumėte nu- 
žudęs mane. Nesiginkite! Aš mačiau, kaip jūs šuolia- 
vote! Manote, aš tokia paika, kad būčiau turėjusi vil- 
ties pėsčia nuo jūsų pabėgti? Arba taip išsigandusi, kad 
iš baimės būčiau nurūkusi zigzagais, kaip kvailas kiš- 
kis, palikdamas jums aiškius pėdsakus!? Mano pėdsa- 
kai vedė tiktai iki miško, ant kelio į Ladlou, — jūs ma- 
nėte, kad aš bėgsiu tenai. Bet aš po to aplinkiniu keliu 
grįžau ir pusę nakties ištūnojau jūsų sukrautuose rąs- 
tuose užtvaroms statyti ir iš baimės susigūžus ten lin- 
dėjau. Aš mačiau, kaip jūs išjojote, Evrarai, ir kaip grį- 
žote, O jūsų atsivėrusi žaizda kraujavo. Aš ėmiau bėgti 
toliau tiktai tada, kai jus paguldė į lovą ir truputį apri- 
mo pūga, o iki aušros buvo likusi kokia valanda. O ko- 
lei nuo jūsų slėpiausi, jūs nužudėte ją! — išrėkė Ermi- 
na, plykstelėjusi kaip spygliuočių šakų laužas. — Grįž- 
damas atgal iš savo nepavykusio persekiojimo, radote 
vienišą merginą ir atkeršijote jai už viską, ką jums pa- 
dariau, ir ko jūs negalėjote padaryti man. Ne, tai mes ją 
nužudėme! — sušuko Ermina. — Jūs ir aš! Aš taip pat 
kalta dėl jos žūties! 

— Ką jūs čia dabar kalbate? — paklausė Botre- 
lis, sutelkęs visą savo narsumą. Jeigu ji būtų šėlusi, jam 
būtų buvę lengviau paneigti jos kaltinimus, bet net jos 

šaltuose žodžiuose jis bandė surasti atramos tašką. — 
Žinoma, aš išjojau jūsų ieškoti, kaipgi galėjau palikti 
jus sušalti tokiame ore? Aš parkritau, nusilpęs nuo žaiz- 
dos, — ji vėl atsivėrė ir ėmė kraujuoti, — taip, tai tei- 
sybė. Bet visa kita... Ieškojau jūsų visą naktį, kiek tik- 
tai galėjau tverti, nė minutės negaišdamas. O jeigu grį- 
Žau namo tuščiomis rankomis ir plūsdamas krauju, argi 
galima mane už tai kaltinti? Aš nieko nežinau apie mer- 
giną, apie kurią dabar kalbate... 

— Nieko? — paklausė už jo peties Kadfaelis. — 
Nieko nežinote apie piemenų trobelę šalia kelio, kuriuo 
jojote, grįždamas iš Ladlou į Ledvičą? Nieko nežinote 
apie jauną vienuolę, miegojusią ten ant šieno ir užsi- 
klojusią gero Žmogaus apsiaustu? Nieko nežinote apie 
užšalusį upelį, pasitaikiusį jums pakeliui į namus po to, 
ką padarėte? Jūsų žaizda atsivėrė ne nuo kritimo, o dėl 
to, kad vienuolė šauniai gynė savo garbę, kai jūs įnir- 
šęs gašliai puolėte ją, netekęs kito, labiau glostančio 
jūsų savimeilę grobio. Nieko nežinote apie paslėptus 
šiauduose apsiaustus ir sutaną? Norite suversti šią kal- 
tę tiems, kurie padarė šiuose kraštuose tiek bjaurių dar- 
bų? Visų, išskyrus vieną! 

Šalta prieblanda bažnyčioje pavertė jų figūras 
marmurinėmis statulomis. O lauke švietė vidurdienio 
saulė. Ermina stovėjo nejudėdama, kaip iš akmens iš- 
kirsta skulptūra, tyliai žvelgdama į tris greta jos sustin- 
gusius vyrus. Ji padarė viską, ką turėjo padaryti. 

— Tai kvailystės, — prieštaravo Evraras. — Aš 
jojau susitvarstęs žaizdas, gautas per Kalouliso už- 
paolimą. Pro raištį sunkėsi kraujas, na ir kas iš to? 
Buvo pūga ir smarkiai snigo, ir aš parpuoliau. Bet ta 
moteris vienuolė ir piemenų trobelė — man nieko ne- 
sako, aš niekada ten nesu buvęs ir net nežinau kur ji 
yra... 

— Aš ten buvau, — nutraukė jį brolis Kadfae- 
lis, — ir radau lauke arklio mėšlo. Aukštas arklys pa- 
liko prikibusių prie trobelės kampo kuokštą savo kar- 
čių. Štai jie! — Jis rankoje iškėlė banguotos rakta- 
žolės spalvos sruogą. — Gal pridėti jas prie jūsų ar- 
klio karčių? Gal sulyginti jūsų žaizdą su kruvina dė- 
me ant vienuolės sutanos, kuri prieš jus? Seseriai Hi- 
larijai šioje vietoje kraujas nebėgo, o kur jūsų žaiz- 
da, aš mačiau. 

Evraras ilgai stovėjo apmiręs, išsitempęs kaip ma- 
rionetė ant siūlų, tarp prieš jį stovėjusios merginos ir 
vyrų už jo nugaros. Po to susigūžė ir suglebo. Paskui 
beviltiškai sudejavęs susmuko ant grindų plokščių na- 
voje, prispaudęs prie širdies kumščius. Jo veidą užden- 
gė šviesūs plaukai, tapę beveik bespalviai, krintančiuose 
pro langą saulės spinduliuose. 

— O Viešpatie, atleisk. Viešpatie, atleisk... Aš tik- 
tai norėjau priversti ją nutilti, o ne žudyti... Aš nenorė- 
jau jos žudyti... 


— Gal tai ir tiesa, — tarė Ermina, kuri susikūpri- 
nusi sėdėjo salėje prie židinio. Audringas raudojimo 
priepuolis liovėsi, tr liko tiktai didžiulis nuovargis.— 
Gal jis ir nesirengė jos žudyti. Gal tai, ką jis kalba, — ir 
tiesa. 

Įveikęs neviltį ir stengdamasis palengvinti savo 
dalią, Botrelis pagaliau prašneko. Jis papasakojo, jog, 
grįždamas namo ir neradęs Erminos, buvo priverstas pa- 
sislėpti nuo pūgos trobelėje, nė nemanydamas ką nors 
ten rasti. Bet ten miegojo mergina, ir jis puolė ant jos, 
pykdamas ant visų moterų, už tai, kad pabėgo Ermina. 
O kai ji nubudo ir ėmė gintis, jis gal ir buvo jai perne- 
lyg šiurkštus. Bet jis nė nemanė žudyti! Tiktai norėjo 
priversti nutilti, užmetęs jai ant veido sutanos palą. 

Tik tada jis suprato, kad čia vienuolė. O kai ji liko 
gulėti paslika be gyvybės ženklų ir jos nepavyko at- 
gaivinti, jis tada nuvilko jos rūbus, paslėpė po šiau- 
dais ir, užkėlęs ant balno kūną, nujojo iki upelio, ma- 
nydamas, jog ir ši auka bus priskirta nusiaubusiems 
Kaloulisą plėšikams. 

— Taip pasakojo Botrelis, taip jis prisipažino 
padaręs nusikaltimą. Bet jis vis dėlto narsiai grūmė- 
si Kaloulise ir ten, grumtynėse, buvo sužeistas, — ta- 
rė brolis Kadfaelis, žvelgdamas į išblyškusį Erminos 
veidą, iškreiptą karčios pašaipos, panašios į skaus- 
mo grimasą. 

— Taip jis jums sako! Jis neva narsiai gynė savo 
manorą ir savo žmones! Bet juk jis net kardo neišsi- 
traukė, jis metė savo žmones likimo valiai ir kaip Žiur- 
kė nešė kudašių. Ir privertė kartu joti mane! Nė vie- 
nas mano luomo vyras niekada taip būtų nesielgęs ir 
nepalikęs mirti savo žmonių! Štai ką jis padarė, ir šito 
aš negaliu atleisti. O aš dar maniau, kad jį myliu! Aš 
jums papasakosiu kaip jis gavo jį galų gale išdavusią 
žaizdą. Visą tą pirmąją dieną Ledviče jis privertė sa- 
vo Žmones kirsti kuolus ir statyti užtvaras, o pats ne- 
turėjo nė vieno įdrėskimo. Ir visą tą dieną aš svars- 
čiau apie jo elgesį ir apie tai, kaip pabėgti. Man buvo 
gėda. O vakare pareiškiau, kad už jo netekėsiu, kad 
nenoriu tuoktis su bailiu. Iki to laiko jis prie manęs 
neprisilietė ir elgėsi gana dėmesingai, bet, kai supra- 
to, jog praranda ir mane, ir mano žemes, viskas ūmai 
pasikeitė. 

Kadfaelis suprato. Vestuvės prievartos keliu. Kai 
mergina netenka garbės, daugumai šeimų geriau vestu- 
vės, negu skandalas ir kruvino priešiškumo pradžia. Ga- 
na įprasta įstorija — Iš pradžių paimti merginą jėga, o 
paskui vesti. 

— Aš turėjau durklą, — niūriai tarė Ermina.— Aš 
jį tebeturiu ir dabar. Tai aš jį sužeidžiau. Aš taikiau į 
širdį, bet durklas nuslydo, tesužeidė jam kairį petį ir 
ranką. Beje, jūs matėte...— Ji pažvelgė į sulankstytą, 
gulinčią prie jos ant suolo sutaną.— O kolei jis, keik- 
damasis ir plūsdamas krauju, siuto, tarnai lakstė aplin- 
kui ir perrišinėjo žaizdą, aš tiesiog naktį išsprūdau iš 
namų ir pabėgau. Aš žinojau, kad jis mane persekios, 
neleis pabėgti, tad man teko pasirinkti: ar vestuvės, ar 
kapas. Jis nusprendė, kad bėgsiu vedančio į miestą ke- 
lio link. O kur dar? Taip aš ir padariau, bet nubėgau 
tiktai iki paslėpusio mano pėdsakus miško. Po to suko- 
riau ratą, grįžau atgal ir pasislėpiau tarp rąstų. Aš ma- 
čiau, kaip jis šuoliavo mane vydamasis, nors ir nusil- 
pęs nuo žaizdos. Jis buvo baisiai įniršęs ir pasuko kaip 
tik ten, kur aš ir maniau. 

— Vienas? — pasitikslino brolis Kadfaelis. 

— Žinoma, vienas. Kam jam reikėjo prievarta- 
vimo arba žmogžudystės liudytojų. Jo Žmonėms bu- 
vo duotas įsakymas likti sodyboje. Mačiau jį ir grįŽ- 
tantį, 0 ant jo tvarsčių šviežią kraują. Manęs nete- 
Kęs, jis išliejo savo pyktį ant pirmos jam pasitaiktiu- 
sios moters ir taip atkeršijo. Aš jo nekaltinu dėl to, 
kaip jis elgėsi su manimi. Aš jį įveikiau, be to, galų 
gale pati užviriau šią košę. Bet ką jam padarė ji, pati 
nekalčiausioji?! 

Amžinas klausimas, ir brolis Kadfaelis nerado į 
jį atsakymo: kodėl kenčia nekalti? 

— Ir vis dėlto, — vėl abejodama pakartojo Ermi- 
na,— galbūt tai, ką jis kalba, — tiesa? Jis neįpratęs, kad 
būtų jam priešgyniaujama, tai jį varo į pasiutimą... Jo 
velniškas charakteris. Teatleidžia man Dievas, juk aš 
vos nesusižavėjau šituo... 

Taip, ko gero, tiesa, kad jis nužudė netyčia, o 

tiesiog įniršęs pasmaugė vienuolę. O gal šaltai ap- 
svarstė, kad negyva moteris niekada negalės jo ap- 
kaltinti, ir pasistengė, kad ji tylėtų amžinai. Tegul jį 
teisia tie, kuriems privaloma teisti, — čia, šiame pa- 
saulyje. 

— Nepasakokite Ivui! — paprašė Ermina.— Kai 
ateis laikas, tą aš pati būtinai padarysiu. Bet ne čia. Ne 
dabar! 

Ji teisi, visiškai nebūtina dabar pasakoti berniu- 
kui apie paskutinį šios tragedijos aktą. Evraras Botre- 
lis jau tikriausiai išgabentas į Ladlou, lydimas ginkluo- 
tos sargybos, o vienuolyne apie atskleistą nusikaltimą 
niekas nekalbėjo. Į Bromfildą labai tyliai ir nepastebi- 
mai, beveik sėlindama grįžo ramybė. 

Iki vakarinių pamaldų liko mažiau kaip pusva- 
landis. 

— Po vakarienės,— tarė Kadfaelis Erminai,— 
jums reikia kelias valandas pamiegoti, berniukui taip 
pat. Aš budėsiu ir jūsų riterį įleisiu. 

Jis teisingai „parinko žodžius. Erminai įvyko 
kažkas panašaus į prasidėjusį lauke atšilimą. Ji pa- 
kėlė į jį veidą, kuris buvo panašus į išsiskleidusį Žie- 
dą. Visas aitrus kaltės suvokimas, liūdesys ir atgaila 
dėl padarytos kvailystės ūmai ištirpo, jos veidas taip 
spindėjo, jog Kadfaelis vos neapako. Mergina godžiai 
traukėsi nuo mirties, nuo praeities — į gyvenimą Ir į 
ateitį. Jis juto, kad šį kartą ji nepadarys klaidos ir 
kad jokia jėga negali priversti jos atsisakyti savo I1š- 
rinktojo. 


Į pamaldas vienuolyno parapijos bažnyčioje tą va- 
karą susirinko apylinkės žmonės — apie dvidešimt vals- 
tiečių atėjo padėkoti Viešpačiui, kad atsikratyta užgriu- 
vusio apylinkę siaubo. Prie visuotinės padėkos prisidė- 

Jj0 net gamta: ore beveik nesijautė šalčio alsavimo, o 
dangus buvo giedras ir žvaigždėtas. Graži, ilgai kelio- 
nei tinkama naktis. 

Kadfaelis žinojo, ko ieškoti, ir vis dėlto ne iš karto 
pastebėjo palinkusią juodaplaukę galvą. Nuostabu, kaip 
tokios ženklios išvaizdos Žmogui pavyko tapti beveik 
nepastebimam. Po pamaldų, jeigu kas būtų suskaičia- 
vęs Įėjusius į maldos namus ir iš jų išėjusius parapijie- 
čius, vienu būtų buvę mažiau. Kai Olivjė norėjo, suge- 
bėjo ne tiktai atrodyti kaip vietinis vaikinas, bet tr ty- 
liai tūnoti šešėlyje, tapti tarsi sustingęs, kaip ir mūras 
aplink jį. 

Visi išsivaikščiojo: valstiečiai — namo, broliai — 
į salę, kurioje liepsnojo židinys, prieš miegą pusvalan- 
dį pailsėti. Vėsioje tamsioje bažnyčioje buvo tylu. 

— Olivjė, — pašaukė brolis Kadfaelis,— išeikite 
ir niekuo nesirūpinkite. Jūsų globotiniai iki pusiaunak- 
čio ilsėsis, 0 jus patikėjo man. 

Iš šešėlio išlindo lanksti liekna figūra ir iš karto 
priėjo prie vienuolio. Kadfaelis pamatė, kad jaunuolis 
neginkluotas. Olivjė laikė šventvagyste neštis į bažny- 
čią kardą. Jis žengė tyliai kaip katė. 

— Jūs mane pažįstate? - tyliai paklausė priėjęs 
Olivjė. 

— Taip, aš sužinojau jūsų planą iš Erminos. Jei- 
gu berniukas pažadėjo tylėti, patikėkite, jis ištesėjo Žo- 
dį. Tai ji nusprendė manimi pasitikėti. 

— Tada aš irgi galiu taip padaryti, — tarė dar 
arčiau priėjęs jaunuolis. — Jūs čia turite privilegijų? 
Nes, kaip esu pastebėjęs, ateinate ir išeinate, kada pa- 
norėjęs. 

— Aš nepriklausau šiam vienuolynui, aš iš Šrūs- 
berio. Čia aš turiu slaugomą ligonį. Dėl to galiu teisin- 
tis, jei pažeidinėju režimą. Jūs jį matėte per grumtynes 

— ta pati sukrėsta siela, sugebėjusi, rizikuodama gy- 
vybe, išplėšti Ivą iš plėšikų vadeivos nagų. 

— Aš jam labai daug skolingas. — Olivjė balsas 
buvo žemas, o tonas rimtas ir tvirtas. — Ir jums taip 
pat — juk jūs, manau, tas brolis, prie kurio iš karto nu- 
bėgo berniukas, tas, kuris pirmasis jį sveiką ir gyvą at- 
gabeno į šį vienuolyną. Aš nepamenu jūsų vardo, bet 
Ivas jį sakė. 

— Vadinuosi Kadfaeliu. Palaukite minutėlę, pa- 
sižiūrėsiu, ar nieko nėra kieme... — Paskutinio bai- 
giančio degti deglo šviesoje vienuolis apžvelgė tuš- 
čią, išbraižytą juodais ir baltais ornamentais kiemą. 
Buvo visur tylu. — Einam! — tarė jis. — Aš jus nuve- 
stu palaukti į šiltesnę vietą, nors ir ne tokią šventą. 
Patarčiau leistis į kelionę, kol broliai melsis per ryti- 
nes pamaldas. Vartininkas tada taip pat bus bažnyčio- 
je, Ir aš jus ramiai galėsiu išleisti pro vartus. O kur 
jūsų arkliai? 

— Jie netoli, patikimoje vietoje, — ramiai atsa- 
kė Olivjė. — Su manimi berniukas, našlaitis iš Vitbei- 
einu su jumis, broli Kadfaeli. — Jis sunkiai ištarė šį 
neįprastą, keistai skambantį vardą, tylutėliai nusijuo- 
kė ir patikliai padavė Kadfaeliui ranką, kad nuvestų 
ten, kur reikia. Taip ranka rankon jie per kiemą nuėjo 
į ligoninę. 


Savo palatoje brolis Elijasas miegojo, išsitiesęs 
ant nugaros ir sudėjęs ant krūtinės liesas rankas, didin- 
gas ir ramus, gražiu ir kilniu veidu. Jis buvo panašus į 
antkapinę figūrą, iškaltą jo garbei. Girdėjosi ramus al- 
savimas. Jis miegojo ramiai kaip kūdikis. Jo sveikstan- 
tis kūnas palaimingai ilsėjosi. Elijaso nebekankino sve- 
tima kaltė. 

Pažvelgęs į ligonio celę, Kadfaelis pamanė, jog 
kol kas daugiau nereikia rūpintis broliu Elijasu. Jis ty- 
lutėliai uždarė paskui save duris ir drauge su svečiu įsi- 
kūrė blausiai apšviestame prieškambaryje. Liko dvi va- 
landos iki pusiaunakčio ir rytinių pamaldų. 

— Tuščią, mažą, apšviestą vienintelės žvakės 
prieškambarį šį vėlų metą gaubė rami bendros paslap- 
ties atmosfera. Drauge jiems buvo ramu, jaunuoliui ir 
pagyvenusiam vienuoliui, smalsiai apžiūrinėjantiems 
vienas kitą. Jie mažai tekalbėjo, bet tai neslėgė jų, o 
kai tarė vienas kitam žodį kitą, jų balsai skambėjo ty- 
liai ir ramiai. Atrodė, kad jie pažįstami jau visą gy- 
venimą. Visą gyvenimą? Bet vienam iš jų ne daugiau 
kaip dvidešimt penkeri dvidešimt šešeri, ir jis svetim- 
šalis. 

— Jūsų laukia pavojinga kelionė, — tarė Kadfae- 
lis. — Patariu vengti didelių kelių už Leominsterio ir 
neužsukti į Herefordą. 

Jis smulkiai ėmė aiškinti maršrutą, kurį pats rink- 
tųsi, net braižė angliuku ant akmeninių grindų. Pasi- 
lenkęs jaunuolis įdėmiai klausėsi, 0 po to, greitu jude- 
siu pakėlęs galvą, pažvelgė žavinga šypsena į Kadtfae- 
lt. Vienuolis visą laiką jaudinosi, būdamas greta jo, ir 
retkarčiais užgniauždavo jam kvapą, kai kas nors labai 
pažįstama šmėkštelėdavo pasąmonėje. Tačiau tai buvo 
labai tolima, ir iliuzija dingdavo anksčiau, negu jis ga- 
lėdavo suvokti, kada ir kur kažkas buvę. 

— Jūs visa tai darote iš sielos gerumo, — tarė 
švelniai nusišypsojęs Olivjė, — nieko apie mane neži- 
nodamas! Kaip galite būti tikras, kad įvykdysiu tiktai 
šią užduotį, nepabandęs ja pasinaudoti savo šeiminin- 
ko ir 1mperatorienės labui? 

— Bet juk aš kai ką apie jus žinau, ir net dau- 
giau, negu manote. Jūs esate Olivjė Britas, atkeliavo- 

te iš Tripolio kartu su Loranu d'Anžė. Aš žinau, kad 
jam tarnaujate jau šešerius metus ginklanešiu ir kad 
jumis jis pasitiki labiau už kurį kitą. Taip pat žinau, 
kad gimėte Sirijoje ir esate sirės ir frankų riterio sū- 
nus, kad buvote Jeruzalėje priimti savo tėvo tikėjimo 
ir tapti kryžiuočiu. “Ir aš žinau dar daugiau", — pa- 
manė jis, prisiminęs susižavėjusį merginos veidą, kai 
ji gyrė savo paladiną. — Aš žinau, — tarė jis balsu, — 
jog Ermina Hiūgonin, kuri yra verta meilės, atidavė 
jums savo širdį ir nuo jūsų nesitrauks. Ir aš matau iš 
jūsų žvilgsnio ir plykstelėjusių skruostų, kad jūs taip 
pat jai atidavėte savo širdį Ir, nemanydamas esąs že- 
mesnis už ją, niekam neleisite jūsų išskirti — nesvar- 
bu kokiomis aplinkybėmis atėjote į šį pasaulį. O juk 
jums skersai kelio gali stoti jos didvyriškasis dėdė, jū- 
sų Šeimininkas. 

— Ji iš tikrųjų jumis pasitiki! — sušuko Olivjė ir 
pažvelgė į Kadfaelį išdidžiu ir dėmesingu žvilgsniu. 

— Taip, aš taip manau, jūs irgi galite manimi pa- 
sitikėti. Esate čia atvykęs su garbinga ir pavojinga už- 
duotimi, be to, šauniai ją įvykdėte. Aš jūsų ir šių naš- 
laičių pusėje. Mačiau, kokie jūs visi trys didvyriški ir 
kilnūs. 

— Bet, — liūdnai nusišypsojęs tarė Olivjė, — ji 
truputį jus apgavo ir pati apsigavo. Jai kiekvienas, da- 
lyvavęs Kryžiaus žygyje frankų karys, — jokiu būdu 
nemažesnis už kilnų riterį. O didesnė jų dalis — viso 
labo subėgę jaunesnieji sūnūs arba romantiškai nusi- 
teikę prasčiokai, arba sukčiai, ne ką labiau teiškilę už 
tuos, kurie plėšia didžiuosiuose keliuose arba išlupa au- 
kų dėžutes bažnyčiose. Ne blogesni už daugumą žmo- 
nių, bet ir ne geresni. Ir mano tėvas buvo ne riteris, o 
paprastas karys, kovojęs Godfrydo Buloniečio ir Ro- 
berto Normandiečio būriuose. O mano motina buvo 

vargšė našlė, krautuvėlės Antiochijos turguje savinin- 
kė. O aš — neteisėtai gimęs, pradėtas prieš jų išsisky- 
rimą, atsidūręs tarp dviejų tikėjimų ir dviejų tautų. Bet, 
nepaisant viso to, ji buvo graži ir mylinti, 0 jis— kaip 
ji pasakodavo — narsus ir geras. Todėl aš manau, kad 
galiu didžiuotis turėjęs tokius tėvus ir jaučiuosi lygus 
bet kokiam kilniam Žmogui. Aš tai įrodysiu Erminos 
giminėms, ir jie tai pripažins ir patikės ją man! — Jo 
gilus tylus balsas rodė didžiulę vidinę jėgą, o panašus į 
vanago veidas buvo aistringas ir rimtas. Pagaliau Oliv- 
jė atgavo kvapą ir nusišypsojo. — Nežinau, broli Kad- 
faeli, kodėl aš jums visa tai pasakoju, — gal todėl, kad 
supratau: jūs ją mylite tr norite jai tokios ateities, ko- 
kios ji verta. Norėčiau, kad jūs būtute geros nuomonės 
apie mane. 

— Aš pats paprastas Žmogus, — tarė Kadfaelis. — 
O jūsų motina jau mirusi? 

— Antraip aš jos nebūčiau palikęs. Ji mirė, kai 
man tebuvo keturiolika metų. 

— O jūsų tėvas? 

— Aš jo niekada nepažinojau, o jis — manęs. Jis 
išplaukė iš Švento Simeono uosto į Angliją po jų pas- 
kutinio susitikimo taip ir nesužinojęs, kad jam gims sū- 
nus. Jie pamilo vienas kitą, kai tik jis atvyko į Siriją. 
Motina niekad neminėjo tėvo vardo, nors dažnai pa- 
sakodavo apie jį. Negali čia būti kas nors bloga, — 
susimąstęs tarė Olivjė, — juk ji patyrė tiek meilės ir 
laimės. 

— Pusė Žmonijos susiriša moterystės ryšiais be 
ritualinio palaiminimo, — tarė Kadfaelis, pats nuste- 
bintas savo minčių eigos. — Ir nebūtinai blogesnė pu- 
sė. Bent jau tada neiškyla piniginių problemų ir žemė 
nevertinama daugiau negu moteris. 

Olivjė pažvelgė į jį, staiga suvokęs, kaip keis- 
tai skamba tokios kalbos tarp šių sienų, ir tylutėliai 
nusijuokė, kad nepažadintų už sienos miegančio li- 
gonio. 

— Broli, šios sienos girdi keistas kalbas. Ta- 
čiau benediktinų, kaip matau, pažiūros gana plačios. 
Man pasirodė, kad jūs kalbate iš savo asmeninės pa- 
tirties. 

— Aš išgyvenau pasaulyje keturiasdešimt metų, — 
paprastai tarė Kadfaelis, — o tik paskui pasirinkau tokį 
gyvenimą. Aš buvau karys ir jūrininkas ir esu padaręs 
daug nuodėmių. Aš taip pat buvau kryžiuotis! Keliavau 
| Šventąją Žemę be savanaudiškų paskatų, nors tatai ir 
nepateisino mano vilčių. Aš tada buvau labai jaunas. 
Kažkada aš mačiau ir Tripolį, ir Antiochiją. Buvau Je- 
ruzalėje. Dabar viskas ten tikriausiai pasikeitė, juk tai 
buvo taip seniai. 

Taip, seniai — praslinko dvidešimt septyneri me- 
tai nuo to laiko, kai jis paliko tas tolimas pakrantes! 

Jaunuolis, susitikęs su tokiu daug mačiusiu žŽmo- 
gumi, išsipasakojo. Nors ir turėjo didelių riteriškų am- 
bicijų tr buvo pasišventęs naujam tikėjimui, Olivjė vis 
dar 11gėjosi tėvynės. Jis ėmė kalbėti apie savo gimtąjį 
miestą ir buvusias karines kampanijas, klausinėjo apie 
įvykius Šventojoje Žemėje, kol dar jis nebuvo gimęs, 
ir gyrė savo tėvynės grožį. 

— Tačiau įdomu, — pradėjo Kadfaelis, prisimi- 
nęs, jog dažnai pagonys, prieš kuriuos jis kovėsi, atro- 
dė jam kilnesni ir narsesni už kryžiuočius, — įdomu, 
kad jūs, buvęs kito tikėjimo Žmogus, taip lengvai jo at- 
sisakėte, tegul net ir dėl savo tėvo. — Ištaręs šiuos žo- 
džius, jis atsistojo, suvokęs, kaip greit lekia laikas. — 
Man reikia juos pažadinti. Greitai skambins rytinėms 
pamaldoms. 

— Tai buvo visai nelengva, — pasakė Olivjė, nors 
abejonės dėl praeities retai jį kada jaudindavo. — Aš 
ilgai dvejojau. Tai 1š savo motinos aš gavau ženklą, nu- 
svėrusį svarstyklių lėkštę. Mano motinos buvo toks pat 
vardas , kaip ir jūsų Panelės Marijos, o kalbos juk skir- 
tingos. 

Už Kadfaelio nugaros tyliai atsivėrė mažojo kam- 
barėlio durys. Atsisukęs jis išvydo ant slenksčią visą 
išraudusią nuo miego, puikią ir jauną Erminą. 

Ė... jos vardas buvo Mariama, — baigė Olivjė. 

— Aš jau pažadinau Ivą, — tarė pakuždom Ermi- 
na. Mes pasirengę. 

Jos didelės ir tyros akys, iš kurių miegas išplovė 
visas praėjusios dienos kančias, buvo įsmeigtos į Oliv- 
jė veidą. Išgirdęs jos balsą, jis pakėlė galvą ir pažvel- 
gė Į ją taip, tarsi jie būtų puolę vienas kitam į glėbį. 
Brolis Kadfaelis stovėjo sukrėstas — jis staiga viską 
suprato. Jam viską pasakė Olivjė ištartas vardas, stai- 
gus galvos judesys, švelnus skruostas ir kakta, meile 
spindinčios akys. Išdidus vyriškas veidas akimirksniu 
virto moterišku, kurį jis prisiminė po dvidešimt sep- 
tynerių metų. 

Kadfaelis kaip sapne apsisuko ir, palikęs juos 
vienu du, nuėjo padėti Ivui apsirengti ir pasiruošti ke- 
lionei. 


Vienuolis išleido juos pro vartus, kai broliai bu- 
vo rytinėse pamaldose. Mergina su juo atsisveikino rim- 
tai ir iškilmingai, paprašiusi pasimelsti už ją. Dar ne 
visai pakirdęs iš miego berniukas atkišo veidą pabu- 
čiuoti, deramai atsisveikindamas su gerbiamu vyresnio 
amžiaus žmogumi, jaunuolis taip pat atviraširdiškai at- 
kišo savo alyvos spalvos skuostą atsisveikindamas, gal- 

būt amžinai. Jis nenustebo, jog Kadfaelis tylėjo, nes bu- 
vo naktis ir reikėjo būti atsargiems. 

Vienuolis nežiūrėjo, kaip jie nuėina, o iš karto už- 
darė vartus ir grįžo pas brolį Elijasą. Jis tyliai sėdėjo 
prie ligonio lovos, jausdamas, kaip šiltomis bangomis į 
jo širdį plūsta džiaugsmas. Nunc dimutis!* Viešpatie, 
šiandien Tu man atleidi nuodėmes! Nereikia nieko kal- 
bėti, nereikia į kažką pretenduoti arba kažkokiu būdu 
kištis į Olivjė gyvenimą. Kam jam dabar tėvas?.. Bet 
aš jį mačiau, — džiaugėsi Kadfaelis, — aš laikiau tam- 
soje jo ranką, aš sėdėjau su juo ir kalbėjau apie praėju- 
sius laikus, aš jį pabučiavau. Aš galiu džiaugtis jo lai- 
me ir galėsiu džiaugtis visada. Šiame pasaulyje yra nuo- 
stabi būtybė, kurio gyslomis teka mano ir Mariamos 
kraujas, tad ne taip jau ir svarbu, ar dar kada nors jį 
pamatys mano akys? Ko gero, gal ir pamatys, ir net šia- 
me pasaulyje. Kas žino?" 

Naktis švytėjo broliui Kadfaeliui tyliu džiaugs- 
mu; jis sėdėdamas užsnūdo, ir jam prisisapnavo neįsi- 
vaizduojama tr nepelnyta malonė. Nubudo jis tiktai ta- 
da, kai paskambino ankstyvosioms mišioms. 


Gerai apgalvojęs, brolis Kadtaelis nusprendė, kad 
verčiau jam pačiam neva supratus, kad Hiūgoninai pa- 
bėgo, pakelti aliarmą. 

Broliai pradėjo jų ieškoti, bet juk į vienuolių pa- 
reigas neįeina laikyti uždarytus svečius arba juos per- 
sekioti. Prioras Leonardas ir kiti vienuoliai tik būgšta- 
vo, — ar sėkmingai bėgliai nukaks pas savo globėją. 
Jis Žiūrėjo į šią istoriją taip atlaidžiai, jog Kadfaeliui 
tai pasirodė net įtartina. Beje, gal tai buvo tiktai atspin- 


* Šiandien atleidi (lor.). 

dys to beprotiško džiaugsmo, kurio jis nepajėgė paslėp- 
ti. Vienuoliai aptiko, kad Ermina, nusimovusi nuo pirš- 
tų Žiedus, kartu su suvyniota sutana padėjo ant uždeng- 
to sesers Hilarijos karsto kaip auką, — bėglių aiškiai 
nebuvo galima įtarti nedėkingumu. 

— Kitas klausimas, ką pasakys šerifo padėjėjas, — 
tarė baugščiai linguodamas galvą prioras Leonardas. 

Hiū pasirodė tiktai prieš mišias. Sužinojęs nau- 
jienas, jis išreiškė visiškai suprantamą oficialų nepasi- 
tenkinimą, bet į tai Žiūrėjo kaip į antraeilės rūšies rei- 
kalą. Jį labiau domino svarbesni dalykai, su kuriais jis 
sėkmingai susidorojo. 

— Na ką gi, — filosofiškai tarė Hiū broliui Kad- 
faeliui, — mums neteks gaišti laiko ir išlaidauti dėl pa- 
lydų, kad juos pristatytume d'Anžė. Juo geriau, tegul 
kapstosi jo sąskaita. Mes sunaikinome vilkų irštvą ir 
išsiuntėme šįryt sesers Hilarijos žudiką į Šrūsberį, o tai 
ir buvo čia mano svarbiausi darbai. Po valandos aš i1š- 
vykstu įkandin savo žmonių. Tu, Kadfaeli, gali keliauti 
su manimi, nes, kaip suprantu, jau užbaigei savo reika- 
lus čia. 

Brolis Kadfaelis irgi taip manė. Elijasui daugiau 
jo nebereikėjo, o čia likti, kai išvyko tie trys, nebuvo 
prasmės. Pusiaudienį jis pasibalnojo žirgą ir, atsisvei- 
kinęs su Leonardu, išvyko kartu su Hiū Beringaru į 
Šrūsberį. 


Dangų aptraukė debesys, bet oras buvo švelnus, 
nors lauke, vėjui ir nurimus, buvo šaltoka. Tinkama die- 
na, atlikus savo pareigas, patenkintiems grįžti namo. Jie 
seniai bejojo štai taip, greta, labai neskubėdami. Juos 
siejo draugystės jausmas, ir jiems dviese buvo gera ir 
kalbėtis, ir tylėti. 

— Vadinasi, išsiuntei tuos našlaičius kuo gražiau- 
siai, — nekaltu balsu tarė Hiū. — Aš taip ir maniau, 
jog tokį dalyką galima ramiai tau patikėti. 

Kadfaelis pažvelgė į jį truputį įsižeidęs, bet ne 
per daug nustebęs ir nusišypsojęs atsakė: 

— Man derėjo susivokti! Juk kažkodėl tavęs nie- 
kur nesimatė! Buvo truputį keista, kad tu, turėdamas 
gerą vardą kaip šerifo padėjėjas, būdamas toks budrus, 
pramiegojai visą naktį, kai tuo metu taip sunkiai suras- 
tieji brolis ir sesuo ramiai išsprūdo į Glosterį. “Nekal- 
bant jau apie jų sargybinį, — pagalvojo jis. — Berin- 
garas, žinoma, pastebėjo, jog tariamas eigulio sūnus nė- 
ra eilinis Žmogus ir net suvokė jo tikslus, bet nežinojo 
nei jo vardo, nei kilmės. Vieną gražią dieną, kai baigsis 
savitarpio karas ir Anglija vėl taps vientisa valstybė, 
bus galima papasakoti dėl ko dabar slaptai džiūgauja 
jis savo širdyje. Bet ne dabar! Kol kas dar jis pats ne- 
priprato prie šios naujienos ir neatėjo laikas su kuo nors 
dalytis šia stebuklinga ir stulbinančia palaima". Gar- 
siai jis teištarė: 

— Vargu ar buvo galima tikėtis, kad, būdamas Lad- 
lou, išgirsi, kaip Bromtfilde naktį atsiveria ir užsiveria 
vartai. Vadinasi, nepalikai Botrelio saugoti Dinanui? 

— Aš pamaniau, kad naktį vėl kas nors gali pa- 
bėgti, — atsakė Hiū. — Jis — Dinano nuomininkas. 
Mes išpešėme iš jo prisipažinimą, bet pagalvojau, kad 
man bus ramiau, jeigu jis tupės užrakintas Šrūsberio 
tvirtovėje. 

— Kaip tau atrodo, pakars jį? 

— Abejoju. Beje, tegul teisia tie, kurių reikalas 
teisti. Mano reikalas — rūpintis, kad keleiviams taptų 
saugūs keliai, ir areštuoti žudikus. Tegul visi dori žmo- 
nės — vaikai, moterys ir vyrai — ramiai keliauja savo 
reikalais. 

Jie nujojo daugiau kaip pusę kelio iki Šrūsbe- 

rio, bet dar netemo. Hiū ėmė raginti žirgą ir, įtempęs 
akis, žiūrėjo, gal jau matyti virš karališkųjų sienų iš- 
kilę bokštai. Jo laukia mylinti tr išdidi savo motinys- 
te, pasinėrusi prieš Kalėdas į džiaugsmingą ruošą, 
Elina. 

— Mano sūnus per tą laiką, kai manęs nebuvo, 
tikriausiai pasikeitė, — tarė nusišypsojęs Hiū. — Ten 
viskas turėtų būti gerai, antraip Konstansa būtų atsiun- 
tusi manęs ieškoti. Juk tu, Kadfaeli, dar nematei mano 
sūnaus! 

“Užtat tu matei mano, — pagalvojo tyliai džiū- 
gaudamas Kadfaelis, — nors to ir nežinai". 

— Stambus ir tvirtas — jis bus visa galva aukš- 
tesnis už savo tėvą...— tęsė Hiū, girdamas savo sūnų. 

"Jis visa galva už mane aukštesnis, — džiūga- 
vo Kadfaelis. — O kiek dar grožio ir šlovės pavyzdžių 
galima tikėtis, jei jis sudarys sąjungą su ta karališkąja 
mergina!" 

— Tik palauk, greitai jį pamatysi! Tai sūnus, ku- 
riuo galima didžiuotis! — nesiliovė laimingas tėvas. 

Kadfaelis jojo tylėdamas, džiaugdamasis savo lai- 
me, vis dar sklidinas nuostabos ir susižavėjimo, kupi- 
nas džiūgavimo ir romumo. Iki Kalėdų liko vienuolika 
dienų, ir dabar šios nuostabios šventės daugiau nebe- 
temdė šešėlis — tiktai spindėjo šviesa. Gimtuvių ir iš- 
kilmių laikas — 0 šie metai ypač derlingi: pirmiausia 
gimė Elinos ir Hiū sūnus, po to — jaunosios moters iš 
Vusterio sūnus, — dar vėliau — atsirado jo ir Maria- 
mos sūnus, ir netrukus jau nežinia kelintą kartą ateis į 
pasaulį Žmonijos Sūnus... 

“Sūnus, kuriuo galima didžiuotis! Ir garbė Tau, 
Viešpatie, amen!" 


Elisa Piters 

gyvena panašiai kaip ir jo herojus Dirkas Pitas. Ieškoda- 
mas apleistų aukso kasyklų, jis išmaišė visas Pietų Amerikos 
dykumas, bandydamas rasti nukritusių lėktuvų nuolaužų, iš- 
naršė Uolinių kalnų ežerus, o dabar jis nardo po vandenynus 
ir jūras. Jis ištyrė trisdešimt penkias laivų avarijas, kurios turi 
svarbią reikšmę. 

Šis be galo energingas žmogus rašo puikias, kvapą 
gniaužiančias nuotykių knygas. Leidykla TYRAI neseniai 
išleido jo romaną 


EK. E-DKALNIS 


Milžiniškas ledkalnis, plūduriuojantis šiauriniame Atlan- 
te, buvo virtęs plaukiojančiu kapu. Įstrigęs laivas stūksojo di- 
džiulėje ir spindinčioje ledo masėje — traleris buvo taip įsily- 
des, kad nesimatė net jo centrinio stiebo. 

Ši paslaptis prilygo Bermudų trikampiui ir Marijos Selestės 
fenomenui. Bet majorui Dirkui Pitui, Nacionalinės povandeni- 
nių ir jūros tyrimų agentūros sekliui, tai buvo pirmoji grandis nar- 
pliojant sudėtingą ir fantastišką įvykių grandinę. Majoras Pitas 
daug kartų rizikavo gyvybe, bandydamas atskleisti keisčiausią ir 
žiauriausią amžiaus paslaptį... LEDKALNIS. 


Rašytojo romanų populiarumą atspindi tiražai. 70 000 000 
egzempliorių — įspūdingas skaičius. 

Romanas “Ledkalnis" anglų kalba išleistas 1976 m. Pakar- 
totinai — 1976 m., po du kartus 1977 ir 1978 m., tris kartus 1979, 
po du kartus kasmet nuo 1980 iki 1992, tris kartus 1993, 1994, 1995 


metais. Tai akivaizdžiai liudija romano ir autoriaus sėkmę. 


Teiraukitės visuose knygynuose. 

LIUDY TOJŲ AKIMIS 
Tikra NSO pagrobimų ant Bruklino tilto istorija 


Niujorke 1989 metų lapkričio 30 d., apie 3 val. ryto, keletas 
liudytojų, tarp jų ir įžymus pasaulinės politikos lyderis, stebėjo, o 
vėliau ir bešališkai paliudijo matę šį sukrečiantį vaizdą. Lydima 
trijų mažų ateivių figūrėlių, Linda Kortail, ištekėjusi dviejų vaikų 
mama, buvo pastebėta išlendanti pro buto langą dvyliktame aukšte. 
Apgaubti mėlyno švytėjimo Linda ir jos pagrobėjai buvo pakelti į 
didelį raudonai oranžine šviesa spindintį NSO, kuris pasuko 
Bruklino tilto kryptimi. 


Tai, kad yra daugybė įtakingų šio pagrobimo liudytojų, su- 
griauna netikėtų susitikimų su NSO šabloną. Bet kai Linda 
Kortail pirmą kartą pranešė apie savo pagrobimą, Hopkinsas 
atliko tyrimą, taikė hipnozę ir padare išvadą, kad šis įvykis niekuo 
nesiskyrė iš šimtų kitų, kuriuos jis tyrė anksčiau. Šis vertinimas 
dramatiškai pasikeitė, kai po kurio laiko Hopkinsas gavo laišką, 
kuriame du vyriškiai, pasivadinę Niujorko policijos pareigūnais, 
rašė, jog bejėgiai sėdėjo automobilyje po FDR viaduku ir stebėjo, 
kaip trys padarai lydi moterį į raudonai oranžinį ovalo formos spin- 
dintį objektą danguje. Hopkinsas pajuto, kad gali įrodyti, jog 
NSO pagrobimai yra realus dalykas. 

Bet šių vyriškių asmenybės tebebuvo paslaptis... Pamažu 
išaiškėję stulbinantys ryšiai tarp Lindos ir vieno iš tų vyriškių yra 
galbūt nuostabiausi šio atvejo aspektai. 

Detektyvų mėgėjams — du romanai vienoje knygoje. 
Romane “Pinklės" pasakojama apie žurnalisto Hario Barberio 
išgyvenimus. Neteisingai apkaltintas garsus žurnalistas Haris 
Barberis išeina iš kalėjimo. Atrodo, bus galima viską pradėti 
nuo pradžių. Bet... Pasipūtusi ir 
arogantiška beviltiškai sergančio 
milijardieriaus žmona Rėja Marlo 
paspendžia spąstus. Ir Haris Barberis 
dar kartą įkliūva. Kaip jam pavyks 
išsikapstyti, sužinosite perskaitę šį 
nuotykių ir intrigų kupiną detektyvinį 
romaną. 

“Blogos lėlės naujienos" — tai 
detektyvinė istorija apie privatų seklį, 
kuris, ieškodamas dingusios moters, 
atskleidžia dar kelis kraupius 
nusikaltimus. 

Knyga bus įdomi visiems, kuric 
mėgsta aštrų siužetą, įtampą, 
netikėtus fabulos posūkius. 

romaną 

XX amžiaus detektyvo meistrų. Jo stiliui būdingas intonaci- 
nis turtingumas, žaisminga ironija, lakoniški ir vaizdingi dia- 
logai, 0 ypač jo romanus nuo kitų skiria sodri, kasdieniška 
gatvės kalba, vadinamasis slengas. Aštraus ir intriguojančio 
siužeto kūrinio pagrindinis herojus — privatus seklys Filipas 
Marlou, visą laiką atsiduriantis painiose ir pavojingose situa- 
cijose, tvirtas, narsus ir kilnus žmogus. Nors kartais nubrėžti 
tik keliais štrichais, kitų personažų paveikslai taip pat ryškūs 
ir įsimintini. 

Neramūs 1139-ųjų žiemos įvykiai sudrums ramų 
brolio Kadfaelio gyvenimą Šrūsberyje. Įsiliepsnojęs 
pilietinis karas nubloškia pabėgėlius į šalies šiaurę. 
Tarp jų yra du našlaičiai, trylikametis berniukas ir 
nuostabaus grožio aštuoniolikos metų mergina, bei 
jų bendrakeleivė — jauna benediktinė. Tačiau trijulė 
dingsta kažkur kaimo vietovėje taip ir i/nepasiekusi 
Šrūsberio. Kadfaelis labai dėl jų nerimauja ir bijo, 
tačiau, išgirdęs dar vieną pagalbos šauksmą, 
iškeliauja į Šventosios Marijos bažnyčią. Jis išgydo 
krauju pasruvusį sužeistą vienuolį, nuogą gulėjusį 
šalikelėje. Aišku viena, kad šį žmogų užpuolė. Tai, 
ką Kadfaelis išgirsta iš jo kliedesių, palengvina jam 
išsiaiškinti, kas nutiko dingusiems keliautojams, ir 
jis išsiruošia į pavojingą kelionę jų ieškoti. Šioje 
kelionėje Kadfaelis susiduria su šaltakraujiška ir 
baisia žmogžudyste, kuri įvyko dėl iškrypėliškos 
aistros. Kelionės pabaigoje jisai aiškiai suvokia, kas 
yra tikrasis gėris ir tikrasis blogis. 


Elis Piters žino pagrindinę gyvenimo tiesą: žmonės 
nesikeičia, nesvarbu, kas jie bebūtų — kaimiečiai ar 
miestiečiai. Brolis Kadfaelis bendrauja su žmonėmis, kurių 
natūros labai panašios į šiuolaikinio skaitytojo natūrą. 

Atlanta Journal £ Constitution 


Įžymioji E. Piters toliau žavi daugybę savo skaitytojų 
nuostabia knygų serija apie brolį Kadfaeiį, viduramžių 
vienuolį, dėvintį vienuoliškąjį benediktinų apdarą, bet 
lygiai taip pat puikiai jis jaustųsi dėvėdamas Šerloko 
Holmso kepuraitę. . | 

Buffalo Maw:s. 

